
ÎN CĂUTAREA DRAGOSTEI ADEVĂRATE 


vintele de care mă temeam de luni de zile. „Aș vrea să mai 
cunosc şi alte fete“. 

Cu degetele tremurânde am apucat strâns cordonul receptorului şi 
am reușit să nu izbucnesc în plâns, cu toate că plămânii îmi erau gata 
să explodeze. A urmat o pauză lungă, apăsătoare, în care el a aşteptat 
să răspund. Singura mea consolare era că nu-mi putea vedea faţa. 
Eram foarte palidă. Dacă el s-ar fi aflat cu mine în cameră momentul 
acela cumplit, n-aş fi fost în stare să ascund devastarea ce mi se citea 
pe față. 

Coşmarul devenise realitate... din nou. Ceea ce începuse ca o relaţie 
frumoasă, plăcută, inocentă, devenise treptat o încurcătură complicată - 
de emoții şi pasiuni, numai pentru a se sfârşi brusc, acum când focul 
se stinsese. Durerea ascuţită ce-mi străpungea inima cu cruzime era 
atât de intensă încât abia mai puteam să respir. Cumva, totuşi, cu un 
strop de demnitate, am reușit să închei convorbirea telefonică. Am 
aşezat receptorul în furcă şi am simţit cum mă învăluia un nor 


C red că ar fi mai bine să ne despărțim“, zise el încet. Erau cu- 

întunecat de disperare, revărsând fără milă asupra minţii mele 
descumpănite un torent violent de sentimente de respingere și lipsă de 
speranță. 

Se terminase. Încă o dată, mă aşteptau o noapte de nesomn și ago- 
nie şi ore de plâns până aveau să-mi sece lacrimile. Încă o dată, aveam 
să cunosc singurătatea aceea dureroasă, disperată, a intrării într-o 
cameră plină de străini—fără o mână de care să mă țin, fără un braţ 
puternic care să mă cuprindă tandru și să-mi dea siguranţă. Încă o dată, 
eram singură. 

Câţi ani am tânjit după dragostea adevărată şi am căutat-o cu 
ardoare? Câte nopți am stat trează, visând la o poveste de dragoste 
frumoasă—o relaţie care să dureze şi care să nu se termine cu o inimă 
zdrobită? 

Făceam sacrificii incredibile în încercarea de a mă agăța cumva 
de orice relație de scurtă durată în care ajungeam să fiu implicată. 
Dăruiam părți din mine oricărui băiat care apărea în viața mea—părţi 
din inima mea, din sentimentele mele şi chiar din trupul meu. O dată 
însă ce băiatul se sătura de mine, inima mea fragilă devenea obiect 
de joacă pentru el, după care o dădea la o parte nepăsător. Şi chiar 
dacă eu eram cea care punea capăt relației, durerea inimii zdrobite 
era inevitabilă. De fiecare dată mă simțeam ca și cum ceva de mare 
preț era smuls cu violență din lăuntrul meu. 

Tânjeam să fiu iubită şi plăcută. Toată viaţa am visat să trăiesc o 
poveste de dragoste perfectă. Undeva însă în mijlocul ciclului nes- 
fârşit al idilelor trecătoare, visul acesta al meu s-a spart în țăndări, așa 
cum s-a spart şi inima mea. 

Am apelat la alții pentru sfaturi. Cei din generaţia mai în vârstă 
mă sfătuiau așa cum se pricepeau ei, însă sfaturile lor erau atât de 
rupte de realitatea lumii mele, încât nu-mi foloseau la nimic. Ca și 
creştină, am ascultat cu atenție învăţăturile liderilor bisericii şi am 
încercat să urmez întru totul regulile creștine cu privire la relaţiile 
dintre băieţi şi fete. Regulile acelea însă nu m-au protejat deloc 
împotriva relaţiilor care au sfârşit toate, fără excepţie, prin a mă lăsa 
cu inima zdrobită. 

Când m-am întors spre cei din generaţia tânără, am descoperit că 

eram cu taţii în aceeaşi barcă: un şir nesfârşit de idile superficiale şi 
ieftine, care nu durau şi care ne răneau emoțional şi ne lăsau lipsiţi de 
Siguranţă. De fapt, durerea pe care o trăiam eu era mică în comparaţie 
cu cea prin care treceau mulți dintre prietenii mei. 

Într-o noapte, stând întinsă în pat, m-am pomenit rostind în inimă 
o rugăciune disperată. 

„Doamne, unde eşti Tu în toate astea?“, am strigat în inima mea. 
„Eu sunt copilul Tău. Tu ştii că inima mea tânjește după ceva frumos. 
Am căutat şi continuu să caut iubirea adevărată. Oare să fie posibilă 
în lumea asta întunecată, plină de pofte, perversiune și păcat, o 
poveste de dragoste curată, perfectă? Are măcar rost să îndrăznesc să 
visez la ceva mai mult decât la dragostea asta ieftină, superficială, 
lipsită de sens, pe care am cunoscut-o până acum?“ 

Aşa m-am rugat, și în momentul următor am simțit o atingere 
blândă, tandră, în inimă. Dintr-o dată am înțeles că nu aceea era viața 
pe care Dumnezeu dorea să o trăiesc și că El avea ceva cu mult mai 
bun pentru mine. Era ca şi cum Dumnezeu Însuși îmi reamintea, 
spunându-mi, Eu sunt Autorul dragostei adevărate. Eu sunt Creato- 
rul poveștii de dragoste. 

În momentul acela am simțit în duhul meu o provocare tăcută. Era 
ca şi cum Dumnezeu ar fi stat acolo, înaintea mea, blând, cu lacrimi 
de dragoste nemărginită în ochi, şoptindu-mi, Ai căutat iubirea 
adevărată în felul tău, urmându-ți propriile căi. Dar căile Mele nu 
sunt căile tale. Vreau să scriu o poveste frumoasă, doar pentru tine, 
dar mai întâi trebuie să-mi încredinţezi stiloul acestui domeniu 
prețios al vieții tale. Ce spui, Mă laşi să-ți scriu Eu povestea de 
dragoste? 

Nu la mult timp după noaptea aceea plină de lacrimi şi lipsită de 
speranţă, a început călătoria mea. O călătorie de neuitat. O călătorie 
în care aveam să descopăr ceva ce înainte nici nu-mi imaginam că 
putea exista—frumuseţea de neegalat a unei poveşti de dragoste scrise 
de Dumnezeu. Mai mult din disperare decât cu încredere, L-am invitat 
pe Creatorul universului să fie centrul vieții mele de dragoste. M-a 
dezamăgit El? Din contrăl Aveam să descopăr curând că Prietenul 
meu cel mai credincios, Cel care mă iubea mai mult decât puteam 


înțelege, avea un plan pentru viața mea de dragoste, un plan a cărui 
frumuseţe avea să mă lase fără cuvinte. 

Nu ştiu dacă voi putea vreodată reda în cuvinte minunea cople- 
şitoare a ceea ce înseamnă ca povestea de dragoste să ţi-o scrie Dum- 
nezeu. Tot timpul cât a durat povestea mea de dragoste cu Eric, am 
fost conştientă că Acela care care ne îndruma fiecare pas, ne călăuzea 
fiecare conversaţie, picta fiecare apus de soare şi ne veghea cu un 
zâmbet era Dumnezeu. Idilele ieftine, de imitație, pe care le trăisem 
până în acel moment, pur şi simplu nu se puteau compara cu acel fel 
nou de dragoste pe care-l descoperisem. Eram zilnic uimită că am 
putut să trec de la suferință, confuzie şi compromisuri în relaţii, la un 
vis devenit realitate. Descoperisem o dragoste divină care nici chiar 
în basme nu putea fi întâlnită, prin simplul fapt de a-l fi încredințat 
lui Dumnezeu stiloul cu care se scria povestea vieții mele și de a-L fi 
lăsat pe El să scrie fiecare capitol. El era cu adevărat interesat de 
acest domeniu al vieții mele. Şi avea şi un plan! După cum are unul 
şi pentru tine. 


Căile lui Dumnezeu sunt desăvârşite. 
PsamuL 18:30 


cât 


Cartea aceasta conţine un mesaj care îți poate schimba viața 
pentru totdeauna. Te rugăm să ni te alături, lui Eric şi mie, în această 
călătorie de neuitat pe care Dumnezeu ne cheamă să o facem pentru 
a descoperi ce înseamnă ca povestea de dragoste să ţi-o scrie El. În 
cuprinsul acestei cărți am încercat să împărtăşim cât mai sincer 
posibil experienţe şi trăiri din viaţa noastră. Când însă a fost cazul, 
am schimbat denumirile unor locuri şi le-am descris altfel decât arată 
ele în realitate, schimbând de asemenea şi numele unor persoane 
pentru a le proteja identitatea. 

În timp ce citeşti această carte, poți plânge cu noi, poți râde cu 
noi, poți râde de noi, poţi chiar să te mânii pe noi—dar sperăm că ne 
vei însoţi până la ultimul capitol şi că vei descoperi ceva ce depășește 

tot ceea ce ai visat vreodată. Speranța şi rugăciunea noastră este ca în 
urma lecturii acestei cărţi să descoperi secretul dragostei adevărate. 
O poveste de dragoste scrisă de Dumnezeu. 

Cartea aceasta nu este una de reguli cu privire la ce să faci sau să 
nu faci într-o relaţie cu un băiat sau cu o fată. Şi nu este nici un ghid 
complet despre cum să trăieşti ca şi celibatar. 

Ea este, mai degrabă, o invitaţie pentru tine. Cel care te cunoaşte 
mai bine decât te cunoşti tu însuţi și care te iubește mai mult decât 
poți pricepe vrea să te ia într-o călătorie. 

Călătoria aceasta este pentru oricine caută frumusețea dragostei 
adevărate şi de durată, dragostea în forma ei cea mai pură, şi care este 
dispus să facă tot ceea ce este necesar pentru a o găsi. Ea este pentru 
oricine a făcut greșeli, indiferent dacă au fost mici sau mari, şi care 
spune, „Pentru mine e prea târziu să mai descopăr acest fel de dra- 
goste“. Este o călătorie pentru oricine care a ajuns obosit de același 
scenariu vechi al relaţiilor fizice şi lipsite de orice semnificaţie şi scop. 

Călătoria aceasta este pentru oricine are curajul să viseze la ceva 
dincolo de surogatele de dragoste, ieftine şi diluate, pe care ni le 
oferă cultura noastră, respingându-le pentru un alt fel de dragoste, 
infinit mai bună. Călătoria aceasta este chiar şi pentru sceptici, care 
se îndoiesc că o asemenea dragoste ar putea exista. 

Indiferent unde te afli, ce faci sau ce ai făcut, invitația aceasta este 
pentru tine. Înaintea ta stă Însuși Autorul oricărei iubiri adevărate și El 
te întreabă blând, Nu vrei să Mă laşi să-ți scriu Eu povestea de 
dragoste? 

Dacă te vei încrede în El suficient încât să-l încredințezi stiloul 
vieţii tale, vei porni într-o călătorie la capătul căreia vei ajunge să fii 
dezgustat pentru totdeauna de dragostea la care te cheamă lumea. 
Este o călătorie în care vei descoperi dragostea adevărată, pură, așa 


cum Autorul ei a conceput-o să fie. 


13 


DORINȚA DUPĂ 
O POVESTE 
DE DRAGOSTE 


Destăinuirea aceasta nu făcu altceva decât să ne sporească şi mai 
mult interesul şi uimirea, pentru că nici unul dintre noi nu avea habar 
cine era Sandra. 

»E otipă de tipă?“, întrebă pe un ton rugător Brad Pitt, alias Mike 
din Wyoming. 

Dar, gata cu vorbele! Cu o rapiditate de bionic, Kevin îşi scoase 
portofelul. Peste câteva momente, cu toții examinam o fotografie a 
„tipei secolului“, după cum ne-o prezentă cu nedisimulată mândrie 
pseudo-Tom Cruise. 

»Uaaau!“, se auzi din colțul mesei unde Brad Pitt şi Leo DiCaprio 
(Wayne din Denver) discutau cu privire la liniile superbei tipe din 
fotografie. 

„Eu cred că are un nas enorm“, murmurară două dintre supermo- 
delele din jurul mesei. 

Eu continuam să-mi ciugulesc plăcinta cu carne. 

Veni rândul lui Barbie nr. 2, ce şedea lângă Top Gun, să-i bată inima 
cu putere în timp ce era supusă interogatoriului. Fotografia tipei lui 
Kevin fu dată la o parte în strigăte de „Hai, fetiţo, fă paşi!“ din partea 
Barbiilor şi în mormăituri dezaprobatoare cu privire la gâtul ei cam 
subțire din partea Kenilor, Brad Pittilor, Leo DiCapriilor şi Tom 
Cruisilor. 

După o săptămână în care trebuise să afişăm un comportament de 
sfinți în faţa celor mai mici din tabără și să fim superspirituali când 
ne aflam în preajma liderilor taberei, era timpul să ne relaxăm— 
timpul să lăsăm adevăratele pasiuni ale vieţii să iasă la suprafață. 
Vreau să spun că în adolescenţa târzie şi în jurul vârstei de douăzeci 
de ani nu poți cânta foarte multe cântece spirituale înainte de a avea 
nevoie de o infuzie de dragoste de modă veche! 

În urmă cu un an, ceea ce mă aprindea cu adevărat erau discuții 
ca aceasta. Îmi plăcea să mă laud prin tabere cu viața mea amoroasă 
şi să exagerez vorbind despre tipa mea, bineînțeles cea mai tipă de 
tipă din câte existau, într-un fel care să-i facă pe toți băieţii invidioși 
şi pe fete nesigure. Puteai spune orice, pentru că nimeni nu avea cum 
să verifice dacă ceea ce spuneai era adevărat. 

Astfel de conversații despre dragoste făceau deliciul meu, dar ceva 


se schimbase în Eric Ludy [alias Pee-Wee Herman în acest grup 
(personaj de film, întruchipându-l pe fraierul total — n.tr.)]-—ceva im- 
portant. Ceva ce m-a făcut să doresc să mă bag sub masă când toate 
acele priviri iscoditoare s-au îndreptat spre mine. 

Nu voi uita niciodată momentul acela. Mă aflam acolo, înțepând cu 
furculiţa o gogonea înțepenită în colţul tăvii, cu mintea țipându-mi fără 
încetare, Vă rog, nu mă întrebaţi... vă rog, nu mă întrebaţi. Ei bine, 
m-au întrebat. 

„Eric, să te-auzim acum pe tine. Cum stai cu dragostea, pe cine-ai 
mai cucerit, cu cine te vezi.“ 

Toți ochii aceia, albaştri, de culoarea smaraldului sau căprui, cli- 
peau către mine în aşteptare. Mi s-a pus un nod în gât. 

„Xăă... eu...“, am început eu să mormăi. Palmele îmi erau trans- 
pirate. Limba îmi era uscată şi groasă, de parcă aş fi avut o radieră în 
gură. În cele din urmă, Pee-Wee Herman grăi. „Ăăă, eu... ăăă, de fapt... 
eu aştept vremea lui Dumnezeu.“ z 

Să fiu sincer însă, ceea ce am spus nu s-a auzit atât de clar cum 
tocmai ai citit. Ultima parte a propoziției a fost o mormăială sută la 
sută, ceva cam de felul, „"Ştept 'remea "lu *Mnezeu“. 

Sperasem să răspund rapid, iar ei să treacă mai departe la Elle 
MacPherson, care ședea lângă mine, absolut liniştită şi având deja 
pregătită în mână o fotografie a unui tip de tip. Planul meu însă a 
avut exact efectul invers! Au devenit chiar şi mai interesaţi! 

„Cred că n-am înţeles ce-ai spus, Ludy!“, mă provocă Tom Cruise 
sarcastic. „A fost numele unei fete sau mâncarea ta chinezească favo- 
rită?“ 

După ce hohotele de râs s-au mai potolit, am început din nou, de 
data aceasta ceva mai clar. 

„Ştiu că acest lucru poate suna ciudat, dar am decis că nu-mi voi 
mai da inima nici unei fete până când Dumnezeu nu-mi va arăta că 
accea va fi soția mea!“ 

De multe ori mi-am dorit să fi putut fi mai elocvent, să-mi fi putut 
impresiona mai mult audiența prin ceea ce am spus şi prin felul în 
care am făcut-o, audiență care acum mă privea cu gurile între- 
deschise. Cred însă că Dumnezeu dorea să înţeleg că eu aveam de 


urmat o cale diferită, prin care nu urmăream să capăt aprobarea 
Kenilor şi a Barbiilor acestei lumi, ci pur şi simplu să arât că Îl 
respect şi că ÎI iubesc pe El. 

A urmat un moment de tăcere. Peste colţul acela de restaurant în 
care ne aflam noi s-a aşternut liniştea, în vreme ce toți ochii erau 
aţintiți asupra gogonelei pe care eu o ciopârțeam fără milă. 

„E... interesant!“, remarcă cu stânjeneală supermodelul Kayla, cu 
o privire ce trăda o mare neîncredere. 

„O, ia mai scuteşte-mă! Ludy, cum te aştepţi să cunoşti o fată 
bună, cu care eventual să te şi căsătoreşti, dacă nu cauți?“, interveni 
Leonardo, acompaniat de un cor de „da-uri“ şi „exact-uri“ venit de la 
toţi cei din jurul mesei. 

După un moment de tăcere în care m-am gândit cum să răspund, 
am inspirat adânc și am spus, „Cred că dacă Dumnezeu vrea să mă 
căsătoresc—încă o inspirație adâncă—E| îmi va alege viitoarea 
soție“. 

Un nor întunecat se așeză peste întregul grup şi din el începu să 
toarne nedumerire şi şoc sub forma unor feţe fantomatice şi a unor 
ochi daţi peste cap. Mi-am ridicat privirea de la gogoneaua mea 
torturată şi am descoperit un deget arătător lung, osos, îndreptat spre 
mine, cam la treizeci de centimetri de nasul meu. Kevin își folosea 
degetul la fel cum îşi folosea Clint Eastwood pistolul. Nu trăgea ca 
să mutileze—trăgea ca să ucidă! Fața bronzată al lui Kevin căpătă o 
nuanță de un roşu aprins, în vreme ce buzele îi tremurau de parcă ar 
fi fost un vulcan gata să erupă. În cele din urmă, după trei secunde 
lungi, a erupt. i 

„Nu sunt deloc de acord cu tine“, izbucni el, cu degetul arătător 
țintindu-mi în continuare nara dreaptă. „Dumnezeu nu vrea să stăm 
degeaba şi să nu facem nimic altceva decât să-L batem la cap cu 
privire la un lucru ca ăsta!“ 

Predica lui pasională fu însoţită de câteva „amin“-uri din grup. 
Kevin continuă, „Cred că Dumnezeu vrea ca noi să alegem“, zise el, 
„după care El binecuvântează alegerea noastră!“ Făcu o pauză, după 
care încheie fulminant: „Datorită unui creştinism prostesc ca a! tău 
suntem noi creştinii priviţi ca nişte orfani lipsiți de ajutor! E absolut 

ridicol să crezi că lui Dumnezeu l-ar păsa într-atâta de viața ta de 
dragoste!“ 

Degetul îi mai rămase în aer câteva secunde, după care îl cobori 
încet, ca şi cum ar fi spus, Dacă mai dai vreun semn de viaţă, trag 
din nou! 

Pentru conversaţia lor mai mult decât interesantă, eu am fost atunci 
cea mai mare nenorocire. Dacă vrei să storci tot sucul dintr-o conver- 
saţie despre viața amoroasă, adu-L pe Dumnezeu în discuţie. În ce mă 
priveşte, comisem păcatul de neiertat pentru un supraveghetor de 
tabără, şi puteam vedea asta din privirile tuturor celor din jurul mesei. 

Până la vârsta la care mă aflam atunci, întotdeauna mă înțe- 
lesesem bine cu oricine. Ştiam cum să devin unul din mulțime și să 
nu supăr pe nimeni. Eram atent să spun ce trebuie pentru a evita 
dezacordul şi disputa. Eric Ludy nu fusese niciodată cunoscut pentru 
curajul său... a, cu excepţia situaţiilor în care era vorba despre 
Denver Broncos (echipă de fotbal american — n.tr.). Când însă era 
vorba de lucruri care contau cu adevărat, eram un mare fricos! 
Acesta a fost unul dintre primele momente din viața mea în care îmi 
amintesc că am rămas statornic lângă ceva în care credeam [şi care 
nu era portocaliul şi albastrul (culorile echipei Denver Broncos — 
n.tr.)]). 

Ca o ironie însă, eu nici măcar nu ştiam exact despre ce vorbeam. 
Cu numai douăsprezece luni înainte, și eu aș fi fost cu totul împotriva 
a ceea ce tocmai spusesem. În ultimul an însă, Dumnezeu mă provo- 
case să aplic creştinismul meu în fiecare domeniu al vieţii mele. Era 
oare ridicol să cred că Dumnezeu ar fi îndeajuns de interesat de viaţa 
mea de dragoste încât să mă călăuzească în acest domeniu şi să-mi 
dea o soţie? 

M-am așezat mai bine pe scaun, am străpuns pentru o ultimă dată 
gogoneaua şi am vorbit. „Tot ce ştiu“, am spus, „este că de fiecare 
dată când am încercat să-mi aleg eu însumi o prietenă, s-a dovedit în 
cele din urmă că aveam gusturi oribile“. 

În alte împrejurări ar fi chicotit cu toţii, dar acum situaţia era un 
pic prea serioasă pentru așa ceva. 

Toţi ochii erau larg deschişi, şi la fel şi urechile, când am 

concluzionat, „Kevin, dacă Dumnezeu ar alinia în momentul ăsta 
zece fete în fața mea şi mi-ar zice, „Alege, Eric“, aș cădea cu fața la 
pământ înaintea Lui și I-aş spune, „Doamne, Tu mă cunoşti mai bine 
decât mă cunosc eu însumi... Alege Tu!“ 

În afară de mine, pariez că nici unul dintre cei prezenți atunci 
acolo nu-şi aminteşte momentul. Probabil pentru ei cuvintele mele 
nu au fost decât nişte aiureli ale unui lunatic pe nume Ludy. Pentru 
mine însă momentul acela a fost unul decisiv. A fost ca şi cum 
Dumnezeu m-ar fi întrebat, „Fiule, cât de serios eşti când spui că vrei 
să te încrezi în Mine?“ 

Aşa că atunci şi acolo, în fața acelor tipe de tipe și tipi de tipi, 
Dumnezeu m-a provocat în mod oficial să-l încredinţez Lui „stiloul“ 
vieţii mele. Vreme de douăzeci de ani scrisesem eu cu acel stilou, 
însă acum, peste o plăcintă cu carne de pui şi o gogonea ciopârțită, îl 
dădeam marelui Autor, pentru a-L lăsa pe El să-mi scrie povestea de 
dragoste. O poveste minunată. - 

Eric 


ÎN CĂUTAREA UNUI CÂNTEC MAI DULCE 


tânjirea unei generații după o altfel de dragoste 


an de liceu și un nebun pus pe şotii, profitând de credulitatea 
mea, m-a convins că în octombrie va reveni Isus şi că va fi 
sfârşitul lumii. 

Parcă te aud zicând, „Şi l-ai crezut?“ Hm... mi-ar place să arunc 
vina pe sistemul educaţional pentru a nu mă fi învăţat să-mi folosesc 
mintea. Dar... asta e! L-am crezut! 

Dat fiind faptul că nu mai erau decât câteva săptămâni până la 
distrugerea totală a lumii, trebuia să-mi pun ordine în priorităţi. Până 
la petrecerea de revenire acasă mai era vreo lună și multe dintre fete 
erau încă disponibile. 

N-am de gând să mai fiu atunci pe-aici, îmi spuneam, pe măsură 
ce se scurgeau săptămânile. Problema însă era că nu doar săptămâ- 
nile treceau, ci şi ocaziile de a-mi găsi pentru petrecerea cu pricina o 
fată, ca toți ceilalți băieţi. Lucrul acesta, în sine, n-ar fi fost o 
problemă, dacă roate fetele disponibile în octombrie, după ce Isus 
avea să vină şi să plece, n-ar fi plecat și ele! 


R evenirea mea acasă în 1988 a fost un dezastru. Eram în ultimul 

Dar, asta e, viața trebuie să meargă mai departe. Petrecerea se 
putea da şi fără bătrânul Eric, care, ca întotdeuna, nu avea o prietenă. 
A intervenit însă o mică mare problemă. Nebunii mei de colegi, răi 
ca întotdeauna, mi-au jucat o festă şi m-au numit în comisia care se 
ocupa de organizarea petrecerii. Bănuiesc că şi-au spus că un Pee- 
Wee Herman avea să fie cireaşa de pe tortul miresei pentru tot acel 
grup format din jucători de fotbal, toți macho unul şi unul. N-aveam 
încotro, trebuia să particip! Şi trebuia să-mi găsesc și o prietenă! 

Am găsit o fată într-un orăşel vecin, prietena unui prieten. Fata a 
fost de acord, chiar dacă după oarece insistențe, să facă pereche cu 
mine în seara petrecerii. Înainte însă de a-şi da acordul, a vrut să fie 
sigură de un anumit lucru, aşa că mi-a spus, „Faptul că voi fi perechea 
ta deseară înseamnă atât şi nimic mai mult. Sper că înţelegi!“ 

Era o brunetă creaţă, foarte parfumată, însă nu foarte atrăgătoare. 
Prima greşeală pe care am făcut-o a fost să uit de ea vreme de aproape 
o oră în timpul petrecerii. Iar a doua greşeală mi-a cam pecetluit soarta 
pentru seara aceea. Eu însă eram inocența întruchipată. Am început, 
bâlbâind, să vin cu fel de fel de scuze pentru lipsa mea de sensibilitate. 
Pentru că, vezi tu, eu nu doar că uitasem de ea aproape o oră în seara 
aceea; uitasem complet că există. Mi-a adus aminte de ea o fată care a 
venit la mine şi m-a informat, „LouAnn e furioasă pe tine!“ 

Am întrebat-o cu inocenţă, „Cine-i LouAnn?'“ 

Aşa că acum, bolovanul de mine, fără un dram de minte, încercam 
să o conving cât era ea de importantă pentru mine. 

„LouAnn“, îi spuneam, încurcându-mă după fiecare cuvânt, „eşti 
o fată super! Eşti deosebită pentru mine!“ 

La auzul ditirambei mele, un pufăit de dezgust i-a ieșit pe nări. 
Mi-am dat seama atunci că pentru ea aproape că nu mai existam. În 
următoarele câteva minute, amicii mei au început să se adune în jurul 
nostru și conversaţia s-a înviorat. S-au făcut câteva glume și râdeam 
cu toţii. Toţi, mai puţin LouAnn. Unul dintre amicii mei, Darren, a 
început o discuţie despre nume şi înfățișare, şi cu toţii chicoteam 
când se descoperea o asemănare între numele unuia dintre noi şi 
înfăţişarea lui. Pentru mine ăsta a fost semnalul. Ca un Don Juan 
scânteietor ce eram, mi-am întors privirea spre frumoasa mea brunetă 

și i-am spus, „E cam hazliu, dar nu mai ştiu, ţi-am spus că am primit 
o pisică pe care-o cheamă LouAnn?!“ | 

Răspunsul ei a fost oricum numai drăgăstos nu. Ochii i-au devenit 
de un verde neon cum nu mai văzusem până atunci şi nici de-atunci 
înainte. A urmat apoi să-mi spună la revedere, lucru pe care l-a făcut 
cu gheara cea mai potrivită pentru starea de spirit în care se afla (ori 
doar îmi imaginez episodul ăsta?). Mi-a răspuns, „Da? Eu am un 
pechinez jigărit pe care-l cheamă Eric!“ 


Faţa frumoasă o dragostei 


Cei mai mulți am eșuat sau eşuăm lamentabi! în poveștile de dragoste 
pe care le-am trăit sau le trăim. Aproape toți am trecut prin starea aceea 
îngrozitoare care însoţeşte destrămarea unei relații. . 

Cum spunea şi Joel, un prieten de colegiu, într-o sâmbătă seara, 
după ce o dăduse iar în bară, „Știu să încep o relaţie, însă nu ştiu s-o 
păstrez“. 

Problema aceasta, din nefericire, nu e doar a lui Joel de la etajul 
al treilea al Baker Hali (Joel, care, în treacăt fie spus, e tot singur şi 
acum). În generaţia noastră, problema aceasta e una de proporții 
epidemice. 

Şi apoi e Margo din Minnesota. Pe Margo n-o impresionează prea 
mult soarta lui Joel. Imi spunea ea, „Chiar mi-aş dori să am ocazia 
de-a strica o relaţie cu un băiat!“ 

Indiferent dacă te identifici cu Joel sau cu Margo, sau cu nici unul 
dintre ei, îţi garantez că te vei identifica cu sentimentele lui Katie, o 
studentă în ultimul an la colegiu, care a meditat mult la acest subiect. 
„Eric, tu trebuie să înţelegi“, a exclamat Katie, „vreau ca viața mea 
de dragoste să fie una frumoasă!“ 

Katie reprezintă sentimentele unei întregi generaţii flămânde după 
dragoste, o generaţie înțărcată în spiritul educaţiei pro-prezervative 
şi anti-SIDA. Noi cunoaştem biologia dragostei, dar nu cunoaştem 
„fața frumoasă“ a ei. | | | 

Dacă suntem sinceri cu noi înşine, trebuie să recunoaştem că cei 

mai mulți dintre noi, pe la vârsta de şaisprezece ani, am ajuns la 
concluzia că „faţa frumoasă a dragostei“ e ceva întâlnit doar în 
filmele de la Hollywood, cu actori ca Tom Hanks şi Meg Ryan. Tot 
bla-bla-bla-ul cu „şi au trăit fericiţi până la adânci bătrâneţi“ e pentru 
idealişti şi visători, nu pentru realişti şi gânditori critici. 

Acum, aș vrea să ştii de la bun început că nu vreau să frec drept 
doctor în relaţii de dragoste. Parcă o aud pe Leslie acum, „Asta așa 
e, are dreptate!“ (Am însă şi eu momentele mele bune!) 

M-am format în aceeași cultură în care te-ai format și tu. Am 
crescut cu The Dukes of Hazzard şi m-am jucat cu Slinky. Am purtat 
Levi's mulați şi încălțăminte Nike ca albastrul din acuarelele pentru 
copii. Eram în şcoala elementară când se părea că America a rămas 
fără petrol, în primul an de liceu când am descoperit mai mult petrol 
decât aveam înainte, şi tocmai absolvisem liceul când am bombardat 
Irakul, așa încât să nu mai rămânem încă o dată fără petrol. 

Ştiu în ce lume trăieşti, pentru că şi eu trăiesc în ea. Şi cu toate 
că nu mă pot lăuda cu un doctorat în probleme de dragoste, cred că 
am un mesaj care îţi poate transforma radical concepţia pe care o ai 
cu privire la viața de dragoste. Dacă te identifici, fie şi oricât de 
puţin, cu generaţia noastră flămândă după dragoste, vei putea să 
simți puţin din gustul raiului pe pământ, citind în paginile care 
urmează despre o față frumoasă a dragostei, care există, crede-mă, 
cu adevărat. 

Dacă mi-ai cunoaşte povestea vieţii, s-ar putea să te întrebi ce mă 
califică să-ţi vorbesc despre această față frumoasă a dragostei. 
Adesea mă întreb eu însumi exact acelaşi lucru. Ca să o spun de la 
început, domeniul acesta al relaţiilor cu persoanele de sex opus nu 
era nici pe departe cel mai tare punct al meu. Încă din zilele când nu 
eram decât un puber de treisprezece ani cu fața plină de coșuri, mă 
întrebam ce-ar atrage-o pe o fată la mine. Probabil tu nu te afli şi nu 
te-ai aflat niciodată într-o stare care să te facă să-L rogi pe Dumnezeu 
ceva de felul, „O, Doamne, Dumnezeule, ai milă și nu speria lumea 
cu faţa mea!“ Dacă însă ai fost sau ești într-o astfel de stare, vreau să 
te asigur că știu exact ce simți. 

Am avut şi eu perioada mea dificilă din viaţă, când am fost 

bălălău, ochelarist, cu proteză dentară, şi când eram încadrat de către 
toate femeile binevoitoare din viața mea la categoria „piele şi os“, 
având o disperată nevoie de una din mesele lor. Îmi amintesc cum am 
încercat Selsun Blue (varianta multivitaminizată) în lupta împotriva 
nenorocitelor de părticele de epidermă de culoare albicioasă 
împrăștiate prin toată freza mea. Bineînţeles, când fratele meu mai 
mic, Marky, a găsit sticluța albastră ascunsă sub patul meu, a început 
să-l imite pe Frank Sinatra şi să-mi cânte, în octombrie, White 
Christmas în variantă de serenadă, încât mai că nu mi-a venit rău 
auzindu-l. 

Nimeni nu mă poate acuza că nu știu ce înseamnă să simţi că eşti 
urât. Imi amintesc cum, în perioada de vârf a pubertății fiind, am fost 
fotografiat gratuit de către cei de la Olan Mills. Băieţii de-acolo mi-au 
plătit, numai să iau cu mine fotografia gratuită, ca nu cumva aceasta 
să ajungă din greşeală în catalogul lor de reclamă. 

Da, şi mai știu şi ce înseamnă să fii singur. Cu adevărat singur! De 
fapt, înţeleg cât se poate de bine amestecul toxic de singurătate şi 
dorinţă sexuală, care îţi creează senzația că inima ţi-e prăjită la un foc 
de tabără dogoritor, ca o pastă de nalbă. 

Ştiu ce înseamnă să-ți doreşti să îmbrăţişezi pe cineva, să ai pe 
cineva care să se sprijine tandru de tine, pe cineva care să se îngrijească 
de nevoile tale, într-un fel romantic. Ştiu ce înseamnă să-ţi doreşti pe 
cineva cu care să împarți viaţa, poate de multe ori agitată, dragostea 
pasională, îmbrățişarea caldă. Ştiu ce înseamnă să tânjeşti după „fața 
frumoasă a dragostei“. 

Cum am mai spus, revenirea acasă în 1988 a fost un dezastru. 
Nimic n-a fost frumos! (Încă mă cuprinde o senzaţie de incomfort ori 
de câte ori în jurul meu se discută despre pechinezi.) Ziua nunţii însă, 
din 1994, a fost cu adevărat incredibilă! Undeva între revenirea aceea 
acasă şi luna de miere, întreaga mea înțelegere cu privire la dragoste 
s-a schimbat. Și în acel proces am descoperit ce anume lipseşte din 
conceptul pe care generația noastră îl are în ce priveşte dragostea. 
Am descoperit faţa frumoasă a dragostei. Şi am găsit-o într-un loc cu 
totul neașteptat! 

Pasiunea și banca de biserică 


Crescând în biserică, am ajuns să cred că tot ceea ce-mi doream era 
într-un fel sau altul rău pentru creşterea mea spirituală. „SĂ NU 
FACEŢI ASTA, SĂ NU FACEŢI CEALALTĂ!“, tuna pastorul de la 
amvon, în vreme ce eu, pe ultima bancă din biserică, visam cu ochii 
deschişi la Suzie McFroughal cea sexy de la Hank's Burger Bam. În 
cea mai mare parte a vieții mele am crezut că Dumnezeu era Cel care 
punea cele mai mare piedici în calea experimentării de către tineri a 
pasiunii şi fiorilor dragostei. Şi, fără să stau prea mult pe gânduri, aș 
fi trimis la plimbare pe oricine ar fi încercat să mă convingă că 
Dumnezeu trebuie să aibă un cuvânt mai greu de spus în povestea 
mea de dragoste. Toate acele „să nu“-uri severe cu care se părea că 
El era deosebit de grijuliu să mă bombardeze erau absolut destul, 
mulţumesc! 

Vreme de mulţi ani din viaţa mea, m-am luptat să găsesc cuvintele 
potrivite care să exprime frustrările mele agonizante. Eram tânăr şi 
în sufletul meu se ducea o luptă permanentă între cerința de a asculta 
de toate acele „să nu“-uri ale lui Dumnezeu și dorința pe care o 
aveam în mine de a-mi împlini pasiunile şi dorinţele senzuale. 

Nu am putut reda tot chinul prin care am trecut în anii aceia decât 
în momentul în care am dat peste o legendă grecească, pe care o redau 
în continuare. Dacă şi tu ai încercat fără succes să amesteci „pasiunea“ 
cu „banca de biserică“, există mari şanse să simţi că mesajul ascuns al 
acestei povești-greceşti-în-interpretarea-lui-Ludy ţi se adresează în 
mod special. 


Chemările cântării celei dulci 
(inspirată din „Odiseea“ lui Homer) 
Pe puntea corăbiei, căpitanul Ulise parcă domina totul în jur cu 


statura lui impozantă. Soarele de după-amiază licărea pe oglinda 
apei, în vreme ce el, cu eleganţă şi demnitate, păşea încoace şi încolo 


pe punte. Fiecare mişcare a lui Ulise era urmărită cu atenţie de 
cârmaciul care muncea din greu pentru măcar o privire aprobatoare 
a nobilului său căpitan. 

„Ține-o tot aşa!“, tună Ulise, cu o voce care parcă umplu aerul 
sărat. 

„Am înțeles, căpitane!“, răspunse cârmaciul cu hotărâre. 

După ce dădu această comandă, căpitanul își întoarse privirea 
aprigă înspre tribord, unde la orizont începea să se vadă uscatul. Nici 
tipetele pescăruşilor de deasupra, nici pleoscăitul ritmic al valurilor 
ce se spărgeau de corabie nu reuşeau să-l distragă pe Ulise de la 
gândurile despre ceea ce putea urma. În aer plutea mirosul aventurii 
şi totul era exact cum îi plăcea lui Ulise. La un moment dat însă, o 
voce îl smulse din reverie. 

„Căpitane!'* 

Nobilul conducător se-ntoarse repede şi ceea ce văzu era un 
marinar îngrijorat, cu privirea tulburată și buzele tremurându-i de 
groază. 

„„Căpitane!“, strigă acesta din nou, cu groaza întipărită pe faţă. 

„Linişteşte-te“, îi porunci Ulise. „Trageţi răsuflarea şi spune-mi 
ce te sperie aşa.“ 

Întreg echipajul se opri din activitate şi se adună în jurul celor doi 
să audă ceea ce se anunţa a fi o discuţie extrem de interesantă. 

„Of... noi... oh“, se bâlbâi el. „Ăă... căpitane... of...“ 

Ulise îl apucă de guler, îl trase până la câţiva centimetri de fruntea 
lui încruntată şi-i porunci, „Hai, băiete, dacă ţii la viaţa ta, vorbește!“ 

Lucrurile se lămuriră în momentul următor, când ofițerul secund, 
împietrit de groază, ridicând un deget tremurând şi arătând spre nord, 
bâlbâi, „Sirenele, căpitane!“ 

Faţa lui Ulise se încordă şi un oftat de îngrijorare putu fi auzit pe 
întreaga corabie. Sirenele se aflau acolo, chiar în fața lor, gata să-şi 
înceapă cântecul cu care să-i fermece pe marinari pentru ca aceştia 
să-şi îndrepte corabia drept către stânci. Cântecul sirenelor era atât de 
dulce, de ispititor, că nici un bărbat normal nu-i putea rezista. Ulise 
trebuia să acţioneze rapid—cât timp mai putea gândi limpede. 

„Sirenele astea diabolice nu ne vor învinge!“, spuse el echipajului 

cuprins de groază. „Chiar aşa! Muzica lor încântătoare, dulce, melo- 
dioasă, nu-şi va face cale către urechile noastre. Sus inima, băieţi, 
corabia noastră nu se va zdrobi astăzi de stânci.“ 

Dar chiar în timp ce rostea aceste cuvinte, Ulise simţi că mintea 
începe să i se împăienjenească. Era atras ca de un magnet de dorința 
de a auzi măcar un vers din legendarul cântec al sirenelor. 

Dacă am încerca să ocolim stâncile? NU!, se mustră singur. NU! 
Asta îşi spun toți căpitanii care trec pe-aici. Toţi cred că pot rezista, 
dar apoi își pierd luciditatea şi urmăresc cântecul acesta dulce pănă 
ce-şi găsesc moartea între colții stâncilor, în vreme ce sirenele își bat 
joc de ei de sus. NU! 

Ulise se îndreptă în grabă spre prora corăbiei, se întoarse și strigă 
să audă întreg echipajul: 

„Noi nu suntem decât oameni, și de-aceea nu putem rezista promi- 
siunii din cântecul sirenelor că vom ajunge să ne bucurăm de dragostea 
lor dulce. Sirenele au prins în capcana cântecului lor toate corăbiile ce 
au trecut înaintea noastră pe-aici, şi de fiecare dată acestea s-au zdrobit 
de stâncile pe care stau ele. De data asta însă, prietenii mei, nu va fi 
aşa! Noi nu vom cădea pradă ispitei lor; ba mai mult, nici măcar nu ne 
vom lăsa ispitiți! 

„Vreau ca fiecare marinar să ia din această ceară de albine și să-şi 
înfunde cu ea urechile, ca să nu poată auzi nimic. lar pe mine, lega- 
ți-mă de catarg!“ 

Marinarii priviră unul la altul, uluiți. 

„M-aţi auzit bine“, strigă Ulise din nou. „Legaţi-mă de catarg! Şi 
legați-mă strâns și bine!“ 

Cu soarele dogorind cu putere deasupra capetelor lor; marinarii, 
disciplinaţi, se împrăştiară pe corabie să execute ordinele lui Ulise. 
Abia terminară de îndesat ceara în urechi și să-şi lege căpitanul de 
catarg, că dulcele şi fermecătorul cântec de dragoste al sirenelor 
începu să umple ușor văzduhul. Era un cântec care, plin de pasiune 

şi frumuseţe, învăluia corabia care plutea pe mare aşa cum focul cald 


învăluie mâinile reci într-o zi de iarnă. 
Nici unul dintre marinari nu era afectat de cântecul sirenelor— 


nici unul, în afară de Ulise, care, legat de catarg, nu avea ceară în 

urechi care să nu-l lase să audă muzica. În Ulise, pasiunea se dez- 
lănțui cu toată puterea. „Dezlegaţi-mă!“, urla el în agonie. „Vă rog, 
dezlegaţi-mă! Vă poruncesc să mă dezlegaţi... vă rog, vă rog mult, 
dezlegaţi-mă.“ 

Echipajul însă nu-l putea auzi. Pe deasupra, Ulise le poruncise să 
nu-i citească de pe buze. Cântecul se auzea tot mai clar şi era tot mai 
frumos, iar Ulise gemea tot mai tare de atâta dorinţă fizică. Începu 
apoi să țipe ca un nebun după cineva care să se supună ordinelor lui 
şi să îndrepte corabia înspre sursa acelei muzici atât de dulci şi care 
îi stârnea atâtea pofte. Îşi ameninţă echipajul cu spânzurătoarea, că-i 
dă hrană ciclopilor, şi cu alte asemenea forme de tortură, însă ure- 
chile lor erau surde la orice sunet, inclusiv la amenințările lui. În 
timpul acesta, corabia aluneca pe lângă coasta stâncoasă a sirenelor, 
pentru ca, în cele din urmă, să se depărteze suficient de aceasta încât 
marinarii să nu mai audă cântecul. 

Ulise, epuizat şi cu fața roşie după atâta zbatere, fu, în sfârşit, 
dezlegat şi căzu grămadă pe puntea corabiei. 

„De ce?“, gemu e! cu puterea ce-i mai rămăsese. „De ce se pare 
că lucrurile pe care mi le doresc cel mai mult în viață duc la 
distrugerea mea? De ce mi se interzice ceva atât de frumos? Catargul 
m-a salvat azi de la a urma acel cântec dulce, dar mortal, al 


sirenelor!“ 


Să arzi legat? 


Pot spune că știu ce-a îndurat Ulise. Am crescut fiind învățat cum „să 
mă leg de catarg“ pentru a putea rezista cântecului ispitelor, care îmi 
bombarda urechile cu volumul dat la maximum. Am auzit toate 
predicile despre focul şi pucioasa care îi aşteaptă pe cei care ajung . 
între colții „stâncilor morţii“. Am parcurs toate manualele despre 
cum să rabzi să arzi legat, ba chiar şi unul cu titlul „Cum să-ţi 
stabileşti traseul astfel încât să nu auzi sau să nu vezi vreodată o 
sirenă“, | 

De asemenea, de câteva ori am sărit peste cal în perioada aceea 

oribilă a pubertăţii, care părea că nu se va termina niciodată. Eram un 
fel de Houdini, cu dexteritatea mea de a reuși să dezleg frânghia cu 
care eram legat de catarg şi să mă fac nevăzut fără ca vreunul din 
Garda Naţională să-şi dea seama. Însă nu numai că eram un magician 
când era vorba să descopăr posibilităţi de a ieşi din strânsoarea frân- 
ghiei, dar eram și ca un copil de doi ani care conduce o semiremorcă 
atunci când trebuia să-mi conduc corabia departe de stânci. Devenisem 
un profesionist de înaltă clasă în arta fină de a produce stricăciuni 
serioase corăbiei. 

Ca şi cei mai mulți băieţi, am crescut şi m-am format în vestiarul 
băieţilor. Singurul subiect de conversaţie de care atmosfera de-acolo 
era întotdeauna suprasaturată îl transformase într-un spațiu educaţional 
prin excelență. Avându-mi dulapul lipit de cel al lui Donny Lucero, în 
doar două minute am învăţat mai mult despre sexualitate decât am 
făcut-o în două ore de prelegere ştiinţifică pe care mi-a ţinut-o tata în 
seara în care m-a luat într-un tur cu VW.-nul nostru de culoarea bananei 
şi în care mi-a vorbit despre Subiect. 

Aveam o dorință nebună în mine de a avea o prietenă, o persoană 
pe care să o iubesc şi care să mă iubească, cineva cu care să pot fi 
intim. Diferenţa dintre sfaturile lui Donny Lucero şi cele pe care le 
primeam de la pastorii mei cu privire la acest subiect era şocantă. 
Pariez pe zece dolari că ghiceşti ale cui sfaturi le preferam. 

Îmi doream să cunosc nemijlocit fot ceea ce-mi spunea Donny. 
Doream să înțeleg toate acele lucruri, şi nu doar la modul teoretic! 
Problema era că ori de câte veneam la biserică şi mă aşezam pe banca 
mea, auzeam negreşit acelaşi lucru: SĂ NU... urmat de o listă 
întreagă de lucruri. Însă toate acele „să nu“-uri nu treceau dincolo de 
urechea tânărului cu hormonii inflamați care eram și care căuta 
ochiuri prin care să iasă din frânghie astfel încât în mod accidental- 
voit să-şi piloteze corabia dragostei cât se putea de aproape de stânci. 

Dacă tot ce spun îți sună oarecum cunoscut, probabil că la cei 
douăzeci de ani pe care îi ai te scufunzi într-o mare adâncă şi ai ajuns 
să ai mai multă apă în barcă decât câtă este în afara ei. Probabil că 
eşti atât de frustrat, atât de tare te dor rănile provocate de flăcările în 
care arzi legat, atât ţi-e de silă să mai asculți ce isprăvi și cuceriri a 

mai făcut Donny Lucero al tău, încât următorului care va veni la tine 
cu un „să nu“ ii vei pocni una drept în figură! 

Cui dintre noi îi place să ardă legat cu o frânghie? Dar oare este 
vreo altă cale care să ne ferească de zdrobirea de stânci? Din fericire, 
povestea mu se sfârşeşte aici. Legenda grecească spune că şi altă 
corabie a trecut prin același loc. lar căpitanul acelei corăbii a răspuns 
sirenelor altfel decât a făcut-o Ulise. 


Cântecul mai dulce 


Nu mult în urma corabiei lui Ulise, venea o altă corabie. Marinarii de 
pe aceasta au înţeles pericolul care îl reprezentau sirenele şi stâncile 
pe care şedeau acestea. 

„Căpitane Orfeu“, strigă entuziasmat ofiţerul secund, „peste puțin 
timp se va auzi cântecul sirenelor!“ 

La auzul veştii, întreg echipajul se înveseli, iar marele Orfeu 
zâmbi. De jur-împrejurul punţii, vocile marinarilor răsunau pline de 
bucurie. Acea parte a călătoriei după care tânjiseră până atunci era 
atât de aproape! De fapt, printre corăbieri se aflau câţiva care se 
alăturaseră echipajului doar ca să audă cântecul. 

Cu un zâmbet de cunoscător, viteazul căpitan luă cutia frumos 
ornamentată pe care i-o întinse un mus. O deschise și scoase din ea 
neprețuitul instrument, în timp ce întreg echipajul se adună în jurul 
lui, așteptând cu răsuflarea tăiată. Apoi, cu o graţie de prinţ, ridică 
instrumentul deasupra capului într-un gest de biruință, moment în 
care corăbierii izbucniră în aclamații şi strigăte de bucurie. 

„Cântă, căpitane!“, îl îndemnă vesel cârmaciul. 

„Hai, mare căpitan Orfeu, cântă!“, strigă cu entuziasm ofițerul 
secund. 

Toţi ochii marinarilor erau aţintiți asupra lui Orfeu, eroul lor. 
Căpitanul Orfeu luă poziţia potrivită şi începu să cânte cu măiestrie 
o muzică desăvârşită, aşa cum ureche de om nu mai auzise până 
atunci. Toţi membrii echipajului până la unul se pierdură în reveria 
cântecului. 


na 


Nu după mult timp, coasta sirenelor se pierdu la orizont şi ma- 
estrul muzician sfârşi cântecul pe care el însuşi îl compusese. Nici un 
om de pe corabie nu fusese ispitit de cântecul sirenelor. De fapt, nici 
unul nu-l băgase în seamă. Cu toate că muzica sirenelor fusese 
ispititoare şi dulce, marele Orfeu cântase pentru echipajul lui... un 
cântec şi mai dulce: 


0 melodie diferită 


Pentru aceia dintre noi care au petrecut ani de zile legaţi de catarg, ca 
şi pentru aceia dintre noi care n-au rezistat ispitei şi s-au zdrobit de 
stânci, e timpul să ne începem călătoria înspre o melodie diferită. 

În generaţia noastră flămândă după dragoste, ne e foarte greu să 
credem că „faţa frumoasă a dragostei“ există cu adevărat. Adevărul 
este însă că Hollywood-ul nu se apropie nici măcar pe departe de 
acel fel de dragoste care e vie şi reală în inima lui Dumnezeu. 
Această dragoste este „cântecul mai dulce“. Şi când şi tu vei auzi 
acest cântec mai dulce, vei vedea că este de zece mii de ori mai 
minunat decât tot ce ţi-ai imaginat. 

Când ne-a creat, Dumnezeu a pus în noi dorinţa după tovărăşie. El 
ne-a conceput să ne dorim cu intensitate intimitatea——spirituală, 
emoțională şi, da, chiar şi fizică. El a pus în noi aceste dorinţe nu ca 
o formă de tortură, ci ca și cel mai desăvârşit dar pe care a putut să 
ni-l dea. Întocmai cum un iubit îşi arată dragostea iubitei lui ofe- 
rindu-i tandru un trandafir delicat și înmiresmat, la fel și Iubitul 
sufletului nostru ne-a dăruit această delicată şi minunată capacitate 
de a dărui și primi dragoste. Şi o dată ce devenim conştienţi de acest 
adevăr, descoperim şi faptul că EI, care a plăsmuit dragostea, vrea să 
ne înveţe şi cum să o descoperim în toată plinătatea ei. 

Aşa că, pentru toţi aceia dintre voi care, în această generaţie, 
visaţi la ceva veșnic dulce şi care aproape că v-aţi mistuit tot arzând 
legaţi, Dumnezeu vă aşteaptă cu nerăbdare să săriţi în corabia Lui, ca 
astfel să vă poată cânta acel „cântec mai dulce“. 

Un pas mai departe 


Cuibăreşte-te într-un fotoliu mare şi moale, în faţa unui foc ce trosneş- 
te, şi ia-ți Biblia. Biblia ta cea vrednică de încredere. Deschide-o la 
cartea numită Cântarea cântărilor. Dacă vei citi această carte cu inten- 
ţia de a descoperi mai mult despre natura Dumnezeului tău din ceruri, 
atunci nu se poate să nu ajungi să înţelegi că EI este cel mai mare 
Romantic. 

Eric 


CINE ESTE CĂPITAN 
PE CORABIA DRAGOSTEI TALE? 


punând temelia unei povești de dragoste scrise de Dumnezeu 


pe nisip. Orice constructor înţelept va săpa mai întâi un şanţ 

adânc în care va turna beton. Şi Isus spune că aşa trebuie să se 
zidească o casă, când, în Matei 7, vorbeşte despre constructorul „în- 
țelept“ şi despre cel „nebun“. Și asta pentru că dacă se vrea ca o casă 
să reziste furtunilor vieţii, fie acestea spirituale sau tropicale, trebuie 
să aibă o fundaţie. Acelaşi lucru este adevărat şi cu privire la viața de 
dragoste! 

Te invit să mă însoţeşti într-o mică aventură în țara betonului! 
Ceea ce-ţi propun nu este extraordinar de romantic (culoarea cenușie 
nu are nimic romantic în ea), însă este extraordinar de important. 
Citind următoarele câteva pagini, s-ar putea chiar să te întrebi, Ce-or 
fi având a face toate astea cu viața mea de dragoste? 

Ei bine, ai răbdare şi du lectura până la capăt, şi vei descoperi că 
lucrurile despre care îţi vorbesc privesc întru totul viața ta de dragoste. 
De fapt, după cum vom explica mai departe în această carte, ele sunt 
chiar cele care formează viaţa ta de dragoste! Sunt temelia obținerii 


S ă zicem că vrei să zideşti o casă. Dacă ai minte, nu vei zidi casa 

oricărui succes în relaţii. Pentru a fi pregătit să te relaţionezi la o 
persoană de sex opus, trebuie mai întâi să înveţi cum să te relaţionezi la 
Cel care a creat sexul opus. 

Lasă ca aceste cuvinte să pătrundă adânc în inima şi în mintea ta, 
pentru că dacă le pierzi, vei pierde cheia secretă cu care poți descuia 
ușa către acel „cântec mai dulce“: Iar acea „față frumoasă a dragostei“ 
după care tânjeşti, va rămâne pentru totdeauna doar un basm—ceva 
ireal, ceva la care nu poți ajunge. 


Cum începe o poveste de dragoste mai dulce 


Una dintre cele mai mişcătoare relatări consemnate în istoria creşti- 
nismului este cea despre apostolul Andrei, unul din cei doisprezece 
ucenici ai lui Isus. Andrei a fost adus înaintea guvernatorului Egeas 
să dea socoteală pentru faptul că predica fără încetare mesajul con- 
troversat al lui Isus. Guvernatorul l-a ameninţat, „Dacă nu încetezi să 
predici acest mesaj al lui Isus și această cruce, te voi crucifica şi pe 
tine pe una!“! Nu ştiu ce ai fi făcut tu într-o asemenea situaţie, dar eu 
unul cred că n-aş fi stat prea mult pe gânduri şi aş fi răspuns, „Nici o 
problemă! Vrei să-mi ţin gura? Poftim: am tras fermoarul! Mi-am 
închis gura! De ce să nu uităm toată această poveste despre cruce sau 
cum îi mai spui?“ 

Andrei însă nu s-a înfricoșat, ci a răspuns liniştit, „Mărite guver- 
nator, n-aş predica despre slava crucii lui Hristos dacă n-aș fi pata să şi 
mor pe o astfel de cruce!“ 

Andrei a fost imediat luat şi crucificat. A fost legat fără milă de 
două grinzi de lemn puse în cruce, după care instrumentul acela de 
tortură a fost ridicat în poziţie verticală, ca astfel răstignitul să sfâr- 
şească de o moarte înceată şi chinuitoare. Vreme de trei zile, Andrei 
a atârnat acolo, într-o suferință cumplită, predicând în tot acel timp 
mesajul triumfător al lui Isus şi al crucii Lui, până când, în sfârșit, a 
fost luat acasă să fie cu Cel pe care L-a iubit mai mult decât propria-și 
viaţă. 


Nu ştiu ce-ai putea spune tu, dar eu n-am văzut niciodată aşa ceva! 

Vreau să spun, o asemenea dragoste pentru Hristos, o asemenea dispo- 
ziţie de a renunța la viaţă! Când am auzit pentru prima dată această 
istorisire, eram creştin de aproape douăzeci de ani şi în minte începu- 
scră să mi se strecoare îndoieli serioase cu privire la acuratețea unora 
dintre aceste poveşti legendare despre credință. 

Dacă asta inseamnă să-L urmezi pe Hristos, cum se face că până 
acum nu am văzul pe nimeni să trăiască în felul acesta?, mă între- 
bam în mintea mea, mică atunci, poate cât un bob de mazăre. 

În vremea aceea, obişnuiam să iau de bun tot ce auzeam la școala 
duminicală. Şi asta pentru că persoana care ne spunea toate acele 
lucruri era apreciata învățătoare de școală duminicală, domnișoara 
Puddiemeister. Cum putea să greşească domnișoara Puddlemeister? 
Ceva însă m-a determinat să nu mai accept ce ni se spunea. Probabil 
noua mea atitudine avea ceva de-a face cu lipsa de coloană vertebrală 
a multor persoane din viața mea care se numeau creştini. Sau probabil 
ajunsesem la acea etapă din viața mea când nu mă mai mulţumeam cu 
simpla „acceptare“ a lucrurilor, dorindu-mi să cunosc eu însumi, ne- 
mijlocit, ceea ce credeam. 

Orice va fi fost, în mintea mea s-a strecurat micul şoricel al cinis- 
mului. lar acel mic rozător enervant începuse să alerge încoace şi 
încolo şi să-mi roadă inocenţa și credința copilărească. Cu toate că 
părinții mei şi domnișoara Puddlemeister îmi dădeau o învățătură 
bună, am început să mă îndoiesc că o asemenea dragoste fără margini 
pentru Isus ar putea exista şi că Isus ar fi cu adevărat Cineva pentru 
care oamenii să fie gata să moară. 

Acest şoricel al cinismului este ceva foarte obişnuit în generația 
noastră. În cazul celor mai mulţi dintre noi, el roade puţin câte puţin 
din chiar conceptul de Dumnezeu, anume cine este El şi cine vrea El 
să fie în viaţa noastră. Ceea ce am înțeles eu însă a fost că Dumnezeu 
este real, indiferent dacă eu credeam sau nu aceasta. Şi în ziua în care 
am recunoscut acest lucru, enervantul meu şoricel a fost prins într-o 
capcană de şobolani de dimensiuni industriale! 

Bătrânul român 


Într-o zi, fratele meu mai mic, Marky, mi-a arătat o casetă video pe 
care a început să o laude, zicând, „Eric, pe caseta asta e cel mai incre- 
dibil lucru pe care l-ai putea vedea sau auzi vreodată!“ -Dacă l-ai 
cunoaşte pe fratele meu, ai înţelege de ce, la început, mi-am dat ochii 
peste cap. Lui Marky i se mai spune şi Marele maestru în exagerări. Și 
nu i se spune aşa doar pentru că mai umflă câteodată adevărul. Adică 
vreau să spun că atunci când Marky accentuează un anumit lucru, 
lucrul acela ajunge în cele din urmă să fie întins şi lăţit de-a binelea! 
El e Marky care, după ce mâncase nişte ciuperci delicioase, spunea, 
„Am murit şi am ajuns în rai, unde ciupeam corzile unei harfe alături 
de Sfântul Petru“. Sau, care, după ce vizionase filmul /ubi/a, spunea, 
„Nimic nu mi-a mişcat inima mai mult în toţi aceşti douăzeci şi trei de 
ani ai mei pe planeta asta“. 

Aşa că acum, Marele maestru în exagerări flutura prin fața ochilor 
mei o casetă video despre care, după aspectul exterior, n-ai fi zis că 
e cine ştie ce, asigurându-mă că ceea ce era înregistrat pe ea putea fi 
cel mai incredibil lucru pe care l-aş fi putut auzi sau vedea vreodată. 
Ei bine, cu toate că mi-e greu să admit că Marele maestru în exage- 
rări mai poate avea şi dreptate, când a apăsat pe butonul de pornire, 
ceea ce am văzut a fost cu adevărat incredibil! 

Pe ecran a apărut un bătrân slăbit, cu faţa plină de riduri. Nu voi 
uita niciodată tremurul vocii acelui om când a început să vorbească. 
Trupul îi părea obosit şi marcat de semnele vizibile ale bătrâneţii, 
însă în ochi i se puteau citi un foc şi o blândeţe cum nu mai văzusem 
până atunci. 

Cu toate că, fiind fratele mai mare, ar fi fost de aşteptat poate să 
reacţionez cu indiferenţă la ceva ce-l entuziasma pe fratele meu mai 
mic, n-am putut să nu mă las captivat. Realmente sorbeam de pe 
buzele acelui om cu faţa plină de riduri fiecare cuvânt pe care îl 
spunea, de parcă mi-ar fi spus codul secret cu care puteam deschide 
misterele universului. Aş putea spune însă că, într-un fel, chiar a 
făcut acest lucru! 

În toţi anii de până atunci în care mă formasem şi continuam să 

mă formez ca şi creştin, ochii mei nu văzuseră ceva mai de vrednic 
de respect, urechile mele nu auziseră ceva mai dulce și blând, şi 
inima mea nu arsese mai disperată să-L cunoască pe Isus mai mult! 

„Scumpul meu Isus!“, spunea el, cu ochii ridicaţi spre ceruri. 

Aproape că aşteptam ca Dumnezeu să coboare chiar în acel mo- 
ment şi să-l ia acasă la El. Cum de se putea abţine Păstorul sufletelor 
să strângă la piept cu toată dragostea un aşa îndrăgostit de EI? Aşa 
cum Îi vorbea lui Dumnezeu, sfântul acela albit de ani părea un copil. 
Era diferit de predicatorii pe care îi auzeam la amvoane şi de vorbi- 
torii energici de la radio. Cuvintele lui îmi pătrundeau în inimă. Era 
ciudat de blând şi, dacă aş putea spune așa, chiar frumos. Părea chiar 
că, în timp ce-l ascultam, se apropiase foarte mult de mine şi acum 
mă cuprindea într-o îmbrăţişare caldă. 

În ochi, cu care priveam aspru şi bărbătesc de obicei, îmi apăruseră 
lacrimi, ascultându-l cum vorbea, cu mici întreruperi, despre marea lui 
Iubire. Spunea lucruri pe care le mai auzisem înainte, dar ceea ce-mi 
atingea sufletul era blândețea cu care le spunea. Vorbea despre viața lui 
în România sub dictatura comunistă, despre dedicarea lui totală lui 
Isus, despre refuzul de a renunţa la credința lui, despre cei paisprezece 
ani pe care îi petrecuse în închisoare şi despre tortura îngrozitoare care 
o suferise acolo. 

Îmi amintesc cum mi-am dorit atunci să am şi eu ceea ce avea acel 
om. Nu, nu-mi doream anii de închisoare şi tortura pe care le suferise 
el, ci-mi doream comoara aceea scânteietoare din lăuntrul lui. Avea 
omul acela ceva ce eu, ca să fiu sincer, nici măcar nu ştiam că există. 
Ceea ce pentru mine ar fi fost iadul pe pământ, pentru el se părea că 
fusese cea mai dulce binecuvântare. Ba chiar spunea despre cei care-l 
torturaseră că erau oameni pe care „învățase să-i iubească“. Nu m-am 
mai îndoit atunci nici o clipă că ceea ce radia din el era o comoară 
adunată în urma unor suferinţe groaznice. 

După ce termină şi pe ecranul televizorului nu se mai vedeau 
decât purici, amândoi am rămas tăcuți, ca şi cum ar fi fost o lipsă de 
reverență să spunem ceva. După câteva minute, Mark s-a întors către 
mine şi mi-a zâmbit cu o expresie de parcă ar fi zis, „Ţi-am spus 
cu!“, Am şoptit singurul cuvânt ce mi-a venit atunci pe buze: „Uau!“ 

Multă vreme de-atunci încolo nu mi l-am putut scoate din minte 
pe omul acela scump. Îmi doream să am ceea ce avea el mai mult 
decât îmi dorisem până atunci orice altceva în viață. Omul acela ÎI 
iubea pe Dumnezeu aşa cum ÎI iubise şi apostolul Andrei care mer- 
sese la moarte pentru El. Dumnezeul lui era real, tangibil şi viu, nu 
doar un dumnezeu mort de pe paginile vreunei cărți de religie. 

Ceea ce am simţit atunci a fost o bucurie de negrăit, o dragoste de 
nestins şi o pace care depășea orice pricepere. Am înţeles însă că 
pentru toate acestea trebuia plătit un preț. 

Ceea ce cânta omul acela era acel „cântec mai dulce“! Era aproape 
ca şi cum mi-ar fi dat partitura. O doream cu disperare; doream să fie 
cântată în inima și în viața mea. Numai că nu eram sigur dacă eram 
gata să plătesc preţul pentru a o primi. 

Acel bătrân român renunţase la tot, inclusiv la viaţa lui, pentru a 
auzi măcar câteva acorduri sublime ale aceiui „cântec mai dulce“. Eu 
la ce eram gata să renunţ? 

Când aveam nouăsprezece ani şi eram în anul întâi la colegiu, 
corabia mea s-a ciocnit frontal de corabia lui Dumnezeu. În cazul în 
care nu ştii, atunci când te ciocneşti de Dumnezeul cel viu, poți fi 
sigur că în urma impactului fiecare centimetru pătrat al corabiei vieții 
tale se va înnoi. 


Creștinism pentru lași demascat 


Nici prin cap nu-mi trecea că s-ar putea să mă ciocnesc frontal de co- 
rabia lui Dumnezeu. Ba chiar credeam că lucrurile mergeau destul de 
bine. La şcoală aveam note bune, la masă eram manierat... aveam 
chiar și o igienă personală bună! Ce putea să nu fie în regulă? 

OK, recunosc că aveam o mică problemă de atitudine. Când aveam 
cincisprezece ani, am fost învățat de Blake, cel mai bun prieten al meu 
pe vremea aceea, cum să păşesc țanţoş. 

„Nu! Nu, așa!“, îmi zicea Blake. „Ridicatul bărbiei, privitul de 
sus, vorbitul răstit şi păşitul fudul trebuie să le faci pe toate în același 
timp, nu una după alta!“ 

N-am învăţat peste noapte, dar pe la nouăsprezece ani eram aproa- 
pe un expert în arta asta. 

„Numele meu e Ludy“, ziceam, cu cea mai profundă şi calmă voce 
de care eram în stare, „Eric Ludy“. Şi în fundalul vieţii mele auzeam 
fără întrerupere, ai ghicit, muzica lui Bond. James Bond. 

Dacă m-ai vedea acum, poate n-ai crede, dar eram un tip tare! 
Tare de tot! 

O, eram creştin! Să nu mă înţelegi greşit! Atâta doar că în varianta 
mea de creştinism nu trebuia să știe nimeni că sunt creştin. Eram chiar 
ceea ce se cheamă un tip moral. Nu beam (doar câteva înghiţituri, din 
când în când, acolo), nu fumam, nu înjuram şi eram încă (hm!) virgin! 
Acum, n-a existat suflet viu căruia să-i fi spus chestia asta cu „virgini- 
tatea“ mea când aveam nouăsprezece ani, așa că socotește-te privile- 
giat. Hai să fim sinceri aici. În cultura noastră, să fii un macho care 
vorbeşte numai printre dinți, asudă și nu cere sfaturi de la nimeni, dar 
care să nu fi cucerit încă nici o femeie, nu înseamnă bărbăţie, ci să fii 
din Țara proştilor sau a blegilor (sau şi din una şi din cealaltă). 

Pentru mine Isus Hristos nu reprezenta nimic mai mult decât o 
asigurare în caz de incendiu (bănuiesc că ştii la ce fel de incediu mă 
refer). Când eram de cinci ani am aflat ce trebuia să fac ca să fiu sigur 
că nu ajung în iad. La fel ca majoritatea oamenilor pe care-i cunoș- 
team, nici eu nu doream să sfârşesc acolo! 

„Trebuie să crezi, Eric!“, îmi spuneau toţi creştinii din viața mea. 
„Să crezi că Isus a plătit pe cruce prețul pentru păcatele tale. Eric, El 
a suferit și a murit în locul tău.“ 

Aşa se face că micul Eric, îmbrăcat în pijamaua lui favorită, porto- 
calie și cu ursulețul Winnie pe ea, mânjit cu roşu de la îngheţată până 
la urechi, spunea candid, „Cled“. 

Credeam! Credeam că, în urmă cu două mii de ani, un tip pe nume 
Isus fusese țintuit în cuie pe o cruce. Că Isus acela luase asupra Lui 
toate păcatele mele și că astfel puteam fi sigur că nu voi sfârşi în iad. 
Credeam toate astea, OK? 

Dar dacă asta însemna creştinism, cum se făcea că nu eram cu 
nimic diferit de oricare altă persoană care avea moravuri, note, mani- 
ere şi igienă bune? 

Ei bine, ciocneşte-te de Dumnezeu şi vei afla cum se făcea! Ceea 
ce nu înțelegeam la vremea aceea era că creştinismul însemna mai 
mult decât doar să crezi un lucru sau altul. Exista în creştinism ceva 
electrizant de frumos ce eu nu cunoşteam. Era acel „cântec mai dulce“, 
iar eu, cu toate că nu ştiam, mă aflam totuși pe punctul de a-l descoperi. 


Cartea aceea care a dat totul peste cap! 


„Citeam o carte atunci când corabia lui Dumnezeu s-a ciocnit de a mea, 
Era o carte pe care sora mea, Krissy, mi-o făcuse cadou de Crăciun, 
când eram în anul întâi de liceu. 

„O carte?“, am zis cu uimire. „E o carte?“ 

Acestea au fost cuvintele pe care le-a auzit familia mea. În sine 
însă îmi ziceam, Cine ştie ce tâmpenie de carte o mai fi şi asta... O 
aiureală... 

Sora mea se pricepea să-mi ofere cadouri frumoase. O minge când 
am împlinit unsprezece ani, o cămaşă care să-mi scoată în relief 
mușchii şi ceva pastile energizante când am împlinit şaisprezece. 
Câteva din cadourile care mi-au plăcut cel mai mult le-am primit de 
la sora mea. Şi acum ce cadou îmi făcea? O tâmpenie de carte. 

„Cred că are să-ţi placă!“, a fost tot ce mi-a spus. 

„Tâmpenia“ aceea de carte nu mi-a ieşit din gând vreme de o lună, 
țipând parcă în tot acel timp la mine de pe raft, „Citeşte-mă! Eşti 
analfabet, sau ce ai?“ 

Nu voi regreta niciodată momentul când, în sfârșit, am deschis 
Fără compromis: Viața şi moştenirea lui Keith Green şi am început să 
o citesc. Din momentul acela, viața mea n-a mai fost niciodată aceeaşi. 
Cartea era despre un om pomit în căutarea Adevărului. Îl căutase peste 
tot. În religii orientale, în tot felul de culte şi, în cele din urmă, în 
creştinismul biblic. Și l-a găsit! L-a găsit în Isus Hristos! 

Îmi amintesc că m-am gândit atunci, „Bine, dar eu ÎI cunosc pe 
Isus Hristos!“ 

Nu-L cunoșteam însă cum Îl cunoscuse acel om! El a înțeles că 
Isus dăduse fotul pentru el, și că acum cel mai mic lucru pe care îl 

putea face în schimb era să-l dea înapoi la rândul lui sotul lui Isus. 

__ Până atunci eu nu-l dădusem nimic lui Isus. Dumnezeul universului 
[şi dăduse viața pentru mine, şi eu nici măcar o dată nu mă gândise 
care ar trebui să fie răspunsul meu față de cea mai mare jertfă din 
istoria lumii. 

În seara aceea, căzut pe genunchi, am plâns. Şi I-am spus Creato- 
rului vieţii mele, lubitului sufletului meu, că din acel moment avea 
acces nelimitat la viaţa lui Eric Winston Ludy. 

Se poate spune că Dumnezeu Se îmbarcase pe corabia mea. Era 
corabia al cărei căpitan fusesem eu dintotdeauna, însă acum apăruse o 
dilemă cu privire la cui îi revenea acest post. Întotdeauna eu fusesem 
cel care dădea ordinele, stabilea itinerariul, hotăra când trebuia frecată 
puntea şi ce detergent să se folosească. Altfel spus, corabia avea 
numele meu înscris pe ea! Fusese dintotdeauna corabia mea! 

În felul Său blând însă Dumnezeu S-a mutat în cabina căpitanului. 

Îmi amintesc că l-am spus ceva de felul, „OK! Fă-Te comod. 
Schimbă covorul, tapetul, fă tot ce vrei aici. Eu mă mut în cabinele 
mele de sub punte“. 

În cazul în care nu ştii, o definiţie foarte simplă a creştinismului ar 
suna cam așa: Eu ies, Dumnezeu intră. Sau, mai detaliat, cum mi-a 
spus Dumnezeu mie: Eric, ești gata să-Mi încredinţezi Mie cârma 
acum? Dacă Eu sunt Căpitanul, urmează să facem câteva schimbări. 
Și, Eric, schimbări se vor face nu doar în cabina căpitanului. 


Protejându-mi mândria tip Ludy 


Cioc, Cioc! El îmi bătea la ușă! Coborâsem în cabinele mele de sub 
punte şi închisesem uşile în urma mea. Nu înţelesesem exact ce voise 
să spună prin „nu doar în cabina căpitanului“. 

Ceea ce mai trebuia încă să înțeleg era că atunci când Isus Hristos 
preia conducerea vieții cuiva, El nu se mulţumeşte doar cu cârma şi 
cu coridoarele; El (şi aici poate că şi tu simţi un nod în gât) vrea 
întreaga corabie! 

Cioc, cioc! Bătăile în uşă continuau. Prima încăpere în care El 

dorea să intre era una în care, după mine, nu avea ce să schimbe sau să 
repare. Cioc, cioc! În timp ce El continua să bată, m-am întrebat de ce 
ar fi Dumnezeu interesat de o cameră atât de murdară şi urât mirosi- 
toare. Pe partea din afară a uşii agățasem o tăbliță pe care se putea citi 
„Mândria lui Ludy“. În camera aceea aveam „înfumurarea“ pe care o 
învăţasem de la Blake, vocea mea profundă de bas, atitudinea mea 
„cool“, și chiar freza mea îmbibată cu gel. 

Dacă Dumnezeu punea stăpânire pe camera aceea, ştiam că pentru 
mine ar fi urmat chestia aceea cu Țara proştilor. Dacă mi-ar fi luat toate 
acele ingrediente care mă făceau să fiu „cool“, tot ce mi-ar mai fi 
rămas ar fi fost... eu însumi, aşa cum eram cu adevăra!! Şi gândul 
acesta mă speria! 

„Doamne“, țin minte că am spus, încercând să mă opun, „dacă 
intri în camera asta, voi ajunge să arăt ca un idiot!“ 

În momentul acela am avut o sclipire de geniu. 

„Doamne“, am spus, „s-ar putea să mă vadă cineva şi să spună că 
arăt ca un idiot; cineva care mă cunoaşte şi știe că sunt și creştin. Și 
cred că nu vrei să se întâmple așa ceva, nu? Pentru că nu Ți-ar face 
deloc cinste!“ 

Ai avut vreodată ocazia să-ți dai seama că Dumnezeu nu pierde 
niciodată o dispută? 

În felul Său blând, Dumnezeu m-a lăsat să înțeleg că, dacă ar fi 
fost vreodată preocupat de reputaţia Sa, n-ar fi ales pe cineva ca mine 
să-L reprezinte. Asta în primul rând. În al doilea rând, dacă ar fi 
urmărit popularitatea, nu S-ar fi lăsat să atârne gol pe o cruce, între 
doi tâlhari. 

Eric, mi-a spus El, neputințele şi eșecurile tale sunt solul in care 
am ales ca tăria şi puterea Mea să se manifeste din plin în viața ta 
(2 Corinteni 12:10, traducere parafrazată). 


Cioc, cioc, în continuare 


Cioc, cioc! Se părea că imediat ce deschideam o uşă, El şi începea 
să bată la alta. Cioc, cioc! 

„Doamne! Știu că ești afară“, am zis din spatele uşii cu numărul 
doi, bine zăvorâtă, „însă tocmai ţi-am dat scumpa mea mândrie tip 
Ludy. N-ai putea să mai baţi şi la uşa altcuiva?“ 

Cioc, cioc! 

Camera cu numărul doi era vopsită toată în portocaliu și albastru, 
având pe un perete un poster în mărime naturală a lui John Elway 
(jucător al echipei Denver Broncos — n.tr.). Era camera în care veneam 
ca să mănânc fulgi de porumb şi să țip. Pe uşa acelei camere atârna o 
tăbliță pe care scria, „Atenţie! Înăuntru e un Bronco-maniac turbat!“ 
Pentru un motiv sau altul, Dumnezeu voia să intre și în camera aceea! 

Cioc, cioc! 

Aproape toate visele mele erau în portocaliu şi albastru (culorile 
echipei Denver Broncos — n.tr.). Trăiam pentru Denver Broncos. Ba 
încă nu de puţine ori în ultimii ani fusesem gata să şi mor pentru ei. 
(Pentru confirmare şi detalii nu trebuie decât să răsfoieşti puțin 
revista Sports Almanac.) 

Eric, mi-a spus Dumnezeu, dacă îți pui încrederea în oameni, ei 
te vor dezamăgi; dacă însă te încrezi total în Mine, Eu NICIODATĂ 
nu te voi dezamăgi! 

Sau cum obişnuia mama să-mi spună în anii aceia, „Eric, dragul 
meu, dacă strigi atât de tare pentru Denver Broncos, nu crezi, scumpul 
meu, că ar trebui să strigi şi mai tare pentru Isus?“ 

Cuvintele acelea nu-mi făceau niciodată cea mai mare plăcere, 
când aveam şaisprezece ani şi scandam enervant, „El-Way! El- 
Way!“ Însă ceva se schimba în mine şi pentru prima dată am înţeles 
că Isus era mai vrednic de strigătele mele de admiraţie decât John și 
că El merita primul loc în inima mea. 


Camera asta nu! 
Cioc, cioc! 
„Nici gând!“, am strigat din spatele uşii cu numărul trei, în timp ce 


mai trăgeam un zăvor. „Doamne, tocmai Ți-am dat reputația mea și 
pasiunea mea pentru Broncos; n-ai nici un motiv să baţi la ușa asta!“ 

Cioc, cioc! 

„Doamne! Ocupă oricare altă cameră vrei, dar pe asta lasă-mi-o 
mie, Te rog!“, am insistat eu. 

Cioc, cioc! 

Pe tăblița atârnată pe partea din afară a uşii acelei camere era 
scris, „Relaţii cu persoane de sex opus“. 

Dacă există un singur lucru în viață la care suntem siguri că Dum- 
nezeu nu se pricepe, acela este dragostea. În ce mă priveşte, în anii 
aceia n-aveai nici o şansă să mă vezi fiind idiotul care să-I încredințeze 
lui Dumnezeu viaţa lui de dragoste şi să sfârșească aidoma lui Robin- 
son Crusoe—acel tip de individ cu o barbă lungă și albă care naufra- 
giază pe insula pustie a celibatului. O, nu! Şi mai ştiam şi că, dacă 
Dumnezeu nu va rândui să rămân burlac, mi-ar fi putut face ceva chiar 
mai rău, Ar fi pus pentru veci lângă mine... FIARA! 

Mergeam la biserică şi ştiam ce fel de oameni o frecventau. Erau 
acolo niște persoane amuzante care şedeau pe băncile bisericii. Şi 
dacă Dumnezeu le iubea pe acele persoane, atunci probabil că mi-ar 
fi cerut şi mie să iubesc pe una dintre ele! 

Cioc, cioc! 

Ştiu ce-ţi spui (şi ce-mi spui) acum în gând: ERIC, NU-L LĂSA 
ÎNĂUNTRU! 

Şi spui asta pentru că ştii că dacă eu ÎI las să intre, s-ar putea să nu 
prea te mai poți opune şi să-L laşi şi tu să intre în camera de acest fel 
a vieţii tale. Sincer să fiu, m-am luptat mult cu această decizie. Nu că 
m-aş fi luptat mai puţin pentru camera cu „mândria de tip Ludy“ sau 
pentru valoroasa încăpere a „Bronco-maniacului“, dar camera aceasta 
avea ceva deosebit de celelalte două. Camera aceasta nu era doar o 
parte a vieţii mele; ea era viaţa mea. Vreau să spun că dacă lui Eric 
Ludy i se lua şi ce era în această cameră, nu-i mai rămânea cine ştie ce. 

Au trecut săptămâni, cu același cioc, cioc! la uşă, zi şi noapte. Îmi 
amintesc că mă întrebam, Eric, de ce nu ai încredere în EI? În cele 
din urmă am înţeles că lipsa mea de încredere se trăgea de la faptul 
că nu-L cunoşteam cu adevărat. 

Dacă aş fi putut privi măcar o secundă în inima de tată a lui 
Dumnezeu-—măcar o secundă-—aş fi văzut cât de drag îi eram! Dacă 

aş fi înţeles cât de interesat era de ceea ce era cel mai bine pentru 
mine, l-aş fi deschis ușa larg fără să mai stau pe gânduri. 

lmi era însă dificil să mă încred în EI, pentru că nu-L cunoşteam. 
Nu-l cunoşteam natura şi nici caracterul. El însă mă crease și mă 
cunoştea chiar mai bine decât mă cunoşteam eu însumi. De ce atunci 
nu-l spuneam, „Doamne, nu doar în această cameră vreau să intri, ci 
şi în toate celelalte zece pe care le mai am!“ 

Dacă tânjești după ceva mai mult decât relații de tipul loveşte-și- 
fugi, după ceva frumos şi semnificativ în viață, atunci am să ţi-o spun 
fără ocolişuri: Trebuie să renunți la poziția de căpitan în viaţa ta şi să 
te încrezi în El! Trebuie să renunţi la puţinul pe care îl deţii acum 
pentru a câştiga ceva infinit mai mult şi mai de preţ. Trebuie să dai 
drumul cârmei şi să-L laşi pe Æl să conducă. 

După multe săptămâni, am descuiat ușa. A fost cel mai riscant 
lucru pe care l-am făcut în viața mea. Îmi amintesc cum, în genunchi 
şi cu ochii în lacrimi, l-am spus lui Dumnezeu, „Doamne, cred că ştii 
ce faci!“ 

Apoi, încă nesigur, am făcut un angajament faţă de Căpitanul meu. 

„Sunt gata să Te las să faci orice vrei în acest domeniu al vieţii 
mele!“ Am înghițit puternic în sec, apoi am continuat. „Sunt gata, 
Dumnezeule atotputernic, să rămân necăsătorit! Şi, Doamne, dacă 
într-o zi vei vrea să mă căsătoresc, fie ca următoarea fată pe care o 
voi curta şi căreia îi voi da inima să fie cea pe care mi-o vei arăta Tu 
că va fi soția mea!“ ` 


Rănit de dragul cerului 


Isus a spus odată celor ce-I erau cei mai apropiați: 


Sunteţi binecuvântați când nu mai aveți alte opțiuni şi când tot 
ce mai puteți face este să vă încredeți în Dumnezeu. Pentru că 
doar atunci când înţelegeţi că aveţi nevoie de Dumnezeu pu- 
teļi cunoaşte nemăsurata Lui măreție şi bunătate. 

Sunteţi binecuvântaţi când vă sunt luate lucrurile care vă 
sunt cele mai dragi. Pentru că doar atunci puteţi fi îmbrățişați 

cu blândeţe de către Acela care vă este cel mai drag. (Matei 
5:3-5, traducere parafrazată) 


Isus a rostit aceste cuvinte în limba greacă. Şi sensul cuvântului 
grecesc binecuvântare este acela de „fericire supremă“. 

Isus Însuşi ne-a dat cheia cu care să deschidem cufărul cu comori 
în care se află păstrată partitura acelui „cântec mai dulce“. Îți amin- 
teşti că am spus mai înainte că există ceva mai bun când vine vorba 
de dragoste, dar că acest ceva mai bun se găsește într-un loc unde nu 
te aștepți deloc? Ei bine, locul acesta este Dumnezeu Însuși. lar ca să 
găsim acest „ceva mai bun“, trebuie „să ne încredem în Dumnezeu“ 
şi „să ne fie luate lucrurile care ne sunt cele mai dragi“. Sau, altfel 
spus, trebuie să fim dispuşi să devenim vulnerabili prin a ne încrede 
în El dacă vrem să găsim siguranță şi satisfacţie în El. Trebuie să fim 
gata să renunțăm la lucrurile mici pe care le avem, pentru a câştiga 
marile bogății şi fericirea supremă pe care ni le oferă El. Şi mai 
trebuie să-L lăsăm pe El la cârmă, dacă vrem să auzim acel cântec 
mai dulce. 

Acel „ceva mai bun“ îl găseşti atunci când te goleşti de tine însuţi, 
Îi transferi Lui conducerea, renunțând astfel la viața ta, la tot ce ţi-e 
“drag și încredințându-l Lui totul. Făcând astfel, vei fi îmbrățișat cu 
blândeţe de către marele Muzician al universului, care-ţi va cânta o 
muzică special compusă pentru tine. 

Să renunți nu e uşor pentru nici unul dintre noi. Isus însă spune 
foarte clar că, pentru a putea merge acolo unde merge E! şi a fi parle 
a planului Său minunat, trebuie să ne lepădăm de noi înşine, să ne 
luăm crucea în fiecare zi şi să-L urmăm (Luca 9:23, traducere para- 
frazată). | 

O traducere mai directă ar suna cam așa: „Dacă nu glumeşti când 
spui că vrei să Mă urmezi, atunci trebuie să mori în fiecare zi faţă de 
modul tău de a face lucrurile, să-Mi încredinţezi Mie cârma şi să Mă 
lași pe Mine să-ți conduc corabia! A, și încă ceva, Eric. Aceasta în- 
seamnă să-ţi pot conduce corabia oriunde cred Eu că e bine! Ai încre- 
dere în Mine! Te iubesc mai mult decât ai putea înțelege vreodată, și 
Mă gândesc tot timpul la ce e mai bine pentru tine!“ 

“Unul dintre eroii mei este un om pe nume Jim Elliot. Omul acesta 

nu numai că m-a inspirat în povestea mea de dragoste cu Leslie, dar 
este un model pentru mine în ce priveşte totala sa abandonare în 
mâna Căpitanului său, Isus Hristos. Am citit cuvintele lui la câţiva 
ani după jertfa sa care a mişcat o lume întreagă, când a murit ucis de 
mâinile indienilor Auca pe care încerca să-i evanghelizeze. El 
spunea: 


Nu este nebun acela care dă ceea ce nu poate ţine, ca să câştige 
ceea ce nu poate pierde»? 


Pentru a descoperi adevărata viață, Isus spune că trebuie să renunți 
la cea pe care o ai (vezi Luca 9:24; Ioan 12:25). Acelaşi lucru e adevă- 
rat şi în ce priveşte viața ta de dragoste. Dacă doreşti cu adevărat ca 
într-o zi să descoperi „faţa frumoasă a dragostei“, trebuie mai întâi să 
cunoşti nemijlocit „faţa dureroasă“ a acesteia. Turnarea betonului nu 
este cea mai impresionantă parte a construirii unei case, însă este 
partea esențială. Acelaşi lucru e adevărat şi în ce priveşte „construirea“ 
unei poveşti de dragoste. 

Pentru ca Dumnezeu să-ți poată scrie povestea de dragoste, trebuie 
mai întâi să deţină stiloul tău. Şi pentru a conduce corabia dragostei 
tale spre portul unei poveşti de dragoste cum nu întâlneşti nici în 
basme, este nevoie să fie El cârmaciul. După cum le spunea Isus odată 
celor ce-L urmau: „Trebuie să vă încredeţi în Mine zi de zi, încredin- 
țându-Mi Mie totul, inclusiv sângele care vă curge prin vene şi 
răsuflarea din plămâni, lăsându-Mă să fac totul cum cred de cuviinţă. 
Dacă vreţi să vă alăturaţi Mie, trebuie să Mă lăsaţi să conduc“ (Luca 
9:23, traducere parafrazată). | 

Dacă vrei să ajungi să auzi vreodată „cântecul mai dulce“ pe care 
Dumnezeu îl scrie pentru tine, atunci trebuie ca mai întâi să-l 
deschizi uşa lui Isus şi să-L laşi să conducă așa cum vrea El. Şi mai 
trebuie să te încrezi în El că, fiind autorul dragostei, ştie cum să scrie 
o astfel de poveste frumoasă! 


Șuvoaiele luaseră cu ele şi casă şi moară, tot ce săracul om 
avea pe lume. Aşa cum stătea însă, privind la distrugerea 


care-l înconjura, după ce apele se retrăseseră, frânt şi 


5] 


descurajat, observă ceva strălucind pe malul spălat de ape. 
„Pare a fi aur“, zise el. Era aur. Şuvoiul care-l transformase 
în cerşetor îl făcea bogat.? 

HENRY CLAY TRUMBULL 


Un pas mai departe 


Cu multe mii de ani în urmă, într-o împrejurare dramatică, trei tineri 
au rămas fermi în credința lor în Dumnezeu şi, ca rezultat, o națiune 
a fost schimbată. Deschide-ţi Biblia la capitolul 3 din Daniel și 
citeşte relatarea aceasta. la apoi un instrument de scris şi o coală de 
hârtie și, într-un duh de rugăciune, notează domeniile din viața ta 
unde este nevoie de renunțare din partea ta. 

Leslie 


UMĂR LA UMĂR CU AUTORUL 
POVEȘTII DE DRAGOSTE 


urmând un Tată credincios, nu o formulă greșită 


Întâlnirea cu prima prietenă o lui Eric 


An momentul în care am aflat de la un student japonez la relaţii 

internaţionale că în japoneză „Ludy“ înseamnă tâmpit, ar fi trebuit 

| să-mi dau deama că mă aşteptau zile nu tocmai ușoare. 

Întotdeauna am sperat că bărbatul cu care mă voi căsători va avea 
un nume respectabil, cum ar fi Smith sau Jones. N-a fost să fie însă! 
Ludy nu este un nume de familie obişnuit. (Pentru noi acum Japonia 
c o ţară interzisă, în care nu putem intra decât, eventual, incognito.) 
Iar Eric Ludy cu siguranță nu este un personaj „obişnuit“. Şi cum ar 
putea fi cu un nume ca ăsta? După cum probabil ai ghicit, aventura 
noastră împreună de până acum a fost oricum numai obişnuită nu! Ca 
s-o spun pe față, m-am căsătorit cu un bărbat specializat în produ- 
cerea de momente jenante. Şi fiind soția lui, vreau-nu vreau, trebuie 
să gust şi eu, alături de el, din jena care nu o dată urmează unor astfel 
de momente! 

Îmi amintesc cum într-o zi, după primele cinci luni de fericire 
maritală, în timp ce trebăluiam prin bucătărie, am auzit din întâmpla- 
re o convorbire telefonică între Eric şi cineva sus-pus de la facultatea 

de medicină a unei mari universități. Eric intenționa să urmeze 
facultatea aceea pentru a deveni medic, şi discuta cu şeful de catedră 
despre programă. 

„OK, l-am auzit pe Eric răspunzând, „înţeleg că aveţi nevoie de 
numele și adresa mea pentru a mi le trimite, da? Perfect! Mă numesc 
Eric Ludy. Se scrie L-0-0-D-Y“. 

Am intrat imediat în panică, dându-mi seama că Eric tocmai îşi 
pronunţase greșit numele de familie pentru a fi notat de către unul 
dintre viitorii lui profesori de la medicină. 

„Nu!“, aproape că am ţipat din bucătărie, fără să mai pot spune 
nimic altceva. 

Când strigătul meu i-a ajuns la urechi, Eric, dându-și seama de 
gafa pe care o făcuse, s-a corectat repede. Așa că profesorul a auzit 
următoarele: „Eric Ludy. Se scrie L-0-0-D-Y... of, staţi, nu, am vrut 
să spun de fapt L-U-D-Y!“ 

Prima cerință a cursului: Să ştii să-ți pronunți numele! Nu mai e 
nevoie s-o spun, Eric nu s-a dus la facultatea de medicină. Nu ştii 
niciodată când sau cum îţi apar în viață astfel de momente hotărâtoare 
pentru cariera ta. 

În loc însă de a urma facultatea de medicină, mi s-a alăturat şi 
împreună am intrat în lucrare—În aceea de a provoca generaţia noastră 
să-şi încredințeze viața de dragoste lui Dumnezeu. Unii dintre cei care 
mă cunosc spun că încă de la vârsta de cinci ani acesta era visul vieţii 
mele. Ei... nu. Nu a fost. Iar ceea ce voi spune în continuare confirmă 
aceasta. 

Una dintre primele ocazii în care am vorbit în public a fost la o 
mare conferință de tineret. Îmi amintesc cum, văzând toată acea sală 
plină de adolescenţi nu tocmai curați, pletoşi, cu pantalonii lor largi 
şi părul prins în coadă, aproape că am fugit prin uşa din spate. 

Doamne, îmi amintesc că am spus în gând, eu am plătit deja tribut 
adolescenjei! Cred că pedeapsa de a trece o dată prin adolescenţă a 

fost suficientă! De ce vrei să mă mai bagi o dată în bârlogul ăsta cu 
indivizi în care urlă hormonii? 

Mă imaginam ridicându-mă în faţa acelei mulțimi de tineri—care, 
toți, erau ori tolăniţi pe scaune, cu braţele încrucişate, ori îşi aveau 

picioarele şi braţele încurcate cu cele ale unei persoane de sex opus 
în îmbrăţişări mai mult sau mai puţin pasionale—și spunându-le: 
„Hei, tinerilor! Daţi-vă viața de dragoste lui Dumnezeu! Nu vi se 
pare că așa ceva sună extraordinar?!" 

Ba da, cum să nu! 

Ei bine, cumva, printr-o minune, am rămas vii în urma acelei întru- 
niri. (Cred că asta datorită vestelor antiglonţ pe care le-am purtat.) Spre 
surprinderea mea, cei prezenți au ascultat. Ba chiar au răspuns 
mesajului! Și aşa a început aventura noastră de neuitat de a încerca să 
ajungem cu „faţa frumoasă a dragostei“ la inimile generaţiei noastre 
flămânde după iubire. 

Să fii vorbitor în public ȘI să fii căsătorită cu un colecţionar avid 
de momente jenante este o combinaţie interesantă. Toţi sunt cu ochii 
pe tine tot timpul. „Uuaaau, priviţi-o. Intră în baie! Haideţi să vedem 
ce face acolo!“ Crede-mă, exact aşa ceva mi s-a întâmplat mie... și 
nu doar o singură dată. 

La una din întâlnirile de acest fel, Eric a spus celor prezenţi că avea 
obiceiul să-şi sărute perna când era adolescent! Acum, stai puţin! Dacă 
el vrea să-și pună sufletul pe tavă, astfel ca toţi cei care-l ascultă, 
inclusiv câinii lor, să-i cunoască cele mai adânci secrete, e treaba lui. 
Singura problemă însă este că atunci când ești căsătorit, problema lui 
e şi problema ta! La fel de bine aș fi putut și eu să-mi sărut perna! 

Bineînţeles, le-a plăcut destăinuirea. Orice lucru mai puţin onorabil 
care se află despre vorbitor e âur curat! 

A doua zi era duminică și am fost invitați să vorbim la serviciul 
de dimineață. ÎI iertasem deja pentru chestia aceea cu sărutatul pernei 
şi totul era de domeniul trecutului. Eric aştepta ca pastorul să-l 
prezinte înainte de a urca pe podium, aşa că între timp se uita peste 
notițe, revăzând câteva din punctele cheie. Nici unul dintre noi nu se 
aștepta la „şocul secolului“. Fi 

De pe podium, pastorul a privit în jos spre noi cu un zâmbet cald pe 
față. O faţă care, nu ne-am dat seama atunci, ascundea ceva. Apoi a 
anunţat: „Ne bucurăm mult că Eric şi Leslie sunt împreună cu noi şi îi 
invităm să ne aducă mesajul pe care îl au din partea lui Dumnezeu“. 

Eric s-a uitat la mine, cu la el, şi am zâmbit amândoi. 

Pastorul continuă, „Și, ca să le arătăm aprecierea noastră, avem o 
surpriză pentru ei. leri seară, târziu, în ultima cursă care ne aducea de 
la Denver, am cunoscut-o pe prima prietenă a lui Eric!“ 

CE?! PRIMA PRIETENĂ A LUI ERIC? Dezgustător! Nici să n-o 
văd! Oamenii ăştia sunt niște idioți!, ţipam înlăuntrul meu, afișând 
însă un zâmbet larg pe toată fața. 

Lângă mine, Eric îşi scăpase pe jos notițele şi era pe punctul să facă 
un atac de cord. Nici măcar nu-şi mai putea aminti cine fusese prima 
lui prietenă! Faţa lui însă, în stilul vorbitorului perfect, reflecta calm şi 
încredere senină. 

Pastorul ne-a mai fiert câteva minute, după care a zis, „Şi-acum să 
o cunoaștem cu toții pe prima prietenă a lui Eric. Haideţi să-i urăm un 
călduros bun-venit“. 

Apoi, în timp ce noi ne țineam respiraţia, s-a aplecat puțin sub po- 
dium, de unde a scos... o pernă. Întreaga sală a izbucnit în râs. Nici 
până în ziua de azi glumele despre sărutatul pernei nu au încetat. Ba 
chiar avem acasă o cutie poştală mare pe care stă scris „Corespondenţa 
Clubului de Pupători-de-pernă Anonimi“. Extraordinară idee ai avul, 
Eric, să spui întâmplarea aceea neînsemnată. Ea ne va urmări de-acum 
înainte pentru restul zilelor noastre! 

Da, sunt câteva obstacole în calea a ceea ce facem: glumele cu 
sărutatul pernei, privirile celor morți de curiozitate care mă urmăresc 
în baie și ciudata animozitate cu care am rămas față de prima prietenă 
a lui Eric (încă mă străduiesc să nu mai fiu geloasă). În ciuda însă a 
tuturor acestor lucruri, mi-a plăcut și continuă să-mi placă la modul 
adevărat călătoria noastră oricum-numai-normală-nu. Şi există un 
motiv pentru care suport toate aceste momente jenante, doar ca să 
împărtășesc generaţiei mele acest mesaj de o importanță vitală: Nu 
cu prea mult timp în urmă, şi viața mea a fost schimbată pentru 
totdeauna de adevărul lui simplu... 


Planul meu nu-atât-de-perfect 


Ca tânără creştină care navigam după placul meu prin apele întune- 
cate ale ieşitului la întâlniri, credeam că pe Dumnezeu nu-L interesa 

prea mult viaţa mea de dragoste, mulțumindu-Se doar să Se asigure 
că „nu mergeam prea departe“. Eram nebună după băieţi de pe la 
vârsta de şapte ani, așa că încă de atunci părinții mei au vrut să fie 
siguri că voi respecta modelul „creştin“ de ieşit la întâlniri. Cu ani 
înainte de a mi se permite în mod oficial să-mi încep „cariera de ieşit 
la întâlniri“, memorasem cele „două reguli ale modului creştin de 
icşit la întâlniri“. 

Regula nr. 1: Să nu ai relații sexuale înainte de căsătorie. 

Regula nr. 2: Asigură-te că ieşi la întâlniri numai cu persoane care 
îi împărtășesc credinţa şi valorile. 

În mintea mea îmi spuneam că, atât timp cât respectam acele două 
reguli, puteam lua, fără să mă tem prea mult că o puteam da în bară, 
propriile mele deciziile cu privire la băieţii cu care să mă întâlnesc, 
când şi cum să mă întâlnesc cu ei, ba chiar cu care să încep o relaţie 
serioasă. Doream cu sinceritate să ascult de Dumnezeu în acel 
domeniu al vieţii mele şi să fac lucrurile „corect“. În mintea mea 
însă, cu toate că poate nu aş fi recunoscut, eram hotărâtă să mă bucur 
cât mai mult posibil de viitoarea mea viaţă amoroasă, fără însă a-mi 
compromite standardele creştine. Nu credeam că lucrul acesta va fi 
greu. Înainte chiar de a începe liceul, îmi şi imaginam ce bine vor 
merge lucrurile în acel domeniu al vieţii mele în următorii câțiva ani. 

„Abia aştept să încep să ies la întâlniri!“, le spuneam prietenelor 
mele la petreceri la care aproape că muream de plictiseală. „Vreau să 
mă simt bine, să mă distrez, şi pentru asta am să ies la întâlniri în 
timpul liceului, la colegiu, voi merge la toate petrecerile şi la jocurile 
de fotbal, și mă voi întâlni cu cât mai mulţi băieţi.“ 

Să nu mă înţelegi greşit. Ştiam că într-o zi îl voi întâlni pe „băiatul 
potrivit“ şi că, într-un apus de soare, ne vom pierde împreună în zare 
pentru a trăi fericiţi apoi pentru totdeauna. Aşa ceva însă avea să se 
întâmple peste ani de zile! Cu siguranţă nu înainte să mai înaintez în 
vârstă şi nici înainte ca viața să-și mai fi pierdut ceva din farmecul 
ei. Pe lângă asta, eram sigură că, o dată ce soțul meu avea să intre în 
viața mea, voi uita orice relaţie cu alt băiat ce o voi fi avut vreodată. 
Între timp, tot ce conta era să mă distrez. 

Aşa că, nerăbdătoare, am intrat în relaţii temporare, una după alta, 

încercând să menţin cât mai ridicat numărul băieţilor cu care mă 
întâlneam şi mergând la toate dansurile, petrecerile şi meciurile de 
fotbal care se organizau. 

Pe măsură însă ce treceau anii, îmi era tot mai clar că visele mele 
inocente din copilărie aveau să rămână doar vise. Viaţa îmi era goală, 
Pe dinafară păream a fi o tânără creştină care putea fi chiar dată model, 
sigură pe sine, cu o viaţă de dragoste trăită într-un mod matur şi după 
voia lui Dumnezeu. Lucrurile însă nu erau așa cum păreau. De unde la 
început îmi puneam speranța şi încrederea în relația mea cu Hristos, 
acum mă agățam cu disperare de orice relație care apărea în viaţa mea, 
în încercarea de a-mi găsi siguranță și un scop în viață. Viața mea de 
ieşit la întâlniri devenise identitatea mea. Disperată, mă implicam 
emoţional în orice relaţie, parcă fără să văd că toate celelalte de 
dinainte se sfârșiseră prost. Suferinţa cu care rămâneam în urma ruperii 
unei relaţii, indiferent cât de serioasă ori de superficială fusese aceasta, 
m-a făcut să cobor tot mai mult standardul meu „creştin“ şi să îndul- 
cesc regulile cât mai mult posibil, astfel încât, cumva, să rămân cât mai 
mult timp cu orice băiat care intra în viața mea. Lucrul acesta însă nu 
a dat niciodată rezultatul dorit. Compromisurile pe care le făceam mă 
aplecau tot mai mult sub povara vinovăției şi mă aduseseră în pragul 
depresiei. 

Visam să trăiesc o poveste de dragoste perfectă, ca-n basme. Îmi 
imaginam o viață de dragoste fericită şi lipsite de grijuri, cum vedeam 
în filmele alb-negru la televizor. Nu ştiam însă că tot ciclul acela de 
idile trecătoare avea și o față urâtă: inevitabila frângere a inimii, dure- 
rea sufletească şi compromiterea valorilor mele spirituale. 

Îmi amintesc cum am ţinut cu dinții la relaţia mea cu Brandon, un 
jucător de baschet pe care am reușit să pun mâna după ce l-am cunos- 
cut la un meci. Prietenia noastră întâmplătoare și flirtul de început s-au 
transformat la scurt timp într-o idilă serioasă, pasională. Mă simțeam 
în siguranţă ori de câte ori Brandon mă cuprindea tandru cu brațul pe 
după umeri şi intram într-o încăpere plină de necunoscuţi. 

Vreme de vreo opt luni relaţia noastră a fost puternică, după care el 
a început să-şi dea seama că mai erau şi alte fete interesate de el. Şi nu 
doar atât, ci tinerele acelea erau gata să și facă sex cu el. Încercând încă 

să respect regula nr. 1 privitoare la relaţiile dintre tinerii creştini, i-am 
spus lui Brandon că nu pot merge „până la capăt“ cu el. La început a 
acceptat uşor această condiţie. Ba chiar mi-a spus că, fiind şi el creștin, 
era de acord cu decizia mea cu privire la abstinență până la căsătorie. 
Tot mai des însă îi surprindeam privirea oprindu-se interesată asupra 
fetelor care-l priveau seducător, adresându-i o invitație deschisă. Pu- 
team întrevedea deja sfârşitul relației noastre. În disperare de cauză, 
am coborât standardele în privinţa purității mele cât de mult a fost 
posibil, oferindu-i lui Brandon cât de multe „favoruri fizice“ se putea. 
Nu mi-a fost însă de nici un folos. La scurt timp totul s-a sfârşit, iar el 
şi-a dăruit dragostea alteia, făcându-se că nici măcar nu mă mai cunoş- 
tea. Timp de un an împărtășisem totul, pentru ca acum să nu mai fim 
decât doi străini. 

Aşa arăta tiparul obişnuit al vieții mele amoroase. Fiecare încercare 
se sfârșea cu o inimă frântă şi cu vise năruite. De fiecare dată mă 
simțeam folosită şi pângărită. Planul perfect pe care mi-l făcusem cu 
atâta grijă cu privire la cariera mea amoroasă se spărgea în țăndări. 
Înainte chiar de a termina liceul, mă simțeam de parcă aş fi trecut prin 
cinci divorțuri. Nu mai aveam încredere în nimeni. Nu mai ştiam cine 
sunt, şi de fapt nici nu-mi mai păsa. 


Încredințându-l lui Dumnezeu stiloul 


Spune-I lui Dumnezeu că eşti gata să I te oferi 

şi El îți va dovedi că este 

tot ceea ce ai visat vreodată despre El că ar putea fi.! 
OSWALD CHAMBERS 


În cele din urmă, n-am mai putut. Plângând cu suspine pentru starea 
nenorocită în care mă aflam, am strigat către Dumnezeu, „De ce mi 
se întâmplă toate astea? Duc o viață morală, ascult de poruncile Tale 
şi totuși sunt atât de nenorocită! De ce nu binecuvântezi acest dome- 
niu al vieții mele? Respect regulile creştine—şi totuşi sunt atât de 
nefericită. Încerc să fac tot ce pot mai bine, dar toate îmi ies pe dos! 

Dacă mai continuu aşa, voi ajunge o handicapată înainte de a împlini 
douăzeci de ani!“ 

În momentul următor mi-am simțit inima atinsă cu blândeţe. Dum- 
nezeu încerca să-mi atragă atenţia, să-mi deschidă ochii asupra unui 
adevăr care mi-ar fi putut schimba viața. Dacă momentul acela ar 
putea fi redat ca o conversaţie a mea cu Dumnezeu, ar suna cam aşa: 


Leslie, crezi că Eu ştiu cu cine te vei căsători şi că te pot 
conduce astfel încât într-o zi să întâlneşti persoana potrivită? 

„Bineînţeles că cred aceasta, Doamne, dar ce are asta a face 

` cu ceea ce mi se întâmplă aici şi acum?“ 

Și, Leslie, mai crezi şi că Eu sunt Dumnezeul întregii creații? 
Eu te cunosc mai bine decât te cunoşti tu însăți şi sunt pe deplin 
în stare să-l aduc pe acest bărbat în viaţa ta la vremea şi în felul 
în care voi hotări Eu... şi pentru asta nu am nevoie de ajutorul 
tău. 


Pentru prima dată înțelegeam că interesul lui Dumnezeu pentru 
viața mea de dragoste nu se limita la a Se asigura că respectam câteva 
reguli. El voia să Se implice! Ba mai mult de-atât, voia să fie El Cel 
care să-mi scrie povestea de dragoste... fără ajutorul meu! 

Când am înțeles asta, am fost cuprinsă de sentimente amestecate. 
Mai întâi, am simțit brusc îndoială şi teamă. Chiar putea Dumnezeu să 
facă asta fără ajutorul meu? Cu toate că până atunci o dădusem în bară 
în ce privea viața mea de dragoste, eram încă sigură că înțelegeam mai 
bine cum stăteau lucrurile cu aspectele mai frumoase ale vieții—cum 
ar fi dragostea, sexul, relaţiile cu băieţii şi căsătoria—decât cineva atât 
de bătrân (şi aproape sigur demodat) ca Dumnezeu! Dacă El ar fi 
stricat totul? Mă imaginam punându-mi încrederea în Dumnezeu 
pentru tot ce privea acest important domeniul al vieţii mele, doar ca să 
sfârşesc îmbrăcată într-o rochie lungă și gri, ființă părăsită privind 
afară pe fereastră şi irosindu-şi viaţa într-un balansoar. Fără prieteni, 

„fără să fiu sunată sau să sun pe cineva, într-un cuvânt, fără viaţă. 
Aveam să mă căsătoresc abia la nouăzeci şi trei de ani, şi atunci cu un 
bărbat pisălog, pe care nu l-aş fi suportat. Ar fi urmat patru ani groaz- 
nici de viață împreună, după care aș fi murit. 


69 


Privind acum înapoi, râd la astfel gânduri. Toate acestea se întâm- 
plau înainte să aflu cât de „romantic“ putea fi Dumnezeu! De-aș fi ştiut 
numai ce planuri făcuse în ce mă privea... Nu m-aş mai fi îndoit nici o 
secundă! 

Un alt sentiment pe care l-am avut a fost unul de uşurare. Încer- 
cam de-atâta vreme să fac ca lucrurile să meargă în acest domeniu al 
vieții mele şi purtam povara de a mă baza doar pe mine însămi. Dacă 
mă mărit cu o persoană nepotrivită? Dacă nu voi întâlni niciodată 
băiatul potrivit? Cum voi şti care e persoana potrivită? Dacă voi 
face o greşeală şi-mi voi ruina întreaga viață? Îngrijorări de felul 
acesta m-au însoţit în mod constant de-a lungul anilor. Acum însă 
Dumnezeu mă invita să-l dau Lui toate aceste temeri—şi să-L las pe 
El să-mi conducă şi să-mi călăuzească fiecare pas. Nu mai trebuia să 
port povara aceea; o puteam lăsa cu totul în mâna Sa! Ce eliberare! 
Dar oare nu era prea frumos ca să fie adevărat? Chiar mă puteam 
încrede în El? 

În ziua aceea am simţit provocarea pe care mi-o adresa: Eram gata 
să mă încred suficient în El încât să las totul în mâna Sa? Avea E! să 
joace un rol activ în acest domeniu al vieţii mele? Avea El să mă 
conducă şi mă călăuzească? Dar şi mai mult mă preocupa întrebarea: 
Avea El să mă ducă acolo unde mu voiam să merg? (scenariul cu 
balansoarul şi cu soţul pisălog îmi dădea coşmaruri!). 

Timp de câteva zile am trecut prin intense frământări lăuntrice. În 
vreme ce, potrivit standardului creştin, eu urmam fără îndoială calea 
lui Dumnezeu, respectând regulile cât mai bine posibil, în adâncul 
sufletului trebuia să recunosc că de fapt nu Dumnezeu deținea con- 
trolul în acest domeniu al vieţii mele, ci eu. 

Să renunţ la acest control mi se părea imposibil. Şi totuși, o şoaptă 
blândă în inima mea îmi spunea că, dacă doream să fiu vreodată cu 
adevărat fericită şi împlinită şi să nu-mi mai distrug viaţa, El, şi nu 
altcineva, trebuia să se afle în centru. Decizia de a mă încrede total în 
El cu privire la tot ce însemna viața mea de dragoste era probabil cea 
mai grea dintre toate deciziile pe care a trebuit să le iau până atunci. 

In cele din urmă am capitulat, la insistenţele îndemnului blând din 
inima mea. Am îngenuncheat lângă patul meu şi m-am rugat, 

„Doamne, domeniul acesta e unul la care îmi este atât de greu să renunt 
în favoarea Ta. Doresc cu disperare să rămână sub controlul meu și să 
fac lucrurile așa cum vreau eu. Văd însă că Tu îmi ceri să-l las în 
mâinile Tale, să deții Tu controlul asupra lui. Așa că Ți-l dau Tie, 
Indiferent ce vei alege să faci cu el, chiar de ar fi ceva ce eu n-aş face 
niciodată, fiind vorba de mine, Ţi-l dau Ție. Fă cu mine ce doreşti. 
Sunt a Ta.“ 

Povestea mea de dragoste scrisă de Dumnezeu a început în acel 
moment. Dumnezeu a luat stiloul din mâna mea tremurândă şi a 
început să scrie cea mai incredibilă poveste care s-ar putea imagina 
vreodată. Nu, viitorul meu soț nu mi-a bătut la uşă chiar în acel 
moment. Dar din ziua aceea, Dumnezeu a început să-mi vindece 
durerile provocate de greşelile mele, să mă modeleze şi să mă 
pregătească pentru adevărata dragoste. Înainte ca Eric să apară în 
viața mea, Dumnezeu avea de aşezat câteva pietre de temelie acolo. 


Verificarea priorităţilor 


Motivul pentru care unii dintre noi sunt nişte creştini atât de 
slabi este că nu avem un Hristos Atotputernic. Avem atribute şi 
experiențe creștine, dar nu suntem dedicați total lui Hristos? 


Oswato CHAMBERS 

Așadar, l-am dat lui Dumnezeu stiloul pentru a-mi scrie povestea de 
dragoste. Ce a însemnat însă aceasta pentru mine din punct de vedere 
practic, al vieţii de zi cu zi? Mă aflam la apogeul „carierei mele de 
relații amoroase“ și nu aveam nici cea mai mică intenție să mă căsă- 
toresc curând. Trebuia să pun capăt ieșitului la întâlniri? Să nu mă 
mai împrietenesc cu băieţi? Şi cum aș fi ştiut care este momentul 
când Dumnezeu voia să încep o relaţie? Şi când adulţii, care pe toate 
le ştiu, mi-ar fi pus infama întrebare, „Leslie, spune-ne, ai un băiat 
serios cu care te vezi?“, ce le-aş fi putut răspunde? Ce voia Dumne- 
zeu să fac? 

În săptămânile şi lunile care au urmat deciziei mele de a-l încredin- 
ţa lui Dumnezeu controlul asupra acestui domeniu al vieții mele, un alt 

mesaj blând şi-a făcut drum către inima mea, prin aceeaşi şoaptă lină 
a lui Dumnezeu. Şi mesajul acela suna cam aşa: Leslie, nu mai încerca 
să Mă zideşti pe Mine în viața ta, ci zideşte-ți viaţa ta în jurul Meu. 

Era adevărat. Încercam „să-L. potrivesc pe Dumnezeu în viaţa mea“ 
rugându-mă în fiecare dimineaţă, citindu-mi Biblia în fiecare seară și 
mergând la biserică duminică de dumincă. Cu toate acestea însă El nu 
cra centrul vieţii mele de zi cu zi. Ceea ce făceam eu de fapt era să-l 
acord câteva minute din când în când. Înțelegeam astfel, în cele din 
urmă, că dacă nu aveam să o las mai încet şi să fac un efort real să-L 
caut pe El în loc să fiu atât de preocupată doar de ambițiile proprii, 
avea să-mi fie greu să cunosc voia Lui cu privire lao oricare alt domeniu 
al vieţii mele. 

Aşa că am început o călătorie la capătul căreia speram să ajung 
să-L cunosc pe Creatorul meu. Şi, te rog să mă crezi, nu eram deloc 
sigură ce urma să se întâmple. Şi lucrurile nu puteau sta altfel, din 
moment ce decisesem că viața mea nu se va mai învârti în jurul a fel 
de fel de activități sociale, prieteni şi relații amoroase, şi-l spusesem lui 
Dumnezeu, „Doamne, vreau să las toate acestea deoparte și Tu să devii 
centru! vieţii mele“. Nu că toate acele lucruri erau în mod necesar rele, 
însă Dumnezeu îmi cerea să-mi pun prioritățile în ordine. Ajunsesem 
să fiu atât de acaparată de relaţiile mele amoroase şi de viața mea 
socială încât nu mai puteam auzi clar vocea lui Dumnezeu. ` 

Cum spune Elisabeth Elliot în cartea ei A Chance to Die (despre 
viața lui Amy Carmichael), „Preocupările fetelor de șaptesprezece 
ani—privind felul cum arată, îmbrăcămintea, viața socială—nu se 
schimbă mult de la o generaţie la alta. În fiecare generaţie însă par să 
existe câteva, puține, care aleg altceva. Amy Carmichael a fost una 
dintre acestea“? Acum, Dumnezeu mă chema şi pe mine să fiu una 
dintre acele „câteva“. Nu ştiam însă cum. 

Dacă asta vrei de la mine, Doamne, va trebui să mă ajuţi, l-am 
spus încet. 

Şi a făcut-o! A venit la mine exact unde mă aflam şi m-a învăţat 
despre El. Am învăţat cum să-L iubesc cu toată inima, să-L caut cu 
seriozitate, să-l ascult vocea zi de zi şi să mă îndrăgostesc de Cuvântul 
Lui. A fost cea mai fascinantă perioadă din viaţa mea! Lumea nebună, 

plină de agitație, din care veneam a început să mi se pară incredibil de 
goală. În fiecare zi descopeream tot mai multe despre cine cra El și 
cine dorea să devin eu. Am început un jurnal—pe care îl ţin şi în ziua 
de azi—în care îmi notam dorințe, temeri şi rugăciuni către Dumne- 
zeu. Notam de asemenea tot ce simțeam că mă învăţa El, fie prin 
Scriptură, fie printr-un îndemn blând adresat inimii mele. Acum, când 
recitesc acele notițe, sunt uimită de cât de credincios a fost El în a 
așeza fiecare detaliu al vieții mele la locul lui, la timpul potrivit. 

Da, am pierdut câţiva prieteni (care, oricum, nici nu-mi fuseseră 
prieteni adevăraţi). Şi da, am pierdut din popularitate. Ce am câştigat 
însă în schimb a fost de neprețuit: pe Isus Hristos, ca dragoste a mea 
dintâi, cel mai bun Prieten al meu. 

S-ar părea că această parte a poveștii despre mine nu are prea mult 
de-a face cu relația mea cu Eric. A avut însă de-a face, şi încă în mod 
esențial. Două sunt motivele pentru care faptul de a-L fi lăsat pe 
Hristos să aibă acest loc în viaţa mea a constituit temelia poveștii 
mele de dragoste cu Eric. 


1. Pentru a avea speranță, bucurie şi siguranță, am învățat să mă bazez 
pe relaţia mea cu Hristos, renunțând la a mai încerca să găsesc acele 
lucruri într-o relaţie amoroasă. Oricât de mult ar semăna Eric cu 
Făt-Fruimosul viselor mele, el tot numai om rămâne (lucru pe care 
din când în când mai trebuie să i-l amintesc!). Dacă aş fi intrat în 
relaţia cu el așteptând să mi se împlinească toate nevoile sentimen- 
tale, aș fi fost dezamăgită. Şi asta pentru că nu eram pregătită să 
încep acea călătorie care m-ar fi dus la căsătoria cu el, fiind nevoie 
mai întâi să învăţ să-mi găsesc speranţa şi siguranța doar în Isus. 

2. Isus Hristos a rămas în centrul relaţiei mele cu Eric. Isus Hristos 
era pasiunea inimii mele, când l-am întâlnit pe Eric Ludy. Isus 
Hristos era şi pasiunea inimii lui Eric. Ca rezultat, am ajuns 
prieteni datorită iubirii noastre comune pentru Domnul. Cu cât 
petreceam mai mult timp împreună, cu atât ne apropiam mai mult 
de Dumnezeu, unul prin celălalt. Ori de câte ori descopeream un 
nou adevăr în Cuvântul lui Dumnezeu, de-abia aşteptam să-l 
împărtăşesc cu Eric. Am petrecut ore întregi vorbind despre Dum- 
nezeu şi despre credința noastră. lar când am început să avem 

unul față de celălalt sentimente mai adânci decât simpla prietenie, 
Dumnezeu ne-a călăuzit fiecare pas pe măsură ce ne îndreptam 
spre o relaţie de dragoste. Şi El a rămas în centru. 


Uneori într-o relaţie putem fi atât de prinşi în sentimentele noastre 
pentru cealaltă persoană, încât să-L înghesuim pe Dumnezeu într-un 
colț. Astfel, relaţia în cauză devine un haos emoţional, noi ajungem 
dezorientaţi, şi ne tot întrebăm de ce nu ne oferă Dumnezeu mai 
multă călăuzire, când de fapt în tot acest timp El este acolo, așteptând 
să-L lăsăm să treacă din nou pe primul loc în inimile noastre. Doar 
atunci când El este într-adevăr pe primul loc în vieţile noastre suntem 
pregătiţi pentru o poveste de dragoste scrisă de Dumnezeu. 


Nu e vorba de o formulă 


Chiar și după ce ne-am pus viaţa de dragoste în mâna lui Dumnezeu, e 
atât de uşor să revenim la căutarea unei „formule magice“ care să 
rezolve totul. Nici nu mai ştiu de câte ori mi s-au pus întrebări de 
felul, „Este greşit să ies la întâlniri?“ sau „Ce trebuie să faci când 
crezi că ai întâlnit persoana potrivită pentru a-ți fi partener de viață?“ 

La toate acestea răspund, „Întreabă-L pe Dumnezeu!“ 

Cu un astfel de răspuns, tinerii devin adesea frustrați şi spun, „L- 
am întrebat şi nu mi-a dat nici un răspuns!“ 

În urmă cu aproape doi ani, Jana, o studentă plină de viață, aflată în 
primul an de facultate la o universitate din California, a luat decizia 
de a-l încredința lui Dumnezeu stiloul poveştii ei de dragoste. Pro- 
blema este că de atunci Jana nu a primit nici o călăuzire în acest 
domeniu al vieţii ei şi acum este mânioasă pe Dumnezeu. 

„Pur şi simplu nu înțeleg“, se plânge ea. „Când l-am cedat lui 
Dumnezeu controlul asupra acestui domeniu al vieții mele, am aştep- 
tat să mi-l scoată în cale pe Făt-Frumos. Toate relaţiile însă pe care 
le-am avut de-atunci s-au terminat tor prost. De ce nu Se implică 
Dumnezeu? De ce nu face o minune în acest domeniu al vieţii mele?“ 

Ştiind însă care este viaţa de zi cu zi a Janei, îmi este clar că, deşi 
ea a încercat să-l cedeze lui Dumnezeu controlul, totuși niciodată nu 

şi-a reorientat viaţa astfel încât aceasta să aibă în centru relaţia ci cu 
El. Ea așteaptă ca El să-i răspundă, fără să-L caute însă deloc. Ideca 
ei de „a-L căuta“ se reduce la cinci minute de citire a unui text din 
Biblie, o dată pe săptămână, acolo unde se deschide Cuvântul Lui, 
absolut la întâmplare. Nu primeşte nici o călăuzire divină, aşa că îşi 
continuă drumul voioasă, convinsă că dacă Dumnezeu vrea să-i vor- 
bească îi va trimite un mesager ceresc sau un fulger de lumină care 
să-i indice direcţia bună. 

Invitaţia pe care I-o facem lui Dumnezeu de a lua El stiloul să scrie 
capitolele poveștii noastre de dragoste implică o contribuţie şi din 
partea noastră—nu doar o rugăciune când şi când, nu doar încercări 
anemice de a găsi vreun răspuns deschizând Biblia la întâmplare din 
când în când. Noi trebuie să-L căutăm zilnic, să-L punem tot timpul pe 
primul loc în viața noastră, să căutăm să-L cunoaștem mai mult. 

Probabil nu-ți va vorbi printr-un fulger de lumină şi nici nu-ţi va 
scrie un mesaj pe cer, dar, pe măsură ce vei ajunge să-L cunoşti cu 
adevărat, pe El și Cuvântul Lui, vei înțelege ce doreşte de la tine. 
Pentru aceasta e nevoie să depui efort. Nu e ușor. Numai așa însă vei 
ajunge să descoperi acel „cântec mai dulce“. 

N-ar fi frumos să putem scrie o carte intitulată Zece paşi pentru a 
avea o poveste de dragoste perfectă, în care să dăm nişte instrucțiuni 
infailibile şi aplicabile la toată lumea despre ce și cum trebuie să se 
facă? 

Lui Dumnezeu însă Îi pasă prea mult de noi ca să ne dea o formulă. 
El vrea să ne încredem în El pentru călăuzire şi direcție. Vrea să Se 
implice nemijlocit în fiecare detaliu, în fiecare pas pe care îl facem pe 
acest drum. În momentul în care ne-am baza pe o formulă, am pierde 
întreaga frumusețe care este în povestea de dragoste scrisă de Dumne- 
zeu. Eric şi cu mine am întâlnit mulți tineri care încearcă cu disperare 
să facă totul „așa cum trebuie“, urmând un set de reguli pentru a ajunge 
să aibă o relaţie după voia lui Dumnezeu. De obicei însă tinerii aceştia, 
oricât de mult ar încerca, rămân pe mai departe nefericiţi, frustraţi și 
deprimaţi. 

Să nu mă înţelegi greșit. Există porunci clare şi indiscutabile pe 
care Dumnezeu ni le dă în Scriptură referitor la acest domeniu al 


ca, teoretic, să le „încalc“. Cu toate că încă eram în spatele gardului 
pe care îl ridicasem, trăiam o viață de durere şi disperare. 

Sarah, o blondă drăguță cu înclinare spre melodramă, a avut o 
experienţă siluată la cealaltă extremă. Provenea dintr-o biserică cu 
reguli excesiv de stricte şi precise cu privire la relațiile dintre băieţi 
şi fete. După cum spune ea, „Erau atât de multe reguli pe care trebuia 
să le respecţi, încât trebuia să ai o listă cu ele lipită pe oglinda de la 
baie ca să ţi le aminteşti pe toate“. 

La biserică, Sarah l-a întâlnit pe John, „evlaviosul-pasional-cu- 
zulufi-fermecători“ şi, în cele din urmă, au simţit amândoi că Dum- 
nezeu îi călăuzea înspre căsătorie. Au respectat toate regulile, literă 
cu literă. Din afară, cu atâta supraveghere strictă şi atâtea principii 
călăuzitoare, se părea că nu exista nici o posibilitate ca tinerii noştri 
să cadă în păcat. Nu li se permitea niciodată să rămână singuri 
împreună, nici să aibă vreun contact fizic, şi părinții lor erau impli- 
caţi de aproape în orice decizie care privea relaţia lor. 

Sarah îşi aminteşte, „Eram atât de siguri că urmam calea cea 
bună, încât credeam că eram imuni la păcat“. 

Regulile însă nu i-au ferit de ispită, şi într-o zi Sarah şi John au 
ajuns în pat. Ea a rămas însărcinată, așa că au fost nevoiţi să se căsă- 
torească imediat. Şi-au dezamăgit familiile, biserica şi pe ei înşişi, 
dar au învăţat o lecţie de mare preţ: Indiferent ce şi cât de multe 
reguli ne facem, acestea nu duc automat la o relație după voia lui 
Dumnezeu. Doar încrederea în Tatăl nostru credincios şi dorinţa 
mai presus de orice de a-l fi plăcuţi în tot ceea ce facem va avea ca 
rezultat sigur o poveste de dragoste frumoasă! 


Corvoadă sau alegere? 


Ne dăruim lui Dumnezeu așa cum El ni S-a dăruit nouă, fără 
nici o socoteală prealabilă. Consecințele unei astfel de 
dăruirii nu ne interesează, pentru că viața noastră este 

Îți aminteşti cum, copil fiind, părinţii te puneau la tot felul de 
munci „de rob“ prin casă? Bunăoară, când te înhămau la jugul acela 
greu al curăţeniei în bucătărie după cină. Dacă mi te asemeni cât de 
cât, probabil n-ai fost prea entuziasmat să îndeplineşti sarcina aceea 
groaznică şi, probabil, te-ai şi plâns tot timpul cât ai făcut ce ţi s-a 
spus. Replica mea preferată era acuzaţia sfâșietoare, „Mă trataţi ca pe 
Cenuşăreasa!“, în timp ce mă sprijineam dramatic de mătură, având 
o privire de câine bătut şi oropsit, de parcă eram pe punctul să leşin 
de epuizare. (Strigătul meu patetic după milă nu a părut niciodată să 
sensibilizeze inima părinţilor mei.) 

Indiferent însă cât de mult urai respectiva corvoadă, o făceai 
oricum. De ce? Pentru că ştiai care erau consecințele dacă nu ascultai. 
Părinţii nu te-ar mai fi lăsat să te dai cu bicicleta sau te-ar fi trimis în 
camera ta. Teribile amenințări! Ca şi mine, probabil făceai minimul 
necesar, doar ca să fie treaba făcută, şi întrebai mereu, „Nu pot să 
plec?“, până ce, într-un sfârşit, erai eliberat din închisoarea torturii 
muncii în bucătărie. 

Acum încearcă să-ţi aminteşti altceva. În copilărie, cu toții avem 
momentele noastre angelice. Pentru unii ca mine astfel de momente 
sunt rare, însă ele totuşi există. Într-un moment sau altul, probabil şi 
tu ai trecut printr-o experienţă similară scenariului următor. 

Părinţii tăi au ieşit împreună pentru o seară. Bucătăria era un haos, 
însă nimeni nu ţi-a cerut să faci curat. Ţi-a venit ideea extraordinară de 
a face ceva „special“ pentru Mami şi Tati. Aşa că te-ai apucat de lucru 
(din proprie iniţiativă!) şi ai spălat vasele. Însă nu numai că le-ai spălat 
cum se spală de obicei, dar le-ai făcut să sclipească de curate ce erau! 
Ba chiar ai şters poliţele şi ai măturat. (Acum, asta chiar înseamnă să 
mergi o milă în plus!) De-abia ai aşteptat să vină părinţii tăi acasă şi să 
observe ce ai făcut. Când au sosit și au exclamat, „Cine-a făcut curățe- 
nie în bucătărie?! E extraordinar!“, inima ți s-a umflat de mândrie. Îți 
aminteşti acel sentiment? Ai muncit cu mare plăcere. Curăţenia în 
bucătărie nu a mai fost o corvoadă, ci un lucru pe care l-ai făcut cu 
bucurie. De ce? Pentru că nu ai fost motivat de o regulă, ci de dragos- 
tea pentru părinţii tăi. 

Când ascultarea de Dumnezeu este o corvoadă pe care suntem 

„obligaţi“ să o facem, aceasta devine o trudă iar noi ne plângem tot 
timpul. Dumnezeu devine Marele-Nu-Bucuriei care încearcă să ne 
facă viața mizerabilă. 

Când însă reuşim să înțelegem cine este Dumnezeu cu adevărat şi 
luăm deciziile motivaţi de o dragoste puternică pentru EI, găsim bucu- 
rie şi plăcere în ascultare. Ba chiar suntem gata să mergem și mila 
aceea în plus pentru EI! 


Despre ce este vorba de fapt 


Ca şi creştini, avem nevoie de o nouă înţelegere cu privire la implica- 
rea lui Dumnezeu în acest domeniu al vieţii noastre. Indiferent dacă 
eşti dintre aceia care au crescut sub îndemnul „Încearcă să nu faci sex 
înainte de căsătorie“, sau cu o carte de nici tu nu mai ştii câte pagini 
de reguli pentru relaţii, ambele abordări te lipsesc de bucuria de a trăi 
frumuseţea căii lui Dumnezeu. 

Îţi aminteşti întrebarea aceea infamă pe care cei mai mulţi dintre 
noi o puneam la serile de tineret? Cât de departe este prea departe? 
Întrebare care, decodificată, ar suna cam aşa: „Cât de departe pot să 
merg fără să-L. supăr pe Dumnezeu?“ Dar hai să începem să ne 
punem o altă întrebare: „Cât de departe pot să merg pentru a-l pro- 
duce bucurie Tatălui meu ceresc în acest domeniu al vieţii mele?“ 

O dată ce ajungi să-ţi cunoști Regele într-un mod personal, o dată 
ce Isus Hristos devine centrul şi pasiunea vieţii tale, nu este greu 
deloc să-ți pui această întrebare, deoarece ea izvorăşte dintr-o inimă 
plină de o dragoste copleşitoare pentru Domnul. Dacă întrebi sincer, 
„Doamne, cum să trăiesc astfel încât să Te bucuri de mine?“, El, cu 
blândeţe, îți va arăta cum, în fiecare zi. În nici un caz nu-ţi va cere şi 
nu te va obliga să faci o muncă de rob. Pentru că atunci când ÎI 
iubeşti, când Îi iubeşti cu adevărat, poți spune împreună cu 
psalmistul David, „Vreau să fac voia Ta, Dumnezeule“ (Psalm 40:8). 

Dumnezeu ne-a creat pe toți ca individualități şi are un plan unic şi 
special pentru viața fiecăruia dintre noi. Nu încerca să găseşti o 
formulă. Dacă eşti gata pentru o poveste de dragoste de neuitat, începe 

prin a descoperi zi de zi bucuria unei astfel de poveşti cu Regele 
regilor. Şi să înceapă aventura! 


Un pas mai departe 


Trăia odată, în vremurile din vechime, un om care se încredea în 
Dumnezeu atât de mult încât a fost gata să renunţe la cea mai scumpă 
comoară, atunci când Dumnezeu i-a cerut-o. Lucrurile uimitoare care 
s-au întâmplat ca rezultat al acestei încrederi a lui au fost minunate! 
Relatarea despre această încredere a lui în Dumnezeu a rămas în istorie 
drept una dintre cele mai extraordinare poveşti despre dragoste, ascul- 
tare şi dăruire a tot ce ar putea avea mai scump un om! Deschide Biblia 
la Geneza, capitolul 22, şi citeşte această istorisire care a avut un 
impact profund asupra a milioane de oameni de-a lungul secolelor. 
Lasă-L pe Dumnezeu să-ţi vorbească blând inimii şi să te înveţe cum 
să descoperi acel nivel profund de încredere şi dăruire în umblarea ta 
cu El. 


71 


PREGĂTINDU-TE 
PENTRU O POVESTE 
DE DRAGOSTE 


Eric 


IUBEȘTE CU ADEVĂRAT 


despre aţi iubi viitorul partener de viață înainte chiar de a-l cunoaște 


Dac-o să fac burtă? 


cel puțin aşa ar trebui să se întâmple. Îmi amintesc cum m-a 
cuprins gelozia şi cum am devenit dintr-o dată supraprotector 
faţă de Leslie, când unul cu o înfăţişare a la Kirk Cameron i-a preluat 
comanda într-o pizzerie. Îmi amintesc şi nesiguranța pe care am 
simțit-o când un tip bine făcut, cu păr cârlionţat, a intrat în biserică 
şi s-a aşezat pe scaun, la câteva rânduri distanță în faţa ei. M-am uitat 
la bicepşii mei (erau atât de mici încât împreună abia dacă făceau cât 
unul) și numai bine nu m-am simţit. Dragostea imatură întotdeauna 
compară, se plânge și se simte în nesiguranţă. 
Din nefericire, în multe relații libertatea și siguranța care pot fi 
găsite într-o viaţă de dragoste matură rămân nedescoperite. 
„Eric“, m-a întrebat timidă Leslie într-o zi, „care au fost fetele cu 
care te întâlneai?** ip 
„Les“, i-am răspuns jenat, „nu vreau să discutăm despre ele! Să 
discutăm despre noi!“ 
Era cu vreo şase luni înainte de ziua nunții, şi dragostea noastră încă 


D ragostea se maturizează o dată cu dezvoltarea unei relaţii, sau 

nu suficient de matură se confrunta cu un caz serios de ceea ce se putea 
numi tristeţea „celibatarului-fără-o-părere-prea-bună-despre-sine“. 

„Erau frumoase?“, a continuat Les să mă iscodească. 

„Of, nu. Nu!“, i-am răspuns, dornic să termine o dată cu întrebările 
acelea. După care am rostit sus şi tare, cu o licărire în privirea mea 
plină de dragoste, „Erau urâte!“ (Notă pentru toate fostele mele priete- 
ne care citesc cartea aceasta: Vă rog să nu mă urâţi pentru ce am spus. 
Nu prea am avut de ales.) 

„Ce tip de personalitate aveau? Ce culoare avea părul lor? Cât de 
înalte erau? Cât de grăsuțe erau?“ Eram bombardat cu întrebare după 
întrebare. 

Dacă n-ai avut niciodată o astfel de conversaţie, crede-mă, nu e 
ușor deloc. Dar deloc! Seara în care am avut această memorabilă 
conversaţie cu Leslie am numit-o solemn „seara în care rufele mele 
murdare au fost întinse la vedere“. 

Cu lacrimi în ochi, am mărturisit fetei pe care o iubeam mai mult 
decât pe oricine în această lume că inima mea nu fusese dintot- 
deauna a ei. Felul în care trăisem era o dovadă puternică în acest 
sens. I-am spus, atât de detaliat cât am putut amândoi suporta, cum 
în trecut, fără să-mi pese, nu mă gândisem la nevoile ei, căutând să 
mi le împlinesc doar pe ale mele. Am plâns, ne-am îmbrățișat şi iar 
am plâns. Timp de zece minute, simțind durerea celor spuse, am 
rămas amândoi tăcuţi și îmbrăţişaţi, în vreme ce lacrimile ne 
curgeau pe obraji şi lama ascuţită a regretelor se răsucea în inima 
mea. Apoi, blând, ea s-a dat înapoi şi mi-a întors fața înspre ea, aşa 
încât să-i pot vedea ochii umezi, şi mi-a spus atunci cele mai dulci 
şi mai vindecătoare cuvinte pe care urechile mele le-au auzit vreo- 
dată. 

„Eric“, mi-a şoptit delicat, cu glăsciorul ei gingaş, „te iert!“ 

Mi-a atins obrazul cu mâna şi cu buze tremurânde mi-a spus, „Eric, 
te iubesc! Tu eşti eroul meu, Făt-Frumosul meu şi nobilul meu cavaler 
în armură strălucitoare! Iar eu am ales să te iubesc exact aşa cum scum- 
pul meu Isus mă iubeşte pe mine!“ 

Sunt în lumea asta oameni care cred că „o duc bine“. Ei nu ştiu 
însă ce înseamnă să trăiești cu adevărat până nu primesc o dragoste 

ca aceasta. Eu n-am meritat o asemenea dragoste, dar iubirea vieții 
mele a ales să mi-o dea. 

Să fii primit şi îmbrăţişat necondiţionat este un lucru apoape de 
neconceput. Cultura noastră ne învaţă să iubim condiționat. lubim 
atât timp cât ne „simţim“ iubiţi; iubim atât timp cât iubitul sau iubita 
noastră ne împlineşte nevoile; iubim atât timp cât el sau ea arată bine 
pe dinafară. 

La câteva zile după seara aceea a „rufelor mele murdare“, mi-a 
venit mie rândul să am un acces de tristețe a „celibatarului-fără-o- 
părere-prea-bună-despre-sine“. Tocmai făcusem o vizită împreună cu 
Leslie unui vechi prieten de-al ei. Se întâmpla ca respectivul să fie 
viril, macho şi multitalentat. Toată după-amiaza m-am comparat cu 
el, în timp ce gânduri cum că nu m-aş ridica la nivelul lui mi se 
mişcau prin cap ca o minge de ping-pong: Poate că ar fi un prieten 
mai potrivit pentru Leslie decăt sunt eu. Poate că ei îi place mai mult 
de el decât de mine. Poate că eu nu sunt Suficient de bun pentru o 
fiinţă atât de dulce şi perfectă cum e Leslie. 

Cum spuneam, dragostea imatură e bună când e vorba de compa- 
rații şi smiorcăieli. Ceea ce am descoperit este că una dintre cele mai 
bune căi de a te maturiza în dragoste este să o primeşti în forma ei 
cea mai de neînțeles şi nediluată. 

l-am împărtăşit temerile mele lui Leslie, în vreme ce priveam 
podeaua cu o expresie de câine bătut. 

„Eric“, m-a întrebat râzând Leslie, „cum ai şi putut să te gândeşti 
la aşa ceva?“ 

Am ridicat doar din umeri, fără să-i răspund. 

„Eric, trebuie să ştii că eu nu vreau pe nimeni altcineva. Nici 
măcar nu-mi trece prin cap aşa ceva! Nu vreau să îmbătrânesc alături 
de Dirk“. [Dirk the Dork (Dork=tâmpitul — n.tr.) îi spuneam pe atunci 
individului, cu afecţiune.] „Vreau să îmbătrânesc alături de fine!“ 

Am crescut fiind permanent atent la felul cum arătam, la freză, la 
felul cum mă îmbrăcam, cum păşeam, la voce (pe care mi-o doream 
întotdeauna profundă, de bas), chiar la mirosul plăcut pe care ţineam 
să-l am. Trudeam neobosit să-mi menţin o „imagine perfectă“, de 
teamă că nu voi fi acceptat de o fată frumoasă. Îmi era teamă că, dacă 

nu voi ajunge cât mai aproape posibil de modelul „Ken“, nu voi fi 
niciodată vrednic de dragostea unei fete. 

Și acum iată-mă acolo, ani mai târziu, dându-mi seama de totala 
mea nevrednicie de dragostea unei fete, însă, cu toate acestea, acceptat 
și iubit de o fată. Acum întrebarea se punea, era posibil să pierd dragos- 
tea ei, dacă pierdeam ceea ce o atrăsese la mine în primul rând? 

„Chiar dacă vei face burtă şi vei cheli, eu tot te voi iubi, Eric! Tu nu 
poţi pierde dragostea mea, pentru că ceea ce simt eu pentru tine nu este 
o dragoste pe care eu am nevoie să o simt—este o dragoste pe care am 
ales-o!“ 

Apoi Leslie mi-a oferit o ilustrație deosebit de sugestivă privind 
felul de dragoste pe care ea alesese s-o aibă pentru mine. „Eric, chiar 
dacă ai avea un accident groaznic și ai ajunge imobilizat într-un 
scaun cu rotile pentru tot restul vieţii tale, şi când aş privi faţa ta nu 
aş mai recunoaște pe omul cu care m-am căsătorit... eu te-aș iubi 
exact la fel!“ 

Uau! (Erau cuvintele ei o dovadă că avusesem gusturi bune sau 
ce?) Şi aceasta era o dragoste pe care cei mai mulți oameni o caută 
însă nu o găsesc pentru că o caută în locuri greşite. 

Poate îţi spui, Vreau şi eu să iubesc așa! Dar cum aş putea, ina- 
inte să întâlnesc iubirea vieţii mele? 

Oricât de ciudat ți s-ar părea, nu e nevoie să fii căsătorit ca să 
iubeşti în felul acesta. Este foarte important să înţelegi următorul 
lucru; Este greșit să crezi că nu vei începe să-ţi trăieşti viața de 
dragoste la cote înalte decât în momentul când, în sfârşit, vei fi 
întâlnit persoana pe care o vei fi aşteptat de atâta timp. Greşit, greşit, 
greşit! Dacă ești un romantic adevărat în felul în care Dumnezeu te-a 
creat să fii, începe să trăieşti o astfel de viaţă chiar aici și acum! 
Mergi înainte şi accelerează! Dacă eşti celibatar şi tânjeşti după o 
viață de dragoste, am pentru tine o veste bună: Tu chiar ai o astfel 
de viață! Momentul în care L-ai întâlnit pe Marele Iubit al sufletului 
tău este și momentul în care ai început să-ți trăieşti această pasio- 
nantă viață de dragoste! 

Viaţa ta de dragoste 


Dacă le tăiem creştinilor limbile pentru a nu mai putea vorbi, 
ei iubesc cu mâinile, cu picioarele şi cu ochii, iubesc tot timpul 
şi în orice loc, până la ultima suflare. Ştie cineva cum le-am 
putea lua acestor nenorociți de creştini puterea de a iubi?! 


UN GARDIAN ROMÂN CARE ȘI-A GĂSIT ATAT ÎMPLINIREA CÂT Şi 
FRUSTRAREA ÎN TORTURAREA CREȘTINILOR 


Dragostea este apa de colonie a lui Hristos. Nu te poţi apropia de El 
fără să iei şi tu din mirosu-i atât de plăcut. Dragostea este şi mireasma 
celor ce-L urmează cu adevărat pe Hristos. Şi este de responsabilitatea 
noastră, ca urmaşi ai lui Isus Hristos, să intrăm cu totul sub dușul 
acestei iubiri. la capacul de pe parfum şi toarnă-l peste tine. Cu cât mai 
puternică e aroma, cu atât mai mult lumea aceasta ÎI va înţelege şi-L 
va cunoaşte pe Isus. 

Isus nu S-a jucat cu cuvintele când a spus că ucenicii Lui vor fi 
cunoscuţi după dragostea lor. Sau altfel spus, dacă cineva nu are 
mireasma lui Hristos, nu există nici o dovada că îi este cu adevărat 
devotat Lui. Dragostea este semnul distinctiv al creştinilor. Întocmai 
cum un agent FBI îşi scoate legitimaţia şi spune „FBI!“, noi creştinii 
prezentăm atitudinile, acţiunile şi cuvintele noastre ca dovadă că 
suntem ai lui Hristos. 

Cei mai mulţi dintre noi nu înțelegem că felul în care trăim afi- 
şează în mod clar, aşa încât să vadă toată lumea, absolut totul: de la 
lucrurile în care credem până la cele cărora ne închinăm. Poţi transmite 
un mesaj chiar şi fără să-ți deschizi gura. Citește numai următoarea 
relatare. 


Dragostea nu poate fi încătușată 


Într-o celulă de închisoare rece şi umedă zăcea un pastor cu răni sânge- 
rânde şi plin de vânătăi. Era o celulă rezervată deţinuţilor aflați pe 
moarte. Mai erau și alții în „celula morţii“, deținuți bătuţi şi suferinzi, 

așteptând moartea. Iscu, pastorul, cu toate că nu mai avea putere, le 
vorbea celorlalți despre frumuseţile cerului şi despre dragostea lui Isus, 
Trupul îi era pe pământ, însă cu mintea era deja în ceruri. 

Unul dintre ceilalți deținuți era un securist care îl torturase pe Iscu 
până aproape să-l omoare. Conducerea comunistă a țării îşi aruncase 
în temniţă propriul tovarăș și-l tortura. Acum era și el pe moarte. 

Deţinutul care a relatat această întâmplare spunea despre cele 
văzute, „Ca să vezi raiul nu trebuie neapărat să ajungi acolo“. 

Securistul, cuprins de disperare, striga în toiul nopții, „Pastore, te 
rog, spune o rugăciune pentru mine. Am comis atâtea crime! Nu pot 
muri“. 

Pastorul suferind, sprijinit de alți doi deținuți, s-a apropiat încet de 
patul celui care-l torturase. Când a ajuns la acesta, a început să-l 
mângâie uşor pe cap şi să-i spună, „Te-am iertat din toată inima şi te 
iubesc. Dacă eu, care sunt păcătos, te pot iubi şi ierta, atunci cu atât 
mai mult poate face asta Isus, care e Fiul lui Dumnezeu şi iubirea 
întrupată. Întoarce-te la El. El te dorește mai mult decât îţi dorești tu 
să fii iertat. Trebuie doar să te pocăieşti“. 

În celula întunecată, unde tovarăși de fiecare zi ai deţinuţilor erau 
suferința și deznădejdea, torționarul a găsit cea mai caldă afecțiune 
şi cea mai nemeritată milă. El a mărturisit celui pe care-l torturase 
toate crimele pe care le comisese, după care s-au rugat împreună. 
Apoi cei doi bărbați suferinzi s-au îmbrățișat ca doi frați despărțiți de 
multă vreme. Cel care urâse din toată inima creştinismul, omul crud 
şi atât de singur, a privit drept în ochii minunaţi ai dragostei... şi s-a 
topit. Şi a devenit și el un îndrăgostit de Hristos. 

Amândoi au murit în noaptea aceea. În „celula morţii“, cea care 
de obicei râdea la urmă era moartea. Acolo însă unde este dragoste, 
Cel care triumfă cu siguranță este Isus.? 


Învățând să iubeşti 


Să iubeşti în felul acesta este ceva supranatural! Noi nu putem iubi în 
felul acesta prin propriile noastre puteri şi nici ca rezultat al unei 


hotărâri de a iubi astfel. O putem face doar dacă învăţăm de la Însuși 
Marele Îndrăgostit. Şi în centrul vieţii tale trebuie să se afle exact acest 
fel de iubire. Esenţa acelui „cântec mai dulce“ este această dragoste 
extraordinară. Anterior am vorbit despre importanța încrederii în 
Dumnezeu. Încrederea în Dumnezeu este cheia cu care deschidem 
cufărul cu comori. O dată însă ce ai deschis cufărul, vei descoperi acel 
fel de dragoste care este extraordinarul secret al poveștii de dragoste 
cereşti. 

Pentru a învăţa să iubeşti in felul acesta, trebuie mai întâi să te 
bizui pe Marele Îndrăgostit. Bizuindu-te pe EI şi învățând de la EI, 
vei ajunge un exemplu minunat al dragostei lui Hristos, pe care-l va 
vedea întreaga lume. 

Dumnezeu mi-a dat o soție care-mi arată dragostea lui Hristos. Îmi 
place să le spun oamenilor că în fiecare dimineaţă când mă trezesc am 
privilegiul să văd ce înseamnă ca un om să fie asemenea chipului lui 
Hristos. Cu alte cuvinte, primind dragostea ei, am ajuns să înțeleg mai 
mult dragostea Domnului meu. 

Sper că nu te va şoca prea mult ce-ţi spun acum, însă nu întotdeauna 
sunt un sfânt. Ştiu. S-ar putea să-ţi vină greu să o crezi. Dar e adevărat. 
De fapt, dacă e cineva care ştie cel mai bine lucrul acesta, aceasta e 
Leslie. Ea îmi cunoaşte viața cum nu mi-o cunosc mulţi. Despre obice- 
iul meu de a bombăni, despre gesturile mele egoise, ca şi despre altele 
de felul acesta, ea spune că aparţin „părții mele proaste“. Acum, eu nu 
sunt mândru că am această „parte proastă“ şi adevărul e că Dumnezeu 
mai are încă de lucrat la mine. Doresc sincer să arăt chipul lui Hristos 
soției mele şi celor din jur în orice vreme, însă mai am momentele 
mele „proaste“. 

Sunt zile când sunt extrem de antipatic. (Sper că lucrul aceste, nu 
e valabil în ce te privește.) În astfel de zile cred că ajung sä spun „Îmi 
pare rău, Les!“ cam de 273 de ori. (Ţin o evidență la zi.) Am însă o 
soție care a ales să mu țină evidența. Sau poate ar trebui să spun că a 
ales să arunce lista cu evidența, în loc să o păstreze. Indiferent cât am 
fost de nesuferit, nu s-a întâmplat niciodată în relaţia noastră să o rog 
să mă ierte şi ca să nu o facă. Îmi place să fiu iubit în felul acesta! 
Nu e nimic spectaculos, dar îmi dă viaţă! 

Un pas mai departe 


Retrage-te într-o cameră unde poți fi singur, de preferat într-un loc 
unde e linişte totală. Roagă-L pe Dumnezeu să descopere inimii și 
minţii tale dragostea uriaşă pe care o are pentru tine. Deschide apoi 
Biblia la Luca 23 şi 24. Imaginează-ţi că n-ai mai citit niciodată 
înainte această uimitoare relatare. Îmbracă-te cu o haină evreiască și 
ia-ți un accent de evreu. Însoțeşte-L pe Isus de-a lungul acestei scurte 
narațiuni. Încearcă să simţi praful sub picioare şi să auzi strigătele 
mulţimii orbite de ură. Încearcă să simţi durerea Lui, să înţelegi 
agonia Lui şi, mai ales, să accepţi dragostea de neînțeles pe care o are 
pentru tine! În final, priveşte în ochii Lui blânzi, în ceasul acestei 
cumplite suferințe prin care trece, şi dă-l voie să te întrebe, „Copilul 
Meu, eşti gata să Mă urmezi și să iubeşti în felul acesta?“ 

Leslie 


O DRAGOSTE CARE ŢINE VEȘNIC 


o dragoste care nu este doar un sentiment 


Componenta pasională 


încât stau ore întregi privind unul în ochii celuilalt, fără să țină 
cont de timp şi spațiu şi rupți complet de lumea din jur? Este 
lucrul care îi face pe toţi cei din apropiere să glumească pe seama lor. 


E componenta pasională! 
Cum spunea Jan, o prietenă de-a mea, despre întâlnirile cu băiatul 


care avea să-i devină soț, „Nu ne uitam deloc la film; ne sorbeam unul 
pe altul din priviri cât ţinea filmul“. Pasiune, nu glumă! 

Ai fost vreodată atât de nebunește îndrăgostit de cineva încât să 
devii cu totul idiot? Când Eric şi cu mine eram logodiţi, eram îndrăgos- 
titi nebunește. În cea mai mare parte a acelei perioade de şase luni am 
fost separați unul de celălalt de aproape două mii de kilometri şi sunt 
atâââât de fericită că nimeni n-a înregistrat conversațiile noastre telefo- 
nice din perioada aceea! (Erau pline de pasiune!) 

Odată, când Eric se afla într-o călătorie, locuia într-o casă împreună 
cu un prieten pe nume Ryan (un burlac care nu avea nici o considerație 
pentru ce înseamnă să fii aprins de pasiune). Seara târziu, imediat ce 


A i văzut vreodată doi oameni atât de absorbiți unul de celălalt 

era sigur că nu-l vedea nimeni, Eric se furişa afară să mă sune. În timp 
ce mă copleşea cu declaraţii de dragoste exaltate, pe care le făcea cu o 
voce de amorezat incurabil (și care suna ca o amestecătură între orăcă- 
itul broscoiului Kermit şi mormăitul lui Winnie, ursuleţul de pluș), 
Ryan era după perete trăgând cu urechea şi crăpând de râs la auzul 
prostiilor pe care le debita Eric. Şi azi Ryan îl mai tachinează pe Eric 
aducându-i aminte de conversaţia aceea! Eric însă are pregătită o 
replică pentru astfel de momente: „Lasă c-o să te îndrăgosteşti și tu! Şi 
să vezi atunci ce ţi-o plătesc!“ 

Când spunem despre o persoană că este „îndrăgostită“, primul lucru 
care ne vine în minte este componenta pasională a relaţiei—sentimente 
copleşitoare de adoraţie şi devotament. 

O altă flacără care ne alimentează pasiunea pentru cineva este 
atracţia fizică. Când suntem tineri şi fără griji, adesea ne bazăm senti- 
mentele pe care le avem față de persoana pe care o iubim pe ceea ce 
ne spun hormonii. Când suntem atraşi fizic de cineva, ori de câte ori 
acea persoană intră în încăperea în care ne aflăm şi noi, focul nostru se 
aprinde şi scânteile sar peste tot înăuntrul nostru. 

S-o recunoaştem, componenta pasională e plăcută. Și cum ar arăta 
o relaţie între o ea şi un el fără acest element al pasiunii nebunești? 
Există însă o întrebare pe care toți trebuie să ne-o punem: Este compo- 
nenta pasională destul de puternică încât să ridicăm pe ea o dragoste 
care să dăinuie? 


Au trăit fericiţi? 


În cazul în care încă n-ai observat, componenta pasională poate fi 
instabilă. Azi eşti îndrăgostit nebuneşte de o persoană fără de care 
nu-ţi poți imagina viaţa, iar mâine te miri ce ai şi putut vedea la ea. 
Cele mai multe dintre relaţiile mele amoroase n-au fost nimic mai 
mult decât un carusel de emoţii—în vârf, unde pasiunea era la culme, 
şi jos, unde aceeaşi pasiune dădea semne că s-ar stinge. 

Un alt factor instabil este cel al frumuseţii fizice. La fel ca şi com- 
ponenta pasională, atracţia fizică poate fluctua. Inevitabil, frumuseţea 

se ofileşte cu timpul. Când a fost ultima dată când ai văzut un grup de 
bărbaţi într-o seară de vineri întorcându-şi capetele după o femeie de 
nouăzeci şi... de ani, şchiopătând şi sprijinindu-se într-un baston? Nu 
cred că ai auzit fluierături de admiraţie sau exclamaţii de „Uaaa! Ce 
tipă bună!“ de la un grup de astfel de băieți, unul mai potent decât 
celălalt. Frumuseţea nu ţine veşnic. 

Lucrul acesta mă îngrijora, în anii când mă gândeam la căsătorie. 
Dacă pasiunea vine şi pleacă, şi frumusețea fizică se ofileşte cu 
timpul, cum puteam şti dacă iubirea noastră va dăinui? 

Grijurile acestea sunt la fel de actuale şi azi. Cine ar vrea să întâl- 
nească pe cineva de care să se îndrăgostească până peste cap, cu care 
să pornească în viaţă păşind pe sub o boltă de flori, să trăiască 
fericiţi... după care să divorțeze? Cu toate acestea, pentru prea multe 
cupluri, acest basm-transformat-în-coşmar devine realitate. Divorțul 
este o epidemie care macină societatea în proporții nemaiîntâlnite. 

Ce e însă şi mai grav, studiile arată că rata divorţului între creștini 
a depășit-o pe cea dintre necreştini! Citeşte în continuare! Institutul 
de sondare a opiniei publice George Barna a publicat recent un studiu 
care arată că între cei care susțin că sunt „creştini născuţi din nou“ 
rata de divorţ este chiar mai ridicată decât între cei ce nu susţin că au 
o credință în Isus Hristos.! 

Gândindu-ne la ce se poate întâmpla cu căsătoria în viitor, nu 
putem să nu ne întrebăm dacă nu vom ajunge şi noi o parte a unei 
asemenea statistici. Cum putem şti că povestea noastră de dragoste 
scrisă de Dumnezeu va dăinui o viaţă întreagă? 

Răspunsul se găseşte în felul de dragoste pe care alegem să zidim 
o relaţie. Dacă zidim pe componenta pasională sau pe atracţie fizică, 
în mod cert ne îndreptăm spre divorţ, pentru că s-ar putea ca într-o zi 
să ne trezim și să vedem că sentimentele s-au dus. 

Cineva îmi spunea odată, „leșitul la întâlniri este o bună pregătire 
pentru căsătorie. Și asta pentru că ieșind și cunoscând de-aproape 
persoana cu care te întâlneşti, începi să-ţi clarifici ce-ţi doreşti de la 
viitorul partener de viață“. 

Oricât de mult mi-a plăcut ce mi-a spus persoana respectivă, aveam 
să-mi dau seama curând că ieşitul la întâlniri nu mă pregătea foarte 

bine pentru căsătorie. Ba să fiu sinceră, mă pregătea pentru divorţ! Din 
pur capriciu, intram cu toată pasiunea într-o relaţie, iar apoi, când toate 
sentimentele de început se stingeau, renunțam la relație şi porneam în 
căutarea alteia—un ciclu constant de relații temporare. În concepția lui 
Dumnezeu însă căsătoria nu este ceva temporar. Şi trăind în felul în 
care trăiamn, în nici un caz nu mă pregăteam să iubesc un bărbat o viață 
întreagă; mă pregăteam să am un lung şir de aventuri romantice de 
scurtă durată, bazate pe sentimente. 


Dragoste adevărată 


Există o altă dragoste, la un nivel mai înalt şi care este suficient de 
puternică încât să construieşti pe ea o relaţie de o viață. Este aceeaşi 
dragoste pe care creştinul român a arătat-o față de persecutorul lui, în 
închisoare. De fapt, este aceeaşi dragoste pe care Dumnezeu a avut-o 
pentru noi când şi-a jertfit unicul Fiu, dându-L să moară în locul 
nostru. O asemenea dragoste nu se bazează pe sentimente sau dorințe 
fizice. Se bazează pe o alegere. Cel care are o astfel de dragoste spune 
persoanei iubite, „Voi căuta întotdeauna binele tău suprem şi nu mă voi 
preocupa în primul rând de mine. Îmi voi da viața pentru tine“, 

Când Eric şi cu mine ne-am promis unul altuia că vom rămâne 
împreună toată viața—indiferent dacă el şi-ar fi pierdut părul sau ar fi 
făcut burtă, sau dacă eu aş fi ars mâncarea de fiecare dată—am ştiut 
amândoi că vom putea ţine acel angajament, pentru că se baza nu pe 
sentimente, ci pe o alegere. 

Să nu mă înţelegi greşit, componenta pasională și atracția fizică 
sunt o parte plăcută și minunată a oricărei relații sănătoase. În cultura 
noastră însă aproape orice relație de dragoste se bazează pe sentimente 
şi dorinţă fizică. Să nu ne mai mirăm atunci că atâtea cupluri ajung la 
divorţ. 

Trebuie să privim componenta pasională ca fiind doar frişca de pe 
tort—ingredientul care dă unei relaţii acea dimensiune în plus a 
savoarei, Însă nu acest ingredient este cel care menţine o relaţie de 
dragoste. Dacă nu avem ca fundament al relaţiei noastre o dragoste 

durabilă şi o dedicare autentică față de partenerul nostru, nu avem 
nimic. 

Dacă există oameni care ar trebui să știe cum să iubească cu o 
dragoste durabilă, aceia ar trebui să fie creştinii. Pentru aceasta avem 
exemplu! lui Isus Hristos Însuși. Îl avem pe Însuşi Marele Îndrăgostit 
care ne dă puterea să iubim așa cum iubeşte El! De ce atunci atât de 
des neglijăm să turnăm acest fel de dragoste peste acest domeniu 
crucial care este viața noastră de dragoste? 


O dragoste care rezistă furtunilor 


Karen şi Scott erau căsătoriţi de vreo zece ani, erau fericiţi, când s-a 
întâmplat ceva care le-a schimbat viața pentru totdeauna. Într-o dimi- 
neață, Scott, un om de afaceri respectat, se îndrepta cu maşina spre 
locul de muncă. La un moment dat, în faţă i-a ieşit un camion mare 
care tracta un trailer de două tone. Nu a mai putut evita impactul. 
Trailerul s-a răsturnat peste mașina lui, prinzându-l dedesubt. În urma 
accidentului, Scott a suferit o lovitură puternică la cap. 

La spital, Karen a aflat că Scott avea leziuni grave pe creier. Nu 
putea să mai gândească şi să comunice ca un adult. Când a văzut-o 
pe Karen prima dată după accident, nici nu a recunoscut-o. 

Au urmat săptămâni şi luni în care Karen a trebuit să se obişnuiască 
să-și vadă soțul imobilizat într-un scaun cu rotile, vorbind şi compor- 
tându-se ca un copil. Trebuia să fie hrănit, spălat, îmbrăcat... nu mai era 
bărbatul în deplinătatea facultăților fizice şi psihice cu care se căsă- 
torise. 

Cei mai mulți dintre noi n-ar fi acuzat-o nici un moment pe Karen 
dacă l-ar fi internat pe Scott într-un sanatoriu și şi-ar fi refăcut viaţa. 
La urma urmei, el nu-i mai putea îndeplini nici una dintre nevoi, iar 
îngrijirea lui era pentru ea o povară enormă, acum că se afla în situația 
aceea, 

Însă, cum spunea Karen, „Îmi amintesc că în ziua nunţii noastre 
mi-am luat un angajament față de Scott... şi un angajament nu se 
încalcă!“ 

Aşa că ani la rând l-a îngrijit pe Scott cu credincioşie, iubindu-l 
chiar şi atunci când el nu o recunoștea, ajutându-l chiar dacă el nu o 
putea ajuta pe ea. De atunci, Scott a făcut progrese extraordinare în 
ce privește starea lui, însă a rămas în continuare cu dizabilități fizice. 
Are tot timpul nevoie de dragostea, ajutorul şi sprijinul lui Karen, iar 
ea i le dă cu credincioşie. Cât de frumos şi de necrezut! Aceasta este 
dragoste creştină în acţiune, o dragoste ca a lui Hristos. Pe o aseme- 
nea dragoste ar trebui să se întemeieze familia creştină. 


Un simplu pohar cu apă 


Dragostea necondiționată poate fi însă demonstrată la fel de bine și în 
moduri mai puțin dramatice. De când m-am căsătorit cu Eric, i-am 
oferit o mulțime de oportunităţi să-şi testeze dragostea necondiționată 
pe care o are pentru mine. M-a văzut bolnavă în pat cu un munte de 
batistuțe de hârtie pe podea. M-a văzut în cele mai rele momente, când, 
ca un copil, umblam nervoasă prin toată casa şi trânteam uși, doar ca 
să ştie toată lumea că eu aveam o zi proastă. M-a văzut cu părul 
nepieptănat şi nemachiată când mă trezeam dimineaţa (nu e o imagine 
prea plăcută). Şi tot mă iubeşte! 

Nu ştiu cum se face, dar se pare că ori de câte ori ne cuibărim bine 
în pat, după ce am stins lumina, chiar înainte de a adormi... mă apucă 
setea. În astfel de momente sunt mult prea comodă şi somnoroasă 
pentru a mă ridica din pat și a merge să beau un pahar de apă. Prin 
urmare, cu cea mai imploratoare voce de care sunt în stare, îi spun 
iubitului meu soț, „Eric, vreau puţină apă“. d. 

Eric nu e obligat să-mi aducă ce-i cer. Ar putea foarte uşor să pre- 
tindă că doarme sau să spună simplu, „Du-te şi bea, iubiţel“. Dar nu 
face asta, După un buimac, „Hă? Ă3ă... bine“, se scoală eroic din patul 
cald şi se împleticește până la bucătărie să-mi aducă mie un pahar cu 
apă. Fără lamentări. Fără bombăneli. O dragoste pură, necondiționată, 
în acțiune.. 

Nu ţi-aş recomanda însă să pui la încercare dragostea necondi- 
ționată doar pentru plăcerea faptului. (Chestia cu paharul de apă o face, 


recunosc.) Pentru mine însă este minunat să știu că relația mea cu Eric 
se bazează pe o dragoste de felul acesta... pentru toată viața. 


În toate zilele vieții mele 


Nu la mult timp după decizia mea de „a-l da lui Dumnezeu stiloul“ 
să-mi scrie povestea de dragoste, am învățat un adevăr cu privire la 
dragostea pentru viitorul meu soţ care mi-a schimbat dramatic felul 
în care trăiam. 

Într-o zi citeam ca de obicei din Proverbe, cartea din care citesc 
zilnic câte un capitol. Se întâmpla să fie Proverbe 31—cunoscutul 
capitol în care ni se spune cum trebuie să fie o soție după voia lui 
Dumnezeu. . 

Trebuie să recunosc că nu eram foarte atentă la ce citeam şi nu 
luam cuvintele prea în serios. La urma urmei, îmi spuneam, cele mai 
multe dintre lucrurile de-acolo aveau să mă privească abia după ce 
deveneam soţie, lucru care, în ce mă privea, nu avea să se întâmple 
prea curând. Brusc însă privirea mi-a căzut pe un verset şi cuvintele 
mi-au atras atenţia: 


Ea [soţia după voia lui Dumneze] îi face [soţului ei] bine, şi 
nu rău, în toate zilele vieții sale. (Proverbe 31:12) 


Stai puţin! Mintea mi-a intrat în viteză. În toate zilele vieţii sale? 
Ce voia să însemne asta? Care e femeia aceea care este soție în toate 
zilele vieţii ei? Să fi spus versetul în cauză că o astfel de soţie face 
bine soțului ei... chiar şi înainte de a-l întâlni? 

Am simțit o atingere blândă în inima mea. Şi cumva am ştiut că 
acesta era lucrul pe care Dumnezeu îl dorea de la mine. Să caut ce! mai 
mare bine pentru viitorul meu soț—începând chiar din acel moment. 

Cum să iubesc un om pe care nu l-am întâlnit? , mă frământam în 
mintea mea. Înţeleg să mă păstrez curată pentru viitorul meu soț. Ce 
altceva aş mai putea face pentru el? 

Atingerea lăuntrică a continuat, obligându-mă în cele din urmă 
să-mi examinez modul în care trăiam. Cum abordasem până atunci 

relaţiile? De fiecare dată când intram într-o relație cu cineva, dăruiam 
acelei persoane totul: inima, sentimentele, afecțiunea, timpul și întrea- 
ga mea atenţie. Fără să mai spun că, deşi din punct de vedere fiziologic 
eram virgină, nu mă păstrasem totuşi curată. Făceam în mod constant 
compromisuri cu standardele mele. 

Cum crezi că s-ar simţi viitorul tău soț, părea să mă întrebe inima, 
dacă ar vedea cum te dăruieşti cu tot ce ai acestor relaţii? Dacă te-ar 
vedea cum ji risipeşti trăirile, sentimentele, puritatea fizică—o co- 
moară care-i aparține lui? 

M-a durut inima. Am înţeles foarte clar în acel moment că trăind 
în felul în care trăiam nu-mi iubeam viitorul soț. Ba nici măcar nu mă 
gândeam câtuşi de puţin la el! Singurul lucru care mă preocupa în cel 
mai înalt grad era să-mi satisfac dorinţele imediate. Eram copleșită 
de tristeţe, pentru că înțelegeam tot mai clar că prin felul meu de 
viață dădusem din comoara lui, bucată cu bucată, fiecărui băiat cu 
care ieşisem la întâlniri. 

„Doamne“, I-am spus în ziua aceea lui Dumnezeu în rugăciune, 
„din ziua de azi, prin felul în care trăiesc vreau să Te onorez pe Tine 
şi pe viitorul meu soț, şi fac un angajament că de-acum înainte îl voi 
iubi şi voi căuta cel mai mare bine pentru el“. 

Viaţa mea de dragoste a fost transformată. Cu toate că încă nu-l 
cunoşteam, am început să-l iubesc pe Eric, viitorul meu soţ, din acel 
moment—să-l iubesc „în toate zilele vieţii mele“. Nu întotdeauna a 
fost uşor. Uneori a fost dureros. Şi, bineînţeles, au existat o mulțime 
de momente când vechiul egoism încerca să se strecoare înapoi. Dar, 
cu ajutorul lui Dumnezeu, am început să pun temelia pentru o relație 
de o viaţă, pentru că eram gata să încep să-mi iubesc viitorul soț cu 
o dragoste jertfitoare, o dragoste altruistă, o dragoste durabilă... o 
dragoste necondiționată. 


Un pas mai departe 


Retrage-te într-un loc liniştit. Pune ca fundal o muzică romantică şi 
citeşte într-un duh de rugăciune 1 Corinteni 13. Meditează la toate 


calitățile dragostei creştine adevărate, la toate trăsăturile unui îndră- 
gostit ceresc. Ce arde în tine: dragostea de sine sau dragostea altruistă? 
Eşti gata să înveţi să iubeşti jertfitor? Roagă-te şi cere-l lui Dumnezeu 
să te învețe să iubeşti în felul acesta, chiar şi atunci când e dificil şi 
dureros. 


Eric 


ATINGÂND PERFECȚIUNEA LĂUNTRICĂ 


o puritate care o depășește pe cea de suprafață 


0 lecţie nepreţuită de nouăzeci și unu de cenți 


din scaunele de la McDonald. „Bob zice că Huskerii îi bat pe 
Buffii ăștia ai tăi la vreo douăzeci de puncte diferenţă!“ 

„Ce?“, țipam eu. „Bob, Huskerii tăi vor fi fericiţi să iasă de pe 
Folsom Field vii, ce să le mai trebuiască victorie!“ 

Ah... viața de student! Mă copleşesc amintirile când mă gândesc 
la anii aceia. Parcă şi acum mă văd cum, cu alţi prieteni, ajungeam 
iar o seară de vineri când nu aveam cu cine să ies la întâlnire. Ca să 
mai uităm de supărare, ne îndreptam cu toţii spre localul nostru 
favorit ca să facem praf cei vreo nouăzeci şi unu de cenți pe care-i 
economisisem cu grijă, dându-i pe o îngheţată cu ciocolată și vanilie 
la pahar şi angajându-ne în discuţii serioase, ca-ntre băieţi. 

Dacă eşti fată și citeşti această carte, şi vrei să afli cum „funcţionea- 
ză“ băieţii, citeşte în continuare. Ori de câte ori noi băieţii ne adunăm 
într-un colț al nostru din vreun local, devenim foarte previzibili, cel 
puțin în ce priveşte conversaţia. ` 

La început vorbim despre sport. Argumentăm, mormăim, asudăm, 


| ei, Eric!“, striga Steve, în timp ce mă făceam comod pe unul 

ne încordăm, şi tot felul de lucruri ca acestea. O dată ce epuizăm 
această temă, începem să vorbim despre un alt subiect favorit al 
nostru: mâncarea! 

„Ştiaţi că la Zips poţi cumpăra acum cinci cheesburgeruri cu doi 
dolari?“ 

Bineînțeles, la asta noi toți „Uau!“ şi „O00!“ 

„Da! i-auziți aici: tocmai am cumpărat douăzeci de Top Ramens 
cu doi dolari la Rosauers!“ . 

La un astfel de anunț, noi cu toții, „Poveşti, băiete 

În cele din urmă acoperim toate aspectele importante privitoare la 
sistemul nostru digestiv şi trecem la sistemul endocrin (locul de 
reședință al hormonilor noştri). 

Cred că s-a întâmplat exact în momentul în care Bob a început să 
ne spună, pe un ton ridicat şi pasionat, despre „blonda superbă“ din 
Sweeney Hall, care îi corecta eseul „Rațele şi bolile mortale“. Am 
auzit în momentul acela o ciocănitură uşoară la uşa inimii mele. 

Cioc, cioc! 

Era Dumnezeu, care-mi reamintea care era poziţia Lui în legătură 
cu acest atât de important domeniu al vieţii mele. Trecuseră câteva luni 
de când Îi dădusem Lui „stiloul vieţii mele de dragoste“, și totuși, 
câteodată, îmi era greu să mă încred în El. 

Cioc, cioc! 

Trecusem prin câteva experienţe în urma cărora ajunsesem să mă 
îndoiesc serios cu privire la priceperea lui Dumnezeu în domeniul 
vieţii de dragoste. În seara aceea de vineri însă, auzindu-L cum îmi 
bătea din nou la ușa inimii, mi-am reamintit nu numai că Îi încredin- 
țasem stiloul vieţii mele de dragoste, ci și că El îmi dăduse ceva. Îmi 
dăduse o speranță minunată. Era speranța că El îmi pregătea o per- 
soană specială care să mi se potrivească perfect! 

Cioc, cioc! 

Îmi amintesc cum am început să plutesc spre țara visării, în timp 
ce Bob ne spunea cum „blonda superbă“ i-a atins uşor mâna după ce 
a găsit o greşeală gramaticală în primul rând a! eseului său. Fizic 
eram prezent cu prietenii mei în jurul mesei de plastic, însă mintea 
îmi era pe altă planetă. Pentru prima dată în viață începeam să înțeleg 

că dacă planul lui Dumnezeu pentru viața era să mă căsătoresc, 
atunci cra foarte probabil că persoana cu care urma să mă căsătoresc 
într-o zi se afla undeva pe această mare planetă. Și exact în acel 
moment ea făcea ceva! Imediat un gând extraordinar mi-a umplut 
mintea cu totul: Ea exista! 

Te-ai gândit vreodată la asta? Cugetă la lucrul acesta pentru un 
moment. Dacă planul lui Dumnezeu este să te căsătoreşti, atunci per- 
soana cu care te vei căsători într-o zi (asta dacă s-a născut, bineînţeles) 
trăieşte și umblă pe pământ. Dacă e aşa, şi dacă ea este undeva, nu te 
întrebi oare ce face? 

Exact acesta era şi gândul meu: Oare ce face ea într-o seară ca 
asta? 

Era vineri seara şi pe cer era o lună plină superbă. M-am întrebat 
dacă nu cumva şi ea privea la lună şi se gândea la mine. Totul era atât 
de frumos. Şi atunci m-a lovit un gând. 

Ar face bine să nu fie cu un băiat! 

Cu ochii minţii n-am mai văzut nimic altceva decât | imaginea 
grotescă a unui bădăran gen Val Kilmer, cuprinzând-o pe viitoarea mea 
soție pe după umeri ca un şarpe şi şoptindu-i cu o voce dezgustătoare, 
„Nu-i așa că e frumoasă luna, iubito?“ 

Apoi, ca şi cum ceea ce fusese până atunci nu fusese cel mai rău 
ce se putea întâmpla, mi l-am imaginat pe curcanul acela cu vorba 
dulce ţuguindu-şi fără nici o reţinere buzele groase și... sărutând-o pe 
viitoarea mea soţie! 

Buzele mi s-au strâmbat într-un rictus feroce şi privirea mi-a clo- 
cotit de mânie. Palma dreaptă mi s-a strâns într-un pumn în care 
pulsul zvâcnea nebunește, și pumnul acela a pocnit palma stângă cu 
o forţă sălbatică. Eram gata să-l omor pe individ! Se atingea de ceva 
ce era numai al meu! 

M-am bucurat că nu era nici o cameră video aţintită asupra mea în 
timp ce ședeam pe scaunul acela de plastic. Prietenii mei şi cu mine nu 
am vorbit niciodată despre întâmplarea aceea (crede-mă, nu am 
îndrăznit să aduc vorba). Probabil au crezut că gestul meu fusese o 
reacție alergică la înghețata pe care o serveam sau la mai știu eu ce. În 
seara aceea însă în care am aruncat suma enormă de nouăzeci şi unu 

de cenți pe ceva de care m-am bucurat doar cinci minute și jumătate, 
am câştigat şi un mic adevăr nepreţuit de care mă voi bucura pentru tot 
restul vieţii mele. 

În timp ce imaginea aceea deloc plăcută a viitoarei mele soții și a 
„impostorului““ aceluia mă chinuia, la uşa inimii mele am auzit cioc, 
cioc-ul lui Dumnezeu. În momentul acela am simțit cum un braţ ca 
de tată mă cuprindea pe după umeri. Era brațul Lui. Cu blândeţe, 
cum numai El ştia, mi-a vorbit inimii. 

„Eric“, mi-a spus, „vrei ca tânăra care-ţi va fi soţie să se păstreze 
curată, nu-i așa?“ 

„Te cred şi eu că vreau!“, aproape că am strigat. „Vreau ca soția 
mea să fie curată!“ 

„Foarte bine, Eric!“, a continuat El. „Mă bucur că eşti preocupat 
de curăţie. Eu Însumi sunt un fan al ei!“ 

Şi atunci am învăţat lecţia pe care o voi ţine minte toată viața. 

„Gândeşte-te, Eric! Dacă tu doreşti ca soţia ta să se păstreze curată, 
oare ea nu doreşte exact acelaşi lucru... de la tine?“ 


Efectul Donny Lucero 


Cred că s-a întâmplat cam prin ultimul an de liceu, între o prelegere a 
lui Donny Lucero despre cât de uşuratice sunt fetele de azi și o discuţie 
neprotocolară, la care am fost martor fără să vreau, purtată între două 
majorete, despre necesitatea de a se descoperi un prezervativ pentru 
femei, astfel încât fetele să aibă mai mult control într-o relație sexuală. 
Cred că în cele din urmă concluzia la care am ajuns a fost că în toată 
lumea nu exista o singură fată care să decidă să se păstreze curată pentru 
mine. 

Am putea denumi aceasta „efectul Donny Lucero", La început, 
dorința noastră după ceva frumos este puternică. Ne dorim mult, 
credem şi chiar aşteptăm după acest „ceva frumos“, ceva asemănător 
lui Moş Crăciun. În cele din urmă însă cu toții ajungem să ne lovim 
de „realitate“, Nu-l vedem niciodată, nu auzim niciodată despre el şi 
nici nu avem nici măcar cel mai mic indiciu că acest „ceva frumos“ 

ar exista cu adevărat. În cele din urmă, în viața noastră vine un mo- 
ment în care cuvintele lui Donny Lucero sunt ultimul fir de pai care, 
adăugat la toate de dinainte, ajunge să frângă coloana vertebrală a 
crediței puternice pe care am avut-o cu privirea la existența acestui 
„ceva frumos“. 

„Adică așa...“, murmurăm pe sub nas cu o grimasă de dezgust. „Ei 
bine, atunci n-o să păstrez eu ceva pentru cineva care nu păstrează 
ceva pentru mine!“ 

Efectul Donny Lucero m-a prins şi sunt aproape sigur că te-a prins 
şi pe tine. Pentru că mă întreb: De ce să-mi reprim dorinţele atâţia ani, 
dorințe care satisfăcute mi-ar produce plăceri dintre cele mai mari, 
dacă persoana pentru care o fac nu face acelaşi lucru pentru mine? Ce 
pierdere! 


Un bot de grăsime ca Donny 


În seara aceea memorabilă de vineri, stăteam la masa aceea de plastic 
şi mă gândeam la viața mea de dragoste. Mă gândeam la ce însemna 
să iubeşti pe cineva cu adevărat şi la ce însemna să fii curat. 

Ani la rând mi-am dorit ca persoanele care mă cunoşteau să 
creadă despre mine că eram o „maşină de făcut sex“. Iată-mă acolo 
însă, virgin, dar dorind ca oamenii să creadă despre mine că nu eram. 
Dacă mi i-ai fi pus în faţă pe Isus Hristos şi pe viermişorul de Donny 
Lucero şi mi-ai fi zis, „Eric, alege. Poţi căpăta înfăţişarea și natura 
ori a Regelui universului, ori a boţului acestuia de grăsime pe nume 
Donny. Pe care îl preferi? Fii atent cum alegi, Eric, pentru că după ce 
vei alege va trebui să trăieşti potrivit alegerii pe care o faci“. 

E degradant să recunosc, dar până în acel moment din viața mea, 
probabil că aş fi ales să semăn cu boțul de grăsime, şi nu cu scumpul 
meu Isus. Viaţa lui Donny părea atât de plăcută pe dinafară. Se părea 
că toate nevoile îi erau împlinite, toate dorințele satisfăcute. Ceea ce nu 
luam însă în considerare era adevărata viață a lui, goală şi lipsită de 
scop, în continuă căutate după semnificaţie, acceptare şi... dragoste. 


97 


Puritatea e un cântec mai dulce 


Dumnezeu, care stătea lângă mine în seara aceea şi mă înconjura cu 
blândeţea Lui nemărginită, a încheiat scurta discuție pe care o 
avusesem, spunându-mi, „Eric, e mai ferice să dai, decât să primeşti“ 
(vezi Fapte 20:35). 

Din nou, acelaşi „cântec mai dulce“! Cuvântul acela, ferice—cu- 
vântul care ne luminează calea spre fericirea supremă! ÎI găsisem 
gândin-du-mă la ce puteam da, nu la ce puteam primi. 

Toată viață până atunci mi-am dorit ca viitoarea mea soţie să-mi 
facă favorul de a rămâne curată, de a-mi arăta respect şi de a-mi 
dovedi că sunt iubirea vieții ei. Eram flămând după „fața frumoasă a 
dragostei“, dar nu crezusem niciodată până atunci că o voi găsi în 
momentul în care voi începe să fiu preocupat în primul rând de felul 
în care trăiam şi iubeam eu şi nu de acela în care trăia şi iubea ea. Nu 
crezusem că o voi găsi când, în sfârşit, aveam să fiu preocupat de a 
o onora pe ea înainte de a ne cunoaşte, chiar dacă ea nu s-ar gândi 
deloc să mă onoreze pe mine. 

Nepreţuita mea lecţie de nouăzeci şi unu de cenți a fost aceasta: 

Eric, îți doreşti cu adevărat acel „cântec mai dulce“? Atunci 
pune-ți viața deoparte ca pe un diamant de mare preţ, pe care să-l 
şlefuieşti şi să-l păstrezi curat pentru viitoarea ta soție. Când într-o 
bună zi ea va primi darul acesta de la tine, nu va exista în toată lumea 
un cântec de dragoste care să poată exprima dragostea tandră şi fiorul 
acelui moment. Numai cerul ar putea cânta o melodie la fe! de dulce! 

Cântecul acesta a fost cântat acum două mii de ani, de către un 
Mire pe nume Isus pentru mireasa Lui. Şi de-atunci universul nu a 
mai fost acelaşi! 


Fructe de mango putrede 

Întregul tău trup— absolut totul, începând cu inima ta, cu mintea ta, 
până la epiderma care le ţine pe toate la un loc—este o comoară. 
Pentru motive pe care nu încercăm să le identificăm aici, generaţia de 

creştini din zilele noastre priveşte puritatea doar ca pe ceva exterior; 
atât timp cât nu avem relaţii sexuale, se presupune că suntem „puri“. 

„Citesc doar articolele!“ 

A, da, cum de se putea crede altceva! Cuvintele acestea celebre nu 
vor fi uitate cât va exista Liceul McDuffey Hall. Cel care le-a rostit 
a folosit pentru asta un ton cum nu se mai putea mai nevinovat. 
Încerca să se apere în fața comisiei de moralitate a liceului în fața 
căreia fusese adus după ce fusese prins cu o revistă Playboy în mână. 
Şi a continut respectivul, „Ce ridicol! Nu mă uitam la poze!“ 

Şi acum, orice băiat care a salivat vreodată pe stomacul gol la 
vederea şoldurilor unei femeiuşte mi se poate alătura cu un, „Îhi, asta 
aşa e!“ 

Puritatea adevărată nu se limitează la cea de la nivelul pielii. Nici 
un bărbat, dacă e sincer, nu va spune că nu e aşa. Oamenii sunt ca 
fructele de mango. Multe astfel de fructe sunt complet putrede în 
interior, cu toate că pe dinafară arată perfect. Nu ţi-aş recomanda însă 
deloc să mănânci un astfel de fruct. Şi nu ți-aş recomanda nici să te 
căsătoreşti cu un fruct de mango putred. Pentru că un asemenea fruct 
poate arăta grozav pe dinafară, dar mai mult ca sigur că vei avea 
probleme serioase cu stomacul dacă vei spune „Da“. 


O discuție ca între băieți 


În lumea aceasta pervertită, aduceți puţin din mireasma 
raiului, acceptând cu blândețe ca lumea să vă trateze în 
modul în care vă tratează. În negura deasă a imoralităţii 
acestei generaţii, viața voastră să strălucească asemenea 
unui far, călăuzindu-i pe alții înspre bunătatea şi harul lui 
Dumnezeu. Cu toate că lumea aceasta este pângărită, voi 
trăiţi în curăție desăvârşită, necontaminaţi câtuşi de puţin de 
gunoiul din jurul vostru. 

FitiPENI 2:14-15 (TRADUCERE PARAFRAZATĂ) 

Prietenul meu, imaginează-ţi că Dumnezeu are de gând ca într-o zi să 
aducă în viaţa ta o soție scumpă, frumoasă, care va face să-ţi tresalte 
inima ori de câte ori o vei privi. Îți poți imagina aceasta? 

Acum, aș mai dori să-ți imaginezi că fata aceasta care îţi va fi soție 
te-ar putea vedea chiar acum. Să presupunem că te-ar putea vedea 
oriunde ai merge şi că ar putea vedea orice ai face. Ştiu că nu-ţi este 
uşor să-ți imaginezi aşa ceva, dar încearcă, totuşi. 

OK, acum pune-ți următoarea întrebare: Dacă m-ar urmări pe tot 
parcursul unei zile obişnuite din viața mea, s-ar simți ea iubită de 
mine, ar simți ea că este bucuria vieţii mele, când m-ar vedea cum 
interacționez cu alte fete? Ar putea ea spune în fiecare zi, „Sunt 
sigură că mă iubeşte cu adevărat! “? Sau ar fi rănită profund văzând 
cum dau altor fete din ceea ce e numai al ei? 

De exemplu, ai putea să te întrebi: Ce-ar spune viitoarea mea soție 
dacă mi-aş petrece o seară de vineri cu o domnişoară parfumată, în 
loc de a o petrece cu prietenii mei? Sau ce-ar spune dacă m-ar vedea 
strecurându-mi brațul, ca un șarpe, pe după umerii altei fete? Dar 
dacă ar fi martoră la cum mi-aş întinde buzele poftitoare să sărut o 
altă fată? M-ar încuraja? 

„Dă-i înainte, Eric! Măi, măi, da” văd că săruți, nu te joci! De-abia 
aştept să-mi vină şi mie rândul!“ 

Nu prea cred! Ba pot să spun că ştiu exact cum s-ar simţi Leslie 
dacă ar fi martoră la o astfel de scenă. Ar plânge şi ar avea inima 
zdrobită, din cauză că mi-aş fi dăruit dragostea şi afecțiunea alteia, şi 
nu ci. 

Legământul de căsătorie este un lucru foarte serios. În faţa unei 
mulţimi de martori, îți declari dragostea şi credincioşia pentru soția 
ta. Pentru toată viaţa. Indiferent că va fi sănătoasă sau bolnavă, 
machiată sau nemachiată, declari că o vei iubi şi o vei proteja. Mulţi 
dintre noi, băieţii, aşteptăm până în ultimul moment posibil pentru a 
ne dedica în felul acesta viitoarei noastre soții. Este ca şi cum, fără să 
fi atins o minge de fotbal toată viața, ai juca la turneul final al 
campionatului mondial. În felul acesta, poți fi sigur că vei lufta nu de 
puține ori. Secretul pentru o poveste de dragoste care să-l placă şi lui 
Dumnezeu este să începi să practici urmărirea purității tale trupeşti 


100 


pe care să o păstrezi pentru viitoarea ta soţie, să-i oferi acesteia prilej 
de bucurie prin gândurile, cuvintele și faptele tale cu mult înainte 
chiar de a vă cunoaște. 

Din scara în care am făcut praf cei nouăzeci şi unu de cenți, țelul 
meu a lost să încep să trăiesc ca şi cum ea m-ar fi văzut tot timpul. Îmi 
doream să o ador şi să-i arăt dragostea mea înainte chiar de a o fi 
întâlnit. Şi am înţeles că puteam să fac lucrul acesta alegând, în orice 
situaţie în care aș fi ajuns în viaţă, să mă gândesc la ea ca şi cum ar fi 
fost chiar lângă mine şi anticipând în ce mod ar afecta-o deciziile mele. 

Cu șase luni înainte de nunta noastră, Leslie a spus ceva care m-a 
făcut să mă cutremur. „Eric“, a spus ea, „aş vrea ca tu să nu-ţi fi dorit 
o altă fată în toţi anii de dinainte de a ne fi cunoscut!“ 

Acum, tu, băiat, cum ai răspunde unor astfel de cuvinte? Nu intră 
acum în discuție dacă o asemenea dorinţă din partea fetei cu care te 
vei căsători este realistă sau nu. Problema este că dorința pe care 
viitoarea ta soţie o va fi avut (şi pe care o şi are chiar acum, cu toate 
că încă nu vă cunoaşteţi) este ca tu să fi fost „băiatul unei singure 
fete“ întreaga ta viaţă, nu doar după ce ai întâlnit-o pe ea. 

Dăruieşte-i fetei acesteia inima, mintea şi trupul tău acum! Este 
ușor să treci de la o relație superficială la alta, satisfăcându-ți dorinţele 
egoiste. Însă numai un bărbat adevărat, un îndrăgostit adevărat poate 
să ofere satisfacţie unei femei o viaţă întreagă. Îți garantez că recom- 
pensele pentru o asemenea decizie depășesc orice închipuire. Şi ea te 
va iubi aşa cum orice bărbat îşi doreşte să fie iubit. 


Dar dacă? 


Există însă un mare semn de întrebare cu privire la ce am discutat 
până aici. 

„Dar dacă nu mă căsătoresc? Dar dacă în planul lui Dumnezeu în 
ce mă priveşte nu este prevăzut ca într-o zi să stau în fața altarului şi 
să spun „Da*? De ce ar mai conta ce fac acum, de vreme ce nu există 
o viitoare soție a mea care să mă urmărească?“ 

O întrebare justă. Pentru că înţeleg să-ţi reprimi toate dorinţele pe 

care le ai ca tânăr dacă într-o zi ele vor fi satisfăcute în căsnicie, dar 
ce rost mai are o astfel de abstinenţă dacă acestea nu vor fi satisfăcute 
niciodată? 

Unul dintre cele mai nepreţuite lucruri pe care le putem învăța 
este acest adevăr simplu: Chiar dacă nu ne-am căsători niciodată, 
nimic din ceea ce facem pentru a ne păzi inimile, a ne filtra gândurile 
şi a oferi safisfacţie viitorului partener de viață prin modul în care 
trăim nu va fi risipit. Noi nu facem toate aceste lucruri doar pentru 
viitoarea noastră căsnicie de aici de pe pământ; tot acest efort al 
nostru este şi o investiţie în vederea glorioasei noastre căsătorii vii- 
toare cu Domnul Isus. 

Lucrul care contează cu mult mai mult decât ceea ce viitorul 
nostru partener de viață gândeşte și simte este ce gândeşte și simte 
scumpul nostru Mântuitor şi iubitul nostru Isus. Sunt ochii Lui umezi 
când vede cum ne trăim viaţa? . 

În cea mai mare parte a vieții mele am călcat pe urma pașilor lui 
Donny Lucero şi nu pe cea a paşilor lui Hristos. Îi mulțumesc lui Isus 
că a avut răbdare cu mine şi că în atitudinea avută față de mine nu a 
tinut cont de loialitatea mea față de El. Au fost multe zile în care ştiu 
că a plâns văzând căile necugetate pe care umblam. Acum însă sunt 
cu El, ascultând un „cântec mai dulce“, învățând să o iubesc pe 
Leslie aşa cum El m-a iubit pe mine mai întâi. Şi n-aş da zece 
milioane de pași dificili făcuți pentru a-L urma pe Hristos pentru un 
singur pas târşit făcut pe urma lui Donny Lucero. 


Ba chiar şi mai multă dragoste. lată ce mă rog să vă dea 
Dumnezeu. Ca viața voastră de dragoste să fie un motiv de 
mândrie pentru Isus, iar voi să fiţi umpluţi din belşug cu o 
cunoaştere profundă a Adevărului, precum şi cu tot ceea ce 
este necesar pentru a putea discerne lucrurile cele mai alese 
şi mai bune. Și să-L arătaţi pe Isus în toată frumusetea Lui şi 
foarte vrednic de crezut tuturor celor cu care vă întâlniți, 
molivându-i pe oameni să-L laude şi să-L aplaude pe 
Dumnezeul universului. 

FILIPENI 1:9-1] (TRADUCERE PARAFRAZATĂ) 

Un pas mai departe 


Nu există în viaţa ta momente în care ai dori să te poți strecura în 
mintea lui Dumnezeu? Ei bine, deschide-ţi Biblia la Matei, capitolul 5, 
şi gustă puţin din ceea ce înseamnă să cunoşti felul în care gândeşte 
Dumnezeul universului. Citind cuvintele spuse de Însuşi Isus, vei 
descoperi că gândurile lui Dumnezeu sunt complet diferite de gându- 
rile noastre. În vreme ce noi, oamenii, punem preţ pe câştigul exterior 
şi pe felul în care arătăm în afară, Dumnezeu priveşte dincolo de toate 
acestea şi aplaudă câştigul interior şi înfăţişarea lăuntrică plăcută. 
Întreabă-te dacă în viaţă pui accentul pe lucruri care merită cu adevărat 
interesul tău. 

Leslie 


PROBLEME ALE INIMII 


un punct de vedere al unei femei asupra perfecțiunii lăuntrice 


umble cu o pereche de pantofi cu tocuri înalte. Vremurile însă 

s-au schimbat. La treisprezece ani, eu mă plimbam prin supermar- 
keturi, unde mi se ofereau țigări și bere. Însă nu mi se oferea numai 
atât. La treisprezece ani am avut şi prima ocazie să fac sex. 

Pe Bryan, un lungan de cincisprezece ani, deşirat şi îmbrăcat 
veşnic cu nişte haine largi, şi care se credea Knight Rider în variantă 
adolescentină, îl cunoşteam de vreo doi ani când, într-o zi, mi s-a 
adresat din senin cu o „interpelare romantică“. Abordarea a sunat 
cam aşa. 

„Salut, Lisa“, a mormăit, în timp ce zdrobea între dinţi un chips. 

„Mă cheamă Leslie“, l-am corectat. 

„O, da, scuze, am uitat“, s-a bâlbâit el, înăbușindu-și un râgâit. 
„Oricum, să ştii că-mi placi şi mă întreb când crezi că am putea face 
sex.“ 

O, Bryan, dar tu chiar că ştii ce să spui unei fete ca să-i tai răsu- 
flarea! i 

Din fericire, fusesem crescută cu o doză sănătoasă de filozofie a 
abstinenței, iar la biserică învățasem că „dragostea adevărată 


|: treisprezece ani, mama încă se mai juca cu păpuşa şi încerca să 

aşteaptă“. Aşa se face că în situația cu pricina am aplicat cu succes 
tactica lui „pur şi simplu spune nu“ ca răspuns la propunerea lui 
Bryan-cel-vulgar, iar el a dispărut rapid din viaţa mea. Începând însă 
din momentul acela, oportunităţile de a-mi pierde virginitatea parcă 
apăreau după fiecare colț. 

Pe vremea când mama era elevă de liceu, opinia publică le dispre- 
țuia pe fetele de moravuri uşoare. Pe atunci era ceva absolut normal 
să termini liceul virgină. Când am ajuns eu însă la liceu, asistentele 
din școală ne înmânau contraceptive pe coridoare, şi singurul motiv 
pentru care cineva termina liceul virgin sau virgină era acela de a fi 
„inadaptat/inadaptată social“. 

În anii aceia, ispita sexuală nu era doar ceva ce stătea la pândă 
prin colţuri întunecate; ispita sexuală era în mod constant în fața mea, 
Aproape toţi prietenii mei erau activi din punct de vedere sexual— 
şi-mi povesteau regulat isprăvile lor. Cunoşteam în şcoală cupluri 
care intrau în maşină la prânz ori în pauze şi făceau sex. Și, bineînţe- 
les, la fiecare petrecere la care mergeam, totul se reducea la a te 
furişa cu ultima cucerire ca să faci sex. Prin sălile de clasă, fetele 
erau atinse și pipăite de băieţi într-un fel care i-ar fi făcut pe părinții 
noştri să roşească, în urmă cu o generație. Noi însă treceam cu 
vederea toate lucrurile de felul acesta, ba chiar le încurajam. Orice 
fată care încerca să-şi „păstreze puritatea“ era luată în derâdere și 
catalogată drept mironosiţă... şi probabil socotită de nedorit de către 
majoritatea băieţilor. 


Calea abstinenței 


În mijlocul tuturor acestor lucruri, a venit un val de învăţătură creştină 
sub forma unor seminarii despre abstinență, a unor cărţi cu principii 
pentru relaţiile permise între tinerii creştini, ca şi sub forma unor inele 
ale promisiunii. Ambalajul în care au venit toate acestea a fost diferit, 
însă mesajul cam același: „Tinerilor, să nu aveţi relaţii sexuale înainte 
de căsătorie. Trebuie să vă respectaţi pe voi înşivă şi să vă respectaţi 
viitorul partener. Sexul va fi cu atât mai frumos cu cât veţi aștepta până 

la căsătorie. Feriţi-vă de boli venerice, de sarcini nedorite şi de dureri 
de cap. Abstinenţa e super! Mii de tineri au luat hotărârea să aştepte. 
De ce să nu aşteptaţi şi voi?“ 

Undeva în perioada aceea, între sfaturile mamei şi ale tatălui şi pre- 
dicile motivatoare în favoarea purității ale pastorului meu de tineret, 
am înțeles mesajul că virginitatea mea era o comoară care trebuia păs- 
trată pentru viitorul meu soţ. Am încercat să accept ideea că odată va 
exista un bărbat care va aprecia faptul că am rămas virgină pentru el. 
Cu toate că până atunci nu-mi fusese dat să văd nici măcar un singur 
băiat care să pară că ar fi apreciat faptul că o tânără se păstra „pură“, 
eram sigură că astfel de băieţi existau. 

Hotărârea mea de a-mi păstra puritatea a îmbrăcat forma unei. 
declaraţii eroice: „Nu voi avea relaţii sexuale până după căsătorie“. 
Speram că soțul meu va aprecia într-o zi un asemenea sacrificiu. Între 
timp, aveam să ies la întâlniri, să mă distrez, să mă apropiu cât mai 
mult posibil de marginea prăpastiei, să mă bucur de prietenia băieților, 
după care, într-un târziu, aveam să-l cunosc pe DI. Potrivit şi să-i uit 
pe toți acei băieți. Eram sigură că, atâta timp cât nu aveam relaţii 
sexuale, viitorul meu soţ, părinţii, liderii bisericii şi chiar Dumnezeu 
aveau toate motivele să fie impresionați de comportamentul meu. 


Aventurile temporare duc la pagube permanente 


Aveam să descoper însă repede că viaţa mea amoroasă nu avea cum să 
fie acea experiență fericită care-mi imaginasem că va fi. Nimeni nu mă 
pregătise pentru suferința emoţională pe care avea să mi-o producă 
felul acela de viaţă. Prima dată când un prieten s-a despărţit de mine, 
am crezut că voi suferi o depresie sentimentală totală. Am plâns luni în 
şir, Mă simţeam de parcă cineva mi-ar fi smuls inima din piept, ar fi 
Sfâșiat-o în mii de bucăţi şi ar fi aruncat-o. Nu mai trecusem până 
atunci printr-o asemenea durere. 

După experienţa aceea traumatică, pentru a-mi umple cumva golul 
acela dureros din suflet, am început să-mi caut cu disperare un alt 
prieten. Şi aşa a început un cerc vicios. De fiecare dată când se termina 

o relaţie, indiferent dacă fusese serioasă ori ocazională, de lungă durată 
ori de doar două săptămâni, mă simţeam distrusă emoţional. 

Relaţiile de acest fel deveniseră pentru mine un drog: mă foloseam 
de ele pentru a căpăta încredere în mine însămi şi a 'mă simţi în 
siguranță. Dacă nu aveam o relaţie cu cineva, deveneam agitată, neli- 
niştită şi nesigură. Așa că aveam grijă ca perioadele de felul acela să 
fie cât mai rare. 

Cu cât relația dura mai mult, cu atât investeam mai mult din mine 
însămi—din energia mea, din afecțiunea mea, din sentimentele mele— 
în băiatul cu care mă întâlneam. Stăteam la telefon ore întregi seară de 
seară, împărtăşind vise, temeri, dorinţe şi, bineînțeles, declarându-ne 
dragostea și pasiunea unul pentru celălalt. Petreceam fiecare minut 
liber împreună. În pauze puteam fi văzuţi pe coridoare, pierduţi în 
îmbrățişări pasionale. Câteodată mă simţeam de parcă eram chiar căsă- 
torită cu băiatul cu care mă întâlneam. 


Comoară prădată 


În tot acel timp mă consideram „pură“, pentru că îmi protejam cât 
puteam mai bine virginitatea. Ori de câte ori începeam o relaţie cu un 
băiat, încercam să mă asigur că băiatul cu care aveam să ies la întâl- 
niri împărtășea aceleași convingeri ca şi mine. 

„O, categoric, iubito, şi eu sunt de acord cu abstinenţa până la 
căsătorie“, mă asigurau ei de fiecare dată cu un zâmbet irezistibil, 
înainte de a lansa asupra mea un adevărat asalt de săruturi şi mângăieri 
pasionale. 

Eu însă nu mă simţeam pură. În adâncul sufletului, ştiam că toate 
acele relații temporare, superficiale, nu erau deloc bune. Îmi doream 
ca în viața mea să apară un „cavaler în armură strălucitoare“, care 
să-mi cucereasă inima, să se poarte cu mine ca şi cu o prințesă, să mă 
onoreze. Ca o romantică incurabilă ce eram, mă aşteptam ca relațiile 
pe care le aveam cu băieţii să fie experienţe frumoase, adevărate po- 
veşti de dragoste, în care să mă simt apreciată şi iubită. 

Pasiunea aceea animalică din partea unor băieți care nu mă 

cunoşteau cu adevărat şi cărora nu le păsa de mine, nu reprezenta în 
nici un fel o împlinire a viselor mele romantice. Nu mă simțeam 
iubită, ci folosită, pângărită. Mai ales atunci când, după ce mă dăru- 
iam cu totul unei relaţii, aceasta se termina şi îl vedeam pe băiat cu 
o altă fată, ignorându-mă ca şi cum nici n-aş fi existat. 

În ciuda insistenţei cu care se susținea în cercurile creştine că a fi 
pură însemna a fi virgină, începeam să-mi dau seama că puritate 
însemna mai mult decât doar a nu avea relaţii sexuale. Pentru că 
altfel nu m-aş fi simţit atât de pângărită de fiecare dată când îmi 
dăruiam inima şi trupul unui băiat.. Priveam „pierderea purității“ ca 
pe o linie interzisă dincolo de care nu aveam voie să trec. După o 
reflectare îndelungă însă, a trebuit să recunosc adevărul, şi lucrul 
acesta m-a durut—prin faptul că mă apropiasem de linia aceea cât 
de mult putusem, deja pierdusem ceva. 


Sentimentală? Cine, eu? 


Ca fete, unul dintre cele mai mari daruri pe care le avem este inima 
noastră—sentimentele noastre, sensibilitatea noastră, feminitatea 
noastră. Pentru noi este ceva natural să ne implicăm total într-o relație, 
să ne lăsăm cu totul absorbite emoțional de băiatul cu care ne întâlnim 
şi toată lurnea noastră să se învârtă în jurul lui. În cazul băieţilor însă 
lucrurile nu stau întotdeauna la fel. Un băiat poate să nu-şi deschidă 
inima în fața cuiva la fel de uşor cum o facem noi; s-ar putea chiar să 
nu știe cum să o facă. De obicei, băieţii nu-și zidesc viaţa în jurul 
fetelor cu care se întâlnesc. Pentru un băiat este ceva foarte obișnuit să 
se implice fizic într-o relaţie fără a se implica deloc şi sentimental. 

Un scenariu obişnuit în anii de liceu era acela al fetei care venea 
la mine cu ochii în lacrimi, devastată pentru că se dăruise emoţional 
și fizic unui băiat, doar ca să descopere mai târziu că singurul lucrul 
pe care băiatul îl urmărise în relaţia cu ea fusese sexul. Ea crezuse că 
el o iubea. El văzuse în ea doar o pradă uşoară. 

A urmat apoi un alt scenariu, când am mai crescut, care m-a sur- 
prins puţin. În loc ca fetele să se lase folosite de băieţi ca obiecte 

pentru făcut sex, ele erau cele pornite în cucerirea băieților. 

Comentarii de felul, „Ce corp are! Cred c-o să fac sex cu el în 
weekend-ul ăsta“, auzeam în mod obişnuit de la prietenele mele, 
fiindu-mi redate de obicei în termeni ceva mai grafici. 

Fetele acestea își blocau sentimentele. În mod inconștient își spu- 
neau că singura cale de a nu ajunge cu inima zdrobită în urma unei 
relaţii era de a nega pur şi simplu că aveau o inimă şi de a adopta 
aceeaşi atitudine pasională animalică şi lipsită de orice dedicare pe 
care o vedeau la băieţii cu care se întâlneau. 

O astfel de abordare însă funcționează doar până ce durerea stră- 
punge zidul de protecţie din jurul inimii. Ca femei, suntem astfel create 
încât să ne dăruim cu totul—emoţional şi fizic—unui singur bărbat. 
Adânc în inima noastră există o nevoie profundă de a fi iubite şi 
protejate o viață întreagă de către bărbatul căruia i-am dat acest dar. 

Puritatea fizică nu poate fi separată de sentimentele noastre. Aces- 
tea sunt ca un set. Dăruirea noastră din punct de vedere emoțional unui 
băiat este urmată automat şi de dăruirea noastră fizică. 

Nu voi uita niciodată ce mi-a spus o prietenă de-a mea necăsătorită 
care mi-a explicat cum a ajuns să-şi piardă virginitatea cu un băiat de 
care era „îndrăgostită“ de mai mulți ani. „I-am dat lui Matt inima 
mea“, mi-a spus ea. „El era toată viaţa mea. Nu-mi puteam imagina 
să-mi dăruiesc virginitatea unui alt băiat—el deja avea toate celelalte 
părți din mine, așa că am decis să-i dăruiesc întregul pachet“. 

Oricât am încerca să ne lăsăm sentimentele deoparte și să „cuce- 
rim“ doar fizic un băiat, indiferent că ne place sau nu, ajungem să ne 
implicăm şi emoțional. Încercând să ignorăm această parte delicată și 
vulnerabilă a ființei noastre, negăm însăşi structura noastră intimă. 

Probabil ai învăţat deja lecţia dureroasă că dăruindu-te fizic cui se 
nimereşte ajungi să suferi cumplit—după o astfel de „relaţie“ te simți 
vinovată, pângărită şi folosită, 

Te-ai gândit însă vreodată la inima ta ca la o comoară la fel de 
valoroasă ca puritatea ta fizică? Ai simţit vreodată durerea provocată 
de faptul de a-ţi fi dăruit inima primului venit? De faptul de a te fi 
dăruit emoţional cu totul cuiva, doar pentru a ajunge să-ţi vezi aceas- 
tă comoară prețioasă aruncată în noroi şi călcată în picioare? 

Inima-hamburger 


Când am avut experienţa aceea cu Proverbe 31 despre care am scris 
mai înainte și am luat hotărârea de a-mi onora viitorul soț prin felul 
în care trăiam, am fost şocată să constat că eu nu mă păstrasem deloc 
pură. Luasem comoara inimii şi a sentimentelor mele și o risipeam 
cu nepăsare în relaţii temporare. 

Cât va mai rămâne din comoara ta, am auzit o şoaptă blândă în 
inima mea, dacă vei continua să dai din ea câte o bucată în fiecare 
relație pe care o vei avea? 

Ştiam că în cele din urmă îl voi întâlni pe viitorul meu soţ și că 
voi dori să-l iubesc cu tot ce era în mine. Dar cum i-aș fi putut oferi 
într-o zi toată inima mea, dacă din ea nu va mai fi rămas atunci decât 
o zdreanță flendurită? 

După cum spunea cu durere în suflet şi Carrie, o studentă în anul 
doi la colegiu: „Am avut atâtea relaţii şi am fost rănită de atâtea ori, 
încât inima mea nu mai e acum decât carne tocată pentru hamburger“. 

Când mi-a spus aceste cuvinte, am înțeles-o perfect. De fapt, nu 
cunosc multe fete care să nu fi trecut prin această experiență a „inimii- 
hamburger“. ă 


Perla de mare preţ 


Ca fete, ni s-a dat un mare dar: puritatea noastră. Şi tot ce ne face să 
fim ceea ce suntem din punct de vedere emoțional—natura noastră 
feminină, sensibilitatea, vulnerabilitatea şi dorința noastră de a ne 
dărui în întregime unui singur băiat—este parte a acestui dar. Puritatea 
noastră este o comoară. Ea este mult mai mult decât virginitatea şi 
începe cu ceea ce suntem în interior. Este ca o perlă de mare preţ, 
închisă în siguranță într-o cochilie protectoare, şi care creşte și devine 
tot mai frumoasă o dată cu trecerea timpului. 

Prin relaţiile mele amoroase, mi-am vătămat perla de mare preț a 
purității. Din cauza aceasta mă simțeam pângărită și folosită. Vătă- 
marea însă nu s-a produs doar atunci când „am mers puţin prea 

departe“ din punct de vedere fizic. Risipirea acestei comori a început 
în momentul în care mi-am dăruit inima şi sentimentele unor băieţi 
care n-ar fi trebuit să primească niciodată acest dar. Am fost neatentă 
cu comoara mea. Le-am permis altora să-mi distrugă şi să-mi zdro- 
bească inima. . 

Credeam în anii aceia că durerea devastatoare a „ruperii relației“ 
cu un prieten era o parte normală a tot ceea ce însemna relația în 
ansamblul ei. Aşa ceva însă nu era deloc normal! Era o durere pe care 
Dumnezeu nu voise niciodată ca eu să o cunosc. Preţioasa și delicata 
perlă a purității mele fusese smulsă mult prea devreme din cochilia 
ce o proteja, apoi vătămată şi zdrobită. 


Femeia unui singur bărbat 


Ne putem iubi viitorii soţi cu o dragoste necondiționată, jertfitoare, 
păzind cu mare grijă acest dar preţios pe care-l avem—puritatea 
noastră lăuntrică şi cea exterioară. Puritate înseamnă mai mult decât 
a nu depăşi „linia interzisă“ a pierderii virginităţii. Ca fete, ne putem 
dedica îmbogăţirii noastre lăuntrice—să devenim o comoară minu- 
nată, întreagă, nepătată pe dinăuntru, dar şi pe dinafară. Făcând 
aceasta, vom avea mai multe de oferit viitorilor noştri soți. Aceasta 
nu înseamnă că vom fi întotdeauna perfecte, ci că ne vom îndrepta în 
direcţia bună... pe o cărare nu a compromisului, ci a purității străluci- 
toare şi pline de bucurie, în forma ei cea mai adevărată. 

Ann, una dintre prietenele mele cele mai apropiate, este o brunetă 
frumoasă, graţioasă, studentă la un colegiu creştin din Illinois. Con- 
cepția ei despre puritate este complet diferită de cea cu care am crescut 
eu. Are nouăsprezece ani și nu a ieşit până acum la nici o întâlnire, nu 
şi-a dat inima nici unui băiat, nu s-a sărutat cu nici un băiat. Greu de 
crezut? Imposibil? Mare pierdere pentru ea? Nu cred. 

Încă de la o vârstă fragedă, Ann a decis că-i va oferi viitorului ei 
soț în ziua nunții o comoară de puritate. Hotărârea aceasta a ei însă 
nu a fost doar încă un „angajament pentru abstinenţă“, A fost decizia 
ei de a-şi păzi cu grijă inima, sentimentele, trupul, cu un cuvânt 

întreaga fiinţă, pentru băiatul cu care se va căsători într-o zi. Scopul 
Annci este de a se oferi într-o zi în întregime, fără vreun alt bagaj, 
soțului ci. 

În tinereţea ei, Ann L-a lăsat pe Creatorul ei să poarte de grijă pre- 
țioasei perle a purității ei și să-i adauge noi dimensiuni, astfel încât 
să facă din ea o nestemată sclipitoare, strălucitoare şi fără impurități, 
pentru soţul ei. l-a cerut Domnului ei să-i păzească inima cu mâinile 
Lui. 

Ann nu este o inadaptată social. Este sigură pe sine, se bucură de 
viaţă şi e și chiar destul de drăguță pentru a fi model. Inutil să mai fie 
spus, băiatul căruia va ajunge să-i fie soție ar face bine să fie incre- 
dibil de atrăgător! 

Și pentru că este atât de grijulie cu comoara ei, Ann nu este deloc 
tentată să risipească un așa dar preţios pe primul Făt-Frumos care îi 
iese în cale. Băiatul cu care se va căsători va trebui ca mai întâi să-i 
cucerească inima. 

„Băieţilor care vor să aibă o relaţie temporară cu mine“, spune ea, 
„le spun că sunt ocupată deja. Până când Dumnezeu nu mi-l va 
scoate în cale pe viitorul meu soţ şi nu voi şti sigur că este el, nu sunt 
disponibilă.“ 

Ce diferență față de atitudinea pe care am avut-o eu când îmi 
aruncam inima ca pe o minge de cauciuc încoace şi încolo! Perla mea 
prețioasă era de vânzare pentru cine oferea mai mult (sau pentru cel 
mai chipeș) şi, ca rezultat, nu putea ajunge la întregul ei potențial de 
frumuseţe. Ann însă şi-a ascuns cu grijă comoara în mâinile lui 
Dumnezeu, urmând a o lua de-acolo doar atunci când EI i-ar fi arătat 
că este momentul potrivit. 

Nu se poate spune că Ann nu a făcut niciodată vreo greşeală. Şi 
nici că i-a fost ușor să rămână lângă decizia pe care a luat-o. Ea este 
prima care ar recunoaște că e doar om. Şi ea se confruntă cu aceleași 
frustrări, ispite, temeri și îndoieli cu care ne confruntăm fiecare 
dintre noi. Şi ea trece prin momente când se simte foarte singură. 
Uneori se întreabă dacă nu cumva standardele ei sunt prea înalte şi 
dacă într-adevăr merită să rămână fermă în angajamentul pe care şi 
l-a luat. Recunoaşte însă că singurul lucru care a ajutat-o să ajungă 

atât de departe a fost faptul că s-a sprijinit puternic pe Mântuitorul ei 
în fiecare zi. 

Decizia Annei însă reprezintă standardul pe care toate ar trebui să 
ne dorim să-l atingem, cu ajutorul lui Dumnezeu. Acela de a deveni 
femeia unui singur bărbat. Să ne iubim viitorii soţi prin modul în 
care trăim şi ne păzim perla purității... în toate zilele vieții noastre. 
Nu din obligaţie, ci dintr-o dragoste necondiționată pentru viitorul 
nostru partener de viaţă şi dintr-o dorință profundă de a aduce cinste 
Creatorului nostru. 

Doi oameni care s-au păstrat curaţi pe de-antregul—înlăuntru, în 
afară, sentimental şi fizic—unindu-se pentru a se iubi o viață întreagă 
cu cea mai pură şi dezinteresată dragoste care se poate imagina... aşa 
ceva se cheamă o poveste de dragoste adevărată! Este şi planul desă- 
vârşit al lui Dumnezeu pentru tine! Este „cântecul mai dulce“! Şi este 
ceva la care putem începe să lucrăm încă de pe-acum! 

Multe dintre noi ne-am murdărit perla purității. Şi multe dintre noi 
chiar ne-am risipit de tot comoara. Chiar dacă acesta este şi cazul tău, 
încă nu e prea târziu ca, prin harul lui Dumnezeu, să începi să mergi 
pe o altă cale. Nu e prea târziu pentru a descoperi o poveste de dragoste 

„scrisă de Dumnezeu. E timpul să-L laşi pe Dumnezeu să te modeleze 
spre asemănare cu El. Lăsându-L să lucreze la viaţa noastră aşa cum 
vrea El, vom fi transformate în prințese ale purității adevărate. 


Ce dorește un bărbat adevărat 


„Dar dacă nu există nici un băiat care să-şi dorească o prinţesă pură?“ 
Hai să recunoaştem fetelor, aceasta este o întrebare care trece prin 
minţile a mii de tinere creştine. 

Şi înțeleg de ce. În cultura noastră, puritatea de orice fel nu este 
preţuită, mai ales de către bărbaţi. Suntem convinse să credem că 
bărbaţilor le plac „femeile ușuratice“ şi că ei nu doresc să-și piardă 
vremea cu acelea pe care „e greu să pui mâna“. 

Se pare că ori de câte ori am cunoscut o femeie hotărâtă să-și păs- 
treze puritatea, unul din cele mai mari conflicte interne cu care se 

confrunta era determinat de faptul că bărbaţii din viața ei încercau 
mereu să o facă să coboare standardul. Sunt chiar şi mulți bărbaţi creş- 
tini care nu par să aprecieze pe de-a-ntregul dorința unei femei de a-și 
păzi inima și puritatea. Pentru o femeie este o luptă nesfârşită să-și păs- 
treze comoara, motiv pentru care uneori femeia se întreabă dacă meri- 
tă. Dar dacă, în realitate, bărbaţii nu caută puritate la o femeie? 

Fără să vreau, am surprins o dată o discuţie între patru tineri creş- 
tini despre lucrurile de care erau ei interesați la o femeie. 

„O femeie învăluită într-un anume mister—care-şi păzeşte inima 
şi pe care nu o cucerești uşor.“ 

„O femeie care are coloană vertebrală. Standarde înalte.“ 

„O femeie care vrea să facă voia lui Dumnezeu și care nu se lasă 
distrasă de bărbaţi.“ 

„O femeie care nu mi se aruncă imediat în braţe şi a cărei inimă 
trebuie să o cuceresc în timp.“ 

Nu am putut să nu le pun câteva întrebări acelor băieţi. 

„Aşadar, băieţi, cu toţii doriţi o femeie care îşi păzeşte puritatea?“ 

Răspunsul la întrebarea mea a fost un cor de răspunsuri afirmative 
energice. 

„Şi ce părere aveţi despre fetele uşuratice?“ 

„Dezgustător.“ 

„Mă lasă rece.“ 

„Nu mă atrag deloc.“ 

„Ce părere aveţi despre o fată care are grijă să-şi păzească senti- 
mentele?“ 

„Pentru o asemenea fată am cel mai mare respect.“ 

„Cu o astfel de fată aş vrea să mă căsătoresc.“ 

„Dacă sunt interesat de o fată, poate că mă simt frustrat dacă nu 
se îndrăgosteşte imediat de mine, însă în adâncul inimii apreciez la 
modul cel mai sincer provocarea de a-i cuceri inima.“ 

Acestea sunt răspunsuri adevărate venite din partea unor bărbaţi 
adevăraţi. În ziua aceea am descoperit că există totuşi bărbaţi după care 
să merite să aştepţi. Şi astfel de bărbați chiar îşi doresc să cunoască o 
prințesă pură. De atunci am avut discuţii de acest fel cu sute de tineri 
bărbaţi creştini aflați la vârsta căsătoriei, bărbaţi de o integritate 

exemplară şi a căror viață ÎL avea în centru pe Hristos. Încă nu am 
întâlnit nici unul care să nu-şi dorească o femeie pură. Bărbaţii care 
umblă după femei uşoare doar pentru a marca încă o „cucerire“ nu 
caută decât să-şi satisfacă firea pământească. Ei nu caută dragostea 
adevărată și cu siguranță că nu sunt vrednici de timpul și atenția ta. 

Un bărbat adevărat, acel fel de bărbat căruia o femeie dorește să-i 
dăruiască inima, este acela care îi va respecta acesteia demnitatea și o 
va cinsti ca pe o comoară nepreţuită. Un bărbat adevărat nu va încerca 
să-i smulgă femeii perla prețioasă din cochilia protectoare și nici să o 
convingă cu farmecul lui să-şi dăruiască înainte de vreme comoara, ci 
va aștepta cu răbdare până când ea i-o va dărui de bunăvoie. Un bărbat 
adevărat se va bucura de această comoară întreaga viaţă şi o va păzi. 

E regretabil că în zilele noastre femeile trebuie să depună un efort 
în plus ca să-și păzească inima. Dacă am avea mai mulți bărbaţi adevă- 
rați care să le trateze pe femei aşa cum a conceput Dumnezeu ca ele să 
fie tratate, nu ar fi atât de greu. Însă chiar dacă bărbaţii adevăraţi sunt 
greu de găsit, ei există totuși şi merită să aştepţi până îl întâlneşti pe al 
tău. Aşa că nu descuraja în călătoria ta către perfecțiunea lăuntrică. 
Pentru bărbaţii adevăraţi, puritatea ta este frumoasă, și într-o zi va fi 
foarte apreciată. 

Cumnatul meu, Mark, e necăsătorit. La cei douăzeci şi şase de ani 
ai lui, Mark este un băiat atrăgător, talentat şi după inima lui Dumne- 
zeu. În câteva cuvinte el a surprins extrem de bine ce anume caută un 
bărbat adevărat la o femeie. El a spus, „Nu vreau o femeie care să mă 
facă să-mi întorc capul după ea, ci o femeie care să mă facă să-mi 
întorc inima după ea“. 

Gândeşte-te numai, dacă Dumnezeu are prevăzut în planul Lui să 
te căsătoreşti, există undeva un bărbat adevărat care s-ar putea să 
viseze la prinţesa lui pură, care eşti tu, chiar în acest moment. 


Un pas mai departe 


Dumnezeu a creat femeia cu o aură de mister în jurul ei. Lumea 
încearcă dintotdeauna să dea la o parte această aură, însă o femeie a lui 

Dumnezeu ştie cum să-și protejeze comoara pe care i-a încredinţat-o 
Dumnezeu. Într-un duh de rugăciune, citeşte Luca 1:26-28 şi Luca 2:8- 
20, povestea unci tinere care s-a încrezut în Dumnezeu, a aşteptat 
timpul lui Dumnezeu şi a păstrat în inimă promisiunile pe care i le-a 
făcut El. Fetelor, în timp ce citiți această relatare, întrebaţi-vă de ce 
doreşte Dumnezeu să păziţi comoara ce v-a fost încredințată. Şi voi, 
băicţi, în timp ce citiţi aceeaşi relatare, întrebaţi-vă cum aţi putea să le 
ajutați mai mult pe fetele din viața voastră să-şi păzească misterul. 


trei 


Da 


ÎN AȘTEPTAREA 
POVEȘTII 
DE DRAGOSTE 


Eric 


ARTA CREDINCIOȘIEI 


ceva ce trebuie să înveți cu mult înainte de a spune „Da“ 


Codul romantismului 


A mi amintesc că la şapte ani am învățat lucrurile de bază despre 
cum să tratezi o fată. O chema Emily şi era „de groază“! Emily 
cea mică, nesuferită şi insuportabilă a fost singura responsabilă de 

a-mi fi mâzgălit posterul cu echipa Denver Broncos din 1978. Tot ea 

a fost şi cea care mi-a stropit perna cu parfum (nu-i de mirare că 

peste ani am îmbrățișat şi sărutat perna). Şi, cel mai rău dintre toate, 

m-a făcut „cap sec“ în fața celui mai bun prieten al meu, Steve. 

Nu voi uita niciodată morala care mi-a ținut-o mama, imediat 
după ce i-am tras răutăcioasei de Emily una cu perna udă de parfum. 

„Eric“, m-a dojenit mama, în timp ce mă strângea de braţ, 
„niciodată, dar NICIODATĂ, să nu lovești o fată!“ 

„Dar mi-a zis cap sec!“, am protestat eu, roșu la faţă ca mantia lui 
Superman. 

„Nu mă interesează cum ţi-a zis! Un băiat nu are voie NICIO- 
DATĂ să lovească o fată!“ Cu mesajul acela foarte clar răsunându-mi 
în urechi, mi-am petrecut tot restul zilei în camera mea cu perna parfu- 
mată și cu posteru! echipei Broncos mâzgălit cu graffiti. Nu pierdusem 
însă pe toată linia! În ziua aceea groaznică am învăţat o lecţie valo- 
roasă de cavalerism. 

Pe măsură ce treceau anii, repertoriul meu de „lecții valoroase de 
cavalerism“ se îmbogăţea. Ţipetele ce-ţi îngheţau sângele în vene ale 
micuței blonde Rebecca m-au ajutat să învăţ ca niciodată să nu 
smulg picioarele unui crab în prezenţa unei domnişoare. Şi a mai fost 
şi Priscilla, micuța pacoste cu bucle roşcate din josul străzii, care m-a 
învăţat să înţeleg virtuțile folosirii unui anume fel de loţiune ca să 
acopăr „mirosurile de băiat“, cum spunea ea. 

Pe la vârsta de unsprezece ani, învățasem destule lecții valoroase 
pentru a nu face vreo fată să o ia la fugă când se apropia la mai puţin 
de treizeci de metri de mine. Mai aveam însă multe de învăţat până la 
a şti cum să mă port romantic cu o fată. 

Nu mi-a fost uşor, însă pe la vârsta de douăzeci de ani am început 
să prind cam ce însemna să te porți ca un „gentleman“. Leslie a fost 
cea care m-a învăţat cele mai multe din ceea ce ştiu despre cavalerism 
şi codul romantismului. 

Regula nr. 1: Remarcă întotdeauna și instantaneu când o femeie 
şi-a făcut părul. 

Regula nr. 2: Remarcă felul în care cerceii îi scot în evidență 
scânteia din ochii dulci. Şi, în sfârşit... 

Regula nr. 3: Opreşte periodic la toalete publice, fără să ți se 
ceară, dacă vreodată călătoreşti în maşină cu o femeie timp de mai 
mult de treizeci şi şapte de minute. 

Dacă tinerii ar pune în practică aceste trei lucruri, cred că rata divor- 
tului în următoarea generație ar scădea cu cinci procente. Fiind însă un 
romantic revoluţionar, un procent de doar cinci la sută nu mă mulţu- 
meşte deloc. Şi mie mi-ar place să văd că bărbaţii încep să se poarte cu 
grijă şi iubitor cu femeile, iar femeile să-i onoreze pe bărbați, așa cum 
a rânduit Dumnezeu. Însă, din nefericire, doar respectarea câtorva 
reguli cavalerești în viața noastră de dragoste nu va duce la aceasta şi, 
cu siguranţă, nu va face să se audă melodia acelui „cântec mai dulce“ 
în relaţiile noastre romantice. 

Dacă ne dorim cu adevărat să cunoaștem „fața frumoasă a dragos- 
tei“, acea versiune a poveştii de dragoste care până şi pe toate starurile 
de la Hollywood le-ar lăsa cu gura căscată, atunci trebuie să căutăm să 
devenim îndrăgostiți asemeni Însuşi Marelui Îngrăgostit! Trebuie să 

căutăm să reflectăm dragostea marelui nostru Dumnezeu. El nu a fost 
numai un îndrăgostit care şi-a dat viaţa pentru Mireasa Lui şi care și-a 
păstrat curate inima, mintea și truput; a fost şi un îndrăgostit întru totul 
credincios. Cu alte cuvinte, Isus a ştiut cum să combine dragostea şi 
puritatea cu răbdarea. A ştiut cum să-și trăiască viața de celibatar având 
un scop, într-un mod care să o onoreze şi să o protejeze pe viitoarea 
Lui Mireasă. 

Dacă vom învăţa să fim o întruchipare a credincioşiei lui Isus în 
modul în care ne relaţionăm la viitorul nostru partener de viață, cu 
siguranță cuvântul divorț va deveni un termen ieşit din uz, pe care 
generaţiile viitoare nu vor şti nici măcar să-l definească. 


Devenind asemenea lui Isus 


În sfârşit, Matt s-a căsătorit! După mai mult de treizeci de ani... Matt 
e căsătorit! Uau! Unii băieți nu se căsătoresc niciodată pentru că nu 
vor să-şi ia o astfel de responsabilitate. Apoi sunt şi din aceia care nu 
„se așază niciodată la casa lor“ din cauză că respiraţia lor ar putea 
dobori chiar şi un Saint Bernard. 

După treizeci şi doi de ani de burlăcie, Mati știa sigur că motivul 
pentru care era tot necăsătorit nu era respiraţia lui urât mirositoare și 
nici lipsa de disponibilitate de a se dedica unei femei. De fapt singurul 
motiv pentru care Matt era încă burlac la vârsta aceasta era tocmai 
dedicarea lui. Era dedicat unei femei pe care n-o întâlnise niciodată. Şi 
până ea nu apărea în viaţa lui, el era hotărât să aştepte, să aștepte şi iar 
să aştepte! 

Simt furnicături în şira spinării când aud o poveste de dragoste 
adevărată și bună. Aşa a fost şi când Matt mi-a spus povestea lui. 

Partea care mi-a plăcut cel mai mult a fost cea în care au hotărât 
amândoi că se vor căsători, şi când Lisa l-a privit adânc în ochi pe 
Matt şi l-a întrebat, „Matthew, îmi vei fi credincios?“ 

„Iubita mea“, a răspuns tandru Matt, „dar îți sunt credincios de 
treizeci şi doi de ani!“ 

Uau! Într-o lingură clipă, datorită dedicării lui de până atunci, Matt 

i-a dat frumoasei lui mirese o încredere totală în viitor în ce-l privea. 
Bărbaţilor, viitoarele voastre soţii doresc şi ele să simtă acecași sigu- 
ranţă în ce vă priveşte... iar voi le-o puteţi da. Pe unii dintre voi însă vă 
pot auzi rugându-vă, „Doamne, sunt gata să mă pun deoparte pe de-an- 
tregul pentru viitoarea mea soție, însă TE ROG NU MĂ LĂSA SĂ 
AŞTEPT PÂNĂ LA TREIZECI ŞI DOI DE ANI!“ 


E o artă 


Credincioşia este un atribut greșit înțeles al unei poveşti de dragoste 
care-L are ca autor pe Dumnezeu. Cum poţi fi credincios unei per- 
soane înainte de a o cunoaşte? Nu este credincioşia o calitate care 
devine importantă doar din momentul în care relația există? 

Ei bine, exact aşa cum Norman Rockwell (cunoscut pictor ameri- 
can, 1894-1978 — n.tr.) n-ar fi putut picta niciodată aşa cum a făcut-o 
dacă nu ar fi luat mai întâi lecții de pictură, nici tu nu te poți aştepta să 
stăpâneşti arta credincioşiei dacă aştepţi până ce clopotele de nuntă 
încep să bată. 

Cei ale căror pânze ajung opere de artă nemuritoare sunt puțini, însă 
Dumnezeu ne poruncește tututor să fim maeştri în arta credincioşiei. 
Credincioşia este o disciplină care se învaţă de-a lungul a multor ani de 
practică. În timp, aceasta devine un obicei. Credincioşie înseamnă a 
învăţa să-ți iubeşti viitorul partener aşteptându-! cu răbdare, continuând 
să speri și trăind la înălțimea standardelor înalte la care ai fost chemat. 
Îmi place să-mi imaginez credincioşia ca pe un stejar înalt care îndură 
cu răbdare vânturile şi ploile, numai pentru a ieşi din acestea mai 
puternic şi mai rezistent. Este putere dobândită prin perseverenţă; este 
integritate dobândită prin aşteptare. Lucruri fără de care nu vom ajunge 
niciodată să cunoaștem „fața frumoasă a dragostei“. 


Obiceiuri 

[j 
Când suntem la vârsta scutecelor, începem să ne formăm obiceiuri de 
comportament. Micul dejun la patru dimineața, lipsa mare la cinci, la 

şase ne apucă năbădăile, la șapte vrem sticluţa de lapte, iar lipsa mare 
la opt, la nouă scâncetele ca de câine bătut, încă o dată lipsa mare la 
zece, mâzgălitul pe perete la unsprezece şi, în sfârşit, ca să punem 
capac unei dimineți pline de evenimente, vărsăm suc în părul mamei 
la amiază. 

Toate mămicile ştiu că dacă nu formează în copiii lor anumite obi- 
ceiuri pe la vârsta când aceştia încep să facă primii paşi, aceştia nu 
doar că vor deveni nişte adulți nesuferiţi, dar vor fi şi apucaţi de 
năbădăi pe la vârsta de douăzeci şi şase de ani. 

Când ne gândim la obiceiuri, celor mai mulţi dintre noi le vine în 
gând spălatul pe dinţi, încuierea ușii de la intrare înainte de a ne duce 
la culcare, rugăciunea înainte de a ne aşeza la masă, sau, în ceea ce mă 
priveşte, privitul absent în frigider când nu-mi amintesc ce mi-a cerut 
Leslie să fac. 

Haide însă să lărgim puțin orizontul şi să includem printre obice- 
iurile pe care le avem și credincioşia. Pentru că credincioşia nu trebuie 
să fie doar un obicei bun, ea trebuie să fie principalul obicei—atât în 
viața noastră de dragoste cu viitorul partener de căsnicie, cât şi în viața 
noastră de dragoste cu Isus, Marele nostru lubit şi Împăratul nostru. 

Imaginează-ţi că în inima ta există un loc în care nu va intra nimeni 
în afara unei singure persoane, alta decât Dumnezeu. Un astfel de loc 
este o combinaţie între o miniîmpărăţie în care tu îți aduni cele mai 
mari comori şi o pajişte minunată pe care cresc cele mai frumoase flori 
ale tale. Miniîmpărăţia aceasta este locul celei mai de neînțeles iubiri 
de care e în stare inima ta, iar pe pajiştea minunată cultivi cele mai 
tandre sentimente pe care le poţi nutri. Cu cât mai mult timp păzeşti, 
cultivi şi înfrumusețezi cu credincioşie acest sanctuar, cu atât acesta va 
deveni mai încântător. 


0 oltă poveste grecească 
A fost odată ca niciodată o frumoasă regină pe nume Penelopa, care 
țesea cu mare grijă un sul de pânză albă. Pânza aceea avea să fie un 


dar pentru soțul ei, a cărui revenire ea o aştepta fără astâmpăr în 

fiecare zi. De ani de zile regele era plecat să lupte în războiul troian. 
În fiecare zi ea îi rostea numele iar şi iar, sperând cumva că el va auzi 
strigătul inimii ei îndurerate. 

Într-o bună zi, mai mulți prinți și căpitani renumiţi, cu toții în 
căutare de soţii, s-au îmbarcat şi au pornit spre Itaca să încerce să 
cucerească inima Penelopei. Ei au asigurat-o pe regina rămasă singură 
că soțul ei, regele, pierise în bătălie, și că pentru poporul din Itaca şi 
pentru propria ei protecţie cel mai bine era să aleagă pe unul dintre ei 
ca să-i fie noul soț. 

Penelopa însă, cu lacrimi în ochi, a răspuns, „Mult onoraţi prinți şi 
căpitani, refuz să cred ce spuneți. Sunt sigură că nobilul meu soț tră- 
ieşte și că trebuie să păstrez cu credincioşie împărăția până se va 
întoarce el. Eu chiar ţes un sul de pânză albă pentru el.“ 

Prinții şi căpitanii regatului au refuzat cu încăpățânare să se în- 
toarcă acasă şi îi reaminteau zilnic Penelopei de nevoia ei de a avea 
un soț şi de nevoia Itacăi de a avea un rege. 

Săptămânile treceau și Penelopa nu se lăsa convinsă, continuând 
să-şi țeasă cu credincioşie sulul ei de pânză în speranţa revenirii 
regelui. Prinții şi căpitanii au încercat toate argumentele posibile, 
însă fără folos. Peţitorii, încrezători încă, s-au mutat în palat și au 
început să bea din vinul regal și să mănânce din mâncarea regală. 
Refuzau să plece până ce Penelopa nu avea să aleagă pe unul dintre 
ei cu care să se căsătorească. 

În cele din urmă, Penelopa, obosită de insistențele lor dar încă 
hotărâtă să nu cedeze uşor, a acceptat să-și aleagă dintre ei un nou soţ, 
de îndată ce va fi terminat de țesut sulul de pânză, dacă până atunci 
regele nu se va fi întors. Săptămânile treceau și ea țesea în continuare. 
Noaptea însă, pe ascuns, desfăcea firul pe care-l țesuse în timpul zilei. 
În cele din urmă însă șiretlicul ei a fost descoperit. 

Unul dintre conducători, Angelau, a convocat o adunare a tututor 
prinților și căpitanilor şi s-a adresat Penelopei cu mânie în glas, 
spunându-i, „Regină Penelopa, încăpăţânarea ta ne obligă să luăm 
această problemă în mâinile noastre. Am văzut cum ne-ai înşelat 
încercând să amâi terminarea blestematului de sul de pânză și de-acum 
nu vom mai tolera nici o tărăgănare. Termină sulul până mâine şi 

alege-ţi un soț dintre noi înainte de miezul nopții, altminteri îl vom 
alege noi pentru tine! Nu vom mai aştepta încă o zi!“ 

În după-amiaza următoare, toți peţitorii s-au adunat să aştepte 
decizia Penelopei. Tocmai când aceasta intra în sala de petreceri, un 
cerșetor ciudat se strecură tăcut printre cei prezenţi. Capul plecat îi 
era ascuns sub o glugă zdrențăroasă şi o haină jerpelită îi acoperea 
trupul slăbit. Se îndreptă şchiopătând spre fundul sălii, tăcut, 
neobservat şi stârnind doar câteva remarci batjocoritoare din partea 
peţitorilor pe lângă care trecea. Penelopa începu să vorbească şi 
cuvintele ei captară de îndată atenţia tuturor celor prezenți. 

„Prinţi şi căpitani“, li se adresă Penelopa, simțind un nod dureros în 
gât, „vom lăsa această hotărâre în mâna destinului. Priviţi, ţin în mână 
arcul soțului meu, regele. Fiecare dintre voi va trebui să vă încercaţi 
puterea în a-l încorda, iar eu voi alege dintre voi pe acela care va trage 
cel mai bine cu el“. 

„De acord!“, strigară peţitorii şi se aliniară, nerăbdători să-şi 
încerce puterile. 

Unul după altul se străduiră să încoarde marele arc, însă fără nici 
un rezultat. Pierzându-şi răbdarea, pe rând, fiecare dintre distinşii 
nobili arunca arcul la podea şi se retrăgea. 

„Doar un uriaş ar putea încorda arcul ăsta de fier!“, murmurau ei. 

„Poate că bătrânul cerşetor, jegosul de colo, ar dori să-și încerce 
puterile“, strigă unul batjocoritor şi rânjind. 

La cuvintele acestuia, cerşetorul se ridică de pe scaunul lui şi se 
îndreptă şchiopătând spre partea din faţă a sălii. 

„Bătrân nebun!“, strigau pețţitorii în derâdere în timp ce străinul 
zdrențăros ridica marele arc. 

Dintr-o dată însă străinul se schimbă într-un mod uimitor. Pribea- 
gul care intrase în sală aplecat parcă de prea mulţi ani îşi îndreptă 
spatele și se înfăţisă privirilor celor prezenţi în adevărata lui statură. 
Chiar şi așa îmbrăcat, în zdrențe de cerşetor, era imposibil să nu 
observi că străinul ostenit avea înfăţişarea unui rege din cap până în 
picioare. Fără efort, străinul apucă arcul şi-l încordă, în timp ce toată 
sala privea înmărmurită. Regele se întorsese! 

Peţitorii au rămas fără cuvinte. Apoi, într-o panică totală, se îngră- 


pee 

mădiră spre uşi să-şi scape viața. Săgeţile regelui însă erau rapide și 
precise şi nici una nu-și rata ţinta. N-a rămas nici măcar un singur 
peţitor care să scape de răzbunarea regelui în ziua aceea. 

Penelopa alergă spre eroul ei, care era îmbrăcat în zdrenţe, şi-l 
îmbrățişă. Apoi, cu o voce angelică, îi spuse, „Ți-am păstrat cu credin- 
cioșie împărăţia, nobilul meu rege!“ Cu ochii strălucind, îi prezentă 
apoi un sul de pânză albă. „Ani de zile am țesut pânza aceasta ca dar 
pentru tine, în speranţa că vei reveni. Mi s-a spus ca în ziua în care îl 
voi termina să-mi aleg un soț.“ Apoi, sărutându-l blând pe obrazul lui 

aspru și bătut de vânturi, îi zise, „Şi eu te aleg pe tine“!. 


O generaţie grăbită 


Nu este credincioşia ceva eroic? E regretabil că societatea noastră nu 
onorează virtutea aceasta cum ar trebui. Dacă Penelopa ar fi fost o 
„femeie postmodernă tipică, ar fi fugit cu primul prinţ atrăgător care ar 
fi pus piciorul pe țărmul regatului ei. Se pare însă că ea a înţeles ce 
înseamnă să păzeşti o împărăție şi, credincioasă, și-a aşteptat iubitul. 

În generaţia noastră, o generaţie a fast-food-ului şi a cuptorului cu 
microunde, toate dorințele noastre pot fi satisfăcute printr-o apăsare de 
buton. Să ţi se spună să aștepți şi, de fapt, să asculți, e ca şi cum ai 
arunca o halcă de carne unui leu înfometat, după care să-i spui să o 
pună la păstrare într-o ladă frigorifică pentru a doua zi. Ne-am obişnuit 
să obținem tot ce vrem acum, şi, ca să fim sinceri, nu vrem să aşteptăm. 

Generaţia noastră suferă de o boală mintală căreia bunul meu 
prieten Dave îi spune sindromul „lasă-mă-să-râd-acum-și-voi-plânge- 
mai-târziu-dacă-voi-mai-fi-în-viață“. Cu alte cuvinte, cei mai mulți 
dintre noi nu ne gândim la viitorul nostru și la modul în care deciziile 
pe care le luăm azi ne afectează pe termen lung. 

N-am crezut niciodată că voi trăi mai mult de douăzeci şi cinci de 
ani. De ce? Nu ştiu exact, dar cred că pândul acesta al meu avea ceva 
de-a face cu faptul că mi s-a spus de peste 3709 de ori că sfârşitul lumii 
era iminent. Când ieşeam pe plajă să mă bronzez, mă ungeam din 
belşug, din creştet până în tălpi, cu ulei de plajă, pentru că, oricum, îmi 


128 


spuneam, nu voi mai trăi atâta încât să mă tem că voi ajunge să am 
cancer de piele. Când îmi încălzeam macaroane cu brânză, priveam 
foarte concentrat în cuptorul cu microunde ca şi Peeping Tom (croitor 
legendar din Coventry, care a orbit pentru că s-a uitat pe furiş la lady 
Godiva — nutr.), deoarece eram sigur că nu voi mai ajunge să sufăr 
consecințele iradierii creierului. lar în ce priveşte relaţiile mele cu 
fetele, făceam cu acestea lucruri care știam că i-ar fi frânt viitoarei 
mele soții inima dacă ar fi aflat despre ele, pentru că, îmi spuneam, 
oricum nu ajungeam să mă căsătoresc înainte să vină sfârșitul lumii. 

Nu e de mirare atunci că generaţiei noastre i se spune „generaţia 
X“. Suntem cunoscuţi ca „generaţia fără scop şi fără speranţă“. Şi, cum 
ne mai spunea cineva, „prima generaţie care trăieşte după moartea lui 
Dumnezeu“. Suntem o generaţie care căutăm ceva frumos, însă sursa 
a tot ce este frumos ne-a fost furată. Lumea uimitoare, minunată din 
jurul nostru ne este explicată ca fiind un capriciu al naturii—prietenii 
noştri la care ținem cel mai mult sunt de fapt o aglomerare haotică de 
materie neimportantă care a apărut din supa primară. lar dragostea 
însăşi nu este altceva decât o reacție chimică produsă în creierul nostru 
şi care se declanşează în momentuli în care impulsurile noastre de 
procreare intră în viteză. 

Ca să fiu sincer, dacă știința are dreptate și tot ceea ce există nu este 
nimic altceva decât rezultatul marelui big-bang, atunci aş fi primul 
care ți-aş spune că eşti un prost dacă aştepţi să-ţi satisfaci dorințele! Păi 
dacă tu şi „iubirea vieții tale“ nu sunteți decât un pumn de materie 
nesemnificativă, atunci grăbeşte-te și declanşează reacţie aceea chi- 
mică! 

Suntem o generaţie care am devenit experți în biologie, dar suntem 
analfabeți când vine vorba de frumos. Căutăm neobosiți frumosul 
acesta, dar nu-l vom găsi până nu vom înţelege că frumosul este 
Dumnezeu! indiferent de câte ori facem sex, indiferent de câte ori 
auzim cuvintele „Te iubesc!“, acestea rămân pe mai departe doar vorbe 
goale dacă nu le asociem cu Dumnezeu care a inventat dragostea 
adevărată şi care este El Însuşi Autorul poveștii de dragoste. Când ÎI 
scoţi pe Dumnezeu din centrul lumii tale, tot ce este dulce, tandru, pur 
şi plăcut dispare cu repeziciune. 

Un glas care strigă în pustie 


Am fost învăţaţi ca tot ce facem să facem repede. Ne plimbăm nerăb- 
dători în fața cuptorului cu microunde, ne plângem de cât de încet 
suntem serviţi la McDrive şi batem din picior nerăbdători ca liftul să 
ajungă odată la etajul trei. În mintea noastră însă ne spunem că toată 
graba asta este bine motivată. Adânc în noi înşine credem că totul se 
va sfârşi curând și că timpul care ne rămâne pentru relaxare creşte tot 
mai mult, chiar dacă exasperant de încet, în fiecare zi, cu fiecare minut. 

Probabil, aşa cum strig în pustie, „Hei, ascultaţi-mă cu toții! Învă- 
țaţi să fiți răbdători!“, semăn puţin cu loan Botezătorul, îmbrăcat 
într-o haină de piele de cămilă strânsă în jurul trupului meu subțirel, 
cu o barbă neîngrijită care creşte în voie. 

Am o mare consideraţie pentru primul disc lansat de Beatles. În 
1962, casa de discuri Decca a refuzat încheierea unui contract cu 
formaţia, spunând, „Nu ne place sunetul lor. Chitara e demodată“, 

Nici nu bănuiau însă cei de la Decca ce sunet incredibil lăsau să 
le scape printre degete! Chiar şi mai dificil e în acest secol douăzeci 
şi unu să fii un promotor al Adevărului, când ţi se spune din toate 
părțile că „toată chestia asta despre Isus e demodată“. Dacă eşti un 
fan Beatles nu vreau să te supăr, însă „Hey Jude“ e ca sunetele oribile 
obținute lovind o cutie de tinichea într-o groapă de gunoi pe lângă 
cântecul minunat de dulce pe care Isus doreşte să-l cânte în viața 
fiecăruia dintre noi. 

Mesajul lui Isus este unul al răbdării cu un scop și al unei 
credincioşii care depășește orice pricepere. E un mesaj care spune: 


„Opriţi-vă, şi să știți că Eu sunt Dumnezeu“ (Psalmul 46:10). 


„În linişte şi odihnă va fi mântuirea voastră, în seninătate şi 
încredere va fi tăria voastră“ (Isaia 30:15). 


Cu blândețea care ÎI caracterizează, El vrea să ne ridice pe 
genunchii Lui, să ne cuprindă cu braţele Lui puternice, să ne şteargă 
lacrimile dorințelor şi ale durerilor şi să ne şoptească la ureche, „Stai 
liniştit, copilul Meu. Odihneşte-ţi capul pe umărul Meu. Eu îţi voi 

purta de grijă. Lumea aceasta e într-o continuă grabă, însă Eu îi învăţ 
pe copiii Mei răbdarea. Aşteaptă-te la o viaţă împlinită, o viață de 
bucurii. Şi învaţă să ai încredere în Mine privind momentul la care 
Eu hotărăsc când anume să se întâmple un lucru, pentru că atunci vei 
descoperi că aşteparea, oricât ar fi de grea, are un scop măreț şi mi- 
nunat“. 


Singur într-o seară ploioasă 


Răbdarea este mai mult decât suportarea. Viaţa unui sfânt 
este în mâinile lui Dumnezeu aşa cum sunt arcul şi săgeata în 
mâinile unui arcaş. Dumnezeu ţinteşte înspre ceva ce sfântul 
nu poate vedea, şi El încoardă arcul, mai mult şi mai mult, şi 
sfântul zice din când în când, „Nu mai pot“. Dumnezeu însă 
nu-l ia în seamă, El încoardă în continuare arcul până ce 
ținta apare în bătaia săgeții, după care dă drumul corzii. 
Încrede-te în mâna lui Dumnezeu. Cultivă-ţi relaţia cu Isus 
Hristos prin răbdarea credinţei? 

OswaiD CHAMBERS 


Îmi este vie în amintire o seară în care eram singur și ploua. Era în 
1991. Eram necăsătorit, şi lucrul acesta nu mă făcea foarte fericit. Ba 
pot spune chiar că dorința puternică pe care o aveam de a-mi împărți 
viaţa cu o fată era copleșitoare. Am încercat să mă rog, dar tot ce am 
putut să fac a fost să suspin. Încă nu o cunoşteam pe Leslie şi, să fiu 
sincer, începeam să mă îndoiesc că exista undeva o fată destinată 
să-mi fie soţie. M-am luptat cu Dumnezeu, încercând să apuc, chiar 
dacă fără să-mi dau seama, „stiloul“ pe care i-L încredințasem cu un 
an înainte. Dacă Dumnezeu avea de gând să-mi scrie totuşi povestea 
de dragoste, mă gândeam că atunci ar fi fost un moment potrivit ca 
măcar să-mi arate că cel puţin alesese personajele. 

Îmi place să numesc astfel de momente „momente ale lui Dumne- 
zeu“, Dacă ai avut în viață un astfel de moment, sunt sigur că ştii ce 
vreau să spun. Da, El este întotdeauna cu noi, dar într-un asemenea 

„moment de-al Lui“ El este cu noi într-un mod intim, care ne schimbă 
viața. Aşa cum a vedea Munţii Stâncoși pe hartă nu se compară cu a le 
vedea măreţia copleșitoare în natură, şi a şti la nivelul raţiunii că 
Dumnezeu este lângă tine nu se compară nici pe departe cu a ști, într- 
un astfel de „moment al Lui“, acelaşi lucru. 

Într-un astfel de „moment al lui Dumnezeu“, Cuvântul Lui e 
viu—nu mai este doar literatură împachetată frumos între coperţile 
Bibliei tale. Şi tot într-un astfel de moment, Isus este viu şi puternic, 
nu doar o mare figură istorică despre care se pomenește în analele 
istoriei. 

Un asemenea moment am trăit în seara aceea ploioasă a anului 
1991, singur fiind şi plângându-mi de milă. 

Eram în camera mea, pe genunchi, suspinând, când am avut propria 
mea experiență a drumului spre Damasc. Îmi amintesc cum îmi ardea 
inima când am înțeles cât de mare, de puternic, de îndurător, de blând 
şi de iubitor era Dumnezeu. După cum la fel de bine îmi amintesc că 
am înţeles, încă o dată, cât de ridicol era din partea mea să nu mă 
încred deplin în El pentru a rezolva lucrurile în felul Lui. Şi-mi mai 
amintesc cum am plâns acoperindu-mi fața cu mâinile, în timp ce Îi 
spuneam încă o dată lui Dumnezeu, „Sunt gata să aştept, Domnul 
meu!“ 

Am luat un stilou și o foaie de hârtie din sertarul biroului şi am 
început să scriu. Cu lacrimile încă curgându-mi pe obraji, eram hotărât 
să-i spun cumva viitoarei mele soţii, oricine ar fi fost, că o aşteptam 
doar pe ea. lată ce am scris atunci: 


Simt stropii de ploaie căzându-mi pe creştet, 

Oare nu cumva sunt lacrimile tale? Ai nevoie de un prieten? 
Nu ştiu până unde, și nu ştiu până când. 

Tot ce știu e că El este credincios. 

O astfel de dragoste care-mi mistuie sufletul. 

Ştiu că vei merita toate lacrimile ce le voi fi vărsat. 


Ani mai târziu, am scos din jurnalul meu hârtia pe care aşternusem 
acele cuvinte simple şi m-am aşezat la pian, însă de data aceasta nu 
mai eram singur. Cu ochii în lacrimi, am cântat soţiei mele cuvintele 

pe care le scrisesem doar pentru ea în seara aceea ploioasă, când eram 
singur, încercat de durerea aşteptării. 


Să devenim Penelope 


Astăzi, cele mai frumoase lucruri din lume 
au venit la noi prin lacrimi şi dureri.? 
J. R. MILLER 


Ascultați, voi toți cei din generația mea! Haideţi să devenim Penelope! 
Toţi căpitanii şi prinții din țară încearcă să ne convingă că trebuie să ne 
mulțumim cu mai puțin, că speranţele şi visele noastre sunt nerealiste 
şi ridicole. Haideţi însă să fim credincioşi, în ciuda a tot ceea ce ne spun 
ei; haideţi să rezistăm, să avem răbdare, în ciuda faptului că trec zile, 
săptămâni, luni, chiar ani, fără nici un semn din partea iubitului nostru. 
Haideţi să devenim Penelope şi să facem din credincioşie o trăsătură 
definitorie a generaţiei noastre. Haideţi să devenim Penelope și să 
descoperim extraordinara şi uimitoarea răsplată a răbdării. Haideţi să 
devenim Penelope şi să avem răbdare pentru a dobândi un câştig mare. 

Fiecare din noi îşi are serile lui ploioase în viață. Foarte puțini 
însă dintre noi ştiu cum să transforme zilele noroase de azi în zile cu 
soare de mâine. Una dintre cugetările mele favorite este cea scrisă pe 
o felicitare pe care Leslie şi cu mine am primit-o în urmă cu câtva 
timp. Ea sună aşa: „Când doi oameni se iubesc cu adevărat unul pe 
celălalt, chiar şi zilele ploioase sunt frumoase!“ 

Aceasta poate fi adevărat înainte de căsătorie, exact aşa cum poate 
fi adevărat după ce au bătut clopotele de nuntă. Când eşti singur într-o 
zi ploioasă, devino o Penelopă şi țese pentru viitoarea ta iubită sau 
viitorul tău iubit propriul tău exemplar de „sul alb de pânză“. 

Cei mai mulți oameni nu reuşesc niciodată să privească perioada în 
care sunt necăsătoriți ca pe un dar din partea lui Dumnezeu. Perioada 
aceasta însă nu numai că ne apropie mai mult de Isus, dar ne poate 
învăța să preţuim cu atât mai mult o relaţie de căsătorie mult aşteptată. 
Într-o astfel de perioadă putem ţese „pânza“ noastră ca dar pentru 

persoana pentru care se va dovedi într-o zi că s-a meritat să așteptăm 
cu credincioșie. Învață să te rogi pentru ea în astfel de zile ploioase, 
rugându-L pe Dumnezeu să o modeleze astfel încât să te completeze 
desăvârşit în viaţă. Scrie-i scrisori de dragoste. Gândeşte-te, poţi să o 
inviţi în cele mai adânci colțuri ale inimii tale și să o lași să arunce o 
privire peste zilele, lunile, chiar peste anii vieţii tale pe care nu va avea 
niciodată ocazia să îi cunoască îndeaproape, decât doar prin ce îi scrii 
tu. Dacă ai talent de compozitor, compune un cântec de dragoste. Dacă 
eşti pictor, pictează un tablou. Dacă eşti sculptor, sculptează pentru ea 
ceva care să o facă să se gândească mereu că „s-a meritat să aştepte!“ 

Crezi sau nu, Penelopa nu a fost prima care a așteptat în felul 
acesta pe cel pe care-l iubea. Credincioșşia este un atribut al lui Dum- 
nezeu încă de dinainte de întemeierea lumii. Dumnezeu este modelul 
suprem de răbdare împletită cu suferință şi de aşteptare cu un scop. 
Cu lacrimi în ochii Lui blânzi, El chiar acum aşteaptă ca unii dintre 
noi să-L lase să-Şi facă voia în viața lor. Când, în cele din urmă, vei 
„ajunge în fața porţii deschise a palatului Său, El va alerga spre tine, 
te va îmbrățișa şi-ţi va şopti la ureche, „Copilul Meu iubit, s-a meritat 
să te aştept şi să sufăr pentru tine!“ 


Un pas mai departe 


În cultura noastră ni se pare greu să aşteptăm chiar şi două luni, 
darmite mii de ani. Deschide însă la Luca 2:21-40 și vei găsi acolo un 
exemplu uimitor de .credincioşie. Este vorba acolo despre un eveni- 
ment din istoria unei naţiuni, dar, mai ales, despre un bărbat și o femeie 
care și-au petrecut viața așteptând, pentru ca în cele din urmă Dumne- 
zeu să le răsplătească așteptarea. După ce termini de citit, pune-ţi 
următoarea întrebare: „Dacă aș ști că ar fi o binecuvântare pentru ini- 
ma lui Dumnezeu, aş fi gata să-mi aştept partenerul de viaţă cu aceeași 
credincioşie cu care au făcut-o acest bărbat și această femeie?“ 


1R4A 


Leslie 


POATE FI CÂNTAT SOLO CÂNTECUL 
MAI! DULCE? 


înțelegând durerea și scopul celibatului 


Scrisori de dragoste în luna de miere 


ea un caiet mare, cu spirală. 
„Les, vreau să-ți arăt ceva“, zise el blând, zâmbind ușor. 

Eram în luna noastră de miere—de departe cele mai incredibile 
două săptămâni din viaţa mea. După toţii anii aceia de aşteptare care 
mi se păruseră o eternitate, eram în sfârșit Doamna Ludy! Şi tocmai 
când credeam că am descoperit cât de mult mă iubea Eric, el îmi 
arăta că mă iubea chiar şi mai mult. 

„Vezi toate scrisorile acestea?“, îmi spuse el, întorcând pagină după 
pagină din caiet. „Toate acestea ți le-am scris cu ani de zile înainte 
de-a te cunoaşte. Le-am păstrat pentru luna noastră de miere.“ 

Timp de mai multe ore am citit scrisoare după scrisoare, fascinată 
de bărbatul cu care mă căsătorisem. Eram intrigată de viaţa lui 
uimitoare de celibatar pe care o avusese înainte ca eu să-l cunosc. 

„Este seară, călătoresc spre Bulgaria cu scop misionar“, scria într- 
una din scrisori, „şi-mi doresc atât de mult să fii cu mine, pentru a ne 
bucura împreună de privilegiul de a-l sluji lui Dumnezeu“. 


C u fața radiind de emoție, Eric îşi deschise servieta și scoase din 

În alta scria, „Privesc un apus de soare superb, care însă nu e atât 
de frumos cum ar fi dacă ai fi şi tu cu mine. Nu ştiu unde eşti în seara 
aceasta, însă mă rog pentru tine. Te iubesc.“ 

Cu toate că scrisorile nu-mi erau adresate, ar fi putut foarte bine să 
poarte numele meu pe ele. Fiecare dintre ele, într-un fel unic, vorbea 
despre dragostea plină de credincioşie a lui Eric şi despre devotarea lui 
fetei cu care într-o zi avea să pornească împreună pe drumul vieții. 
Credincioşia lui faţă de mine de dinainte chiar de-a mă cunoaşte mi-a 
dat un sentiment de siguranță cu privire la viitorul căsniciei noastre. Cu 
fiecare scrisoare pe care o citeam, mă simţeam tot mai mult o prinţesă. 
Ce onoare mi se făcea să fiu aleasă de Dumnezeu pentru a fi femeia 
care să-l iubească pe bărbatul acela o viaţă întreagă! 

S-ar putea să ți se pară ciudat că încep un capitol despre celibat cu 
o relatare despre ceva ce mi s-a întâmplat în incredibila lună de miere. 
Nu, dacă eşti celibatar poți fi liniştit, n-o să te torturez cu astfel de isto- 
risiri! Numai că acest capitol nu este propriu-zis unul despre celibat 
Este un capitol despre ce înseamnă să fii celibatar cu un scop. Ori de 
câte ori Dumnezeu ne trece printr-o perioadă mai dificilă în viaţă, 
putem îndura vicisitudinile acesteia dacă ne agățăm de speranța că în 
final vom vedea că totul a fost cu un scop. Avem încredințarea că 
într-o zi vom vedea că s-a meritat. Indiferent dacă celibatul tău se va 
încheia cu un vis romantic devenit realitate aici pe acest pământ sau cu 
o celebrare glorioasă în etemitate, Dumnezeu are cu siguranță un scop 
pentru această perioadă de celibat din viața ta. 

În ziua în care Eric şi-a văzut proaspăta soţie citind scrisorile de 
dragoste pe care el i le scrisese cu ani înainte de a o cunoaşte, cred 
că şi-a zis, „Am așteptat atâţia ani, dar a meritat. Am fost singur în 
atâtea seri ploioase, dar a meritat“. Şi într-o zi și tu vei putea spune 
aceste cuvinte. 


Celibat creativ 


Jean și Kirsty sunt două tinere minunate din Australia. Jean, proaspătă 
abolventă de colegiu şi profesoară de artă, şi Kirsty, polițistă stagiară, 

sunt de mulţi ani prietene foarte bune. Personalităţile lor deschise şi 
accentul clar australian fac din ele persoane cu care îţi face plăcere să 
stai de vorbă. În timpul unei vizite recente pe care au făcut-o în 
America, Eric şi cu mine am discutat cu ele în mai multe ocazii despre 
viaţa lor de femei celibatare. 

„Mie Dumnezeu mi-a făcut clar de înţeles că motivul pentru care 
încă nu l-am întâlnit pe băiatul potrivit pentru mine este acela că El 
încă nu a terminat pregătirea mea pentru căsătorie“, ne-a spus Jean cu 
vocea ei zglobie. „Ceea ce fac acum este să învăţ să fiu prințesa lui 
Dumnezeu. Şi El îmi arată că e bine așa cum sunt, chiar dacă nu mă 
voi căsători niciodată.“ 

E uşor? Nu e uşor deloc. Cum spunea şi Kirsty, „Mă gândesc tot 
timpul la băiatul cu care mă voi căsători. Jeanei şi mie ne place să ne 
imaginăm cum vor fi băieţii pe care îi aşteptăm. Discutăm despre 
cele mai importante trăsături de caracter pe care dorim să le aibă 
viitorii noştri soţi. Uneori însă ajungem să fim foarte descurajate. Ni 
se pare că au mai rămas foarte puţini băieţi integri. Aproape că 
simțim că aşteptăm ceva ce nu există.“ 

Pe lângă problema aceasta de a găsi doar cu mare greutate bărbați 
după voia lui Dumnezeu, o alta cu care se confruntă tinerele creștine 
este aceea de a trebui să facă față dezaprobării venite din partea 
celorlalți. 

„Ni s-a spus nu o dată că standardele noastre sunt prea înalte. Ni 
s-a mai spus şi că nu ne vom căsători niciodată, dacă nu vom ieși cu 
băieţi şi dacă nu vom deveni disponibile“, ne spunea Jean cu descu- 
rajare în privire. 

Însă Jean şi Kirsty au rămas neclintite în decizia lor, așteptând ca, 
dacă va voi, Dumnezeu să scrie o poveste de dragoste pentru fiecare 
dintre ele, la vremea aleasă de El. Între timp, în toţi acești ani ai 
celibatului lor, ele reuşesc totuşi să se simtă bine şi să privească viața 
cu zâmbetul pe buze. 

„De fiecare dată de Valentine's Day, în loc să fim deprimate din 
cauză că suntem singure, scriem scrisori de dragoste viitorilor noştri 
soţi“, ne-a spus Kirsty cu bucurie. „E ceva care ne place foarte mult 
să facem și care ne reamintește că această perioadă a vieţii noastre 

are un scop. Păstrăm toate aceste scrisori pentru a le putea da într-o 
zi soţilor noştri.“ 

Ăsta chiar că este celibat creativ! Anii aceştia din viaţa Jeanei şi a 
lui Kirsty, în care durerea este amestecată cu speranța, sunt esența a 
ceea ce înseamnă celibatul. Nu este o perioadă uşoară. Scopul ei însă 
este unul profund. Şi într-o zi, privindu-le cu blândeţe și cu o dragoste 
nesfârşită, Domnul lor le va răsplăti pentru credincioşia ce o vor fi 
avut. În momentul acela, totul se va fi meritat pentru Jean și Kirsty. 


Celibat radios 


„Dacă mai aud o singură persoană căsătorită predicându-mi despre 
celibat, îi pun căluş!“, spunea Brice, un burlac de douăzeci și opt de 
ani pe care l-am cunoscut la o conferinţă în Texas. Brice este mai 
mult decât pregătit pentru căsătorie. „Oamenii căsătoriți uită cum e 
să fii singur!“ 

Poate că totuși oamenii căsătoriţi nu uită—ei doar își împing într-un 
colţ al memoriei amintirea anilor de celibat, pentru că nu vor să și-i 
mai amintească. Da, celibatul este o cărare pe care mergi singur. 
Trebuie ea însă neapărat să fie un fel de iad pe pământ? 

Ultimii opt ani din viaţa lui Brice au fost oricum numai plăcuți nu. 
Brice este obsedat de a găsi fata potrivită, ca astfel să rupă o dată 
„blestemul“ burlăciei. În multe domenii, el şi-a pus viaţa „la naftalină“ 
până când se va rezolva problema aceasta a căsătoriei. El nu-și mai 
urmărește chemarea şi nici un alt scop în viață pentru că se simte 
incomplet. Nu mai crește spiritual și nu progresează profesional; nu 
face altceva decât să strige cu mânie la Dumnezeu să-i trimită o soție 
cât de repede posibil! E tot mai plin de amărăciune şi resentimente, Cel 
mai tare se teme că va muri şi nu va mai apuca să iubească pe nimeni. 

Condiţia de plâns a lui Brice este cea a multor celibatari din ziua 
de azi. De cele mai multe ori, creştinii celibatari nu înțeleg cu ce scop 
îi trece Dumnezeu prin perioada celibatului, şi lucrul acesta îi face să 
se simtă lipsiţi de valoare sau mai puţin „favorizați“, 

Jen, o studentă în ultimul an la colegiu, o persoană bine dispusă 


tot timpul dar și cu o inimă mare pentru Domnul, spune că se pare că 
oriunde merge i se pune aceeași întrebare: „Hai, Jen, spune-ne, cu 
cine te vezi?“ 

„Imi este tot mai greu să aud punându-mi-se întrebarea asta iar şi 
iar“, spune Jen, „pentru că eu sunt cu mult mai mult decât o relaţie. 
Merg la școală, sunt implicată într-o lucrare şi, ce e mai important, am 
o relaţie personală cu Domnul meu. Foarte rar sunt întrebată despre 
acestea sau despre alte domenii din viața mea, iar când aceasta se 
întâmplă, interesul care determină întrebarea e numai secundar, oame- 
nii dorind de fapt să afle dacă am început totuși să mă văd cu cineva 
sau nu. Şi când interesul e atât de mare pentru acest lucru, poate să nu 
treacă mult până când să începi să te gândeşti că ar cam fi cazul să ai 
şi tu o relaţie, dacă vrei să fii considerată o „persoană normală“. Însă 
lucrul acesta nu e adevărat. Eu sunt o persoană normală chiar acum, şi 
chiar în această perioadă de celibat.“ 

Faptul că Jen înțelege că viața ei înseamnă mult mai mult decât a 
avea o relaţie e cu adevărat uimitor într-o cultură în care se pune un 
atât de mare accent pe a face pereche cu cineva. Presiunea indirectă de 
„a-şi găsi pe cineva“ pe care o simte din partea creștinilor este la fel de 
mare ca aceea venită din partea necreştinilor. Jen simte o lipsă de 
sprijin din partea trupului lui Hristos în hotărârea ei de a se încrede în 
Dumnezeu în ce priveşte persoana alături de care îşi va trăi viaţa. 

Viaţa altor nenumărate tinere însă se reduce la a-şi aştepta alesul. 
Ele nu văd un început real pentru viaţa lor decât din momentul în 
care se vor căsători. 

O glumă des auzită la adresa fetelor prin campusurile facultăţilor 
este următoarea: „O, a venit la facultate să-şi ia licența în ştiinţa rela- 
țiilor'“. Cu alte cuvinte, e de înțeles dacă o lasă mai moale cu şcoala; 
motivul pentru care se află acolo este de a-şi găsi un soţ! 

Nu ar trebui să cădem în ispita de a aștepta ca viaţa să înceapă 
doar după ce vom întâlni persoana potrivită, pentru că Dumnezeu are 
lucruri mai bune pentru noi în această perioadă a celibatului decât să 
învăţăm arta de a ne simți nenorociţi și a fi nerăbdători. 

Krissy, frumoasa mea cumnată, are treizeci şi unu de ani şi e tot 
necăsătorită. Exemplul ei de celibat cu un scop este cel mai bun pe 

care l-am văzut vreodată. Când era o adolescentă, Krissy a decis să 
rămână credincioasă viitorului ei soț şi să-l aştepte cu răbdare până 
ce Dumnezeu va hotărî să-l aducă în viaţa ei. Asta se întâmpla în 
urmă cu aproape optsprezece ani. Şi-a pus Krissy viaţa „la naftalină“ 
de-atunci? Din contră. Krissy nu este numai mulţumită în celibatul 
ei, ci chiar radioasă. Nu că s-ar bucura că este celibatară. Ea nu 
priveşte însă anii aceştia din viața ei fiind ceva mai puţin decât un dar 
preţios din partea lui Dumnezeu. Își înţelege celibatul ca fiind parte 
a planului general pe care Creatorul ei iubit îl are pentru viaţa ei. 

În ultimii optsprezece ani, Krissy s-a dedicat total Domnului. Este 
evident pentru oricine care o cunoaşte că e îndrăgostită de Isus Hristos. 
E veselă, îi place viața şi se bucură de ea. În anii aceştia și-a dezvoltat 
talentele cu care a înzestrat-o Dumnezeu, de profesoară, consilier, 
artistă şi scriitoare. Se dăruieşte cu toată inima slujirii altora și se 
bucură să aibă prieteni de toate vârstele. Are într-adevăr o viaţă plină. 

Când într-o zi, Marky, fratele ei mai mic, a întrebat-o, „Krissy, 
crezi că eşti chemată să rămâi celibatară?“, ea s-a oprit, a reflectat un 
moment, după care a răspuns, „Astăzi sunt“. 

Uau! Ce răspuns! Astăzi sunt. Krissy nu-şi vede celibatul ca pe un 
deal pe al cărui vârf nu ajungi niciodată, oricât ai urca pe el. Ea Îl lasă 
pe Dumnezeu să o călăuzescă în această călătorie câte o zi o dată. 
Consecința este că a descoperit în această perioadă din viața ei o 
bucurie pe care puțini celibatari se gândesc că o pot găsi. 

N-a fost uşor pentru Krissy. Şi în viaţa ei, ca în a multor altor 
celibatari, au existat multe nopți de singurătate, pline de lacrimile 
durerii. Şi ea a simţit dorința de nestins după tovărăşia unei persoane 
dragi şi agonia durerii de a nu ști ce înseamnă să iubeşti cu toată 
fiinţa pe cineva. În momentele acelea însă s-a sprijinit cu totul pe 
Mântuitorul ei. Şi El a fost credincios în fiecare pas pe această cale. 


Dumnezeu nu scrie muzica vieților noastre la voia 
întâmplării. Să fim preocupați să învăţăm melodia şi să nu ne 
lăsăm înspăimântați de „celelalte lucruri“. Să nu fim neatenți 
cu acestea, să nu le omitem, dar nici să le lăsăm să distrugă 
melodia sau să schimbe acordul. Dacă ne ridicăm privirea, 
vom vedea că Dumnezeu Însuşi bate ritmul pentru noi. Cu 

ochii la El, vom cânta următoarea notă puternic şi clar. 

Dacă ne vom spune cu tristeţe, „Nu este nici o muzică în 
„celelalte lucruri“, să nu uităm că tocmai din acele lucruri se 
naşte muzica. În viața aceasta, naşterea muzicii este adesea 
înceată şi dureroasă. Câtă răbdare are Dumnezeu ca să ne 
învețe! Şi cât de mult Îşi doreşte să învăţăm lecţia! 


RUSKIN 


Celibat activ 


Când suntem gata, ca și Krissy, să-L lăsăm pe Dumnezeu să folo- 
sească această perioadă din viaţa noastră pentru a-și atinge scopul pe 
care-l are cu noi, vom descoperi un adevăr extraordinar: celibatul nu 
trebuie să fie un timp de aşteptare pasivă şi inutilă. Perioada aceasta 
poate fi una deosebit de interesantă, o perioadă de pregătire activă. Să 
privim la câteva din modalităţile în care Dumnezeu poate folosi celiba- 
tul ca să ne modeleze după chipul Lui şi să ne pregătească pentru o 
viitoare relaţie. 


1. Celibatul ne poate consolida trăsăturile de caracter. 


Mulţumire după inima lui Dumnezeu 

Îmi amintesc o lecţie deosebită pe care am învățat-o din filmul Cool 
Runnings. Filmul este povestea unui tânăr atlet jamaican, al cărui vis 
era să câştige medalia de aur la Olimpiadă. După mai multe întâm- 
plări, ajunge în cele din urmă să concureze la Olimpiadă, hotărât să 
câştige. Însă chiar înainte de cursă, antrenorul lui îi dă un sfat 
important: „Ascultă-mă, băiete. O medalie de aur e un lucru minunat. 
Dar dacă nu eşti muljumit fără ea, crede-mă, niciodată nu vei fi 
mulțumit nici cu ea.“ 

Tyler, un muzician celibatar de douăzeci şi cinci de ani, spune că 
problema cea mai mare cu care par să se confrunte celibatarii, inclusiv 
el, este de a crede că o dată ce ai o relaţie totul va deveni perfect. 

„Nu vreau să amân să-mi trăiesc viața“, ne-a spus el cu sinceritate 

în ochii lui albaștri. „Viața mea nu va începe o dată ce mă voi căsători; 
ea a început deja. Vreau să storc din fiecare zi tot ce se poate, nu să 
aştept ca lucrurile să fie perfecte. Vreau să mă bucur din plin de fiecare 
zi de viaţă.“ 

Nu o relaţie este ceea ce face din noi ființe împlinite—numai Isus 
Hristos ne poate face astfel de fiinţe. Căsătoria nu trebuie să devină 
acea medalie de aur pe care ne-o dorim cu ardoare, și care, credem noi, 
ne va da în sfârșit „mulțumirea“. Trebuie să învăţăm să fim mulțumiți 
acum, aşa cum suntem, în Hristos. 

Este adevărat că dacă ajungem să ne căsătorim ne bucurăm mult, 
dar la fel de adevărat este că avem un motiv bine întemeiat să fim 
fericiţi și mulțumiți indiferent ce perioadă a vieţii traversăm—i 
motivul acesta este ceea ce a făcut Isus Hristos pentru noi. Adevărata 
mulțumire nu poate fi găsită decât într-o relaţie de dragoste cu 
Domnul. Nicăieri altundeva nu putem găsi o astfel de mulțumire, nici 
măcar într-o poveste de dragoste. Celibatul ne poate învăţa să 
ajungem la această mulțumire. Într-o astfel de perioadă putem învăța 
ce înseamnă să ai pace şi bucurie în Hristos, indiferent care sunt 
circumstanţele prin care treci. Şi într-o societate în care oamenii îşi 
doresc tot timpul ceva mai mult, „Evlavia însoțită de mulțumire este 
un mare câștig“ (1 Timotei 6:6). 


Găsind puterea de a trăi ca şi celibatar 
Cu câtva timp în urmă, Elisabeth Elliot a făcut o afirmaţie profundă: 
„Celibatul este un stagiu necesar pentru viitorii lideri.“ 

Au existat în celibatul meu' momente când mă simțeam complet 
singură—departe de prieteni şi de familie, departe de Eric, departe de 
oricine mă cunoştea—și aceste cuvinte simple mi-au dat o perspectivă 
asupra scopului pentru care eram singură. Dumnezeu folosea singu- 
rătatea ca să mă înveţe să depind în totalitate de El. În oameni nu mă 
mai puteam încrede. Nu aveam altă alegere decât să-mi găsesc curajul 
şi speranţa în El. Dependența aceasta totală de Domnul mă pregătea să 
devin mai folositoare pentru împărăţia Lui. Dobândeam tăria lăuntrică 
de care aveam nevoie pentru a deveni un lider de care El să se poată 
folosi. 

Un lider adevărat trebuie să aibă suficient curaj să stea singur, 
chiar când mulțimea vrea ca el să apuce calea mai uşoară spre casă. 
Siguranța unui lider adevărat nu depinde de tovărăşia lui cu alte 
persoane, ci numai de încrederea lui în Dumnezeu. Celibatul poate 
da acest curaj şi această încredere pe care orice lider care vrea să fie 
eficient în ceea ce face trebuie să le aibă. 


Descoperind braţul blând al dragostei Lui Ă 
Cu mulţi ani în urmă, Amy Grant cânta într-una din melodiile ei, „Imi 
plac zilele când sunt singură... pentru că ele mă apropie de Tine“.? 

Ani mai târziu, când mă simțeam singură, ecoul acelor versuri îmi 
revenea în amintire. Putem lăsa ca durerea lăuntrică să ne conducă în 
braţele Lui deschise, sau putem încerca să ducem de unii singuri 
această durere. 

În unul din anii în care era student la colegiu, Eric a fost nevoit să 
suspende cursurile pentru un semestru. A urmat pentru el o perioadă în 
care s-a simţit foarte singur. La școală avea un program încărcat, care 
includea sport, studiu şi multe activități sociale. Acolo era înconjurat 
tot timpul de prieteni. Acum însă, întors acasă, cu un program lejer, în 
timp ce toți prietenii lui erau la şcoală iar cei din familie își vedeau 
fiecare de viaţa lor, simţea o mare durere lăuntrică pe care n-o mai 
cunoscuse până atunci. Într-o zi s-a plecat pe genunchi, plângând pe 
marginea canapelei. Singurătatea devenise prea greu de suportat. În 
timp ce striga către Domnul, simţea cum îl învăluia o pace extraordi- 
nară. Era ca și cum Însuși Isus ar fi îngenunchiat lângă el, cuprinzân- 
du-l blând pe după umeri şi şoptindu-i cuvinte de dragoste şi mângâ- 
iere. 

În după-amiaza aceea, Eric s-a aşezat la pian şi a compus melodia, 
iar apoi şi versurile unuia din cântecele noastre favorite: 


Sunt ca un cerb, iar Tu eşti ca un râu. 
Alerg la Tine, cum aleargă un fiu la Tatăl lui. 

Mă simţeam atât de singur, ca un fluture de noapte fără lumină, 
Dar Tu te-ai aprins, şi am venit la Tine, 

Unde voi rămâne pentru totdeauna. 

Mă simţeam atât de singur, ca o corabie pe uscat, 
Dar Tu mi-ai dat apă, 

M-ai luat de mână şi mi-ai spus, 
„Aceasta este pentru totdeauna“. 


Nu voi mai fi niciodată singur, 
Cu Tine nu voi mai fi niciodată singur. 
Simt că ai venit în viața mea ca să rămâi, 
Cu Tine nu voi mai fi niciodată singur. 


Este atât de încurajator să știm că, deşi s-ar putea să cântăm solo 
în viață, nu vom fi niciodată singuri! Celibatul este o oportunitate de 
a lăsa ca braţele blânde ale lui Hristos să ne cuprindă inimile şi să 
descoperim cât de mult ne iubeşte. 


2. Celibatul poate fi și un timp afectat 
dezvoltării profesionale. 


Descoperirea şi dezvoltarea talentelor şi a deprinderilor necesare 
în viață 

Dumnezeu ne-a creat pe fiecare cu daruri, abilități şi înclinații speciale. 
El are un plan pentru viaţa fiecăruia dintre noi. Celibatul este un timp 
în care avem ocazia să-L căutăm cu o inimă neîmpărțită şi fără a fi 
distrași de la aceasta de alte activități. Adesea când în viaţa noastră 
apare o relaţie, ceea ce ne diferenţiază ca indivizi de ceilalți se estom- 
pează şi identitatea noastră ajunge să îmbrace haina personalității 
celuilalt. Celibatul este o oportunitate de a descoperi cine ne-a creat 
Dumnezeu să fim şi la ce ne-a chemat El în viața aceasta. 

Înainte să înceapă relaţia mea cu Eric, mi se ofereau foarte multe 
oportunităţi de a sluji tinerelor creştine. Ca persoană necăsătorită, 
aveam şi timp şi energie să mă concentrez asupra acelei lucrări. Îmi 
plăcea foarte mult să petrec timp cu fetele de care mă ocupam. Ore 
întregi răspundeam la scrisori, le luam să servim prânzul împreună 
sau căutam să le încurajez discutând cu ele la telefon. În perioada 

aceea am înţeles că Domnul îmi arăta că lucrarea pe care o făceam 
era una dintre modalităţile de slujire pentru care mă crease. Dacă aș 
fi avut o relaţie, fiind preocupată în întregine doar de persoana cu 
care aveam să mă căsătoresc, mai mult ca sigur că n-aş fi avut timpul 
și energia necesare să descopăr sau să urmez chemarea aceea din 
viaţa mea. Cunoştinţele şi abilitățile pe care mi le-am dezvoltat în 
perioada aceea m-au ajutat să mă pregătesc pentru lucrarea la care 
Dumnezeu avea să ne cheme mai târziu pe Eric şi pe mine, ca echipă. 

Ann, despre care am scris în capitolul 8, foloseşte această perioadă 
a celibatului pentru a-şi perfecționa talentul pe care i l-a dat Dumne- 
zeu. A făcut progrese semnificative în domenii ca muzica, scrisul şi 
vorbitul în public. 

„Dacă aş avea o relație“, mi-a spus ea, „probabil n-aş putea acorda 
acestor lucruri timpul şi atenţia necesare pentru a ajunge abilități prin 
care să pot fi de folos altora. Apreciez şansa pe care o am de a mă putea 
concentra asupra dezvoltării acestor abilităţi. 

Una din prietenele mele cele mai apropiate este Molly, o blondă 
debordantă, atractivă şi cu un mare simţ al umorului. La cei douăzeci 
şi unu de ani câţi are, foloseşte această perioadă de celibat din viața 
ei pentru a-şi lărgi orizontul făcând lucruri pe care şi-a dorit dintot- 
deauna să le poată face. În timpul săptămânii, lucrează pentru o 
corporație ca asistent administrativ, În timpul liber, studiază canto şi-şi 
dezvoltă abilitățile de muzician. De asemenea, îşi face timp să fie de 
folos altora. 

„S-ar putea ca niciodată în viață să nu mai fiu atât de liberă cât 
sunt acum“, spune ea, „aşa că vreau să folosesc timpul acesta pentru 
a fi o binecuvântare pentru alții cât mai mult posibil“. 

Molly a urmat un curs de consiliere la centrul de sarcini nedorite 
din orașul ei, iar acum lucrează ca voluntar, oferind consiliere clien- 
telor centrului. 

Kyle, un băiat necăsătorit de douăzeci şi doi de ani din Noua 
Zeelandă, foloseşte acest timp din viaţa lui pentru a cunoaşte lucrarea 
de misiune, făcând pentru aceasta călătorii misionare de scurtă durată. 
Până acum a călătorit în mai multe țări pentru a sluji oamenilor în 
nevoie şi a împărtăși Evanghelia. Experiența aceasta i-a schimbat 

viaţa, i-a lărgit orizontul, l-a apropiat mai mult de Domnul şi l-a ajutat 
să descopere domeniile din viața lui în care este talentat. Acum învaţă 
să-şi folosească darurile pentru slava lui Dumnezeu. 

Care sunt dorințele inimii tale? Să te pregăteşti ca muzician ori ca 
atlet? Să urmezi o facultate? Să străbați țara cu rucsacul în spate? Să 
mergi în misiune? Sau poate pur şi simplu vrei să petreci o perioadă 
acasă ajutându-ți familia şi comunitatea într-un mod practic. Celiba- 
tul îţi poate oferi ocazia perfectă pentru a dezvolta abilități de care ai 
nevoie în viaţă şi a descoperi cum să-ţi foloseşti darurile pentru 
Domnul. 


Înapoi la lucrurile elementare 
Înainte să-l cunosc pe Eric, a trebuit să trec printr-o perioadă de 
pregătire practică pentru viaţa de căsnicie. Oricât de absurd ar părea, 
la vârsta la care eram nu ştiam să fac un buget, să plătesc facturi şi 
nici chiar să gătesc o mâncare adevărată, pentru care să nu apelez la 
_tot felul de conserve. Fusesem până atunci prea preocupată de viața 
mea socială şi de şcoală, ca să mai acord atenţie unor sarcini care 
nu-mi afectau în mod semnificativ viața la vremea aceea. Acum, 
înainte de a aduce un bărbat în viața mea, Dumnezeu voia să mă 
pregătească în câteva din domeniile elementare ale vieţii în care cam 
rămăsesem în urmă. Vreme de aproximativ un an, interesul meu 
principal a fost orientat înspre pregătirea practică în ce priveşte 
lucru-rile de bază ale vieţii. Şi, crede-mă, Eric apreciază acum în 
mod deosebit faptul că am învățat toate acele lucruri! 

Să fii căsătorit în lumea de azi necesită muncă de echipă. Dacă 
credem cumva că vom putea lăsa în seama partenerului nostru toată 
munca de pe lângă casă, vom avea probleme. 

Cunosc mulţi tineri ale căror mame au gătit zi de zi pentru ei, le-au 
făcut paturile şi le-au spălat hainele până în ziua în care au plecat de 
acasă. Tinerii aceștia n-au învăţat nici măcar lucrurile elementare care 
țin de întreținerea unei case. De obicei, viața acestor oameni urmează 
unul din două scenarii posibile. Potrivit primului, devin burlaci şi 
ajung să locuiască în nişte case pe care cei de la Sanepid trebuie să le 
pună sub carantină. Potrivit celui de-al doilea, ajung să se căsătorească 

şi îşi aduc soțiile în pragul disperării prin aceea că lasă peste tot în 
urma lor un şir de ciorapi murdari, vase nespălate, haine împrăştiate, 
așteptând ca ele „să facă curăţenie“. Inutil să mai spun, prima variantă 
nu face câtuşi de puţin atractivă burlăcia, în vreme ce a doua dă naştere 
la conflicte dintre cele mai colorate între soț şi soţie! 

Băieți, acceptaţi un mic sfat şi folosiţi aceşti ani ai celibatului ca să 
vă pregătiți pentru a întreţine o casă. Femeia cu care vă veți căsători vă 
va aprecia pentru asta şi veţi reduce semnificativ prilejurile de „cion- 
dăneli“ care pot apărea în orice viaţă de căsnicie. 

În casa noastră, de obicei Eric, nobilul meu cavaler, este cel care 
curăță baia (un lucru care mie nu-mi place deloc să-l fac). Ori de câte 
ori freacă toaleta, întotdeauna din proprie iniţiativă şi fără să se 
plângă, îmi reamintesc încă o dată cât sunt de binecuvântată să am un 
bărbat ca el. Ceea ce face el poate să nu pară prea romantic, însă 
pentru mine este foarte romantic! Eric îşi manifestă dragostea pentru 
mine atunci când se dăruie pe sine făcând aceste lucruri elementare, 
care țin de viaţa de zi cu zi. 

Sfatul acesta nu este doar pentru băieţi. Este pentru oricine. Scopul 
meu este să-l ajut pe Eric în viața de zi cu zi, aşa cum şi el mă ajută pe 
mine. În timp ce el curăță baia, eu spăl hainele, care este unul din 
lucrurile care lui nu-i place deloc să le facă. Pentru munca aceasta în 
echipă, atât bărbaţii cât și femeile se pot pregăti cu mult înainte de 
căsătorie. 

Numai tu ştii care este domeniul practic din viaţa ta unde mai este 
de lucru. Poate că ceea ce trebuie să înveţi nu este să faci treburile 
uzuale dintr-o gospodărie, ci cum să faci un buget şi să păstrezi o 
evidență a cheltuielilor. Poate că trebuie să înveţi să faci cumpărături 
sau să găteşti. Roagă-te ca Dumnezeu să-ți dea disciplina necesară 
pentru a învăța aceste lucruri deosebit de importante într-o căsnicie. 
Poate să nu pară foarte romantic, însă sunt puţine căi mai practice 
decât acestea pentru a-ţi arăta sprijinul și dragostea față de partenerul 
de viață. Pe lângă asta, gândeşte-te numai ce cină cu lumânări mai 
poate fi aceea când în jurul celor doi protagonişti este plin de ciorapi 
cu un anume miros și de vase nespălate! 

Căsătoria este pentru oricine 

„Dar de ce să-mi bat capul cu toată pregătirea asta pentru căsătorie, 
dacă Dumnezeu, pentru că așa vrea El, a hotărât să rămân burlac toată 
viața?“, m-a întrebat Ethan, un celibatar frustrat din Michigan, fără 
„vreo perspectivă de a se căsători în viitorul imediat. 

Cei mai mulți dintre noi însă ajungem să ne căsătorim. Aşa că avem 
toate motivele să ne pregătim cum trebuie pentru căsnicie. Însă chiar 
dacă Dumnezeu a hotărât că vom rămâne celibatari toată viaţa, într-o 
zi tot vom fi protagoniştii unei căsătorii. Când Hristos, Mirele nostru 
iubit, va apărea în gloria Sa, va veni după Mireasa Lui, Biserica. Cerul 
va fi atunci locul celei mai mari nunţi care va fi avut loc vreodată în 
univers, o nuntă la care toţi credincioşii vor fi Mireasa lui Hristos. 
Căsătoria de-aici de pe pământ dintre un bărbat și o femeie este ca o 
întrezărire a acestei căsătorii finale. Indiferent dacă în viața pămân- 
tească ajungem să ne căsătorim sau nu, cu toţii ne putem pregăti să fim 
gata pentru adevăratul nostru Mire. (Da, băieți, aceasta e valabil şi 
pentru voi! Dacă vi se pare bizar că în cer veţi fi „mireasa“ lui Hristos, 
fiți liniştiți, acolo nu vi se va mai părea aşa!) 


Numărătoarea inversă 
Una dintre cele mai bune lecții cu privire la pregătirea pentru Mirele 
nostru iubit am învăţat-o înainte de nuntă. Timpul rămas până la nuntă 
părea să nu se mai sfârşească, iar dorinţa noastră de a ajunge să fim în 
sfârşit împreună era tot mai mare. Cu vreo două luni înainte de nuntă, 
mai mult în glumă, totuși, decât în serios, ne gândeam să fugim pe 
ascuns ca să terminăm odată cu toată așteptarea aceea chinuitoare. 
Totuși, ştiam amâridoi că merita să aşteptăm până la timpul potrivit. 
În plus, îmi trebuise mult timp până să-mi găsesc rochia de mireasă 
perfectă! Nu voiam să pierd marea zi în care aveam să strălucesc! 
Aşa că am ales să aşteptăm. Eric preda în Michigan, în timp ce eu, 
în Colorado, făceam muncă de secretariat şi planificam nunta. În acele 
câteva luni, factura de telefon ne-a venit supraîncărcată! ÎI sunam tot 
timpul să-i reamintesc să facă rezervări la hotel, să invite rudele la 
nuntă și să-şi ia măsurile pentru un smoching. Ca un adevărat burlac, 
a aşteptat până în ultima zi să rezolve toate aceste lucruri, dar le-a 


rezolvat totuşi, din fericire. A venit şi săptămâna de dinaintea nunţii. 
Cu două zile înainte să ia avionul spre Colorado unde avea să fie nunta, 
Eric a avut de ţinut un curs de drept constituţional. Cred că nu e nevoie 
să-ți mai spun,- mintea lui era la orice numai la ceea ce trebuia să 
predea nu! 

„Singurul lucru la care mă puteam gândi era Leslie, Leslie şi iar 
Leslie!“, își amintea el mai târziu. „Vocabularul meu se redusese la un 
singur cuvânt: Leslie! Nu puteam preda. Nu puteam purta o conver- 
sație normală cu cineva. Nici măcar nu mă mai puteam ruga!“ 

În ultima zi de predare, Eric a inventat un joc pentru studenții săi, 
pentru că oricum mintea nu prea îl mai ajuta la predare. Ghicește 
cineva care a fost denumirea jocului? Aşa e: L-e-s-l-i-e! Care alta ar 
fi putut fi? În caz că te întrebi, jocul respectiv nu avea nimic de-a 
face cu dreptul constituțional. 

Vreme de patru ore i-a obligat pe săracii studenți să joace „L-e-s- 
l-i-e“. Probabil că au dat buzna pe uşă afară când, în sfârşit, cursul s-a 
terminat, convinşi că profesorul lor bolnav de dragoste păţise ceva. 
Lui Eric însă nu i-a păsat. Era atât de entuziasmat că se căsătorea, 
încât nimic altceva nu mai conta. 

În Colorado, eu mă simțeam la fel. Emoţia care mă cuprindea gân- 
dindu-mă cum, îmbrăcată mireasă, aveam să păşesc printre băncile din 
biserică, era nimic în comparaţie cu dorinţa arzătoare pe care o aveam 
să devin în sfârşit Doamna Ludy, să fiu pentru totdeauna cu bărbatul 
pe care-l iubeam. 

Atunci ne-am dat amândoi seama de un adevăr profund. Tânjirea 
aceasta de a fi cu cel pe care-l iubim este foarte asemănătoare cu tânji- 
rea pe care cu toții ar trebui să o avem de a fi cu Domnul nostru, Mirele 
nostru scump, toată veşnicia. 


Desiderio Domini 


Aproape toate nestemalele lui Dumnezeu sunt lacrimi 
cristalizate. 


CHARLES COWMAN 

Există o poveste veche, transmisă de la o generaţie de creştini la alta, 
despre apostolul Petru, aflat în ultimii ani ai vieţii. Sc spune despre 
Petru că plângea ori de câte ori auzea un cocoş cântând. Desigur, dacă 
cunoaştem istorisirea biblică, înțelegem de ce. Se mai spune însă, tot 
despre el, că mai plângea adesea fără să se cunoască motivul. În cele din 
urmă, un sfânt mai tânăr şi-a făcut curaj să-l întrebe pe bătrânul apostol 
de ce plângea. 

„Petre, de ce plângi atât de des?“, l-a întrebat prudent tânărul. 

Petru s-a întors către tânăr şi, cu un dor arzător în privire, i-a 
răspuns blând, „Desiderio Domini“. 

Tradus din limba latină, „Desiderio Domini“ înseamnă „Tânjesc 
să fiu cu Domnul meu“. 

Timpul lui Petru printre oameni se apropia de sfârşit. Acum era 
pregătit pentru cer, cu dorința, care devenea tot mai puternică cu 
fiecare zi ce trecea, de a alerga în brațele iubitoare ale celui mai bun 
prieten al lui și Mântuitor, Isus Hristos. 

Crescând în biserică, atât Eric cât şi eu ne gândeam la „zilele de pe 
urmă“ de dinaintea revenirii lui Hristos ca la o vreme de mare teamă 
şi tulburare pentru creştini. Pe măsură însă ce treceau anii, începeam 
să înțelegem că zilele de pe urmă vor fi doar numărătoarea inversă la 
sfârşitul cărei se va da semnalul de începere a marii sărbători din cer. 
Zilele acelea vor fi un timp de mare așteptare! Noi, ca mireasă a lui 
Hristos, ar trebui să fim cuprinşi cu totul nu de teamă, ci de bucurie, 
ştiind că în curând vom fi cu El pentru totdeauna şi că toate dorurile 
noastre se vor împlini. 

Indiferent că suntem celibatari sau căsătoriți pe acest pământ, 
dorul inimii noastre și dragostea noastră cea mai aprinsă ar trebui să 
fie pentru Cel care a dat totul pentru noi, care acum ne pregăteşte un 
loc în cer şi care se va întoarce în curând după noi, mireasa Lui, 


Un pas mai departe 


Retrage-te într-un loc liniştit. Ia-ţi cu tine Biblia, o foaie de hârtie şi 
ceva de scris. Deschide la Evanghelia după loan şi citeşte versetele 

1-8 din capitolul 12. În pasajul acesta se relatează despre cineva care a 
ştiut ce să facă cu anii de celibat pe care îi trăia, aducând prin fapta sa 
binecuvântare inimii lui Dumnezeu. După ce citeşti această istorisire 
mişcătoare, scrie-l câteva rânduri lui Isus în care să-l arăţi dragostea ta 
și revarsă din parfumul închinării inimii tale. Spune-l cât de multă 
nevoie ai ca El să-ți astâmpere dorul din inimă după un iubit. 


Leslie 


ȚINTIND CĂTRE UN STANDARD MAI ÎNALT 


oare chiar există cavaleri nobili și fecioare curate? 


de parcă s-ar fi jucat vântul prin el şi-i completa perfect bronzul 

tenului. Ochii lui albaştri strălucitori scânteiau tot timpul şi, ori 
de câte ori zâmbea, gropița din bărbie ieşea în evidenţă în cel mai 
adorabil mod posibil. 

Era un gentleman perfect. Fermecător, deosebit de sensibil, curajos, 
dar şi tandru. Ori de câte ori vreo domnişoară trecea prin vreun necaz, 
părea s-o știe intuitiv. Îşi lua în grabă jacheta de piele uzată şi pornea 
în acţiunea de salvare. Întotdeauna apărea exact la țanc. Odată chiar a 
salvat o frumoasă fată de la o viață de oprimare, înlăturându-i pe cei 
care o persecutau şi aducând-o apoi să trăiască mulţi ani fericiţi în casa 
lui, care casă era atât de strălucitoare şi de luxoasă încât cei mai mulți 
ziceau că e un adevărat palat. A, am uitat să menționez că era bogat? 

Orice cititoare care tocmai a citit cu atenţie descrierea acestui 
bărbat, are două întrebări importante care-i ard în inimă: Cine este şi 
cum pot să-i aflu numărul de telefon? 

Ei bine, vă pot spune cine este, dar nu vă pot da numărul lui de 
telefon, pentru că, vedeţi voi, un astfel de bărbat nu există! 

„Mă pândeam eu că sună prea frumos ca să fie adevărat!“, pot să 
le aud pe toate domnişoarele spunând nemulţumite. 


E ra înalt, musculos şi incredibil de arătos. Părul lui blond arăta 

Exact asta am spus şi eu acum câţiva ani. Toată viaţă am visat la 
„el. El era bărbatul ideal. Probabil de vină au fost supradozele de 
Barbie şi Cenuşăreasa pe care le-am luat în copilărie. Întotdeauna 
mi-am imaginat că băiatul cu care mă voi căsători va fi o combinație 
perfectă între Prinţul fermecat din Cenuşăreasa (sau între cel din 
Albă-ca-zăpada—cred că e vorba de unul şi acelaşi prinţ) şi Ken (ştii 
tu, din Ken și Barbie). 

În orice caz, standardele mele erau puțin prea înalte când mi-am 
făcut intrarea în lumea întâlnirilor. Eram întotdeauna în căutarea 
acestui bărbat al visurilor mele. Nu mă îndoiam că se va arăta curând 
şi că mă va duce la castelul său. 

Era însă o problemă. Nu numai că nu exista absolut nici un băiat 
care să corespundă descrierii, însă băieţii din viaţa mea păreau să fie 
exact opusul a ceea ce căutam! Eu căutam un nobil cavaler în armură 
strălucitoare, dar tot ce vedeam în jurul meu nu era decât o adunătură 
de pretinşi Brad Pitt imaturi, vanitoşi, egoişti, cu hormonii inflamaţi 
şi cu carenţe mari la capitolul maniere. 

Un prim semnal de alarmă l-am primit în urma unei experiențe pe 
care am avut-o la numai paisprezece ani. Într-o seară vorbeam la 
telefon cu unul dintre prietenii mei „bărbătoşi“. După vreo oră de 
discutat subiecte absolut neinteresante, ca tema la mate, formaţii 
rock şi filme, nu mai aveam despre ce să discutăm. Pe atunci una din 
regulile nescrise ale celor de paisprezece ani era că în fiecare seară 
trebuia să vorbeşti la telefon cel puţin cinci ore. Mai erau de acoperit 
încă vreo două ore până să-mi fac norma, şi la fel stăteau lucrurile şi 
în cazul amicului meu. Să punem jos receptorul și să ne facem temele 
nu intra nicidecum în discuţie. Ne-am tot gândit cum să rezolvăm 
problema. În cele din urmă, amicului meu i-a venit o idee genială. 

„Ştiu!“, a exclamat el entuziasmat. „Brandon e chiar acum acasă la 
Trevor. O să sun pe linia triplă şi n-o să le spun că ne asculţi. O să poţi 
auzi cum sună o conversaţie între băieți, atunci când nu-s prezente 
fete!“ 

Cred că la cei paisprezece ani pe care-i aveam atunci ai cam fi avut 
motive să mă consideri tâmpită. În naivitatea mea, am crezut că ideea 
lui era grozavă, aşa că am aşteptat cu nerăbdare să înceapă conversaţia, 

în timp ce el forma numerele a doi dintre prietenii săi. În câteva mo- 
mente, cei trei se tachinau unul pe altul cu vocile lor de puberi, aşa cum 
numai adolescenţii știu să o facă. La început, discuţia lor despre 
ridicarea greutăților şi probele pentru selecţia în echipa de baschet 
m-au plictisit, apoi însă au trecut la un subiect care mi-a captat imediat 
atenţia: fetele! 

Mi-am ținut răsuflarea în timp ce aşteptam ca amicii mei să-şi dea 
pe față adevăratele sentimente față de fetele de care erau îndrăgostiți 
în momentul acela. Cuvintele pe care le-am auzit însă nu au fost 
deloc cele pe care le aşteptam. Au început să spună, la modul cel mai 
grafic cu putință, ce le plăcea exact la corpurile fetelor din şcoală— 
și multe dintre fetele despre care vorbeau îmi erau prietene. Vorbeau 
despre anatomia corpului femeiesc de parcă fetele n-ar fi fost nimic 
mai mult decât nişte bucăți de carne bune de devorat. Am fost şocată! 
Limbajul pe care îl foloseau era atât de grafic, încât discuţia lor suna 
de parcă tocmai aş fi format numărul de apel pentru conversații 
porno 1-900! Am fost dezgustată! 

Când în cele din urmă prietenul meu a încheiat discuţia cu amicii 
lui (conversațiile dintre băieţi nu par să dureze cât durează cele dintre 
fete), m-a întrebat, „Ei ce zici?“ 

„Aşa vorbesc băieţii despre fete?“, am şoptit, nevenindu-mi încă 
să cred ce tocmai auzisem. 

„Da. Dar ce e rău în asta?“, replică el cu un aer absolut nevinovat. 

„Deci, băieţii le văd pe fete ca pe nişte obiecte sexuale?“, l-am 
întrebat cu o voce care sărise brusc cu o octavă mai sus. 

„Păi... mda, cam... aşa“, a venit răspunsul lui, brutal de sincer. 

Mi-am dat seama atunci pentru prima dată că nu-mi va fi uşor, cum 
crezusem tot timpul până atunci, să-l întâlnesc pe cavalerul în armură 
strălucitoare. Pe măsură ce creşteam, îmi devenea tot mai clar că dacă 
doream să am vreodată o relaţie de dragoste normală, trebuia să-mi 
cobor standardele cu privire la ceea ce doream la un băiat. Aşa că am 
trecut de la a visa la Făt-Frumos la a mă mulțumi cu oricine care nu 
părea să vadă în mine doar un obiect sexual. 

Cu mult înainte de a atinge vârsta de douăzeci și unu de ani, 
ajunsesem la o concluzie dureroasă: Cei mai mulți dintre băieţi nu 


sunt decăt nişte profitori! Cuvintele acestea le-am spus de multe ori 
în public, și de obicei îmi aduceau priviri mânioase din partea băie- 
ților prezenţi şi aplauze la scenă deschisă din partea fetelor. 

În societatea noastră pervertită şi denaturată de astăzi, cei mai 
mulți dintre băieţi sunt nişte profitori. Trist, dar adevărat. 

Cei mai mulți băieți calcă pe urmele lui Donny Lucero, colegul de 
vestiar al lui Eric, în loc să aspire să devină cavaleri. 

Spuneam mai înainte că la un moment dat în viață am luat decizia 
să-mi păstrez comoara purității, atât cea interioară cât şi cea exterioară, 
pentru viitorul meu soţ. A fost o alegere dificilă, care presupunea o 
schimbare radicală a stilului meu de viaţă. Mă străduiam permanent ca 
prin întreaga mea viaţă să-l cinstesc pe bărbatul cu care aveam să mă 
căsătoresc într-o zi, însă uneori lucrul acesta mi se părea inutil. Ce rost 
avea să-mi doresc să pot auzi într-o zi „cântecul mai dulce“, să mă 
încred în Dumnezeu în ce privea dorința mea de a trăi o poveste 

- frumoasă de dragoste, să-mi păstrez dragostea pentru viitorul meu 
partener, dacă nu exista nici un bărbat care să merite toate acestea? 

Ştiu că întrebarea aceasta nu mi-am pus-o doar eu. Oriunde călăto- 
resc, se pare că există tinere frumoase, cu o viață după voia lui Dumne- 
zeu, care se întreabă dacă există cu adevărat pentru ele pe undeva vreun 
cavaler în armură strălucitoare. Dintre câţi băieţi cunosc, ele nu văd nici 
unul care să merite durerea şi sacrificiul aşteptării după „fața frumoasă 
a dragostei“. Pare să existe o criză mondială de bărbaţi „adevăraţi“! 

Îmi amintesc o conversaţie pe care am avut-o cu o prietenă căsăto- 
rită de vreo cinci ani cu un bărbat creştin minunat. „Nu știu“, i-am 
spus, „poate că standardele mele sunt prea înalte. Sunt foarte confuză. 
Băiatul cu care aş dori să mă căsătoresc ar trebui să îndeplinească 
multe condiții şi să aibă multe calităţi, dar până acum n-am văzut nici 
măcar unul singur care să corespundă cerințelor şi aspirațiilor mele.“ 

Sfatul prietenei mele din ziua aceea nu l-am uitat mulţi ani de zile. 
Ea mi-a reamintit promisiunea din Psalmul 37:4: 


Domnul să-ţi fie desfătarea, şi El îţi va da tot ce-ţi dorește inima. 


„Leslie, care sunt principalele calităţi pe care ţi le-ai dorit dintot- 
deauna la un bărbat?“, m-a întrebat ea. 

M-am gândit un moment, după care am înşirat toată lista cu acele 
calități pe care o țineam ascunsă într-un colț al minţii şi la care mai 
adăugam tot timpul câte ceva. „Păi, ca să numesc doar câteva, îmi 
doresc pe cineva care să mă trateze ca pe o prinţesă, care să fie sensibil, 
tandru, blând, curajos, integru, cinstit și gata să mă ajute când ar fi 
nevoie.“ După care am râs eu însămi de ceea ce tocmai spusesem. 
„Cred că imi-l doresc pe Făt-Frumos“, am mai zis încet. 

„Nu chiar“, a răspuns ea. „Gândeşte-te numai la toate aceste calități 
şi trăsături de caracter pe care le-ai enumerat. Cine crezi că este per- 
soana care le-ar întruchipa în mod desăvârşit pe toate?“ 

„Păi... cine-ar putea fi?... Superman?“, am încercat eu. 

„Nu, Isus Hristos“, a răspuns ea, cu ochii strălucindu-i. „Vezi tu, 
Leslie, dorința aceasta după un astfel de bărbat tu o ai încă de la o 
vârstă fragedă. Ea însă nu a fost ceva care s-a format oarecum de la 
sine în tine. Ţi-a fost pusă în inimă de Dumnezeu, pentru că El doreşte 
ca tu să cauţi un bărbat care să aibă caracterul lui Isus Hristos.“ 

Uau! Ce adevăr! Dumnezeu pusese în mine dorința după un bărbat 
după inima Sa, deoarece exact un asemenea om dorea El să-mi aducă 
în viață! Nu că nu trebuia să mă mulţumesc cu nimic mai puțin decât 
cu un bărbat care nu ar fi comis niciodată nici o greşeală şi care ar fi 
fost absolut perfect din orice punct de vedere. Probabil aşteptările mele 
erau puţin prea nerealiste. Dar în nici un caz Dumnezeu nu S-ar fi 
bucurat să mă vadă în compania vreunuia dintre profitorii aceia care 
valorau zece bani duzina. EI dorea să mă păstrez pentru un bărbat care 
ar fi avut natura şi caracterul Lui. Şi mai dorea să am încredere în El 
că, la vremea potrivită, îl va aduce în viaţa mea pe bărbatul acela 
special. i 

Şi ştii ce s-a întâmplat? La vremea hotărâtă de EI, a făcut exact 
acest lucru. Eric este frumosul şi galantul meu cavaler în armură stră- 
lucitoare. Sunt atât de bucuroasă că nu m-am mulțumit cu ceva mai 
puțin. | 

Prea multe fete ajung disperate. Sunt flămânde după atenţie şi 
afecţiune, aşa că. se mulțumesc cu băieţi care nu ştiu nici cele mai 
elementare lucruri despre cum trebuie să se poarte cu o fată. Sunt 
nerăbdătoare—nu au încredere că Dumnezeu ar putea avea ceva mai 

bun pentru ele. Aşa că se compromit. Se dăruiesc unor băieţi care n-ar 
merita să li se arunce o a doua privire. 

Băieți cu un caracter ca al lui Hristos, care au învăţat să se comporte 
cu fetele cu demnitate şi respect, sunt cu adevărat rari. Adesea nici 
băieţii care frecventează biserica şi poartă brățări cu WWJD? („What 
Would Jesus Do?) nu se ridică la înălțimea standardelor lui Hristos. 
Prea mulţi băieţi creștini iau ca model al comportamentului lor faţă de 
sexul opus felul în care trăiesc celebrităţile hollywoodiene cuceritoare 
de femei, și nu exemplul lui Isus Hristos. Dacă însă o fată doreşte să 
devină o prinţesă pură, trebuie să aştepte cu răbdare după un cavaler cu 
un caracter asemănător celui al lui Hristos. Şi, cu toate că băieţii de 
acest fel sunt rari, Dumnezeu ridică totuşi bărbați după inima Lui. Şi 
după un asemenea bărbat merită să aştepţi! 

Următoarea poveste de dragoste este despre o femeie după inima 
lui Dumnezeu care a ştiut exact ce fel de bărbat aşteaptă—şi care n-a 
vrut să-şi dăruie inima până ce n-a fost sigură că l-a găsit! 


Un adevărat test al dragostei 


În Gara Centrală din New York City, locotenentul John Blanchard se 
uită la ceasul mare. Era şase fără cinci. Inima îi bătea nebunește. 
Exact la ora şase avea să o întâlnească pe fata de care credea că este 
îndrăgostit, dar pe care nu o întâlnise niciodată. lată ce se întâmplase. 

În timpul celui de-al doilea război mondial, John parcursese un 
stagiu de pregătire pentru pilotaj în Florida şi, în timp ce se afla acolo, 
într-o zi, a mers la bibliotecă să consulte o carte. Răsfoind cartea, a 
observat că cineva făcuse notițe pe margini. Citind observaţiile pătrun- 
zătoare făcute cu un frumos scris de mână, şi-a zis, „Mi-ar place să 
cunosc persoana care a scris notele acestea, oricine ar fi; după obser- 
vaţiile pe care le face, pare a fi atât de bună, de blândă şi de înţeleaptă“. 

S-a uitat la una din paginile de început ale cărții şi a văzut pe ea 
un nume: Hollis Maynell, New York City. A decis să încerce să o 
găsească. Cu ajutorul cărții de telefoane a oraşului New York, a găsit 
adresa ei şi i-a scris o scrisoare. A doua zi după ce i-a scris, a fost 
îmbarcat pentru a merge pe front. 

Surprinzător, Hollis i-a răspuns la scrisoare. Curând cei doi au 
început un schimb regulat de scrisori, care avea să se întindă pe toată 
perioada războiului. „Scrisorile ei erau asemănătoare notițelor pe 
care le făcuse pe marginile acelei cărți“, avea să-şi amintească John 
mai târziu. „Prin ceea ce-mi scria, Hollis mă mângâia şi mă ajuta 
nespus de mult.“ 

Într-una din scrisori, John îi mărturisea că fusese îngrozit de 
moarte când într-o noapte au zburat pe deasupra Germaniei. Hollis l-a 
încurajat, răspunzându-i, „Toţi bărbaţii curajoși au momente în care 
le e frică. Data viitoare când îţi va fi frică, spune următoarele cuvinte, 
„Chiar dacă ar fi să umblu prin valea umbrei morţii, nu mă tem de 
nici un rău, căci Tu eşti cu mine.“ 

Pe măsură ce schimbau scrisori, John simţea seama că începuse să 
se îndrăgostească de Hollis. Într-o zi i-a scris, „Te rog să-mi trimiţi o 
fotografie de-a ta“, dar ea i-a răspuns, „Nu, nu-ți trimit. Relaţiile nu 
se zidesc pe felul cum arată oamenii“. 

El însă se simţea tot mai atras de ea şi dorea să o cunoască personal. 
În cele din urmă a sosit şi ziua când urma să revină în țară într-o 
permisie. I-a scris lui Hollis că se va întoarce acasă şi că ar dori să ia 
prânzul cu ea. Au convenit să se întâlnească în Gara Centrală din New 
York, la ora şase după-amiaza, lângă ceasul cel mare. „Mă vei recu- 
noaște după trandafirul roşu pe care îl voi purta“, i-a scris ea. 

În cele din urmă, a sosit şi marea zi. John aştepta emoționat să o cu- 
noască în sfârşit pe fata pe care credea că o iubea. lată cum relatează 
John prima lui întâlnire cu Hollis Mayneli: 


O tânără venea spre mine; avea o față plăcută, cu o linie uşor 
alungită. Părul blond îi cădea în bucle peste urechile delicate. 
Ochii îi erau albaştri ca cerul de mai. Buzele şi bărbia ei 
exprimau o fermitate blândă şi, în costumul verde pal, arăta ca 
primăvara care s-ar fi trezit la viaţă! 
Emoţionat, am făcut câțiva paşi înspre ea, uitând cu desă- 
vârşire că domnişoara pe care o aşteptam trebuia să poarte un 
trandafir roşu, ceea ce tânăra care-mi furase privirea nu avea. 
Văzând că îi stăteam oarecum în cale, domnișoara s-a oprit 

preţ de câteva clipe. Un zâmbet uşor, provocator, îi apăru pe 
buze. 

„Îmi dai voie, soldat?“, întrebă ea timid. Am mai făcut un 
pas spre ea. Şi atunci am văzut-o... pe Hollis Maynell cu tran- 
dafirul roșu prins la rever, exact în spatele fetei în verde. Inima 
parcă mi s-a oprit în loc. Doamna cu trandafirul roșu era o 
femeie plinuță, trecută bine de patruzeci de ani. Părul în bună 
parte cărunt îi era strâns sub o pălărie cam uzată. Gleznele-i 
destul de groase erau vârâte în niște pantofi cu tocuri joase. 
Fata în costum verde se îndepărta repede. Trebuia să aleg. Să 
o urmez pe frumoasa care tocmai îmi vorbise, sau să rămân şi 
să o cunosc pe femeia aceea deloc atractivă care ştiam acum că 
era Hollis Maynell? 

Am decis fără să ezit. M-am întors spre femeie şi i-am 
zâmbit. Începând însă să-i vorbesc, mă simțeam sufocat de o 
dezamăgire amară. „Trebuie să fiți domnişoara Maynell“, am 
zis, întinzându-i mâna. „Sunt foarte bucuros că ați acceptat să 
ne întâlnim. Vă invit să luăm prânzul împreună.“ 

Pe fața femeii apăru atunci un zâmbet larg. „Nu ştiu ce vrei 
să spui, tinere“, răspunse ea, „dar cred că ai văzut-o pe domni- 
şoara aceea în costum verde, care tocmai a trecut, nu? Am 
întâlnit-o în tren. Ea m-a rugat să port trandafirul ăsta la rever. 
Mi-a spus că dacă mă vei invita să luăm prânzul împreună, să-ţi 
spun că te aşteaptă la restaurantul acela mare de peste drum. 
Spunea că e un fel de test.“ 


Dorește-ți aurul 


Uimitoarea şi romantica poveste a lui John Blanchard şi Hollis 
Maynell este exemplul extraordinar al unei tinere care a fost dispusă 
să aştepte un bărbat integru—ca şi al unui bărbat care a fost răsplătit 
pentru că nu şi-a urmat dorinţele carnale, ci a răspuns potrivit carac- 


terului lui Hristos. 


Morala acestei istorisirii este următoarea: Fetelor, dacă veți aștepta 
cu răbdare şi încredere ca Dumnezeu să aducă în viața voastră un 

bărbat cu un caracter ca al lui Hristos, nu veţi fi dezamăgite. lar voi, 
băieţi, învăţaţi să le tratați pe femei cum le trata Gentlemanul Perfect, 
Isus Hristos. Dacă veţi face aşa, nu numai că nu veţi mai fi nişte 
„profitori“, dar veţi fi şi vrednici de o frumoasă prințesă pură, care se 
va fi păstrat pentru voi. 

Aş mai putea adăuga aici că opinia aceasta potrivit căreia cei mai 
mulți dintre băieţi sunt profitori are şi un revers. Cele mai multe fete 
din ziua de azi sunt orice numai prințese pure nu. Când Eric era la 
colegiu, ceea ce vedea îl împingea adesea spre constatarea că n-ar mai 
fi rămas pe această planetă nici o fată care să se păstreze pură din punct 
de vedere fizic, ca să mai spunem nimic de latura sentimentală, pentru 
viitorii lor soți. Singura excepție era sora lui mai mare, Krissy. Era 
oarecum obligat să creadă că dacă Dumnezeu avea pe cineva ca și 
Krissy pusă deoparte pentru un bărbat, atunci undeva în lume Dumne- 
zeu modela şi pentru el o femeie.la fel de pură cum era sora lui. 

Adesea în relaţiile cu bărbaţii, femeile pot ajunge să manipuleze, 
să flirteze şi să fie preocupate în primul rând de propria persoană. Ele 
se pot juca cu inima unui bărbat şi adesea se folosesc de perla nepre- 
țuită a purității lor pentru a obţine plăceri trecătoare. Dacă femeilor 
cu un caracter după inima lui Dumnezeu le este greu să creadă că ar 
exista undeva un cavaler cu un carater ca al lui Hristos, și bărbaților 
integri le e la fel de greu să se încreadă în Dumnezeu că le va aduce 
în viață o prințesă pură, cu un caracter ca al lui Hristos. 

Pentru a trăi o poveste de dragoste scrisă de Dumnezeu, standardele 
noastre cu privire la ce anume urmărim într-o relaţie nu trebuie să fie 
determinate de cultura în care trăim. Acestea, în mod categoric, trebuie 
să fie mai înalte decât cele ale lumii. Nu că am putea ajunge perfecţi 
sau că relaţiile pe care le-am avea ar putea fi perfecte, însă trebuie să 
țintim cât mai sus—să ne dorim ca atitudinea pe care o avem faţă de 
persoanele de sex opus să fie determinată de natura și caracterul lui 
Hristos din viața noastră. A 

Mulţi creştini nici nu cred că aceasta ar fi posibil. Standardele lor 
ajung la un nivel periculos de scăzut. Probabil lui Dumnezeu I se 
frânge inima când, ştiind ce lucruri frumoase ne-a pregătit, vede 
cum, în nebunia noastră, le dăm cu piciorul. 

Citeam recent despre un pastor de tineret care a consiliat o tânără 
nefericită din cauza relaţiei pe care o avea cu un băiat. Tânăra era 
îndrăgostită nebuneşte de băiat. Se întâlneau de câteva săptămâni, şi 
deja tânărul şi începuse să facă presiuni asupra ei să întrețină relaţii 
sexuale cu el și să-şi compromită standardele. i 

„Ce să fac?“, l-a întrebat ea pe pastor. „ÎL iubesc atât de mult și nu 
vreau să-l pierd.“ 

Sfatul pastorului de tineret m-a şocat. El i-a spus fetei ca, pur şi 
simplu, să fie fermă cu tânărul şi să-i spună că, dacă dorea ca relaţia 
lor să continue, trebuia să înceteze cu presiunile, pentru că ea, ori- 
cum, nu putea fi forțată să-și compromită standardele de puritate. 

„A fost nevoie de ceva timp până când mesajul acesta i-a intrat 
bine în cap tânărului“, își amintea cu mândrie pastorul de tineret, 
„însă, în cele din urmă, a înţeles că prietena lui era fermă şi i-a 
respectat decizia. Începând din momentul acela s-au putut bucura de 
relaţia lor de dragoste, o relație corectă, sănătoasă, fără ca ea să fie 
forțată să-și piardă virginitatea.“ 

Dacă tânăra aceea ar fi venit la mine să-mi ceară sfatul, răspunsul 
meu ar fi fost unul puţin diferit: „Draga mea, unui astfel de specimen 
căruia numai la sex îi stă capul, dă-i un şut undeva de să se tot ducă. 
Dumnezeu are pe cineva mai bun pentru tine decât profitorul ăsta!“ 

Țelul nostru, ca ucenici ai lui Hristos, ar trebui să fie acela de a ne 
modela caracterul după exemplul Său, incluzând aici şi modul în care 
ne relaționăm la persoanele de sex opus, şi să așteptăm ca în viața 
noastră să apară o persoană care, prin modul în care ni se relaţio- 
nează, să exprime natura și caracterul lui Hristos. 

Un asemenea ţel poate părea nerealist în lumea de azi. El este însă 
nerealist numai dacă nu ne sprijinim pe Autorul adevăratei poveşti de 
dragoste. Cu ajutorul Lui însă vom obține ceva mult mai bun decât 
ceea ce ne oferă cultura noastră. În timp ce societatea noastră se 
laudă cu o perspectivă deformată și pervertită asupra dragostei ade- 
vărate, noi să ne încredem în El îndeajuns pentru a cânta „un cântec 
mai dulce“. 

Dumnezeu râde de imposibilităţi. Indiferent cât de îndrăzneț 
ar fi visul, cât de uriaşă cererea, cât de mare speranța, ori cât 
de imposibilă, din punct de vedere statistic, sarcina, El poate 
aduce rezolvarea—şi infinit mai mult. Fie să vedem cât de 
mare este Dumnezeul nostru! 

ErEsENI 3:20 (TRADUCERE PARAFRAZATĂ) 


Când ni se năruiesc speranțele, acestea trec de fapt printr-o 
purificare. Nu există nici un lucru nobil la care mintea umană 
să fi sperat sau la care să fi visat şi care să nu se 
implinească. Unul din cele mai solicitante lucruri din viaţă 
este de a aştepta ca Dumnezeu să vină cu izbăvirea Lui. 
„Fiindcă ai păzit cuvântul răbdării Mele. “ 

Rămâneți statornici spiritual? 


OSWALD CHAMBERS 


Un pas mai departe 


Ca şi creştini, este bine ca din când în când să ne reamintim pentru ce 
trăim. Este bine să ne reamintim că noi țintim înspre ceva mai înalt 
decât poate să ne ofere lumea aceasta. Şi este bine să reflectăm la ce 
este acest ceva! Deschide-ţi Biblia la ultima carte, Apocalipsa. Acolo 
deschide la capitolul 21 şi citește până la sfârşitul Bibliei. În urma lec- 
turii acestui scurt pasaj din Cuvântul lui Dumnezeu, vei descoperi un 
crâmpei din imaginea cerului pe care nu-l vei uita niciodată. 

patru 


ÎNDULCIND 
POVESTEA 
DE DRAGOSTE 


Eric 


CASĂ, DULCE CASĂ 


testul suprem al dragostei adevărate 


puteai zice „chiuche“ repede de cinci ori la rând, fără pauză. 

Erai chiar tare dacă-ţi puţeau pantofii din cauză că nu purtai 
niciodată ciorapi. Şi erai tare de numa’ dacă aveai o pereche de pan- 
taloni scurţi de catifea. 

Pe vremea aceea, pantalonii scurți erau scurţi de-a binelea. Panta- 
lonii scurți de catifea se mulau pe partea dorsală ca o plasă de nylon pe 
un grapefruit şi păreau să fie poate cu vreun centimetru mai lungi decât 
un slip de baie. Cât timp au fost la modă, respectivii pantaloni făceau 
realmente furori. După ce le-a trecut însă moda, n-ai fi vrut să fii găsit 
mort într-o pereche de astfel de pantaloni! 

Până încă n-am împlinit treisprezece ani, mi-am donat mult iubiții 
pantalonași de catifea unei organizații de binefacere şi învățam să-mi 
fac plimbarea sub clar de lună în pantaloni din foaie de cort. S-a 
întâmplat chiar în perioada aceea, în anii de vârf ai pubertății mele, că 
tată] meu a intrat într-un butic și a ieşit de-acolo cu o pereche absolut 
ieftină de pantaloni scurţi de catifea, de un albastru fluorescent, total 
demodați. 


C ând aveam doisprezece ani, erai considerat destul de tare dacă 

„Ei, ce zici?“, m-a întrebat el, defilând, mândru de „marea lui des- 
coperire“, prin mijlocul camerei de zi, ale cărei ferestre aveau jaluze- 
lele ridicate. 

„De unde i-ai luat?“, am strigat îngrozit, coborând repede jaluze- 
lele, înainte ca vreun vecin să apuce să vadă inedita paradă de modă. 

` „Am dat pe chestia asta trei dolari!“, a spus tatăl meu, vizibil mulțu- 
mit de achiziţia lui şi făcând o piruetă în faţa oglinzii să vadă cum îi 
arată partea din spate, bine strânsă în pantalonii cu pricina. 

„Picioarele de tată“ sunt o privelişte pe care cred că orice tânăr ar 
trebui să o vadă măcar o dată în viață. Dacă nu din considerente acade- 
mice, atunci măcar pentru a-şi face o idee despre cam cum arată 
lucrurile în afara Hollywoodului. Te avertizez însă—puneţi ochelarii 
de soare! „Picioarele de tată“ văd lumina soarelui aproximativ o dată 
la fiecare zece ani. 

Aşa că tata era în mijlocul camerei noastre de zi. Lumina era stinsă, 
dar n-ai fi zis asta, deoarece pantalonii scurți fluorescenţi ai tatălui 
meu, la care se adăugau picioare lui albe „de tată“, dădeau lumină din 
belşug. 

Ai observat că taţii nu au habar nici cum să-şi poarte ciorapii? La 
treisprezece ani, am început să port ciorapi din nou, însă aceştia erau 
întotdeauna o grămadă de cute în dreptul gleznei. Taţii, dintr-un 
motiv care-mi scapă, nu învață niciodată că ciorapii sunt făcuţi 
pentru a sta adunaţi în jurul gleznei. Tatăl meu nu numai că era bine 
presat înăuntrul celei mai demodate şi naşpa perechi de pantaloni 
scurți fluorescenți, cu picioarele lui „de tată“ strălucind ca soarele ce 
apare pe boltă după zece ani de captivitate, însă mai avea şi ciorapii 
ridicaţi și întinși bine până la genunchi. Şi tocmai când ţi-ai fi spus 
că mai rău nu putea fi... ciorapii cu pricina erau negri! 

Au trecut câteva săptămâni înainte de a vedea din nou „ţinuta din 
țara proştilor“. De data aceasta însă lucrurile nu se mai petreceau în 
spaţiul privat al camerei de zi a familiei Ludy. Tata a scos-o la lumină 
tocmai în mijlocul vacanței noastre familiale, înaintea ochilor unei 
mulțimi nenumărate, când familia Ludy ieşea pe plajă să construiască 
un castel de nisip. 

„Hei, dar asta merită o poză!“, a exclamat mama entuziasmată, în 

mână cu nelipsitul ei Polaroid. „OK, hai să ne adunăm cu toţii.“ 
Atunci s-a produs descoperirea. „Hei! Dar unde e Eric?“ 

Tatăl meu nu era gătit doar cu valoroasele piese ale „ţinutei din 
țara proştilor“, ci mai adăugase la acestea și un maiou alb. În ce mă 
privea, mă aflam la o distanță de vreo trei sute de metri buni de ei, 
pretinzând că eram în căutarea unui detector de metale pe care 
doream să mi-l cumpăr. De fapt, le-ar fi trebuit un binoclu de mare 
putere ca să mă poată vedea. Şi dacă cineva ar fi venit la mine şi 
mi-ar fi zis, „Hei, acela de colo nu e tatăl tău?“, m-aş fi lepădat de 
tata de trei ori înainte să cânte cocoşul. 

Dezicerea de membrii familiilor noastre nu este ceva care trebuie 
mai întâi să se înveţe pentru a se face. Este ceva la care, nu ştiu cum 
se face, dar ne pricepem de minune. Când fratele meu, Marky, avea 
cincisprezece ani, lucra la Dairy Queen şi purta pantaloni maron de 
poliester. Se despărțea de mama la o distanţă de un sfert de kilometru 
de locul de muncă şi-i spunea, „OK! Acum, uite cum facem. Te sun 
când termin şi ne întâlnim exact în locul ăsta. Să nu mă aştepţi 
acolo!“ 

Mergea apoi pe jos la până la Dairy Queen şi în parcare avea 
întotdeauna grijă să dea impresia că ar cobori dintr-o maşină superbă. 
Din parcare se îndrepta cu pași mari, încrezători spre uşa restau- 
rantului, scuturând o legătură de chei împrumutată și fluierând 
degajat. 

Cultura în care trăim ne învaţă să ne simţim stânjeniţi când vine 
vorba de membrii familiei noastre. Suntem educați de amicii noștri în 
arta ignorării sfaturilor pe care ni le dau părinţii şi, prin cuvintele 
noastre, a neacordării cinstei care li se cuvine. Ca adolescenţi suntem 
învăţaţi că trebuie să convingem lumea din jur că suntem nişte rătăci- 
tori singuratici, fără familie, suficienţi nouă înşine, şi care frecventăm 
şcoala exclusiv din motive sociale. 

De-a lungul anilor, mulţi dintre noi devenim adevăraţi profesio- 
niști în a ne trăi viața fără familie. Şi mulți dintre noi au și motive 
foarte întemeiate pentru aceasta. Motive care nu se limitează la 
picioarele albe ale taţilor noştri. Motive care ne ating unde ne doare. 
Tot ce trebuie să faci dacă vrei să atingi un punct dureros de sensibil 

din inima generaţiei noastre, este să aduci în discuţie subiectul 
familiei. Probabil peste 90% din durerile şi rănile din viața celor mai 
mulți dintre noi îşi au originea în viața de familie în care am crescut, 

„Eric“, s-ar putea să mă întrebi, încruntând din sprâncene, „dar ce 
legătură are asta cu viața mea de dragoste?“ 

O întrebare corectă. Pentru că dacă a discuta despre familie repre- 
zintă o problemă atât de serioasă, care cauzează atât de multă durere, 
dar care nu este necesară, de ce atunci să nu trecem peste experienţa 
aceasta dureroasă şi să discutăm mai mult despre dragoste? Ei bine, 
pentru aceia dintre voi pe care subiectul acesta nu prea îi atrage, mă 
tem că este necesar ca discuţia privind această problemă să fie in- 
clusă în cartea aceasta, relația cu familia noastră fiind şi o compo- 
nentă armonică foarte importantă pentru acel „cântec mai dulce“. 

Pentru mulți dintre voi, familia nu pare să-şi aibă un loc al ei în 
structura „feței frumoase a dragostei“. Locul ei ar putea fi mai degrabă 
în „faţa frumoasă a bolii Alzheimer“, când în sfârşit puteţi uita tot ce 
v-a mers rău în viaţă. 

Ei bine, a lăsa pe dinafară familia când vine vorba de viața voastră 
de dragoste e ca şi cum s-ar încerca să se coacă pâine fără drojdie— 
din cuptor va ieşi o pâine subțire. Acum, este important să înțelegem 
că, pentru fiecare dintre noi, familia reprezintă ceva diferit. Pentru 
unii dintre noi ea înseamnă doi părinţi, o soră şi un câine lăţos care 
răspunde la numele de Waldo. Pentru alţii înseamnă doar un tată sau 
poate doar o mamă. Sunt alţii a căror familie este formată doar din 
cei câțiva oameni deosebiți care se ocupă de ei la biserică. 

Dumnezeu ne-a conceput să trăim în familie. Chiar dacă cei ce ne 
sunt înrudiți biologic nu ne sunt aproape, El se îngrijeşte totuși să 
aducă în viața noastră oameni speciali care să țină locul tatălui, al 
mamei, al fratelui mai mare, al surorii mai mici şi al unui câine lăţos 
pe nume Waldo. 

Aşa că nu contează dacă ai o familie mare ori una mică, formată 
din credincioşi de la biserica din josul străzii, capitolul acesta, dacă 
îl iei în serios, nu numai că îți va îndulci povestea de dragoste, dar îţi 
va schimba chiar şi viaţa. 

Ei 

Există patru oameni pe planeta Pământ care mă pot enerva mai repede 
decât alţii. Pentru aproape toată lumea în afară de aceste patru persoa- 
ne, am o răbdare îndelungă, o bunăvoință nelimitată şi o milă inepuiza- 
bilă. 

Îmi doresc sincer să fiu un exemplu de adevărat ucenic al lui Isus 
pentru toți cei cu care vin în contact. Vreau ca după ce se despart de 
mine, oamenii să poată spune, Într-adevăr, un om cu un caracter ca 
al lui Hristos. Sunt momente când chiar cred că am ajuns să am un 
astfel de caracter, dar se întâmplă să mă intersectez cu vreunul din ei 
şi gata... totul se duce de râpă. 

Fiecare dintre noi îşi are ei-i lui. Poate tu nu ai patru; poate ai doi, 
sau poate douăzeci. Dar toți ne avem ei-i noştri. O bună metodă de 
a-i identifica pe ei-i din viaţa ta este să vezi care sunt cei care poartă 
acelaşi nume de familie pe care îl porţi şi tu, sau care primesc întot- 
deauna o felie din tortul de ziua ta. Şi tu, ca şi mine, îi cunoaştem bine 
pe ei-i din viața noastră. Ba chiar îngrozitor de bine! Ştii totul despre 
ei, de la glumele proaste pe care încearcă întotdeauna să le facă, până 
la mirosul specific. 

Chiar aşa, singura cerință care trebuie îndeplinită pentru ca ei-i să 
aibă loc în viața noastră este familiaritatea. Sau, dacă familiaritate este 
un termen prea vag, ce zici de cel de familie? Da, e adevărat! Oricine 
altcineva în lumea aceasta în afară de ei poate fi făcut să creadă că 
suntem nişte îngeri. Cei din familia noastră însă vor şti întotdeauna 
care este adevărul. 

Dacă ai fi putut arunca pe furiş o privire prin una din ferestrele 
casei noastre când eram copil, ai fi acum în posesia unui material 
minunat de șantaj la adresa mea. Eram „creştin“, dar în mod sigur nu 
m-ai fi confundat niciodată cu Sfântul Francisc de Assisi. Caracterul 
meu era oricum, numai asemănător cu al lui Hristos nu. 

În nici trei secunde eram în stare să tip, „Ce faci? Asta-i camera 
mea, putoare ce eşti! leşi afară! Hei, dă înapoi! Mă uit la meci, tu nu 
vezi? Chiftele? Da’ nu-mi plac chiftelele!“ Nu știu cum se face, dar 
ne simţim foarte bine când putem da frâu liber frustrărilor noastre 
asupra celor ce fac greşeala de a ne fi cei mai apropiaţi. 

Pretindem ca aceștia să fie perfecţi şi nu acceptăm nici o greşeală. 
Dă-mi voie să dau un exemplu care-mi vine acum în minte. Dacă din 
greşeală m-ai călca pe degetul mare de la un picior—ca să fiu mai 
exact, dacă mi l-ai cam zdrobi—reacţia pe care aş avea-o față de tine, 
în comparaţie cu reacţia pe care aş avea-o față de fratele meu dacă 
mi-ar face aşa ceva, ar fi foarte diferită! 

Ție ţi-aş spune, reţinându-mi urletul de durere, „Nu-i nimic!“ Şi 
Chiar dacă m-aş înroşi la față ca racul și mi-ar veni să țip de durere, 
aş spune, „Se mai întâmplă!“ 

Ție ţi-aş arăta bunăvoință. Pe tine te-aş scuza. În ce-l priveşte pe 
fratele meu însă... mai bine să fie tare atent, ca nu cumva să mă calce 
pe picior, pe mine, fratele lui mai mare. Reacţia mea faţă de el ar fi 
puţin mai animată. 

„Bă!“, aş țipa. „Ce faci? Uită-te pe unde calci!“ Apoi, aşa cum stă 
bine oricărei ciocniri bune şi sănătoase între fraţi, i-aș da şi un brânci 
puternic. 

Ne vine greu să fim buni cu ei-i din viaţa noastră. Adesea ne 
aşteptăm din partea lor să trăiască la un standard mai înalt decât al 
oricui altcuiva de pe această planetă. 

Nu este însă numai asta. Nu numai că persoanele care ne sunt 
apropiate ne enervează, dar ne şi pot răni așa cum nu ar putea-o face 
nimeni. 

Dacă ai veni la mine şi mi-ai spune, „Eric, puţi, eşti urât şi te 
urăsc!“, probabil aș face un pas înapoi, aş clipi de câteva ori şi apoi aş 
zice, „Mulţumesc că ești atât de sincer!“ M-aş duce apoi acasă şi i-aş 
spune lui Leslie ce mi-ai zis şi, probabil, m-aş simţi mizerabil gân- 
dindu-mă la cuvintele tale. Apoi Leslie mi-ar cuprinde cu blândeţe 
umerii şi mi-ar zice, „Lasă, Eric, nu te mai gândi la asta! Persoana care 
ti-a spus lucrurile astea o fi fost probabil drogată sau cine mai știe 
cum“. 

Cuvintele tale m-ar mai durea o vreme și m-ar face poate să mă 
dau cu mai multă apă de colonie înainte de-a ieşi în public, dar după 
un timp le-aş uita. De ce? Pentru că nu faci parte din familia mea! 

Dacă însă la mine ar veni tatăl meu și mi-ar spune, „Eric, puţi, ești 
urât şi te urăsc!“, aș fi devastat. Nici un cuvânt de mângâiere pe care 

mi l-ar spune Leslie nu ar putea vindeca rana pe care astfel de cuvinte 
din partea tatălui meu mi-ar face-o. Cuvintele fale m-ar durea, dar 
ale tatălui meu m-ar zdrobi. Pentru că ale tale ar exprima doar o 
opinie, pe când ale tatălui meu reprezintă pentru mine o „definire a 
realității“. 

Generaţia noastră zace zdrobită la marginea drumului vieții din 
cauza cuvintelor acelora care ne sunt cei mai apropiați, cei din familiile 
noastre. Mulţi dintre cei care citiți cartea aceasta vă vedeți „proşti“, și 
asta pentru că cei care vă cunosc cel mai bine, cei împreună cu care ați 
crescut vă spuneau mereu că sunteți „proşti“. Mulţi dintre voi suferiți 
pentru că sunteţi „graşi“. De ce? Pentru că familia voastră v-a spus 
mereu că sunteți „graşi“. Sau vă credeţi urâţi doar din cauză că acest 
cuvânt, „urât“, era folosit mereu, încă de când eraţi la grădiniță, de 
către fratele vostru mai mic ca să vă descrie faţa. Familia defineşte 
realitatea în ce ne priveşte. Chiar dacă cei din familie ne mint, nu 
putem să nu-i credem—pentru că, dacă e să cunoască cineva adevărul 
despre noi, aceea e familia noastră! 

Nu e de mirare atunci că mulți dintre noi părăsim corabia familiei 
imediat ce se iveşte ocazia. Vrem să scăpăm de cei care ne enervează, 
de şefi, de cicălitori, de cei care ştiu tot despre noi. Plecăm în lumea 
largă în căutarea unei alte familii. Pentru că, vedeţi voi, toți avem în 
noi dorința de a aparține de ceva, de cineva. Dumnezeu ne-a conceput 
ființe care îşi doresc tovărăşia altor semeni ai lor. Nu prea ne descur- 
căm singuri. Unii dintre noi încearcă să găsească o împlinire a acestei 
nevoi în prieteni, alţii în sport, iar alții chiar în vreun animăluț. Pără- 
sindu-ne însă ei-i şi încercând să ne satisfacem nevoia prin înlocuitori 
aleşi de noi şi nu de Dumnezeu, nu vom scăpa niciodată de durere. 
Avem nevoie de familie! Avem nevoie de ei-i noştri! Şi nu doar ca 
soluție pentru singurătate, ci şi ca ingredientul secret pentru o poveste 
de dragoste adevărată. ; 

Hotărând să ne părăsim familia şi să ne dezicem de cei care ne sunt 
cei mai apropiaţi, devenim candidaţi la un viitor dezastruos. Viaţa 
noastră se întemeiază pe relaţii. Dumnezeu ne-a conceput să trăim în 
familie. Relaţiile de familie, cu intimitatea care le caracterizează, sunt 
printre cele mai dificile lucruri cu care avem de-a face ca oameni, 

pentru că apropierea duce la expunerea a ceea ce suntem cu adevărat, 
înăuntru şi în afară. Nouă, tinerilor, Dumnezeu pare să ne fi dat o peri- 
oadă foarte scurtă în viață în care să practicăm lucrul acesta. 

Cei de la Denver Broncos au o perioadă de pregătire, înaintea cam- 
pionatului, în care se antrenează, îşi îmbunătățesc condiţia fizică, stu- 
diază jocul şi tactica. În acelaşi fel, noi toţi avem perioada noastră de 
dinainte de căsătorie, în care trebuie să ne însuşim şi să ne dezvoltăm 
abilitățile necesare vieții de familie, să studiem „manualul“ de relații şi 
să învăţăm să ne purtăm cum S-ar purta Hristos cu ei-i din viaţa 
noastră. 

Familia nu este ceva doar de domeniul trecutului în viaţa noastră, ci 
are foarte mult de-a face şi cu viitorul nostru. Și vă garantez că, dacă 
veţi învăţa de pe-acum să aveţi o relație după voia lui Dumnezeu cu cei 
ce vă sunt cei mai apropiaţi, când vă veţi căsători veţi excela la acest 
capitol. 


Terenul nostru de antrenament 


Pot spune că la nouăsprezece ani Dumnezeu mi-a luat viața în stăpâ- 
nire. Tot entuziasmul pe care-l aveam până atunci pentru Denver Bron- 
cos, era acum pentru Isus, iubitul sufletului meu. Oriunde mergeam le 
vorbeam oamenilor despre Isus și toți cei care mă cunoscuseră înainte 
de „schimbare“ îşi spuneau că m-am țăcănit. Eram un nou Eric! 
lubeam oamenii, le săream în ajutor, ba chiar îi îmbrățișam. Eram un 
alt om, pentru că iubeam, iubeam, iubeam! Eram un rezervor nesecat 
de compasiune oriunde mergeam şi pentru oricine, dar doar până 
venea timpul să mă întorc... acasă. Problema era că familiei mele nu-i 
oferisem motive să se bucure de schimbarea petrecută cu mine. 

Nu voi uita cuvintele pe care străinul acela înalt, costeliv, mi le-a 
spus cu o voce înceată într-o zi. Am auzit multe cuvinte la viața mea. 
Cele mai multe dintre ele mi-au trecut prin canalul auditiv cu viteza 
luminii, neîncetinind, înainte să iasă pe partea cealaltă, nici cât ai lua 
un desert. Cuvintele acelea însă au rămas. Şi-au pus fundul uriaș jos, 
s-au făcut comod în creierul meu şi mi-au dat de înţeles că veniseră 

ca să rămână. „Ştiai că eşti doar atât de sfânt“, mi-a zis omul acela 
slab, „cât eşti de sfânt acasă?“ 

Eram un creştin bun. Îi încredințasem lui Isus Hristos conducerea 
corăbiei mele. Învățam să iubesc, să-mi păzesc comoara purității şi 
să fiu credincios viitoarei mele soții. Nu mai ştiam pe altcineva care 
să facă asta! Dumnezeu însă îmi spunea, Eric, dacă nu poți să te 
comporți cum S-ar comporta Isus cu cei care-ţi sunt cei mai apropi- 
ați, cu cei din familia ta, ce te face să crezi că, după ce te vei 
căsători, te vei comporta cu soția ta ca un om după inima lui Dumne- 
zeu? Eric, porți chipul lui Hristos numai în măsura în care porţi 
acest chip în relația cu cei din familia ta. Dacă începi de-aici, unde 
este cel mai greu să iubeşti, atunci îţi va fi uşor să porți chipul lui 
Hristos în orice alt loc. 

Familia este terenul nostru de antrenament. Luăm cu noi în căs- 
nicia noastră ceea ce învăţăm în viața noastră cu ei aici şi acum. Prin 
faptul că îi umilim pe cei care ne sunt cei mai apropiaţi şi ne dezicem 
de ei, instituim modele de comportament care vor duce la lipsă de 
încredere şi la răni sufleteşti în viitor. Dacă aici şi acum îi abuzăm 
verbal pe membrii familiei noastre, sunt toate şansele ca în viitor să 
vorbim urât partenerului nostru de viață, mai degrabă decât să-l 
binecuvântăm. 

Când aveam opt ani, mama m-a înscris să iau lecţii de pian. Îmi 
plăcea să mă joc cu clapele pianului, apăsând pe ele la întâmplare, dar 
nu-mi plăcea deloc să exersez. Exersarea este partea cea mai istovi- 
toare a succesului. Când venea însă ziua recitalului, eram întotdeauna 
foarte fericit că mama mă obligase să exersez. Fiind bine pregătit, 
posibilitatea de a mă face de râs în faţa sălii pline era foarte mică. 


Un pas mai departe 


Data viitoare când îţi va veni să fugi de-acasă și să-ți schimbi 
numele, citește istorisirea despre Iosif din Geneza, capitolele 37-47. 
Dacă crezi că o duci rău, aşteaptă până ce ajungi la pasajul în care se 
vorbeşte despre cum l-au tratat pe Josif fraţii Jui. 

Eric 


ÎNVĂȚÂND SĂ FII TANDRU 
cum te pot pregăti obiceiurile ciudate pe care le ai pentru o poveste de 


dragoste 


Invaţă să ieţi și să primești iertare 


Ca un mulțumesc frumos pe care să i-L spuneți lui Dumnezeu 
pentru faptul de a vă fi ales pentru această viaţă nouă de 
dragoste, îmbrăcaţi hainele pe care vi le-a cumpărat El şi pe 
care cu atăta generozitate vi le-a pus în dulapul vostru 
spiritual: milă, bunătate, smerenie, încredere şi răbdare. Nu 
fiţi aroganţi, nu jigniți, nu fiţi ranchiunoşi, ci fiți smeriţi, de 
ajutor altora şi iertaţi cu bucurie şi deplin pe aceia care vă 
greşesc, aşa cum şi Hristos v-a iertat pe voi. Dar, mai 
important decât să vă îmbrăcaţi cu orice altă haină pe care o 
aveți în garderobă, îmbrăcaţi-vă cu dragoste. Pentru că 
dragostea este piesa esențială a întregii voastre ținute şi care 


dă strălucire tuturor celorlalte piese. 

cerem iertare sau să oferim iertare. Pare să nu conteze cât de mult 

mă străduiesc să-L, urmez pe Hristos, natura mea păcătoasă își 
face drum să iasă la suprafață. După cum spuneam într-un capitol ante- 
rior, Leslie numeşte natura mea belicoasă şi capricioasă „partea mea 
proastă“. Sunt zile când trebuie să îi cer lui Leslie să mă ierte de peste 
o sută de ori. Dacă la Olimpiadă ar există o probă de iertare, cred că 
Leslie ar câştiga uşor aurul. 

Fiecare dintre noi ar trebui să se antreneze pentru o astfel de probă 
olimpică. Până să înveţi să ierţi ai de muncă la greu şi de vărsat multe 
lacrimi. Pentru asta e nevoie de hotărâre şi mult, foarte mult ajutor 
din partea lui Dumnezeu. 

S-ar putea să ți se pară aproape imposibil să-ţi ierți familia pentru 
unele lucruri pe care ţi le-au făcut poate în copilărie. Dacă însă decizi 
să-i ierţi așa cum te-a iertat pe tine Dumnezeu şi să-i iubeşti aşa cum 
te iubeşte pe tine Hristos, atunci nu numai că vei fi un om liber, dar vei 
aduce în locul în care vei fi și în viața ta şi a celor din jurul tău un colț 
de rai. Dacă vei învăţa să ierți, vei fi învăţat să pui în funcțiune cel mai 
bun mecanism defensiv împotriva divorțului. 

Să ierți este greu. Adesea însă chiar mai greu este să primeşti 
iertare. Cei mai mulţi dintre noi ne plângem de cât de mult şi de grav 
ne greşesc familiile noastre, însă nu vedem că şi noi greşim față de 
ei şi îi rănim. Dă-mi voie să-ți arăt un mic videoclip din viața mea. 


V= de căsnicie este plină ochi de situaţii în care trebuie să ne 


Marky 


Fiind fratele mai mare, aveam o datorie sfântă: să mă asigur că 
fratele meu mai mic, Marky, înţelegea că era un tâmpit. Să fii fratele 
mai mare este o artă. Am învățat cum să fiu un frate mai mare dur de 
la Tim Miller. El era fratele mai mare de dimesiuni gargantuanești al 
bunilor mei prieteni Danny şi Darren. 

Tim avea un mers ca de catâr şchiop şi, în timp ce păşea, avea 
obiceiul să rânjească şi să-şi mişte falca de parcă ar fi mestecat un 
ditamai cocoloşul de gumă. Îmi amintesc cum într-o zi, văzându-l 

intrând lejer în camera de zi, i-am strigat cu vocea piţigăiată a pube- 
rului de doisprezece ani care eram, „Salut, Tim!“ 

Multă vreme de-atunci nu aveam să uit răspunsul lui, atât m-a im- 
presionat. Cu cea mai profundă voce de bas pe care o auzisem până 
atunci, Tim a tunat, „Salut!“ A dat apoi abia imperceptibil din cap, 
aruncând şi o privire încruntată în cameră, după care a ieşit. 

Din ziua aceea, ori de câte ori vorbeam cu Marky, o făceam cu cea 
mai bună voce de bas de care eram în stare, combinată perfect cu 
datul din cap şi cu privirea încruntată. 

“ Pentru unii e uşor să fii fratele mai mare. Nu a fost însă şi cazul 
meu! A trebuit să-mi petrec copilăria, şi mai apoi adolescența, alături 
de un frate mai mic decât mine cu doi ani şi jumătate, dar care arăta 
mai în vârstă decât mine. În toți anii în care am crescut împreună, 
Marky era tot timpul cu un centimetru mai mic decât mine, însă 
cântărea mai mult. El, bineînţeles, avea un fizic de fundaş de fotbal 
american, pe când mie mama îmi spunea, „Eric, ție ți s-ar potrivi mai 
degrabă golful!“ 

Ei bine, nu voiam să fiu jucător de golf! Voiam să fie jucător de 
fotbal american! Dumnezeu încurcase cumva lucrurile și îi dăduse lui 
Marky muşchii pe care ar fi trebuit să mi-i dea mie. Astfel, convins 
fiind că eram costeliv şi deşirat numai şi numai din cauza lui Marky, 
eram hotărât să-l fac să plătească. 

Timp de douăzeci de ani nu i-am spus o singură vorbă bună frate- 
lui meu mai mic. Ba chiar, pe măsură ce treceau anii, deveneam tot 
mai dur şi mai fără inimă faţă de el. Să nu mă înţelegi greșit, îl iu- 
beam; numai că nu-l lăsam niciodată să descopere asta. El era sacul 
meu emoțional de box, cel asupra căruia îmi descărcam tot stresul. 
Acumulam în mine mânia unei zile întregi și seara mi-o revărsam 
asupra lui. 

Mai era apoi şi o mândrie de frate care se comporta ca o armură de 
oțel în jurul inimii mele. Nu puteam să mă arăt slab în fața lui cu nici 
un chip şi în nici un domeniu. Nu puteam să-mi arăt latura sentimen- 
tală în prezenţa lui. Şi niciodată nu m-ai fi surprins îmbrăţişându-l. 

O dimineaţă de Crăciun în familia Ludy avea multe obiceiuri. 
Aproape toate îmi plăceau foarte mult. Era unul însă care amenința 

direct zona de confort pe care mi-o asigura statutul meu de frate mai 
mare. Repula în cazul obiceiului cu pricina spunea, „Ori de câte ori un 
Ludy primeşte un cadou de la un membru a! familiei, acel Ludy trebuie 
să se ridice în picioare, să traverseze camera şi, cu un zâmbet larg de 
recunoștință strălucindu-i pe față, să-i dea acelui membru generos al 
familiei... o îmbrăţişare!“ 

Nici pomeneală! Posibilitatea ca braţele mele de frate mai mare să 
cuprindă trupul împuţit al fratelui meu mai mic era zero. Inevitabil se 
ajungea la una din două situaţii: ori ca el să deschidă cadoul primit de 
la mine, ori ca eu să desfac cadoul primit de la el. Toţi cei din familia 
Ludy, aflați în jurul pomului de Crăciun, se aplecau, cu uimirea 
citindu-li-se pe față, să vadă ce se afla în cutie. Marky şi cum mine ne 
ridicam cu mare greutate de pe scaunele noastre și ne îndreptam cu și 
mai mare greutate spre mijlocul camerei, bineînţeles cu privirea în 
pământ. Tradiția familiei Ludy cerea ca eu să-l îmbrățişez. În biblia 
fratelui mai mare însă despre „semnele de afecțiune“ se spune că sunt 
„necuviincioase“. Aşa că Marky şi cu mine am inventat propria noastră 
versiune de a spune „Mulţumesc“ de Crăciun. l-am spus Ciocnitura. 

Cu o voce de bas, mârâind şi privind încruntat, mormăiam, „Mulţu- 
mesc”. Ne ciocneam apoi coatele, după care, ca doi catâri răniţi, ne 
întorceam la locurile noastre. 

În toţi anii aceia petrecuţi cu familia, „biblia“ din care mă inspiram 
pentru a avea relaţii de succes era greşită. Şi iată-mă acum, la douăzeci 
de ani, umblând tot țanţoș, tunând în continuare cu o voce de bas și 
continuând să-i critic pe cei ce-mi erau cei mai apropiaţi şi dragi. 
Înainte de a fi gata să am o familie a mea, trebuia să învăţ să am un 
caracter ca al lui Hristos în relaţiile cu cei din familia mea. 


Descoperind cel mai bun prieten 


Era o seară absolut obişnuită de martie. Nici prin gând nu-mi trecea 
că avea să fie o seară a destinului. Storurile nu se mişcau, luminile 
nu pâlpâiau. Aveam să fiu luat complet pe nepregătite! 

Venisem de la colegiu, ne vizitau bunicii, așa că fusesem dat afară 

din camera mea şi mutat în camera fratelui meu, pe o saltea de lângă 
patul lui. Cred că am intrat în vizuina lui Marky, mi-am aruncat 
lucrurile pe saltea şi am mormăit cu vocea mea de bas, „Tre' să dorm 
aici!“ 

În seara aceea, în camera lui Marky a intrat acelaşi Eric pe care-l 
cunoşteau toți de-o viață, însă avea să iasă un Eric nou. Îmi amintesc 
cum am încercat să mă fac comod pe salteaua tare ca piatra şi cum 
priveam becul din tavan. Seara destinului meu a început la mijlocul 
conversației pe care am început s-o port cu Dumnezeu. 

„Isuse, fa-mă asemenea Ție!“, îmi amintesc că m-am rugat cu 
îndrăzneală. „Orice-ar însemna, fă-mă asemenea ie!“ N-a trecut 
decât o fracțiune de secundă şi Dumnezeu mi-a şi răspuns. Obişnuiam, 
mai în glumă, mai în serios, să-i avertizez pe oameni cu privirea la ce 
anume cereau în rugăciune. Chiar dacă tu nu iei în serios cuvintele pe 
care le spui când te rogi, fii sigur că Dumnezeu le ia! De fapt, dacă vrei 
să ştii dacă Dumnezeu există, roagă-te pentru asta. Tare-l place Lui să 
răspundă unei asemenea rugăciuni! 

În momentul acela, cu ochii fixaţi pe becul din tavan, am știut fără 
nici o umbră de îndoială ce dorea Dumnezeu să fac. Ştiam exact ce 
trebuia să fac, numai că nu puteam face cu nici un chip lucrul res- 
pectiv. Simţeam cum mi se umflă tot corpul şi-mi era frică să nu 
crap! Palmele îmi erau umede şi inima îmi bătea în colivia de coaste 
cu zgomotul pe care-l face un copil când loveşte în bucătărie oalele 
una de alta. 

Dacă în familia ta eşti fratele mai mare, înţelegi perfect ce vreau 
să spun. Ca frate mai mare, devenisem un maestru în a-l face pe 
fratele meu mai mic să nu se simtă bun de nimic. Acum, după o viață 
întreagă de critică şi comportare dură cu el, cum să-i cer iertare? L-aş 
fi îmbrăţişat cu căldură şi cu ochii în lacrimi de zece mii de ori, 
numai să nu-i cer iertare! 

„Doamne, asta n-o pot face!“, m-am opus, cerând înţelegere. 
„Ştiu că tocmai m-am rugat pentru asta, dar nu pot nicicum s-o fac!“ 

Mă agitam pe salteaua aceea tare ca piatra, simţindu-mă ca un 
peşte pe punctul să crape, și ştiam că trebuia să fac o alegere. Ale- 
gerea era între stupiditate relaţională şi succes relaţional. Mai ales 


însă era o alegere între eul meu supradimensionat şi fratele meu mai 
mic. 

Vocea mea profundă, care de obicei era mai joasă decât pântecele 
şarpelui, chițcăi ca un papagal în perioada de pubertate, când am 
articulat, „Marky?“ 

Toată duritatea mea de frate mai mare s-a prăbușit la pământ cu o 
bufnitură puternică, atunci când fratele meu mi-a răspuns cu vocea 
lui joasă, dură, „Ce-i?“ 

„Marky?“, am bâiguit din nou, ezitând. „Ăă... nu prea ştiu cum s-o 
spun, dar... îmi... îmi pare rău!“ Liniştea a umplut camera şi lacrimile 
mi-au umplut ochii. Fratele meu nu mai văzuse lacrimi în ochii mei de 
când, pe la patru ani, împlântasem un cuţit într-o priză electrică. Acum 
însă eram acolo, în fața lui, cu lacrimile curgându-mi în voie pe obraji 
şi cu buzele tremurânde. 

„Am fost un frate oribil!“, am continuat. „Nu ţi-am spus niciodată 
o vorbă bună. Ți-am făcut numai rău. Toată viaţa ţi-am spus numai 
ce făceai rău, niciodată ce făceai bine. Am ridicat între noi un zid de 
mândrie, Marky!“ 

Cu lacrimile curgându-mi pe obraji, am continuat, „Te rog să mă 
ierți! Vreau ca de-acum înainte să fiu prietenul şi nu doar fratele tău!“ 

Am devenit eroul lui Marky! El visa la momentul acela. După 
toate câte i le făcusem, ar fi putut foarte bine să râdă și să iasă din 
cameră. Și nu l-aş fi acuzat deloc. Nu-i voi uita însă niciodată ochii 
umezi cu care m-a privit atunci. Cuvintele lui au fost pline de since- 
ritate și dragoste. „Te iert.“ 

Ne-am rugat împreună cu voce tare pentru prima dată. Dacă 
Dumnezeu mi-a zâmbit vreodată în viață, a fost în timpul acelei 
rugăciuni. Sunt sigur că tot cerul ne-a ascultat. 

După ce am încheiat prima noastră rugăciune ca fraţi adevăraţi, 
ridicându-mă după genunchi, am știut că mai era un lucru pe care 
Dumnezeu dorea să-l fac. 

„Doamne“, am zis, văitându-mă, „Tu chiar îmi ceri prea multe!“ 

Am privit la Marky şi am şoptit, „Ăă, mai este un lucru pe care 
cred că, ăă... trebuie să-l facem.“ 

Marky n-a spus decât, „Ştiu“. 

Ne-am apropiat unul de celălalt, ne-am deschis larg braţele şi 
ne-am îmbrățișat pentru prima dată! 

Am spus de multe ori că mi-am descoperit cel mai bun prieten în 
seara aceea obișnuită, de martie, a anului 1991. Ce-am mai descoperit 
însă, tot atunci, a fost cum poţi avea o relaţie frumoasă cu cei care-ţi 
sunt cei mai apropiaţi. Trebuie să înveţi să primeşti iertarea! 

Probabil povestea aceasta, despre Marky și despre mine, ar putea fi, 
într-o formă sau alta, a oricăruia dintre cei care citesc cartea aceasta. 
Fiecare dintre noi îşi are ei-i lui. Toţi trebuie să înțelegem că Dumne- 
zeu ni i-a dat cu scopul de-a ne pregăti. Dacă înveţi să ierţi şi să pri- 
mești iertare, în relaţia pe care o ai cu cei din familia ta, vei face foarte 
bine aceste lucruri când vei avea propria ta familie. 

Un om înțelept, înaintat în vârstă, mi-a spus odată, „Smerenia, 
Eric, se măsoară prin cât de repede eşti gata să recunoști că ai greşit“. 

Ei bine, după definiția aceasta şi până la seara despre care am 
povestit, eram oricum numai smerit nu. După cum s-a văzut însă, n-a 
fost prea târziu să descopăr cum pot avea o relație frumoasă cu cei 
apropiați mie. Dacă decidem astăzi să căutăm smerenia, Dumnezeu 
poate schimba toată aroganţa noastră de până mai ieri în dovezi ale 
harului Său minunat în vieţile noastre. 


Nu vă rugați s-aveți o viață uşoară. 
Rugaţi-vă să fiți mai puternici. 
Nu vă rugaţi pentru sarcini pe măsura puterilor voastre. 
Rugaţi-vă pentru puteri pe măsura sarcinilor. 
Pentru că atunci nu ceea ce veți reuşi să faceți 
Va fi o minune, 
Ci voi veţi fi o minune. 
PhiLuiPs BROOKS 


Învață să te bucuri de e; 
Da, uneori ne simţim stânjeniţi de felul cum se comportă cei din 
familia noastră. Tata a purtat pantalonii aceia scurţi fluorescenți, 


mama cânta „Aleluia“ în magazin, aşteptând să-i vină rândul să 

plătească (acesta era unul din multe ei moduri creative şi zgomo- 
toase de a-L mărturisi pe Hristos). Sora mea a fost declarată „cea mai 
tăcută fată din clasă“ de către colegii ei, iar Marky era... ei bine... 
Marky era Marky! 

Se pare că adesea cei care ne sunt cei mai apropiaţi fac lucruri 
trăznite; că întotdeauna orice altă persoană de pe pământ în afară de 
cei din familia noastră este normală, în vreme ce aceştia din urmă par 
să vină de pe altă planetă. 

„Lui tata îi creşte păr în urechi, şi nu puţin, dar el nu-l taie, pentru 
că asta, zice el, îl face să fie deosebit de ceilalţi“, divulga un colabo- 
rator la cartea de faţă, cu un chicotit. „Mama îşi scoate guma din gură 
la prânz şi o lipeşte înapoia urechii pentru mai târziu!“, spunea un alt 
colaborator, care şi el a dorit să rămână anonim. Adevărul e că toţi cam 
avem obiceiuri de felul acesta. Cu toţii avem versiunea noastră de 
urechi pline de păr, cu o gumă lipită înapoia lor. 

Când te vei căsători, vei descoperi că până şi partenerul tău are 
obiceiuri ciudate. Şi ca să exemplific cu mine, nu cu altcineva, imagi- 
-nează-ţi numai ce-o fi gândit Leslie când m-a văzut pentru prima dată 
că port o conversaţie serioasă despre afaceri la cinci dimineața, ne- 
având pe mine nimic altceva decât eleganţii mei chiloţi. Pentru Leslie 
a fost ceva revoltător, pentru mine însă era o afacere, ca de obicei. 

Să învăţăm să-i acceptăm pe cei care prin ceea ce fac ne deranjează 
sau ne fac să ne simţim prost este o trăsătură de caracter ca al lui 
Hristos. Gândeşte-te numai! Ce relaţie ar mai putea exista între noi şi 
Dumnezeu, dacă El nu i-ar tolera pe cei care-L fac să se simtă prost? 
Acceptarea este de asemenea o trăsătură necesară a oricărei căsnicii pe 
care cei doi şi-o doresc reuşită. 

Părinţii lui Leslie mi-au spus înainte de-a mă căsători cu ea, „Eric, 
micile capricii pe care atât Leslie cât şi tu le aveţi, vor fi ori o sursă 
de iritare în relația voastră, ori prilejuri de a vă amuza. Trebuie să 
învăţaţi să priviţi cu zâmbetul pe buze lucrurile poate uneori deran- 
jante pe care amândoi le faceţi“. 

Îmi place verbul acesta, a te bucura. Dacă învăţăm să ne bucu- 
răm de felul unic în care Dumnezeu i-a modelat pe cei care ne sunt 
cei mai apropiaţi, atunci putem transforma ceea ce de obicei ne face 

să fugim de ei în oportunităţi pentru satisfacţii şi amuzament deose- 
bite. 

Cei din familia mea au învăţat să râdă de toate excentricitățile 
noastre. Când ne strângem împreună, râdem în hohote de pantalonii 
scurţi ai tatălui meu; ne rostogolim pe jos de râs când aflăm că acum 
toţi copiii din familia Ludy cântă „Aleluia“ aşteptând la magazin să 
le vină rândul să plătească; şi râdem cu lacrimi când vorbim despre 
toate lucrurile cu care a trebuit să se acomodeze săraca Leslie, de 
când s-a căsătorit cu un Ludy. 

Fiecare avem de făcut o alegere. Putem ori să ne catalogăm fami- 
liile ca fiind stânjenitoare, ori să învăţăm să râdem de toate aceste 
apucături ale lor. Putem ori să ne îndepărtăm de ei ca să ne salvăm 
prețioasa reputaţie, ori să învăţăm să fim ca şi Hristos şi să ne bucurăm 
atât de partea lor neatractivă, cât şi de cea plăcută, aleasă şi nobilă. 
Pentru că despre asta e vorba în căsnicie! Întrebaţi-o numai pe Leslie! 


Învață să-i slujești pe e; 


Dă-mi voie să-ţi mai amintesc o dată. Cum te comporţi cu cei care-ţi 
sunt cei mai apropiaţi, aşa te vei comporta şi cu viitorul tău partener 
de viață. i 

N-o voi uita niciodată pe mama, cum, cu mâinile în şolduri şi cu o 
privire încruntată, încerca să-l facă pe nesuferitului ei fiu de paispre- 
zece ani să priceapă acest adevăr. „Eric, cum mă tratezi pe mine, aşa o 
vei trata şi pe soția ta!“ 

Răspunsul meu era oricum, numai plin de căință nu. O contrazi- 
ceam spunându-i, „O voi trata mai bine decât te tratez pe tine!“ 

Pentru că, vezi tu, eram convins că o dată ce mă voi căsători, 
latura mea de cavaler-în-armură-strălucitoare va ieşi în sfârşit la 
lumină şi o voi trata pe soţia mea ca pe o prințesă. Să nu mă înţelegi 
greşit, o iubeam pe mama, cum îi iubeam şi pe toţi ceilalți membri ai 
familiei, dar nu aşa cum, credeam eu, aveam să-mi iubesc soția! Din 
ziua în care iubirea inimii mele avea să apară în viaţa mea, aveam să 
fiu fermecat de frumuseţea ei. Eram sigur că viaţa de căsnicie va 
scoate la iveală partea mea mai plăcută, mai sensibilă. Din nefericire 

însă, atât pentru voi cât şi pentru mine, lucrul acesta pur şi simplu nu 
este adevărat. 

Să nu mă înţelegi greşit! Este adevărat că partenerul tău va umple 
în inima, mintea și viaţa ta un loc pe care nici un membru din familia 
ta nu l-ar putea umple vreodată. Şi este adevărat că, la început, va fi 
mai uşor să-ți arăţi partea mai bună, mai sensibilă. La fel de adevărat 
este însă și faptul că, cu cât vei deveni mai apropiat față de partenerul 
tău, cu atât va ieşi mai mult la lumină adevărata ta faţă. Pentru cei 
mai mulți dintre noi, lucrul acesta nu este deloc unul plăcut! 

Leslie l-a mulțumit până acum lui Dumnezeu de mii de ori că în 
viața mea a existat o vreme în care Dumnezeu m-a învăţat să-mi tra- 
tez mama şi sora cu sensibilitate. Timp de trei ani, de la vârsta de 
douăzeci la douăzeci şi trei de ani, unul din cele mai importante 
scopuri în viață pentru mine a fost să învăţ să fiu un gentleman ade- 
vărat. Nu a fost ușor! Nu din cauza lor, ci din cauza mea! Mă 
obişnuisem atât de mult să spun fără nici o reţinere tot ce-mi îmi 
trecea prin cap. Trebuia să învăţ că femeile iau puţin mai în serios 
ceea ce li se spune decât bărbaţii. Remarci de felul, „Şi chiar ai de 
gând să porți rochia asta?“, sau „Măi-măi, da’ rău arăţi!“, sau 
„Oricine-o fi făcut cozonacul ăsta are nevoie să înveţe cum se 
foloseşte un cuptor!“, sau „Eşti gravidă sau doar te pregăteşti pentru 
iarnă?“ erau acum total interzise! 

În perioada aceea de trei ani am învăţat şi ca, după ce mănânc, să 
mă ridic de la masă şi, fără să mi se ceară, să spăl vasele. Acum, 
băieţi, nu mă întrebaţi de ce, însă chestia asta cu spălatul vaselor are 
un efect puternic asupra femeilor! Am mai învățat şi ca după ce 
terminam de spălat vasele, cu toate că nu-mi făcea plăcere, să întreb, 
„Pot să te mai ajut cu ceva?“ 

Sunt două feluri în care putem să abordăm viaţa: fie căutând să ne 
împlinim propriile nevoi, fie căutând să le împlinim pe cele ale 
altora. În prima variantă, nu ajungem să fim satisfăcuţi niciodată, 
nevoile noastre cele mai adânci părând să nu se împlinească nicio- 
dată. Când însă ne dedicăm altora şi căutăm să le fim de folos într-un 
mod sau altul, nu numai că dobândim o satisfacţie sufletească, dar 
nevoile noastre cele mai adânci sunt şi ele împlinite. Învățând să 


186 


slujim altora, vom ajunge să cunoaştem fericirea vieţii împreună, pe 
care ne-am dorit-o de altfel dintotdeauna. 


Ce am de făcut? Nu trec decât o dată prin lumea asta. De 
aceea, orice bine, orice ajutor pe care-l pot da unui om... să-l 
dau acum. Să nu neglijez să fac asta şi să nu amân, pentru că 
nu voi mai trece încă o dată pe calea asta.? 


O CUGETARE A UNUI QUAKER 


Aveţi grijă să nu vă iasă de pe buze nici un cuvânt murdar, 
lipsit de respect sau distrugător. Folosiți-vă cuvintele pentru a 
zidi, nu pentru a împovăra: pentru a ajuta, nu pentru a 
vătăma; pentru a încuraja, nu pentru a irita. 


EFESENI 4:29 (TRADUCERE PARAFRAZATĂ) 


Secretul cuceririi unei inimi 


M-am convins, după ce am studiat specia femeiască vreme de două- 
zeci și opt de ani, că fetele se parfumează nu ca să-i impresioneze pe 
băieţi, ci ca să impresioneze-alte fete! Gândeşte-te numai la asta. O fată 
care ar dori cu adevărat să atragă ca un magnet pe un băiat înspre ea, 
s-ar da din belșug nu cu un parfum puternic, ci cu ceva ce ar mirosi ca ` 
o friptură de pui bine condimentată! 

Acelaşi lucru este adevărat în ce ne priveşte pe noi, băieţii. Ridi- 
căm greutăți, răspundem cu o jumătate de gură, asudăm, ne întindem 
tendoanele, ne scrântim gleznele şi mirosim urât numai ca să le impre- 
sionăm pe fete, când, de fapt, nu reuşim să impresionăm decât pe alți 
băieți. Când noi, băieţii, vedem pe unul care seamănă cu Arnold 
Schwarzenegger, ni se taie respiraţia şi exclamăm, „Uau! Ce tare e!“ 
Cele mai multe fete însă nu observă decât că pantalonii lui scurţi din 
material supraelastic fosforescent, de culoare roz, nu se asortează cu 
tricoul mulat de culoare verde deschis combinat cu un roşu Coca-Cola 
şi care miroase ciudat de asemănător cu un sconcs mort de vreo câteva 
săptămâni. Ă 

În parte, poți face ca o căsnicie să fie plăcută învățând să apreciezi 

micile lucruri la care de multe ori partenerul tău trudeşte din greu. 
Leslie apreciază foarte puţin nişte muşchi enormi. Ceea ce e un lucru 
bun, căci dacă ar fi altfel, nu s-ar mai fi căsătorit cu mine! Când eram 
mic, mama îmi spunea „Sârmuliță“. Nu am absolut nimic în exces pe 
trupul meu. Nu am un colac de grăsime în jurul mijlocului, dar nu am 
nici o grămadă de muşchi în plus care să-mi înfrumusețeze corpul. 
Dacă numai o săptămână n-aş mai ridica greutăți, m-aş usca precum o 
stafidă aflată în greva foamei şi aş risca să fiu culcat la pământ de 
prima rafală mai puternică de vânt. Aşa că muncesc din greu să-mi 
menţin greutatea, mai ales muşchii. lar Leslie, ca una care mă studiază 
tot timpul, a învăţat cât de important este să facă remarci apreciative la 
adresa muşchilor mei, chiar când aceşti sunt minusculi. 

Sosesc acasă de la sala de forţă şi lubita mea mă aşteaptă. Cu un 
zâmbet larg pe faţă şi cu nerăbdarea citindu-i-se în priviri, îmi zice, 
„Lasă-mă să-i văd!“ La aceasta, eu îmi suflec mânecile şi-mi încord 
bicepşii uriaşi (OK, cel puţin reacţia ei e ca şi cum bicepşii mei ar fi 
uriaşi). „Uau!“, exclamă, în timp ce-i pipăie. Fetelor, pentru voi s-ar 
putea să nu însemne nimic, dar când vă arătați impresionate de vreun 
lucru la care un bărbat lucrează din greu, chiar de ceva atât de mic 
cum sunt bicepşii mei, aceasta îl va face să pe bărbatul acela se simtă 
ca un campion. - 

Acelaşi lucru se întâmplă şi invers, când eu mă strecor în lumea lui 
Leslie şi învăţ să apreciez micile lucruri care pentru ea sunt foarte 
importante. Lui Leslie îi place foarte mult să iasă la cumpărături! Mie 
nu! Eu sunt foarte bun la economisirea banilor, nu la cheltuirea lor. 
Leslie e foarte bună la ceea ce ea numeşte „economisirea banilor prin 
cheltuirea lor“. E o diferență foarte subtilă, dar care a ruinat nu puține 
căsnicii. Oricât de ciudat ar părea, am învățat să fac din ieşitul la 
cumpărături cu Leslie un amuzament. Mi-am propus să petrec timp în 
lumea ei și să încerc să mă simt bine în astfel de momente. E adevărat, 
din când în când, în aceste aventuri ale cumpărăturilor, „partea mea 
proastă“ mai iese la suprafaţă, însă în cele din urmă amândoi am 
învăţat să petrecem un timp deosebit împreună căutând puloverul care 
să se asorteze cu o anume pereche de pantaloni sau cureaua care să se 
asorteze cu o anume cămaşă. 

Inevitabil, după ce ne căsătorim, descoperim că suntem foarte dife- 
riţi de persoana căreia i-am spus „Da!“. Când suntem îndrăgostiţi, nu 
vedem o mulțime de lucruri care poate altfel nu ne-ar place la persoana 
iubită, ceea ce însă nu mai putem spune că se întâmplă și în căsnicie. 
Ceea ce suntem în spatele aspectului nostru îngrijit iese la lumină pe 
de-antregul după ce începem să locuim sub acelaşi acoperiș. Înainte de 
a mă căsători cu Leslie, ea obişnuia să-mi spună că respirația mea 
mirosea tot timpul a Colgate mentolat. Când însă într-o dimineaţă, 
după ce ne-am căsătorit, s-a trezit alături de mine şi la nas i-a ajuns o 
adiere din „respirația morții“, şi-a dat seama cât de mult se înșelase! 


Taci și îmbrățișează 


Trecuseră vreo trei săptămâni de când eram căsătorit, când Leslie a 
început să se poarte oarecum ciudat. Stătea la capătul patului și înce- 
pea să plângă. Problema era că, după câte vedeam eu, plângea fără 
motiv. În ce mă priveşte, plâng atunci când am vreun motiv să plâng. 
Leslie însă, aveam să descopăr, plângea doar ca să plângă. 

Mă aşezam lângă ea şi o întrebam, „Les, de ce plângi?“ Ca bărbat 
voiam să ştiu care e problema. De ce? Ca să o pot rezolva! „Hai, Les! 
Spune-mi ce s-a întâmplat, ca să te pot ajuta!“ 

Ce era şi mai ciudat era că Leslie începea să plângă și mai tare după 
ce-i spuneam că vreau să o ajut. În mod normal, în fața unei situaţii de 
felul acesta, ai crede că ea dorea să o ajut să rezolve problema care o 
făcea să plângă. Dacă eu aș plânge, acesta ar fi lucrul pe care mi l-aş 
dori ca ea să-l facă. Tocmai asta însă era problema mea! Cât timp 
încercam, din perspectiva mea, să împlinesc nevoile lui Leslie aşa cum 
doream eu ca nevoile mele să fie împlinite, tot ce reuşeam să fac era să 
înrăutățesc lucrurile. Singurul mod în care o puteam ajuta—și în care 
o pot ajuta şi acum—pe Leslie, era să intru în lumea ei şi să văd împli- 
nirea nevoilor ei prin ochii ei. Ceea ce am descoperit, făcând lucrul 
acesta, a fost şocant! 

Ea doreşte să tac! Ciudat, dar nici măcar nu doreşte ca problema 
ei să se rezolve. Ea nu vrea decât să stau alături de ea, să-i accept 
sentimentele, să o cuprid pe după umeri şi să o strâng la piept. 

Fetelor, poate credeți că este normal ca băieți să ştie să se comporte 
în felul acesta. Vă spun însă că lucrul acesta e cel mai îndepărtat de 
minţile noastre! Întrucât de obicei, noi, băieţii, dorim ca problemele 
noastre să fie rezolvate, credem în mod firesc că şi în ce le priveşte pe 
fete, cel mai bun mod în care ne putem arăta sensibilitatea față de ele 
este să le ajutăm să-şi rezolve problemele. Şi, în ciuda faptului că 
adesea nu suntem decât nişte bâlbâiţi când vine vorba de sensibilitate, 
să nu credeţi că nu încercăm! 

Dacă vrei să cucereşti o inimă, trebuie să fii tandru. Tandreţea este 
calitatea de şti să intri in lumea celuilalt, pentru ca astfel să vii în 
întâmpinarea nevoilor pe care le are în modul în care „lumea lui“ 
defineşte care este „cea mai bună cale“ de a face acest lucru. 

Băieți, să fii un umăr pe care se poate plânge, să spui femeii din 
viaţa ta cuvinte prin care să-i arăţi afecţiune, să speli vasele după ce 
ați luat masa şi să te asiguri că soţia ta are rezervorul de benzină plin 
înainte de a pomi la cumpărături—toate acestea sunt nişte lucruri 
mici pe care le poţi face cu tandrețe pentru o femeie. În lumea ei însă 
lucrurile acestea mici sunt enorme! 

Fetelor, dacă vreți câteva sugestii care să vă ajute să câştigaţi 
inima unui băiat, întrebaţi-o numai pe Leslie! E cea mai bună când 
vine vorba de aşa ceva! Ştiţi cum îmi spune? Toţi băieţii ar fi invidi- 
oși! Îşi împreunează palmele, își dă capul pe spate, zâmbește cu 
admiraţie şi, cu vocea ei dulce, adorabilă, îmi spune eroul ei! Fetelor, 
dacă vreţi să furaţi inima unui băiat, atunci spuneţi-i cuvinte fru- 
moase. Pentru că bărbatul care este respectat şi onorat de către o 
femeie pune instantaneu pe el cincisprezece kilograme de muşchi, 
poate depăşi un Intercity şi poate sări peste un zgârie-nori cu un 
singur avânt. Cuvinte prin care să li se arate că sunt respectați îi 
transformă pe bărbaţii obişnuiţi în supereroi. Aşa că, indiferent că e 
vorba de aprecieri laudative la adresa mușchilor lui, de a arăta interes 
față de colecţia lui de CD-uri cu muzica lui preferată sau de a-l numi 
erou, un strop de tandreţe în modul în care tratezi un bărbat poate 
însemna diferența dintre a fi căsătorită cu un gentleman sau cu un 
papă-lapte. Unul se poartă ca un erou şi este tandru; celălalt e un om 
banal, modelat din acelaşi material ca și restul. 

Dacă vrei ca într-o zi să cucereşti inima persoanei iubite, trebuie 
să începi să practici tandreţea de pe-acum. Şi, la fel ca atunci când 
înveţi să ierți şi să primeşti iertare, să preţuieşti şi să ajuţi, terenul de 
antrenament nu este altul decât familia ta. 

Îți garantez că dacă vei învăţa să fii drăguţ şi tandru cu ei-i din 
viața ta, inima persoanei cu care te vei căsători într-o zi va fi ca o 
bucată de plastilină în mâinile tale. 


Mome și surori 


Băieți, dacă încă mai trăiţi cu mamele şi cu surorile voastre sub acelaşi 
acoperiş, vreau să vă spun că ele sunt pentru noi nişte rotiţe ajutătoare 
minunate care ne susțin în timp ce învăţăm să navigăm prin această 
lume a femeilor, cu totul nouă pentru noi. Le recomand pentru aceasta 
pe mame şi pe surori nu doar pentru că exersatul cu ele este cel mai 
dificil, ci şi din cauză că mamele și surorile noastre sunt printre puţi- 
nele femei care nu interpretează greşit gesturile noastre tandre, luân- 
du-le drept avansuri. Dacă nu ai o mamă sau o soră, fii foarte atent pe 
cine alegi ca persoană (sau persoane) pe care să practici. Şi asta pentru 
că tandreţea dă rezultate! 

OK, băieţi, dacă tandreţea e pentru voi un concept străin, atunci, 
la început, practicarea ei vi se va părea puţin ciudată. Cu cât o veţi 
practica însă mai mult, cu atât o veți face mai natural. De asta pot să 
vă asigur. Mai întâi, aş vrea să începeţi prin a căuta oportunități de a 
face complimente femeilor dragi din viaţa voastră. Indiferent că e 
vorba de coafura lor, de îmbrăcămintea cu care merg la biserică, de 
vocea lor încântătoare, sau chiar de incredibilul lor simț al umorului, 
învăţaţi să observați micile lucruri care sunt importante în lumea lor. 

În al doilea rând, vreau să o spuneți tare și clar, aşa încât ele să vă 
audă. Spune-ţi-le că arată minunat, că au voci plăcute sau pur şi 
simplu că vă bucuraţi că există. Fără îndoială, prima dată vor fi 
şocate când vă vor vedea că aţi devenit gentlemani, însă consec- 
vența voastră le va convinge că „profitorii“ sunt de domeniul trecu- 
tului, 

În al treilea rând, învățați să studiați femeile. S-ar putea să credeţi 
că ştiţi să o faceţi, dar cei mai mulți băieţi nu înțeleg că o femeie 
înseamnă mai mult decât doar frumuseţea ei fizică. Trebuie să înțele- 
geţi cum funcţionează o femeie înăuntrul ei. Dacă doriţi să trăiţi o 
frumoasă poveste de dragoste, va trebui să învăţaţi cum funcţionează 
mecanismul lăuntric al sexului frumos. 

Îmi amintesc că aveam nouăsprezece ani şi că eram lipsit aproape 
total de tandreţe. Mama mea avea o zi rea. Era nervoasă; nu-i plăceau 
culorile obiectelor din bucătărie; despre tricoul pe care-l purtam era 
de părere că trebuia aruncat; și mai era de părere că tatăl meu trebuia 
să-i spună şefului său să se arunce într-un lac îngheţat. În cele din 
urmă, cam pe la trei după-amiaza, a ţipat, „Aş ieși undeva din casa 
asta!“ 

Eu eram în bucătărie, cam la vreun metru de mama, îmbrăcat în 
tricoul meu ponosit. Am meditat la ce țipase mama, după care am 
spus, „Dar ai fost la magazin astăzi!“ 

Băieţilor, care încă nu v-aţi căsătorit, dați-mi voie să vă avertizez. 
Niciodată, și repet şi subliniez: NICIODATĂ, să nu răspundeţi unei 
femei în felul în care am făcut-o eu. Pentru că, vedeți voi, când vor- 
beşte o femeie, există o diferenţă între ce anume rostește şi ce vrea să 
spună prin ceea ce rostește. Când o femeie spune, „Aş ieşi undeva din 
casa asta!“, nu se gândeşte numai că ar ieși în poarta casei să privească 
la trecătorii de pe stradă. Încă nu am ajuns să înțeleg pe deplin despre 
ce anume e vorba, dar cred că astfel de cuvinte spuse de o femeie au 
mai mult de-a face cu o cină cu lumânări, cu cumpărarea unei rochii 
noi de la vreun magazin de specialitate, ori cu o scurtă oprire la maga- 
zinul de bijuterii, doar aşa, pentru a arunca o privire şi a admira. Numai 
cel care studiază femeile poate să-şi dea seama cam ce-şi dorește o 
femeie care spune aşa ceva. 

În sfârșit, învățați să tăceţi pur şi simplu şi să ştiţi să fiți un umăr 
pe care se poate plânge. Şi nu rezolvaţi, doar îmbrăţişaţi. Când nu vă 
înțelepeţi mamele sau surorile, nu le cereți să fie raționale; învățați 
mai degrabă să le strângeți la piept, într-o îmbrățişare. 

Tati și fraţi 


Fetelor, trebuie să recunosc, în cazul vostru e mult mai greu cu roti- 
tele ajutătoare de care aveţi nevoie pentru a învăţa să fiți tandre. De 
obicei e destul de uşor să fiţi tandre cu taţii voştri; mult mai greu e 
însă cu fraţii voştri. 

În general, fraţii, cum sunt eu, sunt 95% profitori, 4% bădărani şi 
1% tandri. Cele mai multe surori ar spune probabil că procentul de 
1% e prea generos. În esenţă, noi băieţii avem o disperată nevoie de 
a fi şcoliți când vine vorba despre a învăţa cum să ne comportăm cu 
o domnişoară, ca să nu mai spunem nimic despre a învăța cum să-i 
cucerim inima. 

Surorilor, şi acum e rândul vostru. Vă rugăm să aveţi milă de noi, 
„profitorii“, şi să învățați să fiţi tandre cu noi. Măcar de dragul fetelor 
cu care ne vom căsători într-o zi, ajutați-ne, vă rugăm, să ne pregătim 
să devenim gentlemani adevărați. Priviţi-o.ca un cadou de nuntă pentru 
viitoarele voastre cumnate. Vă daţi seama sau nu, un bărbat este mode- 
lat de cuvintele unei femei. Dacă aceste cuvinte sunt depreciative, 
chiar și cel mai tare bărbat din lume poate ajunge un incapabil. Dacă 
ele însă sunt cuvinte care zidesc, chiar şi cel mai incapabil bărbat poate 
ajunge un lider puternic. 

În primul rând, strecurați-vă în lumea băieților (vă sfătuiesc însă 
ca înainte să vă puneţi o mască de gaze!) şi observați ce este impor- 
tant în lumea noastră. Fiecare băiat e diferit, aşa că lucruri importante 
pentru noi nu veţi putea spune că sunt doar mâncarea şi fotbalul. 
Astfel de lucruri ar putea fi şi muzica, sau maioul mulat care scoate 
în evidență mușchii, sau computerul, sau cine mai ştie ce. 

Apoi, găsiți oportunități să discutaţi aceste subiecte „fascinante“ 
cu băieții. Dacă vă aventuraţi în lumea /or, veți descoperi că un băiat 
are și alte lucruri care îl definesc, nu doar râgâiala şi transpiraţia. ŞI, 
așa cum voi doriţi să auziţi cuvinte care vă fac să vă simţiţi iubite, tot 
aşa şi noi, băieţii, avem nevoie să ni se spună cuvinte care să ne facă 
să ne simţim respectați. 

Data viitoare când vă veți vedea fraţii făcând un lucru în care 
excelează, lĂudaţi-i pentru iscusinţa lor şi arătaţi-le că sunteți mândre 

să fiţi surorile lor. Cu cât îi veţi respecta mai mult, prin cuvânt şi 
atitudine, cu atât vor fi şi ei mai respectuoşi faţă de voi. 

În sfârşit, nu încercați să ne schimbaţi spre a fi mai asemănători cu 
voi. Învățaţi să ne apreciaţi, ca bărbați, pentru tot ceea ce Dumnezeu 
ne-a conceput să fim. Probabil nu suntem la fel de gingași și frumoși 
cum sunteți voi. Cu ajutorul femeilor din viața noastră însă, putem 
avea şi noi un fel de gingăşie și de frumuseţe care să fie o combinaţie 
perfectă de fermitate şi tandrețe, 100% masculină. 

S-ar putea să sune ca o trădare a speciei bărbătești, însă există 
momente când chiar şi pe noi, băieţii, nu ne mai înţelege nimeni. În 
astfel de clipe, avem şi noi nevoie de un umăr pe care să plângem. 


O poveste de dragoste mai dulce 


Să ne întoarcem la „cântecul de dragoste mai dulce“. Cu toţii tânjim să 
cunoaştem „fața frumoasă a dragostei“ şi să trăim povestea de dragoste 
la care visăm. Suntem însă gata să plătim preţul pentru aceasta? Aşa 
cum spuneam într-unul din capitolele anterioare, „cântecul mai dulce“ 
este cântat în viaţa celui ce se goleşte de sine pentru Dumnezeu, care 
renunță la sine pentru a se încrede în El şi care caută să fie asemenea 
Lui în orice faptă, atitudine sau cuvânt. „Cântecul mai dulce“ este mai 
degrabă un dar decât un fel. Nu e ceva ce câştigăm în urma unor stră- 
danii, e ceva ce primim pe măsură ce-L lăsăm pe Marele Autor al 
poveștii de dragoste să facă cu măiestrie din noi nişte iubiţi tandri şi 
sensibili, aşa ca Mirele nostru, Isus. 

Aşa cum spuneam înainte, familia este o latură a vieţii noastre pe 
care cei mai mulți dintre noi mai degrabă am da-o la o parte. „Cânte- 
cul mai dulce“ însă depinde de disponibilitatea noastră de a învăţa să 
iertăm şi să primim iertarea, să-i prețuim pe cei care ne sunt cei mai 
apropiaţi, să le slujim acelora cărora adesea se pare că e cel mai 
dificil să li se slujeacă şi să purtăm de grijă cu tandreţe celor apropiaţi 
şi dragi. 

<, Dacă te laşi enervat de ciudăţeniile şi obiceiurile deranjante ale 
persoanelor dragi din viaţa ta, vei pierde prilejul de a te pregăti 

pentru o poveste divină de dragoste. Dacă acum nu înveţi să fii ca 
Hristos în modul cum te comporţi cu toţi ei-i din viața ta, în viitor îţi 
va fi mult mai dificil să-i tratezi pe ei-i din propria ta familie cu 
demnitatea şi dragostea de care vor avea disperată nevoie. 


Un pas mai departe 


Nu este o istorisire lungă şi este una care trebuie citită. Capitolele 44 
şi 45 din Geneza descriu una din cele mai tandre scene de iertare şi 
împăcare familială care au avut loc vreodată. Pe cine din familia ta 
trebuie să ierți? Şi de la care membri ai familiei trebuie să-ţi ceri 
iertare? Nu amâna! Cel mai potrivit moment pentru a pune lucrurile 
în rânduială este acum! 


Leslie 


JUCÂND LA VICTORIE 


pregătindu-te pentru succes prin aţi alege o echipă de învingători 


O lecţie despre cum poţi evita ciocnirea frontală 


ricol pentru siguranța circulaţiei din minunatul stat Colorado. 

Luasem, e adevărat, lecţii de conducere, însă cele mai multe din- 
tre orele de curs le petrecusem scriind bilețele prietenelor sau moţăind, 
în loc să învăţ cum se conduce o maşină pe drumurile publice. 

Când, în sfârşit, am luat carnetul de conducere (nu mă întreba cum 
am trecut examenul), am fost foarte bucuroasă că eram liberă! Nu mai 
aveam nevoie ca tata sau mama să mă însoţească ori de câte ori luam 
maşina pentru o mică plimbare. Eram absolut convinsă că o puteam 
face singură. 

Mai erau câteva detalii, pe care, dată fiind moțăiala de la lecţiile de 
conducere, nu le învățasem. Eram însă încrezătoare că, o dată ce voi 
ieşi şi voi începe să conduc, toate neclarităţile respective vor dispărea. 

Într-o după-amiază însorită de ianuarie, trebuia să traversez oraşul 
cu maşina pentru a ajunge la o întâlnire. Părinţii mei mă priveau 
neliniştiți, în timp ce eu am înhăţat cheile maşinii şi m-am îndreptat 
spre uşă. „Nu vrei să meargă unul dintre noi cu tine, Leslie?“, m-au 
întrebat. 


Pia conducător auto, la şaisprezece ani, eram un adevărat pe- 

Nerăbdătoare, am clătinat din cap. „Nu am nevoie de ajutor“, i-am 
informat cu o privire deloc prietenoasă, de parcă tocmai s-ar [i oferit 
să-mi taie clătitele în bucățele mici. S-au privit unul pe altul cu îngri- 
jorare, însă nu s-au opus și m-au lăsat să plec singură. Am alergat la 
mașină, am sărit la volan, am pornit radioul și am apăsat pe acce- 
leraţie. 

Am pomit şi după un timp am ajuns într-o intersecție. Am încetinit 
şi m-am încadrat pe banda stângă, dar în momentul următor... mi s-a 
blocat mintea. Trebuia să ocolesc scuarul? Sau o iau prin fața lui? Din 
direcţia opusă nu venea nici o maşină care m-ar fi ajutat să văd încotro 
trebuia s-o apuc. Am intrat în panică. Când semaforul s-a schimbat în 
verde, am concluzionat în mod genial că trebuia să o iau prin fața 
scuarului, nu să-l ocolesc. Am accelerat şi am pornit. În momentul 
acela, din faţă, o maşină s-a îndreptat spre mine, și am realizat că 
tocmai făcusem o greşeală de conducere nu tocmai mică. Mintea mi-a 
intrat în ultima viteză. Nu cred că au predat asta la lecţiile de condu- 
cere, mi-am zis, chibzuind ce să fac mai departe. Maşinile care veneau 
din față formaseră deja un şir destul de lung și şoferii mă claxonau 
nervoşi. Am dat nesigură înapoi de pe banda greşită şi am ocolit 
scuarul, cu obrajii arzându-mi de umilință. A fost unul din cele mai 
jenante momente prin care am trecut, ca să nu spun decât atât. 

Una dintre caracteristicile pe care le avem în mod natural ca oameni 
este hotărârea încăpățânată de a face lucrurile aşa cum ne place nouă, 
şi de a le face singuri. În cultura noastră se consideră semn de slăbi- 
ciune să ceri ajutorul cuiva. Şi totuşi, ca şi creștini, Dumnezeu ne-a 
conceput astfel încât să avem nevoie unii de alții—ne-a conceput să 
depindem de trupul lui Hristos pentru sprijin, rugăciune, înțelepciune 
şi chiar pentru ajutor practic. Îndreptându-te cu încăpățânare numai în 
direcția în care vrei tu, singur şi fără vreun ajutor din partea altora, 
ajungi adesea să intri pe contrasens, și uneori chiar să te ciocneşti 
frontal! Lucrul acesta este în mod special adevărat în viaţa de dragoste. 


Alegerea unei echipe 


Una dintre întrebările cele mai des puse de către o persoană 

celibatară care îşi doreşte să trăiască o poveste de dragoste scrisă de 
Dumnezeu este, „Cum ştiu când o relaţie este de la Dumnezeu?“ 

Ca să putem răspunde la această întrebare dificilă şi să ne bucurăm 
de o astfel de relaţie, trebuie să ne formăm o echipă. O astfel de echipă 
trebuie să fie formată din oameni după voia lui Dumnezeu, care să ne 
ajute să nu ne abatem de la scopul pe care ni l-am propus, să se roage 
cu noi și să ne ajute să vedem dintr-o perspectivă exterioară, nouă, 
urcușurile și coborâşurile drumului nostru prin viață. 

Caută în viaţa ta oamenii pe care Dumnezeu ți i-a dat cu acest 
scop. După ce-i vei găsi şi le vei cere sprijinul pentru acest domeniu 
al vieţii tale, vei descoperi o frumuseţe şi o siguranță cum nu vei fi 
crezut niciodată că pot exista. 

Nu va mai trebui să încerci să „rezolvi lucrurile“ de unul singur; 
vei fi sprijinit de oameni care te vor iubi şi care vor sta alături de tine. 
Aceşti colegi de echipă te vor ajuta să discerni care este voia lui 
Dumnezeu pentru viaţa ta de dragoste. 


De ce sunt părinții buni colegi de echipă 


Pentru cei mai mulți dintre noi, este clar că persoanele care pot ajunge 
cel mai repede colegii noştri de echipă şi pe care ni le-a dat Dumnezeu 
sunt părinţii noştri. Ştiu, ştiu... mulţi dintre voi vă entuziasmați la ideea 
de a avea colegi de echipă, însă imediat ce auziți cuvântul părinți, vă 
vine să închideți cartea asta. Adesea părinții par să fie antiteza a tot ce 
e romantic! Eu însă nu vorbesc aici despre căsătorii aranjate dinainte. 
Şi nici despre a raporta zilnic părinţilor voştri care sunt ultimele evolu- 
tii în viaţa voastră de dragoste. Vă sugerez doar să vă invitaţi părinții să 
facă parte din echipa voastră, pentru a vă fi aproape în căutarea voii lui 
Dumnezeu pentru viaţa voastră de dragoste. S-ar putea să fiţi surprinși 
de ce se va întâmpla când o veţi face, şi asta pentru mai multe motive... 

Părinţii au o înțelepciune proprie, dăruită de Dumnezeu, care vă 
poate fi de folos în viață. Când suntem tineri, înţelepciunea aceasta 
ne scoate din minţi, de multe ori, dar, pe măsură ce ne maturizăm, 
învăţăm să o prețuim. Ea se poate dovedi inestimabilă când suntem 
confuzi cu privire la o relaţie. Indiferent dacă le apreciem sau nu 


„sfatul“, opiniile părinţilor noştri ar trebui evaluate în mod serios. 

Cinstindu-ne părinţii şi respectând poziţia pe care le-a dat-o Dum- 
nezeu în viața noastră, Î cinstim pe Dumnezeu. El va binecuvânta. 
decizia noastră de a ne onora părinţii, chiar dacă lucrul acesta nu este 
ușor (vezi Efeseni 6:1-3). 

După ce I-am încredinţat lui Dumnezeu stiloul pentru a-mi scrie 
povestea de dragoste, unul dintre primele lucruri pe care am simțit că 
mă îndemna să le fac a fost să-mi invit părinții să facă parte din echipa 
mea prin a se ruga pentru mine şi a se asigura că deciziile pe care le 
luam erau înțelepte. Era ca şi cum El mi-ar fi reamintit cu blândețe, 
Leslie, i-am pus pe părinții tăi în viața ta cu un scop. Ei au o înțelepciu- 
ne şi o ungere deosebite pe care le-au primit de la Mine, special pentru 
viața ta. Nu ignora colegii de echipă apropiaţi pe care ţi i-am dal. 

Cu toate acestea, nu-mi plăcea ideea ca părinţii mei să se implice 
în viaţa mea de dragoste. Doar crescusem într-o cultură care mă 
învățase să devin „independentă“ de părinţii mei. Eram „majoră“. De 
ce să fi avut dintr-o dată nevoie de ajutorul părinților mei? Cu toate 
că decideam singură ce şi cum să fac în viață, și părinţii mă tratau ca 
pe un adult, cumva îmi imaginam totuşi că ei mă vedeau ca pe un 
copil de doisprezece ani care avea nevoie de supraveghere de aproa- 
pe când venea vorba despre acest domeniu al vieţii. 

În imaginaţia mea, mă vedeam spunându-le cu ezitare, „OK, mamă 
şi tată, vreau sincer să mă ajutați să discern voia lui Dumnezeu cu 
privire la viața mea de dragoste“. 

Mi-i imaginam apoi pe părinţii mei frecându-și mâinile de bucurie, 
o bucurie care nu anunţa nimic bun, și răspunzându-mi, „În sfârşit! De 
când aşteptăm clipa asta! Ți-am găsit un soț! ÎI cheamă Alfred Vorbe- 
goale, şi nunta va fi luna viitoare“. 

Nimic nu era mai departe de realitate decât acest scenariu. Părinţii 
mei erau tot atât de preocupați de fericirea mea în acest domeniu pe 
cât eram eu. Şi când am venit la ei şi i-am invitat să fie parte „a 
echipei mele“ în a mă ajuta să caut voia lui Dumnezeu cu privire la 
viaţa mea de dragoste, răspunsul lor a fost unul cu totul diferit de 
ce-mi imaginasem eu. 

„Leslie, noi te iubim. Tu şi fraţii tăi sunteţi mai importanți pentru 

noi decât orice altceva pe lumea aceasta. Noi ne rupăm pentru viitorul 
tău soţ încă din ziua în care am devenit creştini. Nu putem spune că le 
ştim pe toate, dar vrem să ştii că suntem aici pentru tinc, oricând ai 
nevoie de noi. Ne vom ruga cu tine ori de câte ori vei simţi nevoia şi 
voim încerca să-ți dăm sprijinul necesar în toţi aceşti ani importanți ai 
vieţii tale.“ 

Eliberarea şi siguranța pe care mi le-au adus cuvintele lor au fost 
uimitoare! Primul pas a fost să-l încredințez lui Dumnezeu stiloul 
să-mi scrie povestea de dragoste—să învăţ să mă încred deplin în El. 
Lui trebuia să-l mulțumesc că între mine și părinții mei exista de-acum ` 
o frumoasă relație de echipă. Nu mai trebuia să merg singură pe 
cărarea aceasta! Existau doi oameni care mă iubeau mult, care doreau 
ce era mai bun pentru mine şi care se angajaseră să-L caute pe Dumne- 
zeu împreună cu mine şi să mă sprijine la fiecare pas pe cale! 

Este incredibil cum a scris Dumnezeu fiecare rând al poveștii 
noastre de dragoste, exact la momentul potrivit. Prea puţin mi-am dat 
seama atunci cât de importantă avea să fie conversație aceea cu 
părinţii mei pentru restul poveştii. 

Cinstindu-ne părinţii putem ajunge să trăim o poveste de dra- 
goste mai dulce! Crede-mă, niciodată n-aş fi crezut că implicarea 
părinţilor în acest domeniu al vieţii mele ar putea aduce vreun plus 
de romantism. Câteva însă dintre cele mai de neuitat momente ale 
poveștii mele de dragoste cu Eric li se datorează părinților noștri... 

Eric şi cu mine eram prieteni apropiaţi de mai multe luni, înainte 
să înceapă între noi o relație de dragoste. De fapt, nici unul dintre noi 
nu se aştepta ca între noi să se lege o relaţie de acest fel, deoarece el 
era mai în vârstă decât mine cu cinci ani, eu văzând în el mai degrabă 
un frate mai mare. A venit însă o vreme în care amândoi am început 
să ne punem întrebări cu privire la prietenia noastră. Chiar dacă eram 
„doar prieteni“, oare nu petreceam prea mult timp împreună? În mod 
individual, amândoi luasem hotărârea înaintea lui Dumnezeu ca prie- 
tenia noastră cu persoanele de sex opus să fie curată, onorându-l în 
felul acesta pe viitorul nostru partener de viață. Aşa că ne întrebam 
ce-ar zice viitorii noştri parteneri dacă ar şti cât de mult timp petre- 
ceam împreună. 

Într-o zi de vară, în timp ce ne întorceam acasă dintr-o misiune la 
New Orleans, Eric a adus vorba despre acest subiect. 

„Vreau să-mi onorez şi să-mi respect viitoarea soţie şi același 
lucru vreau să-l fac și față de viitorul tău soț“, a început el. „Prietenia 
mea cu tine este foarte importantă pentru mine, însă uneori mă întreb 
dacă nu suntem prea apropiaţi. Poate că petrecem prea mult timp 
împreună. Cred că ar trebui să ne rugăm pentru lucrul acesta. Fiecare 
să se roage singur.“ 

În timp ce dădeam din cap aprobator, Eric a mai spus ceva la care 
nu mă aşteptam: „Şi poate că ar trebui să mă întâlnesc cu tatăl tău.“ 

Fără să mă gândesc, am răspuns, „Mda..., cred că ar trebui“. 

A urmat un moment de tăcere în care tensiunea plutea în aer, fiecare 
gândindu-se la cuvintele pe care acum parcă regreta că le-a spus. Ne 
întrebam amândoi de ce fusesem de acord că Eric trebuia să vorbească 
cu tatăl meu. Nu era vorba să mă ceară în căsătorie sau ceva de felul 
acesta! N-am mai adus însă subiectul în discuție. 

Curând aveam să descoperim însă că Dumnezeu ştiuse exact ce 
făcea când ne-a călăuzit conversaţia pentru a ajunge la subiectul acela. 
Câteva zile mai târzu, Eric s-a întâlnit cu tatăl meu să ia prânzul la un 
restaurant din apropiere. Eric sorbea agitat din paharul cu apă, în timp 
ce tatăl meu studia meniul. 

De ce fac asta? Ce să-i spun? se întreba Eric pentru a suta oară. 
Era însă acolo şi nu voia să piardă ocazia. După ce au comandat, Eric 
a inspirat adânc şi şi-a început micul „discurs“ pe care-l avea pre- 
gătit. 

„Āā... doresc să vorbesc cu dumneavoastră despre prietenia mea 
cu Leslie“, a început el, în timp ce tatăl meu îl privea calm peste 
masă. Eric înghiţi în sec cu greu, după care continuă. 

„Vreau să spun că voi avea grijă. Leslie și cu mine petrecem mult 
timp împreună, şi în această relație eu doresc să-i onorez pe viitorul 
ei soț şi pe viitoarea mea soţie. Mă întreb dacă nu ne-aţi putea sugera 
la cât timp petrecut împreună ar trebui să ne limităm.“ 

Timp de câteva clipe tatăl meu nu a spus nimic. Apoi a început 
să-i spună lui Eric câteva cuvinte înțelepte pe care acesta nu avea să 
le uite niciodată. 

„Eric, unul dintre motivele pentru care ştiu că prietenia ta cu 
Leslie este de la Dumnezeu“, a spus tatăl meu, „este acela că de când 
ai apărut în viața fiicei mele am văzut-o apropiindu-se constant de 
Dumnezeu, ca rezultat al prieteniei voastre“. 

Unul dintre lucrurile frumoase cu privire la a avea colegi de 

„echipă este acela că ei vin cu o perspectivă exterioară asupra unei 
prietenii sau a unei relaţii. Ei pot vedea lucruri pe care noi câteodată 
nu le vedem. Pornind de la roadele pe care le văd în viețile noastre 
ca urmare a unei relaţiei, aceşti colegi ai noştri de echipă ne pot ajuta 
să vedem dacă relaţia respectivă este sau nu de la Dumnezeu. Dacă 
relația ne îndepărtează de Dumnezeu şi de alte priorități, avem seri- 
oasă nevoie de a reevalua lucrurile. Dacă însă prietenia sau relația ne 
apropie de Dumnezeu şi produce roade duhovniceşti în viața noastră, 
lucrul acesta poate fi socotit un semn că s-ar putea să fie ceva ce 
Însuşi Dumnezeu a făcut să se întâmple. 

Colegii noştri de echipă ne pot vedea viața din exterior şi, de aceea, 
ne pot ajuta să discernem ce se întâmplă de fapt. Părinţii mei au obser- 
vat roadele pozitive pe care le producea în viaţa mea prietenia mea cu 
Eric. Vedeau în mod clar că Eric mă inspira şi mă încuraja să am o şi 
mai mare dragoste şi pasiune pentru Domnul. 

În urma cuvintelor pe care i le-a spus tatăl meu, Eric a înțeles şi 
mai mult valoarea faptului de a avea mentori puternici, după inima 
lui Dumnezeu, ca părinții noştri, la care să venim cu întrebări ca şi 
acelea care îi ardeau atunci în inimă. Tatăl meu însă nu terminase de 
împărtăşit lui Eric sfaturile înțelepte, cu o valoare eternă. Următoarea 
frază l-a surprins pe Eric, dar l-a şi învăţat un adevăr incredibil. 

„Eric“, a continuat tata, „știu că relația pe care o ai cu fiica mea este 
pură“, Apoi s-a oprit, în vreme ce Eric se întreba cum de putea fi atât 
de sigur cu privire la acest lucru, din moment ce nu era cu noi douăzeci 
și patru de ore pe zi. Ca şi cum i-ar fi citit gândurile, tatăl meu a conti- 
nuat, „Dacă relaţia ta cu Leslie n-ar fi pură, Dumnezeu mi-ar spune-o“. 

La auzul acelei afirmaţii rostite cu o mare siguranţă, lui Eric 
aproape că i s-a oprit inima. l-ar spune-o Dumnezeu? În momentul 
acela Eric s-a simțit foarte uşurat la gândul că relația noastră era într- 
adevăr pură. Nu putea decât să-şi imagineze cât de groaznic ar fi fost 

ca Dumnezeu să-l trezească pe tatăl meu în toiul nopții să-i spună că 
nu era pură! Şi l-a mai imaginat apoi pe tatăl meu mânios urmărin- 
du-l de-a lungul străzii cu o puşcă de vânătoare! 

După ce şi-a revenit din şocul produs de cuvintele tatălui meu, Eric 
a înţeles dintr-o dată un adevăr profund. El întotdeauna se gândise la 
mine ca la un individ independent care lua singur toate deciziile. 
Atunci însă a înțeles că Dumnezeu pusese un zid protector în jurul 
vieţii mele-—autoritatea părinţilor mei. Dumnezeu mă dăruise părin- 
ților mei ca pe o comoară de care ei să aibă grijă, căreia să-i dea toate 
cele necesare şi pe care să o protejeze. În urma acelei realizări pe care 
a avut-o pe moment, a înţeles cât de greşit ar fi să urmărească să aibă 
o relaţie romantică cu mine, fără să onoreze mai întâi poziţia pe care 
Dumnezeu le-o dăduse părinţilor mei. 

Începând din momentul acela, Eric a decis că şi părinţii lui, la fel 
ca părinții viitoarei soții, trebuiau să fie implicaţi în relație, de la 
început. În sinea lui şi-a luat angajament să onoreze şi să respecte 
autoritatea părinților atât peste viaţa lui cât şi peste cea a fetei cu care 
se va căsători. 

Întrerupându-i aceste gânduri, tatăl meu a reînceput să-i vorbească, 
surprinzându-l chiar şi mai mult decât înainte. 

„Și, Eric, vreau să ştii că Janet şi cu mine îţi dăruim binecuvântarea 
noastră de a continua relația aceasta cu fiica noastră în orice mod te va 
călăuzi Dumnezeu.“ 

Eric l-a privit cu ochii mari, un moment. Oare îl înțelesese greşit 
tatăl meu? A încercat apoi să clarifice lucrurile. „Dar eu nu asta am 
vrut să...“ 

Tatăl meu a ridicat mâna pentru a-l întrerupe. „Ştiu, ştiu“, i-a 
răspuns blând, „eu însă simt că îţi pot da această libertate“, 


Dragoste și respect 
N-au trecut decât câteva săptămâni de la discuţia aceea și, în urma 


unei serii de evenimente uimitoare, Eric a ajuns să fie sigur că cu 
eram cea cu care avea să se căsătorească într-o zi. 

Eric era serios în angajamentul lui de a onora şi respecta poziţia 
părinţilor mei în viaţa mea. După multă rugăciune, a decis să discute 
despre acest lucru cu tatăl meu, înainte de a-l discuta cu mine. Ştia 
care-mi erau sentimentele față de e! şi că tatăl meu ştia mai bine ca 
oricine care era poziţia mea. 

A ajuns să stea din nou la masă cu tatăl meu la acelaşi restaurant, 
de data aceasta dimineaţa devreme, înainte de a merge la muncă. Acum 
însă ştia ce voia să spună. În timp ce tatăl meu îşi .sorbea cafeaua și 
încerca să se trezească, Eric a trecut direct la motivul întâlnirii. 

„Vreau să vă spun că în ultimele săptămâni m-am rugat mult cu 
privire la prietenia pipa cu Leslie şi Dumnezeu mi-a arătat că într-o 
zi ca va fi soția mea.“ 

Cred că nu e nevoie să-ți mai spun, tatăl meu s-a trezit într-o clipă. 
După un moment însă şi-a revenit şi i-a dat lui Eric un răspuns 
uluitor. 

„Eric“, i-a spus, privindu-l drept în ochi, „Janet şi cu mine ne rugăm 
pentru viitorul soț al Lesliei încă din ziua în care am devenit creştini, 
acum paisprezece ani. Ne rugăm să-l putem recunoaște când va apărea 
în viaţa ei. Şi, Eric, noi ştim de o bucată de vreme că tu eşti acela.“ 

Ce confirmare incredibilă! Eric a fost plin de recunoştinţă pentru 
faptul că Dumnezeu îl lăsase „să facă greşeala“ de a se întâlni cu tatăl 
meu să discute despre prietenia lui cu mine. Era un tânăr care adesea 
simţea că greşea în viaţă, mai ales când venea vorba de relații. Aşa că 
era de înțeles de ce se simțea acum atât de minunat ştiind că avea un 
coleg de echipă în cea mai neaşteptată persoană—viitorul lui socru! 

Cât despre mine, când am aflat tot ce se întâmplase, aprecierea 
mea pentru Eric Ludy a crescut şi mai mult. În perioada în care a avut 
loc această conversaţie, inima îmi spunea că într-o zi mă voi căsători 
cu el. Cu atât mai mult vedeam acum ce om integru era. Mă respecta 
într-atât încât îi onora pe părinții mei în abordarea relaţiei noastre— 
aceasta era într-adevăr o poveste de dragoste adevărată! 

Câteva zile mai târziu, tatăl meu i-a făcut lui Eric cel mai frumos 
cadou. „Eric“, i-a zis el zâmbind, „îţi dau binecuvântarea să câștipi 
inima fiicei mele“. 

Nu s-a rămas însă doar la atât, după ce tatăl meu i-a dat lui Eric 

această binecuvântare de „a-mi câştiga inima“. După ce a început 
relaţia noastră, Eric şi tatăl meu au continuat să se întâlnească regu- 
lat... şi tatăl meu îl învăța cum să-mi cucerească inima. Tatăl meu era 
persoana care mă cunoştea mai bine decât oricine din lumea accasta. 
lar acum el transmitea ceea ce cunoştea cu privire la mine bărbatului 
alături de care urma să-mi petrec restul vieții! 

Când am aflat că se întâmpla lucrul acesta, m-am simţit dintr-o 
dată o prinţesă! Mă simțeam atât de prețuită! Cei mai importanți doi 
bărbaţi din viaţa mea petreceau ore întregi, nefăcând altceva decât să 
discute cine eram eu, cum eram eu, cum puteau să mă înţeleagă mai 
bine şi, mai mult decât orice, cum puteau să mă iubească! Să nu 
încerci să-mi spui că aşa ceva nu este incredibil de romantic! Care 
fată nu s-ar simți adorată şi preţuită, știind că ceva atât de special se 
întâmplă în viața ei? 

Când am văzut cu câtă dăruire învăţa Eric cum să se poarte cu mai 
multă sensibilitate cu mine şi cât de hotărât era să-mi onoreze şi să-mi 
respecte părinţii... respectul meu pentru el a crescut și mai mult. Am 
ştiut atunci fără nici o îndoială că el era bărbatul alături de care doream 
să-mi petrec viața. 

Părinții mei s-au dovedit a fi colegi de echipă minunaţi. Lunile și 
anii care au urmat au creat între noi o legătură cum nu crezusem până 
atunci că ar fi posibil. Îşi arătau dragostea pentru mine în moduri 
uimitoare: discuţii care se întindeau până târziu în noapte încheiate 
cu rugăciune, mici bilețele de încurajare şi dorința de a face tot ce 
puteau pentru ca relația mea cu Eric să fie specială. Chiar l-au ajutat 
pe Eric să pună la punct detaliile serii în care urma să-mi ceară mâna! 

Eric şi cu mine am ales să-i invităm pe părinții noştri să ne fie 
colegi de echipă pe tot parcursul perioadei în care Dumnezeu ne scria 
povestea de dragoste. Decizia aceasta a fost una dintre cele mai bune 
pe care le-am luat vreodată. Ea nu numai că a adus un plus de 
pasiune şi de romantism relaţiei noastre într-un mod cum n-am fi 
putut visa vreodată, dat ne-a şi ajutat să ne vedem relaţia dintr-o 
perspectivă exterioară, ca astfel să putem face din ea o relaţie de 
succes. În timp ce Eric şi cu mine jucam rolurile principale, Marele 
Autor al poveştilor de dragoste a adus în scenă personajele potrivite 

ca să ne sprijine—fără ele, în mod sigur, nu ne-am fi putut juca 
rolurile! 


Când părinții lipsesc din scenariu 


Când Eric şi cu mine spunem altora despre implicarea părinţilor noştri 
în povestea noastră de dragoste, ni se spune adesea, „Mda, dar cine are 
părinţi ca ai voştri? Cred că partea aceasta a poveştii voastre de 
dragoste e puţin prea frumoasă pentru oamenii obişnuiţi care au familii 
cu probleme“. 

Este dureros că majoritatea oamenilor nu sunt binecuvântaţi cu 
părinții iubitori şi temători de Dumnezeu. Într-o lume în care rata 
divorțurilor, a abuzurilor şi a abandonurilor crește vertiginos, trebuie 
să admit că familiile sănătoase devin excepția, mai degrabă decât 
regula. S-ar putea ca familia ta să nu fie ceea ce ar trebui să fie, sau 
să nu umble cu Dumnezeu, sau poate să nici nu ai familie. E totuși 
important, în oricare situaţie te-ai afla, să ai colegi de echipă după 
inima lui Dumnezeu. Speranţă există chiar dacă părinții nu pot sau nu 
vor să se alăture echipei tale. 

Frumuseţea căilor lui Dumnezeu nu poate fi limitată de circum- 
stanțe. El promite să fie un „Tată al orfanilor“ (Psalmul 68:5). Inima 
lui iubitoare e plină de compasiune pentru copiii care au părinţi care nu 
ştiu cum să-i iubească. Frumuseţea trupului lui Hristos o dă faptul că, 
indiferent dacă avem sau nu o familie biologică, avem o familie spiri- 
tuală în jurul nostru. Dumnezeu poate aduce în viața ta oameni deose- 
biţi care să ocupe poziţia care ar reveni părinților tăi. 

Priveşte numai atent la cei care îţi dau cel mai puternic sprijin— 
pastorul tău, bunica ta sau un alt mentor după inima lui Dumnezeu. 
Oamenii aceştia te iubesc. Aşa cum ai merge la părinții tăi să-i rogi 
să te ajute să-L cauţi pe Dumnezeu în viaţa ta de dragoste, du-te și la 
ei cu aceeaşi rugăminte. Mai mult ca sigur că se vor simţi onoraţi şi 
vor lua foarte în serios poziţia lor de colegi de echipă. 

Chiar dacă eşti separat geografic de părinţii tăi, este important să 
ai aproape colegi de echipă care să te însoţească zi de zi în călătoria 

relațională pe care o faci. Dumnezeu este credincios în a-ţi da şi acest 
fel de sprijin. 

Amanda, o studentă de douăzeci şi şase de ani din Canada, se afla 
în Anglia, la mulți kilometri depărtare de părinţii ei, când un tânăr de 
care se simţea atrasă a apărut în viața ei. 

„Părinții mei mă sprijineau în rugăciune, însă simţeam nevoia să 
am pe cineva care să mă ajute în lucrurile de fiecare zi. Cineva faţă 
de care să mă simt responsabilă şi care să „monitorizeze“ permanent 
relaţia mea cu acel tânăr“, îmi spunea ea. „În cele din urmă, I-am 
cerut lui Dumnezeu să-mi dea pe cineva care să-mi fie ca un tată şi 
pe cineva care să-mi fie ca o mamă, care să mă ajute prin tot acel 
proces al căutării voii lui Dumnezeu cu privire la relația aceea.“ 

Dumnezeu a îndrumat-o către pastorul ei şi către soția acestuia, 
doi oameni mai în vârstă, binevoitori, care au ajuns să o iubească pe 
Amanda ca pe fiica lor. Au fost bucuroşi să se alăture Amandei în 
rugăciune cu privire la tânărul din viața ei. Când aveau să-i dea vreun 
sfat înțelept, o făceau. Au fost alături de ea la fiecare pas pe calea 
acelei relaţii care se îndrepta spre căsătorie. 

„A fost minunat“, îşi aminteşte Amanda. „Prin cuplul acela, Dum- 
nezeu mi-a dat exact ce aveam nevoie. Şi partea cea mai frumoasă a 
fost când pastorul meu a şi oficiat căsătoria noastră! Dumnezeu este 
atât de credincios!“ 

Indiferent ce fel de părinți ai, Dumnezeu te iubește ca un Tată cre- 
dincios. El doreşte tot ceea ce e mai bun pentru tine şi nu te va părăsi 
niciodată. 


Jucând la victorie 


Chiar dacă trăim într-o lume a lui „fă-o-pe-cont-propriu“, în ce pri- 
veşte relaţiile dintre băieți şi fete este periculos să adoptăm această ati- 
tudine. Decizia cu privire la cine va fi persoana cu care ne vom petrece 
restul vieţii are repercusiuni asupra tot restului vieţii noastre. Nu este 
o decizie pe care să o privim ușor. Şi nu este o decizie pe care să o luăm 
singuri. 

Chiar dacă ÎI căutăm pe Dumnezeu și voia Lui cu privire la această 
decizie, este înțelept să avem şi alte perspective asupra ei. Nu pentru 
că Dumnezeu nu ar fi în stare să ne conducă și să ne călăuzească, ci 
pentru că noi, de unii singuri, nu reuşim întotdeauna să luăm cele mai 
înțelepte decizii. După cum ne aminteşte cu atâta înțelepciune autorul 
Pyoverbelor: 


Planurile nu izbutesc, când lipseşte o adunare care să 
chibzuiască, dar izbutesc când sunt mulți sfetnici 
(Proverbe 15:22). 


Un avertisment însă: Alege-ţi colegii de echipă cu înțelepciune. Aşa 
cum sfaturile bune pot asigura succesul unei relaţii, nişte sfătuitori răi 
ne pot duce la dezastru. 

Jeff, un tânăr de nouăsprezece ani, pasionat de calculatoare, a re- 
marcat în biserică o tânără care avea o inimă dăruită lui Dumnezeu, 
Între ei s-a legat o prietenie şi, pe măsură ce aceasta devenea tot mai 
puternică, tânărul era tot mai convins că prietena lui era persoana cu 
care se va căsători într-o zi. 

Un timp s-a rugat pentru relaţia cu ea, însă era prea încăpățânat 
pentru a cere şi sfatul altora, în special cel al părinţilor lui. Cu toate că 
aceştia erau oameni înţelepţi și îl iubeau, el era hotărât să demonstreze 
că ÎL putea „auzi pe Dumnezeu“ şi de unul singur. A cerut părerea 
câtorva prieteni de-ai lui, nişte „creştini“ cam superficiali. „Dă-i îna- 
inte, omule“, i-au spus ei cu încredere, fără să se gândească prea mult. 
Aşa că Jeff s-a implicat cu totul în relaţie, care însă nu peste mult timp 
s-a terminat dezastruos pentru el. Nu ceruse nimănui să se roage pentru 
el şi nici să-l ajute să vadă și din alt unghi lucrurile. S-a grăbit şi a 
speriat-o pe biata fată, îndepărtându-şi-o. Şi astăzi Jeff regretă profund 
că a procedat în felul în care a făcut-o. 

„Ac fi putut ca lucrurile să iasă minunat, dacă aş fi ascultat de 
oamenii din viața mea care aveau înţelepciune“, spune el cu tristeţe. 
„Am făcut însă așa cum am crezut eu că era bine, şi am distrus totul. 
Cei câțiva oameni cărora le-am cerut sfatul nu erau nici pe departe 
calificaţi să mi-l dea.“ 

Oamenii din viaţa ta care te iubesc mult, cărora le pasă de tine, care 
sunt mai în vârstă, mai înţelepţi și ale căror sfaturi au în spate o viață 
întreagă de roade după voia lui Dumnezeu sunt cei mai buni colegi de 
echipă pe care i-ai putea alege. Cine sunt persoanele pe care Dumne- 
zeu le-ar putea aduce în viața ta pentru a te sprijini în pașii pe care îi 
faci pe calea poveştii tale de dragoste? Nu trebuie să aştepţi până când 
apare o relaţie în viaţa ta ca să-i inviţi să facă parte din echipa ta. Încă 
de când aveam vreo doisprezece ani, un cuplu de creștini drag, prieteni 
ai familiei noastre de ani de zile, a început să se roage cu credincioşie 
pentru viitorul meu soț. Pe lângă părinţii mei la care mergeam ori de 
câte ori aveam nevoie de sprijin, îi aveam şi pe acei doi oameni la care 
apelam din când în când să se roage pentru anumite situații concrete 
prin care treceam. Mulțumită purtării de grijă a lui Dumnezeu, colegii 
mei de echipă—părinţii mei iubitori şi alți mentori după inima lui 
Dumnezeu—se aflau „la posturile lor“ cu mult înainte ca povestea mea 
de dragoste să înceapă. 

Deciziile care privesc viața noastră de dragoste sunt dintre cele 
mai importante din viaţă... aşa că veniţi să jucăm la victorie! 


Un pas mai departe 


Ia-ţi câteva minute şi citește câteva pasaje savuroase din scrierea 
unuia dintre cei mai deştepţi oameni care au trăit vreodată. Aceste 
adevăruri nepieritoare se găsesc toate în cartea Proverbelor—mai 
ales 12:15, 15:22, 19:20, 20:18, 24:6 şi 27:9. Lasă ca înţelepciunea 
aceasta să pătrundă adânc în mintea ta şi învaţă să trăieşti având-o 
temelie. Poate chiar ar fi momentul să baţi la uşa părinţilor tăi şi să 
le înmânezi invitaţia de a se alătura în mod oficial echipei tale! 

cinci 


DESCOPERIND 
-O POVESTE 
DE DRAGOSTE 
SCRISĂ DE DUMNEZEU 


Leslie 


PREA TÂRZIU? 


un licăr de speranţă într-o lume a virginității pierdute 


moasă, blândă, cu un păr şaten închis. Arăta mai în vârstă 
decât anii care-i avea, însă în sufletul ei era încă un copil 
aflat abia la primii paşi pe drumul dificil spre feminitate. 

La biserică şi la şcoală, băieţii începeau să o remarce. Băieți care 
încă erau la vârsta copilăriei, dar care-şi doreau cu disperare să fie 
priviţi ca bărbaţi. În urma atenţiei primite din partea acestor băieţi— 
atenţie care înlocuia dragostea pe care ar fi trebuit să o simtă din partea 
părinților ei-—, Rebecca a început să se simtă iubită şi acceptată, 

Într-o zi, la una din întâlnirile grupului de tineri, l-a cunoscut pe 
Jason. Jason avea șaisprezece ani, era un băiat chipeș şi încrezător în 
sine, Ori de câte ori îi zâmbea din partea opusă a încăperii, ea simțea 
ceva tresărind înăuntrul ei. Nu după mult timp, cei doi au început să 
petreacă mai multe ore împreună în fiecare săptămână, el purtându-se 
cu ea ca un frate mai mare, protector şi grijuliu. Inima ei de copil a 
primit sentimentul de siguranţă şi căldura pe care el i le aducea, în 
timp ce femeia din ea a început să se simtă atrasă tot mai mult de el. 
Pe măsură ce treceau săptămânile, dragostea ei pentru el era tot mai 


O chema Rebecca. Incă nu împlinise treisprezece ani, era fru- 

puternică, cum tot mai puternică era şi încrederea ei în tânărul acela 
fermecător. 

Într-o seară, când părinţii lui erau plecaţi din oraş, Jason a invitat-o 
pe Rebecca acasă la el. Când a intrat în casa lui Jason, Rebecca era un 
copil naiv de doisprezece ani, însă când a părăsit-o, după câteva ore, 
era o jucărie sexuală folosită şi pângărită. În noaptea aceea, Rebecca 
fusese forțată să treacă brusc de la starea de copil la cea de femeie—în 
cel mai nenatural şi mai dureros mod imaginabil. Şi-a pierdut virgini- 
tatea înainte de a se fi dezvoltat complet fizic şi emoțional. 

Rebecca a fost devastată. Jason terminase cu ea şi umbla după o altă 
pradă. Inima lui Dumnezeu era frântă. Pentru Rebecca şi Jason. 

Todd era un băiat prietenos, student la un colegiu creştin din Cali- 
fornia, într-o clasă pregătitoare pentru facultatea de medicină. Avea o 
dragoste mare pentru Domnul şi era întotdeauna gata să-i ajute pe alții. 
În ciuda programului încărcat de la şcoală, Todd se implica în mai 
multe lucrări din campus. De asemenea, conducea, o dată pe săptă- 
mână, închinarea în biserica din care făcea parte. Visul lui era să 
devină medic misionar. 

Pe Karly a cunoscut-o la o întâlnire de rugăciune pe care o condu- 
cea. Era atrăgătoare, inteligentă şi sociabilă. Todd a fost fascinat de ea. 
S-au întâlnit la o cafea şi au ajuns să stea de vorbă trei ore. Începând 
din ziua aceea, rareori puteau fi văzuți separat. Atraşi unul spre celălalt 
de dragostea lor pentru Domnul şi de dorința de a merge împreună pe 
câmpul misionar, au devenit o pereche inseparabilă. După două luni 
ştiau deja că se vor căsători şi chiar au început să discute serios despre 
logodnă. Toţi prietenii lor credincioşi îi priveau ca pe un exemplu 
minunat de cuplu cu o relație după voia lui Dumnezeu. 

Într-o seară însă pasiunea a luat locul judecății sănătoase și s-au 
trezit în pat, uluiţi de ceea ce-și îngăduiseră să facă. 

Dintr-o dată, relaţia lor frumoasă s-a răcit. Bucuria lor de a vorbi 
despre Domnul a dispărut. Pasiunea lor comună pentru misiune s-a 
stins şi ea. Todd era cuprins de o ruşine ce-l măcina lăuntric. Pentru 
prima dată în viaţa lui se simţea un ratat. Nu mai era un student și un 
lider creştin încrezător. Se simţea nevrednic de dragostea lui Dumne- 
zeu şi descalificat ca lider. A renunțat la toate activitățile lui din 

biserică. S-a retras din prieteniile cu alți tineri. Calificativele la şcoală 
au început să scadă. A căzut într-o depresie adâncă, simțind că-şi 
ruinase nu doar propria viaţă şi propriul viitor, ci şi viața şi viitorul 
Karlyei. 

Cât despre Karly, a ajuns să fie rănită şi confuză în urma comporta- 
mentului lui Todd. Crezuse că el o iubea. Făcuse greşeala de a-i dărui 
cel mai de preț dar al ei—virginitatea—dar acum el era distant şi rece 
cu ea. Se simţea copleșită de vinovăţie. Când se gândea la toate visele 
ei din copilărie în care se vedea păşind spre altar în rochia albă de 
mireasă, simbolizând puritatea ei, era cuprinsă de o mâhnire fără mar- 
gini. Acum nu mai putea spera să trăiască vreodată o poveste de dra- 
goste frumoasă alături de Todd. Ratase şansa. Se simțea mizerabil şi nu 
avea cu cine să vorbească despre durerea ei. 

Inima lui Dumnezeu era frântă. Pentru Todd şi Karly. 


Păcatul este ceva grav 


Păcat sexual... necurăţie... compromis moral. Sub orice formă şi în 
orice circumstanţe, efectele păcatului sunt devastatoare. Păcatul sfâșşie 
vieţi şi inimi, distruge inocenţa, frumuseţea şi bucuria. Adesea conse- 
cințele păcatului ne urmăresc tot restul zilelor noastre, iar câteodată 
chiar şi generația următoare trebuie să plătească preţul pentru haosul 
ce l-am făcut din vieţile noastre. 

Cea mai distrugătoare consecinţă a păcatului este că ne îndepăr- 
tează de Creatorul nostru. Purtăm în inimile noastre vinovăția pentru 
ceea ce am făcut, încercând să ascundem păcatul de El, și sfârșim 
rătăcind neajutorați şi singuri, departe, foarte departe de Acela care 
ne iubeşte. 

Crescând în mediu creştin, observam adesea că problema păca- 
tului sexual era tratată cu superficialitate. În câteva grupuri de tineri 
din care am făcut parte era ceva de așteptat ca majoritatea dintre noi 
să ne pierdem virginitatea înainte de căsătorie. Atitudinea era de 
felul, „Cu toţii o veți da în bară în acest domeniu, pentru că în ziua 
de azi păcatul sexual este aproape inevitabil. Dar nu vă îngrijorați, 

Dumnezeu oferă o a doua virginitate. Harul Lui vă va acoperi“. 

Există ceva adevăr în afirmaţia aceasta. Da, toţi facem greşeli, însă 
aceasta nu înseamnă că inevitabil vom cădea cu toţii în păcatul sexual, 
sau că puritatea este imposibilă și că nu suntem decât o „victimă a me- 
diului“ dacă nu putem rămâne puri. Este adevărat, Dumnezeu oferă har 
Şi iertare, şi El poate să ne dea o „a doua virginitate“, spiritual vorbind. 
Nu trebuie însă să abuzăm de harul Său minunat. Şi nu trebuie să 
tratăm niciodată păcatul nostru cu superficialitate. În ochii unui Dum- 
nezeu sfânt, păcatul nostru este o urâciune. 

Pe vremea când Eric era un tânăr zelos şi înflăcărat, străbătând 
lumea ca misionar, i s-a cerut odată să vorbească la o mare întâlnire 
de tineret, în Virginia. Rugându-se înaintea întâlnirii, a simțit că 
Dumnezeu voia ca el să vorbească despre puritate—spirituală, emo- 
țională şi fizică. Astfel, în mesajul pe care l-a adus, i-a îndemnat pe 
tineri să trăiască la înălțimea standardelor lui Dumnezeu cu privire la 
puritate și să nu se conformeze mentalități din jurul lor. A vorbit 
despre puritate fizică, mentală şi emoțională. Mesajul lui a fost 
convingător şi plin de putere. Liderilor bisericii însă nu le-a plăcut. 
Un pastor de tineret s-a ridicat imediat ce Eric a terminat de vorbit și 
a luat microfonul. 

„Eu nu vă voi predica despre sfințenie“, a spus el parcă apărân- 
du-se, ca şi cum a predica despre „sfințenie“ era ceva nepotrivit şi care 
ar fi stârnit aversiune, ceva ca o prelegere despre eliminarea paraziților 
din intestinul gros. 

La urmă, mai mulţi lideri l-au înfruntat pe Eric. 

„Eric, cum de-ai îndrăznit să-i faci pe toți copiii aceştia să se simtă 
condamnaţi? Aproape toţi au dat-o în bară în domeniul acesta al puri- 
tăţii! Puritatea este un subiect prea sensibil ca să vorbeşti despre el în 
felul acesta. Acum se vor simţi vinovați! Mai bine te-ai duce înapoi să 
le ceri iertare!“ 

Când avem această atitudine cu privire la păcatul sexual-—şi anume 
că e doar o mică greşeală pe care cei mai mulţi dintre noi o comitem 
şi că nu trebuie să stăruim prea mult asupra ei—negăm puterea cople- 
şitoare şi uluitoare a ceea ce a făcut Hristos pentru noi pe cruce. În 
realitate, păcatul sexual este îngrozitor. El frânge inima iui Dumnezeu 

şi distruge ordinea naturală, desăvârşită a dragostei pe care Dumnezeu 
a creat-o să existe între bărbat şi femeie. Ne pângărește. Ar trebui să 
regretăm când păcătuim în felul acesta... şi ar trebui să ne dăm seama 
de gravitatea a ceea ce am făcut. Şi n-ar trebui să fie doar atât. 

Odată, după un seminar ce a avut loc în Australia, am îngenunchiat 
să mă rog împreună cu o tânără în vârstă de aproximativ douăzeci şi 
cinci de ani care plângea în hohote. Trupul ei firav se cutremura de 
suspine care nu puteau să te lase indiferent. M-am rugat ca pacea lui 
Dumnezeu să o mângâie. După un timp s-a liniştit şi a început să-mi 
vorbească cu o voce ezitantă despre povara ei. 

„Am pierdut cel mai preţios lucru pe care-l aveam-—puritatea mea. 
N-a mai rămas nimic din comoara mea. Cum am putut face așa ceva? 
Băiatul căruia m-am dăruit nici măcar nu mă iubea. Acum nu mai am 
nimic să-i ofer soțului meu. Pentru mine e prea târziu. Nu cred că 
Dumnezeu mai vrea să-şi piardă vremea cu mine. Mi-am distrus viața.“ 

Înainte însă de încheierea întâlnirii, tânăra aceea a cunoscut atin- 
gerea binecuvântată a harului lui Dumnezeu şi a fost schimbată. Faţa 
ei a devenit strălucitoare şi plină de pace. Ştia că fusese iertată. 

Altă dată, după ce am vorbit la o conferinţă în Texas, am întâlnit o 
tânără care era aproape paralizată de sentimente de vinovăţie şi de 
groază pentru ceea ce făcuse. Nu doar că se compromisese sexual, dar 
făcuse şi avort. Ochii îi erau adânciţi în orbite de durere. Şi totuşi, în 
urma unei întâlniri față în faţă cu Dumnezeu în ziua aceea, a devenit 
un om nou. Când a plecat, avea un licăr de lumină în ochi. Putea acum 
să-şi continue viața şi să descopere tot ce avea Dumnezeu pentru ea. 
Știa că fusese iertată. 


Iâmbetul Lui blând 


Frumuseţea unei poveşti de dragoste scrise de Dumnezeu nu este ceva 
rezervat doar celor perfecţi şi virtuoşi; este şi pentru păcătoşi ca mine 
și ca tine. Pentru că dragostea lui Dumnezeu ne cuprinde pe toţi. Sun- 
tem atât de nevrednici de harul şi iertarea Lui—şi totuşi El ni le oferă 
gratuit. Dacă ai falimentat în acest domeniu al vieţii talc şi îţi spui că 

pentru tine e prea târziu, citeşte următoarea întâmplare din Scriptură şi 
vei vedea cum te priveşte Isus și ce face EI pentru tine, un păcătos. 


Isus S-a dus la Muntele Măslinilor. Dar dis-de-dimineaţă a 
venit din nou în Templu; şi tot norodul a venit la El. Pe când 
şedea jos şi-i învăța, cărturarii şi fariseii I-au adus o femeie 
prinsă în adulter. Au pus-o în mijlocul lor. 

„Învăţătorule“, I-au zis ei, „femeia aceasta a fost prinsă 
chiar când preacurvea. Moise, în Lege, ne poruncește să ucidem 
cu pietre pe astfel de femei. Tu, deci, ce zici?“ 

Isus S-a plecat jos, şi scria ceva pe pământ. Fiindcă ei nu 
încetau să-L întrebe, El S-a ridicat, şi le-a zis, „Cine dintre voi 
este fără păcat, să arunce cel dintâi cu piatra în ea“. 

Apoi S-a plecat iarăşi și scria ceva pe pământ. Când au 
auzit cuvintele acelea, au ieşit unul câte unul, începând de la 
cei mai bătrâni, lăsându-L pe Isus singur cu femeia. 


Cum a privit-o Isus pe femeia care I-a frânt inima prin păcatul ei? 
În cartea The Parable of Joy, Michael Card descrie atât de frumos 
modul în care i-a răspuns Isus femeii în momentul acela. Scena 
următoare reprezintă o imagine perfectă a inimii blânde pe care Păs- 
torul o are pentru oile Lui pierdute. 


Femeia stătea singură, tremurând, în fața omului care acum 
se ridicase în picioare. 

„Unde au plecat cu toţii?“, a întrebat-o El, zâmbind. „Nu 
te-a condamnat nimeni?“ 

„Nu“, şopti ea, privind în jos. „Nimeni, Doamne.“ 

EI îi ridică bărbia. „Nici Eu nu te condamn“, îi zise El cu un 
zâmbet blând. 

Apoi deveni serios şi-i vorbi ca un părinte care-şi discipli- 
nează copilul. „Acum du-te şi să nu mai păcătuieşti.““ 

Ea începu să plângă, nu de ruşine, ca mai înainte, ci de 
uşurare. El o salvase de la moarte. Şi-i dăduse înapoi ceea ce-i 
furaseră ceilalți. Îi părea rău, teribil de rău. Găsise în cele din 
urmă pe Cineva care luase asupra Lui durerea ei.? 

În The Parable of Joy, Michael Card notează faptul că un comen- 
tator pe nume Frederick Buechner spunea cu privire la răspunsul dat 
de Isus femeii prinse în adulter: „El nu a condamnat-o pentru că avea 
să fie El condamnat pentru ea.“ 

Aşa cum cunoștea păcatele fiecăruia dintre cei care o aduseseră la 
El pe femeie, Isus cunoaşte fiecare păcat pe care l-am comis din ziua 
în care ne-am născut. E cea mai mare naivitate să credem că ne 
putem ţine ascunse păcatele de El. Când venim însă la EI, cu inima 
frântă, copleșiți de ruşine şi de regrete, cu teama că vom deveni ţinta 
mâniei Lui, şi privim în ochii Lui... El ne zâmbeşte blând. Ne ridică 
apoi bărbia cu mâna Lui în care se pot vedea rănile cuielor şi ne 
spune cu blândeţe, „Eu nu te condamn. Acum du-te și să nu mai 
păcătuieşti“. 

Când stăm față în față cu această dragoste desăvârşită, ni se taie 

“răsuflarea. Merităm să murim pentru ceea ce am făcut. Ar trebui să 
fim împroşcaţi cu pietre. Isus însă nu numai că ne salvează prin 
sângele Lui, ci ne şi spală, astfel încât să fim cu totul curați. Când se 
uită la noi, nu vede falimentele şi greşelile noastre, ci o nouă făp- 
tură—un copil al lui Dumnezeu. 

El ne îndeamnă „să plecăm şi să nu mai păcătuim“. Ne vorbește 
de pocăință. Aceasta înseamnă să ne smerim, să ne mărturisim păca- 
tul și să hotărâm în inima noastră ca, începând din acel moment, să 
ne întoarcem și să părăsim păcatul. Sensul termenului de pocăință 
este de a ne intoarce de la păcat şi a o lua în cealaltă direcție. Şi 
având mâna Lui blândă drept călăuză în viaţă, putem să ne pocăim... 
şi să fim înnoiţi. Când ne pocăim şi acceptăm iertarea Lui, El poate 
lua păcatul cu care duşmanul nostru a vrut să ne distrugă și să-L 
folosească pentru gloria Sa. El poate lua o inimă şi o viaţă frânte şi 
să scrie povestea frumoasă a dragostei Lui desăvârșite. 


Puterea de a ierta 


Păcatul sexual produce suferinţă. Pentru ca planurile frumoase pe 
care Dumnezeu le are cu viaţa noastră să poată deveni realitate, 

trebuie să ne debarasăm de efectele paralizante ale neiertării. Todd 
nu se poate ierta pentru faptul de a fi căzut în păcat. Karly nu se poate 
ierta sau nu-l poate ierta pe Todd pentru ceea ce s-a întâmplat. În anii 
care vor urma, Rebeccăi îi va fi greu să-l ierte pe Jason pentru a fi 
profitat de ea şi a o fi pângărit la vârsta de doisprezece ani. 

Doar când ajungem faţă în față cu privirea blândă, iertătoare a Răs- 
cumpărătorului nostru primim puterea de a ne ierta pe noi înşine—şi 
pe aceia care au profitat de noi. Beneficiind de iertarea pe care ne-o 
oferă Hristos, cum am putea noi oferi mai puţin acelora care ne-au 
rănit? Şi ei sunt păcătoşi, ca și noi. 

Dacă eşti devastat de păcat, cuprins de vinovăţie pentru greșelile 
pe care le-ai făcut sau încrâncenat în neiertare față de cineva care s-a 
folosit de tine, e timpul să alergi în braţele lui Isus și să priveşti în 
ochii Lui iubitori. Lasă-L să te spele ca să fii curat, alb ca zăpada, și 
să-ți ofere un nou început. Planurile Lui pentru tine sunt uimitoare. 
Probabil momentul în care vei începe să trăieşti o poveste de dra- 
goste scrisă de Dumnezeu este foarte aproape! Lasă-L să îndepărteze 
din viaţa ta cântecul singurătăţii şi al regretelor pe care poate îl cânţi 
de multă vreme, şi să pună în inima ta un cântec nou—acel „cântec 
mai dulce“. 


Alb ca zăpada 


Alb ca zăpada este titlul unui cântec de pe albumul nostru întitulat 
Faithfully (Cu credincioșie). Este un cântec dedicat tuturor celor care 
au simțit durerea pierderii prețioasei comori a purității. Fie ca prin 
aceste cuvinte Dumnezeu să-ți scalde inima în dragostea Lui desă- 
vârşită şi să-ţi dea o nouă viziune şi o nouă speranță pentru viitor. 


Singur şi confuz, inima îți este rănită de păcat; 
Bucuria ta s-a dus 

Pentru că dragostea s-a dovedit a fi o iluzie. 
Iar tu tânjeşti după un nou începul. 

Ştiu că ai fost rănit 

şi că nu ştii în cine să te încrezi; 
Nu pretind că-ți înțeleg durerea. 
Văd însă pocăință în ochii tăi 

şi ştiu că nu e prea târziu; 

Îl aud chemându-te pe nume... 


Alb ca zăpada, E! te-a făcut alb ca zăpada; 

În clipa în care ai mărturisit, inima Lui te-a iertat. 
S-ar putea să crezi că ai stricat toate planurile 

pe care El le-a avut pentru tine, 

Însă tocmai din această pricină ne mântuieşte Isus. 
Alb ca zăpada, El te-a făcut alb ca zăpada; 

Curat şi inocent ca un porumbel, 

Cu toate că n-ai făcut nimic să meriţi iertarea Lui, 
Ai fost curăţit prin sângele lui Isus— 

Alb ca zăpada. 


Vinovăţia şi rușinea te-au înlănțuit, 

Nu te-au lăsat să pleci, 

N-a fost cum ai visat, nici cum ai plănuit, 
Şi nu vezi să mai fie vreo speranță. 


Primeşte vindecarea Lui pentru rănile tale; 
Primeşte bogățiile Lui în locul zdrenţelor tale. 
Nici nu-ţi imaginezi ce planuri are pentru tine, 
Aşa că i-ai mâna şi nu privi înapoi. 


Un pas mai departe 


Retrage-te într-un loc liniştit şi îngenunchează înaintea tronului lui 
Dumnezeu. Citeşte Psalmul 51 şi lasă ca rugăciunea prin care David 
imploră iertarea Domnului său să devină strigătul inimii tale către 
Dumnezeu. Citeşte apoi Luca 15:11-24 şi lasă-te purtat într-o călătorie 

împreună cu fiul risipitor. Lasă ca braţele iubitoare şi primitoare ale 
Tatălui tău să te cuprindă şi să te ducă acasă din nou. 


Lasă trecutul ireparabil în mâinile Sale şi păşeşte inspre 
viitorul irezistibil împreună cu El.* 


OSWALD CHAMBERS 


Eric 


ÎMPOTRIVA CURENTULUI 


să avem coloană vertebrală într-o generație căreia așa ceva îi lipsește 


0 pătură subțire 


chisorii stăteau doi tineri chinezi, epuizați din cauza lipsei 
hranei şi a luminii. Aveau amândoi doar o pătură subțire care 
le ținea de cald. 

Sub ei pardoseala era tot rece şi dură, iar lanţurile de la glezne 
păreau să-și bată joc de durerea lor. Şi totuşi, în sanctuarul acela 
arctic al damnării, era o căldură divină. 

Unuia din cei doi tineri i-a trecut prin minte un gând. 

Dacă lângă mine ar fi Isus, I-aş da pătura mea? 

Chinezul acela, care nu avea decât o pătură subţire care-i ţinea de 
cald, s-a gândit ce privilegiu ar fi pentru el să poată da puţinul pe 
care-l avea lui Dumnezeu care dăduse zotul pentru el. Şi-a luat pătura 
de pe el şi a pus-o în jurul umerilor prietenului său care tremura. 


A erul nopții era rece. Rece ca ghiaţa! În celula îngheţată a în- 


Pătura noastră, viața noastră 


Aş vrea să-ți imaginezi că în celula aceea rece ca ghiaţa te afli tu. 
Imapinează-ţi că eşti slab şi bolnav şi că tremuri de frig. Şi că tot ce ai 


este o pătură subţire cu care te înveleşii. Cât de tare te-ai agăța de puţi- 
nul comfort pe care l-ai avea? Ce te-ar face să te desparţi de prețioasa 
ta pătură? 

Vezi tu, pătura aceasta subțire reprezintă viaţa noastră. Dacă dăm 
pătura, vom muri. Dacă renunțăm la singura noastră certitudine, 
murim. i 

Ce-ar fi însă dacă în celulă alături de tine S-ar afla Isus? Dacă ai 
avea privilegiul să dai puţinul ce-l ai Aceluia care Şi-a dat viaţa pentru 
tine? Dacă ţi s-ar oferi posibilitatea să-ţi arăţi dragostea și recunoştinţa 
față de Regele regilor şi Creatorul universului? Ai renunța la pătura ta? 

Cultura în care trăim ne învață să nu dăm nimănui păturile noastre, 
să ne asigurăm viitorul, chiar în detrimentul celor din jur. Nu înțelegem 
însă că siguranța viitorului nostru nu stă în pătura noastră, ci în aceea 
ca Isus să stea alături de noi. Atunci când alegem să dăruim în loc să 
păstrăm, gustăm puţin din rai, chiar aici pe pământ. Când alegem să 
renunțăm la puţinul pe care-l avem şi să-l încredințăm lui Dumnezeu, 
primim bogăţia împărăției Lui. 

Generaţia noastră flămândă după dragoste se află într-o căutare 
disperată a „părții frumoase a dragostei“. Aceasta însă nu se găseşte 
nici în sex, nici în abstinența de la sex. „Cântecul mai dulce“ este 
Isus, în toată plinătatea Sa, în toată dragostea Sa, în toată frumuseţea 
Sa, în tot harul Său şi în toată maiestatea Sa. 

Atunci când ÎI cunoşti pe Isus Hristos, mâna blândă a cerului începe 

să-ţi modeleze cu măiestrie viaţa, pentru ca astfel să arăţi lumii întregi 
gloria cerului. El te învaţă să fii răbdător, curat şi tandru. Avându-L pe 
Isus în centrul vieţii tale, nu numai că dobândeşti o speranță fericită 
pentru aici şi acum, ci şi o pasiune de nestins pentru veşnicia ce-ţi stă 
în față. : 
„Cântecul mai dulce“ este cântat pe o corabie care înaintează îm- 
potriva valurilor. Drumul acestei corăbii este astfel trasat încât să 
meargă direct împotriva vânturilor potrivnice. Isus cântă cea mai 
frumoasă melodie pe care a auzit-o vreodată urechea omului, însă ai 
nevoie de coloană vertebrală ca să te îmbarci pe corabia pe care 
aceasta este cântată. 

Multe biserici de astăzi folosesc sloganul „Creştinismul e grozav“ 

ca şi carte de vizită, gândindu-se probabil că mai mulți oameni ar 
deveni creştini dacă ar şti că bisericile nu sunt pline de idioţi care se 
folosesc de Dumnezeu ca de-o cârjă, pentru că nu sunt în stare să 
rezolve singuri problemele vieţii. Ei bine, în cer creştinismul va fi 
grozav; aici însă pe pământ, creştinismul e oricum numai grozav nu. 
De-a lungul istoriei, creştinii adevăraţi au fost batjocoriți şi ridiculi- 
zați, prigoniţi şi chiar omorâţi. De fapt, dacă cineva alege să trăiască 
în lumea aceasta cum a trăit Isus, va cunoaște fără îndoială aceeaşi 
soartă: crucea. 

Creştinismul nu este calea uşoară de a trece prin viața aceasta. 
Pentru a auzi acordurile blânde ale acelui „cântec mai dulce“, este 
nevoie de sacrificiu! Adesea aceasta înseamnă să ne pierdem reputa- 
ţia, să fim greșit înțeleşi de oameni... sau chiar să renunțăm la pătura 
noastră subțire. 

Am o viziune pentru generaţia noastră de creştini. Îmi doresc să 
ajung ziua când creştinii nu se vor mai mulțumi doar să participe la 
serviciile de duminică dimineaţa şi la cele de studiu biblic sau de 
rugăciune de joi seara, ci vor învăţa să-L iubească pe Hristos în 
fiecare clipă a fiecărei zile. Aş vrea să văd că nu ne mai mulțumim 
doar să memorăm din Scriptură și să cunoaştem limbajul biblic, ci că 
vrem ca viața noastră să fie transformată de Adevărul acestei 
Scripturi, aşa încât nu doar să o cunoaştem, ci să o şi trăim ca mărturie 
pentru întreaga lume. Aş dori să văd că luptăm pentru a redobândi 
„faţa frumoasă a dragostei“ în relaţiile noastre romantice, astfel încât 
să putem aduce glorie Marelui lubit al sufletelor noastre. 

Mulţi se plâng că generaţia noastră duce lipsă de lideri. Şi mulți 
spun că, dacă generaţia noastră nu-și schimbă direcţia, se va îndrepta 
direct înspre stâncile pe care stau sirenele. Şi, din nefericire, trebuie să 
recunosc că au dreptate. Suntem o generaţie aflată pe moarte, fără 
coloană vertebrală. Ne lipseşte curajul să ne ridicăm împotriva lucru- 
rilor incorecte din punct de vedere moral. Ne lipseşte credinţa că 
Dumnezeu este puternic, aşa cum spune că este. Ne lipsește pasiunea 
de u-L căuta pe Dumnezeu, zelul de a-L cunoaşte şi smerenia de a-L 
lăsa să facă orice doreşte cu viețile noastre. 

Suntem o generaţie potopită de perversiuni sexuale, copleşită de 

infidelitate în relaţii și slăbită de o rată explozivă a divorțurilor, a 
căror curbă ascendentă pare să fie abia la început. Când mă gândesc 
la generația mea şi la nevoia disperată pe care o avem de lideri de 
tineret, îmi amintesc de o întâmplare cu un erou petrecută într-un 
ținut din ludeea, cu multe mii de ani în urmă. 


Văzând dincolo de Matahală 


Se părea că toate speranţele erau pierdute. Casele de pariuri din Las 
Vegas îl dădeau toate câștigător pe campion. Cine l-ar fi putut învinge? 
Era uriaș! Era mai puternic decât un bivol şi mai mare decât un pui de 
dinozaur. Sub bicepşii lui s-ar fi putut adăposti o mică familie. Dar nu 
numai atât, avea şi atitudinea necesară pentru a câştiga o bătălie ca 
aceea. Jurnaliştii sportivi de azi spun despre un astfel de concurent că 
este „încrezut“; pe vremea aceea, la vederea unui astfel de luptător, nu 
se spunea decât, „O, mamă! Eu nu m-aş pune cu tipul ăsta!“ 

Ringul nu era în Palatul Cezarului, ci într-un loc mai puţin pompos, 
numit Valea lui Elah. Şi nu era o luptă în care cel căzut era numărat 
până la zece, ci una pe viaţă și pe moarte. Nu era o luptă pentru faimă, 
ci una pentru viitorul unei naţiuni. Era o confruntare vrednică de cărţile 
de istorie, încă înainte să bată gongul. 

Fiecare popor își alesese luptătorul. Era Matahala, cântărind peste 
două sute cincizeci de kilograme şi în stare să dea pe gât un pui de 
tigru dintr-o singură înfulecătură, împotriva Puştiului, un tânăr păzi- 
tor de oi, cam de mărimea unuia dintre picioarele campionului. Când 
l-a văzut pe Puşti ieşind la luptă, Matahala a izbucnit în râs. 

Dacă era în joc viitorul naţiunii, de ce aleseseră să lupte pentru ei 
un tânăr cioban? De ce nu-l aleseseră pe cel mai bun războinic, care 
să se potrivească la putere cu campionul? Şansele erau deja de un 
milion la una. De ce și le făceau şi mai mici? 

Ei bine, națiunea aceea nu şi-a ales luptătorul pe baza unui sondaj 
al opiniei publice sau a pronosticurilor caselor de pariuri din Las 
Vegas. L-au ales pe luptătorul acela pentru că a fost singurul care era 
gata să lupte. Toţi ceilalți războinici tremurau în tranșee. 


226 


Nu-l judecaţi însă pe acest „puşti“ după aspectul exterior sau după 
înfățișarea fizică. „Puștiul“ acela era un tânăr deosebit! El știa ceva 
ce niciunul dintre războinicii din ţara lui nu știa. Ştia că dacă lupţi 
pentru Dumnezeu, şi El luptă pentru tine. 

Matahala îi batjocorea pe Dumnezeu şi pe poporul Său. Şi numai 
Puștiul acela, care nu impresiona prin nimic, părea să fi observat că 
aşa nu mai mergea. Așa că a spus, „Mă pun eu cu el!“ 

Sunt sigur că în ziua când Puştiul a ieşit să dea piept cu Matahala, 
ceea ce a văzut nu fost mărimea înfricoşătoare a aceluia, puterea lui 
nemaiîntâlnită şi nici încrederea în sine ce sfida moartea. Cred că L-a 
văzut pe Dumnezeul lui infinit mai mare şi mai puternic stând în 
spatele slăbănogului de uriaş, cu degetul Său gargantuanesc deasupra 
minuscului cap al Matahalei, spunându-i lui, tânărul cioban, „Spu- 
ne-mi numai când!“ TROSC!/ 

Numele „puştiului“ era David. Şi era lider într-o generaţie care 
avea ochi doar pentru „matahala“ pe nume Goliat (vezi 1 Samuel 
17). Era un neînfricat într-o generaţie care tremura de frică. Şi era un 
om cu coloană vertebrală, când tuturor tovarășilor lui le lipsea aşa 
ceva. 

Avem nevoie disperată de oameni ca David în generația noastră. 
Avem nevoie de lideri care să se încreadă total în Dumnezeu. Avem 
nevoie de bărbaţi şi femei care să iasă la luptă împotriva „matahalelor“ 
din cultura de azi şi care să nu dea înapoi. Avem nevoie de eroi al căror 
model să nu fie mulțimea înfricoşată din jur, ci Hristos. 

Generaţia noastră are nevoie de oameni obişnuiţi care să aleagă 
să-L iubească pe Dumnezeu într-un mod neobişnuit. Avem nevoie de 
o nouă generație de lideri în lumea aceasta, care să pună mai mult 
preţ pe a muri de dragul Adevărului decât pe a trăi pentru a fi realeşi. 
Avem nevoie de o generație de îndrăgostiţi care să întrebe, „Ce-ar 
face Isus?“ şi apoi să facă exact ce-ar face El! 


l-ați încredinţat lui Isus viața voastră; acum trăiţi această 
viață în El. Inspiraţi-L pe El. Expiraţi-l pe El. Face-ţi din El 
sursa vieții voastre în fiecare zi, cu credința unui copilaş! Aţi 
fost plantați în cel mai bogat sol şi udaţi cu Adevărul 

Împărăției Lui. Nu ascundeți sub sol viaţa lui Isus plină de 
bucurie, ci creşteţi şi înfloriți pentru ca lumea întreagă să vă 
vadă. 

COLOSENI 2:7 [TRADUCERE PARAFRAZATĂ) 


Ce faci cu pătura ta? 


Vino cu mine încă o dată în celula aceea rece ca ghiaţa. Aşază-te pe 
pardoseala de beton şi imaginează-ţi că eşti îngheţat de frig. Singura 
ta apărare împotriva frigului necruţător este pătura aceea subțire. 

Şi-acum imaginează-ţi că persoana care tremură lângă tine nu este 
un tânăr chinez, ci viitorul tău partener de viaţă. Pune-ţi întrebarea, 
Dacă Cel care stă lângă mine ar fi Isus, l-aş da pătura? 

În timp ce te gândeşti ce răspuns să dai, probabil îţi ridici pătura 
şi vezi cât e de zdrenţuită și ruptă. Sau poate nici nu mai ai o pătură, 
ci tot ceea ce ţi-a mai rămas e o bucată de pânză cu care încerci să te 
protejezi de frigul teribil. 

Mulţi dintre noi nu mai avem decât o zdreanţă de pătură pe care 
să i-o oferim partenerului nostru, care tremură lângă noi. Dar dacă în 
partenerul nostru L-am vedea pe Isus, am fi noi gata să dăm puţinul 
ce îl avem Dumnezeului care ne-a dat totul? 

Ca în toate generaţiile de dinaintea noastră, dragostea care iese din 
tipare a fost ridiculizată și batjocorită. Cei care iubesc cu o astfel de 
dragoste sunt priviţi ca nişte oameni care risipesc. În a iubi astfel însă, 
în a dărui totul, în a-ţi goli buzunarele vieții constă esența adevăratului 
creştinism. O astfel de dragoste L-a făcut pe Isus să renunțe la tronul 
Său din ceruri şi să ne dea darul vieții cu prețul vieții Sale. O astfel de 
dragoste l-a făcut pe creştinul chinez din celula de închisoare să 
renunţe la singura lui sursă de căldură pentru binele fratelui său. Şi tot 
o astfel de dragoste te-ar face pe tine să-ţi iei pătura de pe umeri şi 
să-L înveleşti cu ea pe Marele tău Împărat. 

Dacă vei lăsa ca mâna blândă a Domnului tău să toamne acest fel 
de dragoste în inima ta, atunci vei trăi povestea de dragoste pe care 
ţi-ai dorit dintotdeauna să o poţi trăi. Cu o dragoste de acest fel, care 
să se manifeste în atitudinea şi în faptele tale, e aproape sigur că nu 

vei fi aplaudat de lumea aceasta, însă vei fi aplaudat de oştile cerului, 
când întregul univers va vedea în viaţa ta „fața frumoasă a dra- 
gostei“. 

Când încredințezi „stiloul“ vieții tale Marelui Autor al poveștii de 
dragoste şi înveți cum să iubeşti risipind, nu vei fredona doar laude 
la adresa lui Dumnezeu o viață întreagă, ci vei cânta întreaga veșni- 
cie „cântecul mai dulce“! 


Ochi umezi 


Nişte ochi umezi te privesc. Ochii umezi ai lui Isus, în care poți citi 
dorinţa pe care o are de a nu mai încerca să-ţi pui singur viața în 
rânduială ci să te ţii tare de El. Ochii Lui te privesc, blând, cum te 
împiedici de păcat şi cazi. Nu te loveşte când eşti căzut, ci te sprijină 
cu mila şi harul Lui şi te ajută să te ridici. Are o îndelungă răbdare cu 
tine când te clatini şi întotdeauna este credincios să te ierte. 

Ochii Lui zâmbesc când te văd că doreşti să trăieşti după voia Lui. 
Aşa cum un copil de trei ani ia un creion şi mâzgăleşte ceva ce pentru 
tatăl lui este o capodoperă, tot aşa şi tu, prin viața pe care o trăieşti, 
redai pentru Tatăl tău din ceruri tot ceea ce poţi şi cum poți mai bine, 
onorându-L în felul acesta. 

În privirea Lui însă se poate citi şi mândrie, atunci când vede că 
te încrezi în El. El, mai mult decât oricine, știe cât de dificil este să 
stai împotriva curentului. El nu vrea decât ca omul obişnuit să-l pună 
la încercare credincioşia. După cum spune Oswald Chambers, „Dacă 
alegem deliberat să ascultăm de Dumnezeu, El va cere celei mai 
îndepărtate stele și ultimului fir de nisip să ne ajute“.! 

Nişte ochi umezi te privesc. De prea mulţi ani, din ochii cerului, 
pentru care tu eşti o persoană atât de prețioasă, curg lacrimi de durere 
din pricina felului în care trăim. Haideţi să alegem azi să binecuvântăm 
inima lui Dumnezeu cu darul de a-L iubi din toată inima, din tot 
sufletul, cu toată mintea și cu toată puterea noastră. Haideţi să facem 
ca ochii aceia umezi să fie mândri! 

O ultimă provocare 


Mântuitorul și Domnul nostru iubit ne-a dat o oportunitate extraordi- 
nară: să ne ridicăm deasupra versiunii diluate a dragostei pe care ne-o 
oferă lumea, şi să apucăm dragostea cea mai adevărată şi durabilă care 
se poate imagina. Este şansa care ni se oferă de a întoarce spatele 
drațgostei siropoase purtând marca Hollywood și de a descoperi 
povestea de dragoste în tot ce are aceasta mai frumos—povestea de 
dragoste a cerului! Putem îmbrăţişa un stil de viață în care să ne simţim 
sufletul gol, să fim egoişti, o viaţă în care să ajungem în cele din urmă 
la disperare, sau putem învăţa să trăim şi să iubim fără egoism... ca 


Insuși Marele nostru Iubit. 
Dumnezeu abia aşteaptă să-ți scrie povestea de dragoste—o poves- 
te de dragoste care depăşeşte cu mult cel mai incredibil basm ce a fost 


scris vreodată. [i vei încredința, azi, stiloul? 


Nu poți, în acelaşi timp, să rămâi aşa cum eşti şi să mergi cu 


Dumnezeu.? 
HENRY BLACKABY 


Pentru a ne mântui, Dumnezeu a riscat totul dându-L pe 
Hristos; acum El doreşte ca noi să riscăm tot ce avem 


încrezându-ne în El? 
OSWALD CHAMBERS 


Poţi fi sigur că dacă umbli cu El, priveşti la El şi aştepţi 


ajutor de la EI, El nu-ţi va înşela aşteptările niciodată. 
GEORGE MUELLER 


Lucrul care pune la încercare atotputernicia lui Dumnezeu 
este chiar lucrul pe care noi, ca şi ucenici ai lui Isus, trebuie 


să credem că El îl va face.5 


OSWALD CHAMBERS 

În Dumnezeu, omul care Îl are pe El ca şi comoară, are toate 


lucrurile. 
A.W. TOZER 


Un pas mai departe 


Aşoză-te şi fă-ți timp să citeşti relatarea uimitoare din Daniel 6:4-23. 
Apoi ieşi la o plimbare şi invită-L pe Isus să te însoțească. În timp ce 
te plimbi, gândeşte-te la lumea în care trăieşti. Dumnezeu te-a adus pe 
pământul acesta pentru o vreme ca aceasta. Lasă ca ziua de azi să fie 
un punct de cotitură în viața ta—ia decizia de a te împotrivi curentului, 
apărând Adevărul Său. Nu vei putea să faci aceasta prin puterea ta. 
Adu-ţi aminte însă ce mare Dumnezeu ai în spatele tău. În felul acesta 
vei căpăta curaj şi vei putea să închizi gura leilor. El nu te va părăsi 
niciodată (vezi Evrei 13:5). 

Leslie 


DUPĂ CE AI SPUS „DA“ 


frumusețea poveștii unei căsnicii scrise de Dumnezeu 


basm cu un el şi cu o ea pe care mi l-am imaginat vreodată. Nunta 

noastră a fost un colț de rai coborât pe pământ. Luna noastră de 
miere a fost perfectă—două săptămâni de fericire eterică. Păşeam îm- 
preună într-un apus de soare înspre o viaţă fericită. 

Au venit însă puricii. 

Apoi pălăgioasa familie de ratoni din hornul casei noastre. 

Apoi temperaturile cu multe grade sub zero, care ne stricau magi- 
na de la o zi la alta. 

Apoi ţevile sparte care ne-au inundat bucătăria la ora trei noaptea. 

Şi cele şase săptămâni în care m-a chinuit o bronșită severă. 

La nici două luni de la nuntă, viața noastră împreună semăna cu 
orice numai cu un basm frumos devenit realitate nu. 

La fel ca în cazul celor mai multe cupluri tinere, banii erau puțini. 
Locuiam în Michigan, într-o casă închiriată, la mulţi kilometri distanță 
de cel mai apropiat oraş. Vara, casa, înconjurată de o pajiște cu flori 
superbe şi de copaci falnici ce îşi întindeau crengile peste un lac minu- 
nat, era folosită ca motel. În miezul iernii însă, când am locuit noi în 
ea, altfel au stat lucrurile. Lacul era îngheţat, cerul plumburiu, copacii 


Dina mea de dragoste cu Eric a fost mai frumoasă decât orice 

goi. Casa avea un aspect sinistru, era izolată, un loc parcă numai bun 
pentru turnat un film de groază. 

Ori de câte ori Eric pleca la muncă, rămâneam disperat de sin- 
gură. Singură toată ziua în casa aceea uriaşă ce-mi dădea fiori, fără o 
maşină şi fără o ocupaţie... Ne mutasem doar de puţin timp în 
Michigan, aşa că nu cunoşteam decât foarte puțini oameni în zonă. 
Nu aveam vecini în apropiere. Îmi era dor de familie. Îmi era dor de 
prieteni. Şi-mi era dor de viaţa din Colorado. 

Aceasta nu a fost însă decât începutul nenorocirilor mele. 

„Cred că în salteaua noastră sunt ploşniţe“, i-am spus lui Eric 
într-o dimineaţă, scărpinându-mi o porţiune cu umflături roşii ce-mi 
„apăruseră pe picior. 

Casa avea șapte dormitoare, așa că noaptea următoare am dormit în 
alt dormitor, în alt pat. A doua zi dimineaţa însă aveam și mai multe 
pete roşii. Şi lui Eric i-au apărut pe picioare câteva astfel de pete 
care-i provocau mâncărime. După o săptămână în care am încercat 
fiecare pat din casă, eram tot mai acoperiți de mușcături ciudate. Am 
spălat cuverturile, am aspirat saltelele şi am cercetat fiecare pat în 
căutarea pândacilor, însă nu am reuşit să dezlegăm misterul. 

Într-o zi însă am observat pe podeaua din camera de zi ceva ciudat 
ce se mişca. Aplecându-mă, am văzut sute de puncte negre minuscule, 
sărind printre firele covorului. Nu gândacii ne mușcaseră, ci puricii. 

Casa era plină de ei. 

Îngrozită, l-am sunat pe Eric la servici și i-am spus să cumpere în 
drum spre casă un spray împotriva puricilor. În noaptea aceea am 
amorsat o „superbombă“ împotriva puricilor, despre care vânzătorul 
de la magazin ne-a asigurat că va ucide toți puricii pe o rază de trei 
kilometri. 

N-a mers însă. 

A doua zi puricii păreau să se fi înmulțit. Cât a fost ziua de lungă, 
m-au atacat cu parcă şi mai multă înverşunare. Indiferent unde stăteam 
în casă, în câteva minute hainele îmi erau acoperite cu cel puţin 
cincizeci din insectele acelea dezgustătoare. Braţele şi picioarele îmi 
arătau de parcă aş fi adormit într-un lan de urzici. 

Am dat din nou cu spray. Şi din nou puricii au părut să se 

înmulțească. Otrava de purici de cea mai bună calitate, care deja 
satura aerul în toată casa, părea să le priască de minune. 

Şi ca şi cum n-ar fi fost de-ajuns, în noaptea care a urmat m-am 
trezit cu o durere de cap îngrozitoare şi tuşind de tremurau geamurile. 
Făcusem o reacţie alergică la sprayul împotriva puricilor. 

Temperatura cu minus în față, combinată cu chimicalele tari ce 
umpleau casa, au început să-şi facă efectul asupra trupului meu. Ceea 
ce începuse ca un acces de tuse, s-a transformat rapid într-o bronşită 
serioasă. Medicul mi-a prescris antibiotice şi mi-a recomandat odih- 
nă la pat. În decurs de o săptămână am dat gata un întreg stoc de 
pachete de batistuţe de hârtie. 

Eram singură, mai bolnavă decât fusesem vreodată în viață şi 
acoperită peste tot de muşcături de purici. Eram sigură că mai rău de- 
atât nu putea fi. 

Mă înşelam. 

Într-o dimineață, pe când stăteam întinsă pe sofa, tremurând din 
cauza febrei, am auzit nişte zgomote ciudate venind dinspre şemineu. 
Cineva sau ceva zgâria şi foşnăia în hornul de cărămidă, la doar un 
metru de mine. După zgomot, părea să fie un anima! mare. Inima a 
început să-mi bată cu putere, în timp ce imagini cu lupi fioroşi şi cu 
urși sălbatici au început să-mi umble prin minte. Nu că un urs ar fi 
încăput pe horn, însă cred că febra mă făcea puțin iraţională. 

Șemineul nu era acoperit decât cu un capac subţire de tablă, care 
avea rolul să împiedice intrarea curentului de aer rece. Privirea mi-a 
îngheţat pe bucăţica aceea de tablă—singura barieră între mine și 
intrusul nevăzut. La un moment dat, în timp ce priveam cu groază 
capacul, acesta s-a mişcat. Vizitatorul nepoftit îl împingea, încercând 
să intre în casă! Deodată, într-o gaură din capac a apărut vârful ascu- 
țit al unei ghiare negre. 

Abia abținându-mă să nu ţip, am împins repede un fotoliu în fața 
capacului. Am apucat apoi un vătrai şi m-am așezat în poziţie de luptă, 
gata să înfrunt orice animal sălbatic care ar fi năvălit înăuntru și m-ar fi 
atacat. Am aşteptat aşa vreme de o oră. Se pare că în cele din urmă 
creatura renunțase la încercarea ei, pentru că în coş nu se mai auzea nici 
un zgomot. Inima mea însă a continuat să bată nebunește tot restul zilei. 

Animalui din şemincu s-a dovedit a fi un raton. De fapt, cra o 
întreagă familie de ratoni care hotărâseră să petreacă iarna în hornul 
casei noastre. Crescută fiind la oraș, îmi era o frică teribilă de sălbă- 
ticiuni. Am început să am coşmaruri cu ratoni împingând capacul la 
o parte, năvălind în casă și urmărindu-mă de jur-împrejurul camerei 
cu dinţii lor ascuțiți ca un brici. Am încercat multe metode să alun- 
găm ratonii, de la montarea de capcane la a-i afuma, însă, la fel ca şi 
cu puricii, nimic nu părea să-i facă să dea înapoi. 

Într-o noapte, în mijlocul unui alt vis înfricoşător cu ratoni, în care 
îmi pierdusem trei degete şi contractasem rabie, am fost trezită de 
zgomotul unei cascade ce curgea prin bucătărie. Eric şi cu mine am 
coborât repede la parter unde apa rece ca ghiața stropea peste tot. 
Ţevile din spălătorie crăpaseră din cauza frigului de-afară ce bătuse 
recordul, 

Trei ore mai târziu, după aventurarea curajoasă a lui Eric în pivniţa 
neagră ca tăciunele şi plină de păianjeni, țeava crăpată a încetat să mai 
împroaşte apă, murdăria era îndepărtată, iar maşina noastră de spălat 
era declarată oficial defectă. Ca şi cum ne-ar mai fi trebuit o încercare. 

În decurs de numai o lună, fusesem atacați de purici, vizitaţi de 
ratoni, încercaţi de boală, stresaţi de lipsuri financiare şi necăjiţi de o 
maşină care întotdeauna părea să se strice în cel mai rău moment 
posibil. Şi acum asta? Cu toate că amândoi încercam să avem o atitu- 
dine pozitivă, sufleteşte eram şifonaţi destul de serios. 

Câteva zile mai târziu, când Eric s-a întors acasă, m-a găsit zăcând 
pe sofa, prea bolnavă ca să mă mai pot mişca. Un teanc de batistuţe de 
hârtie şi de rufe murdare zăceau împrăștiate pe podea. În şemineu 
ratonii zgârâiau şi foşnăiau. În pustietatea de-afară, rafalele de vânt şi 
troienele de zăpadă făceau prăpăd. Îmi petrecusem ziua într-o mizerie 
totală, trecând de la accese de tuse la partide de scărpinări şi invers. 

„Nu-mi vine să cred că doar cu o lună în urmă eram în Phoenix, 
întinşi lângă piscină şi sorbind limonadă de căpşuni“, m-am lamentat 
epuizată, tânjind după zilele fericite ale lunii noastre de miere. 

Eric s-a prăbuşit pe un scaun lângă mine. „N-am crezut că aşa vor 
fi primele săptămâni ale căsniciei noastre“, mi-a spus el cu regret. 
„Îmi pare rău, Leslie.“ 

„Nu e vina ta“, i-am răspuns, încercând să par ceva mai veselă. 

Am stat câteva clipe în tăcere, abătuţi. Dintr-o dată, Eric m-a 
privit gânditor. 

„Cred că avem ceva de făcut“, a zis el. „Ne-am agăţat de speranţele 
şi de aşteptările noastre pentru felu! cum vrem să meargă viața noastră 
împreună. Am fost atât de preocupați de a încerca să vedem din ce 
motiv nu ies lucrurile aşa cum ni le-am planificat, încât ne-am oprit din 
a-l mai încredința stiloul lui Dumnezeu. Trebuie să-L lăsăm pe El să 
scrie şi acest capitol al vieţii noastre.“ 

Am îngenunchiat împreună pe carpeta plină de purici. Încă o dată, 
ne-am încredințat planurile, visele şi dorințele adevăratului Autor al 
poveştii de dragoste. Domnul nostru scrisese perfect povestea noastră 
de dragoste, iar acum Îl rugam să continue să scrie în detaliu povestea 
vieții noastre împreună, aventura căsniciei noastre. 

l-am încredințat astfel Lui stiloul şi instantaneu inima mi-a fost 
inundată de un sentiment copleşitor de pace. Domnul nostru nu 
fusese niciodată față de noi altfel decât credincios şi știam că nu va 
înceta nici în acele împrejurări să fie așa. 

„Fă cu viaţa noastră tot ce doreşti, Doamne“, m-am rugat cu since- 
ritate. „Chiar dacă lucrul acesta ar însemna să trăiesc pentru totdeauna 
cu purici şi ratoni, sunt gata să accept.“ 

Și tiparul s-a repetat. Autorul poveștii de dragoste a luat stiloul şi 
a început să scrie povestea uimitoare a vieții noastre împreună. Şi în 
nouă ani de căsnicie El nu ne-a dezamăgit nici măcar o dată. 

Cei care spun, „Dragostea moare după luna de miere!“, cu siguranță 
că n-au ajuns să cunoască frumuseţea poveștii unei vieți de căsnicie 
scrise de Dumnezeu. 

Ne-a fost întotdeauna uşor? Categoric nu. De fapt, puricii Şi ratonii 
s-au dovedit a fi o încercare insignifiantă în comparaţie cu câteva fur- 
tuni prin care Eric şi cu mine am trecut de-a lungul anilor. În călătoria 
noastră împreună, am trecut prin dezamăgiri, descurajări, stres și 
greutăți incredibile. 

Avându-L însă pe Hristos în centrul relaţiei noastre, perioadele 
dificile n-au făcut decât să ne crească dedicarea și să ne adâncească 
şi mai mult dragostea unuia pentru celălalt. 

Mai sunt însă în viața noastră momente când luăm înapoi stiloul— 
când ne agățăm cu prea multă insistență de planurile sau de aşteptările 
noastre, În astfel de momente ni se aduce aminte să ne plecăm pe 
genunchi şi să-l încredințăm din nou stiloul Dumnezeului nostru cre- 
dincios. 

Când El scrie în detaliu povestea noastră, viața devine o aventură 
fără de sfârşit. Când stiloul este în mâna Autorului poveştii de dra- 
goste, atât în vremuri bune cât şi în vremuri rele, căsnicia este un colț 
de rai. 


CU CREDINCIOȘIE 


Versuri de Eric și Leslie Ludy 


Cântecul poate fi descărcat gratuit în format mp3 de pe site-ul 
www.ericandleslie.com 


Astă-seară am văzut o stea căzătoare, 
M-am întrebat oare unde eşti. 

De ani de zile te visez 

Şi mă întreb dacă şi tu te gândeşti la mine. 


În lumea asta a idilelor ieftine 

Şi-a dragostei ce după primul dans se ofileşte, 

Toţi îmi spun că sunt un prost dacă aştept ceva mai mult. 
Cum să iubeşti pe cine n-ai văzut? 


Eu însă aştept dragostea adevărată în fiecare zi, 
Şi ştiu că o astfel de dragoste dăruiește. 

Așa că mă rog ca Dumnezeu să mi te aducă 

Și tu să mă găseşti aşteptându-te cu credincioşi. 


REFREN 
Cu credincioşie, sunt al tău 
De azi şi până la sfârșit. 


Cu credincioşie, voi scrie, 

Voi scrie un cântec de dragoste cu viața mea. 
Căci pentru o astfel de dragoste merită să aștepți 
Oricât de mult. 

Sunt al tău 

Cu credincioşie. 


Astă-seară, doi îndrăgostiţi sărutându-se 

Mi-au amintit că eu sunt tot singur. 

Ziceau că sunt prost că te aştept şi că mă rog pentru tine. 

Cum pot renunța la plăcere pentru un vis care va rămâne doar vis? 


Eu însă continuu să cred că Dumnezeu are un plan. 
Și, deşi nu te pot vedea acum, ştiu că El te vede 

Și într-o zi voi fi cu totul al tău. 

Până te voi găsi, aştept cu credincioşie. 

